
CUVÂNT ÎNAINTE 


Mulţi s-au obișnuit să-l vadă pe Napoleon numai îm- 
brăcat în redingotă gri, pe cap cu chipiul bicorn şi călare pe- 
un cal alb, cutreierând Europa cu sabia în mână. 

Dar Napoleon într-un budoar în halat şi pantofi de 
casă?! Ce imagine! Și totuşi așa îl veți vedea aici, pentru 
că, dacă vreți să-l cunoașteri pe marele împărat al Franței, 
trebuie să vă închipuiti că el n-a existat numai în epopeea 
bătăliilor lui glorioase şi în politica lui, ci a trăit, poate tot 
atât de intens, şi în iubirile lui. De altfel este, credem, foarte 

firesc ca şi el, prototipul cuceritorului de popoare, să fi avut 
câteodată dreptul de-a evada din mijlocul preocupărilor lui 
geniale pentru a gusta din când în când câteva clipe din 
viata noastră, a tuturor, din elixirul lui Eros. Oare însuși 
Zeus cel nemuritor nu cobora uneori din Olimp pe Pământ, 
îndrăgostit de vreo muritoare? 

Numai că Napoleon e original până şi în iubirile lui, căci 
niciuna dintre ele nu se aseamănă cu galanteriile celor trei 
regi francezi curfezani, predecesori ai lui: Francisc IL, Henric 
al IV-lea şi Ludovic al XIV-lea. Cititi istoria aceasta amo- 
roasă şi Vă veți convinge. 

Să nu vă închipuiți însă că această istorie le consemnează 
numai pe cele două mari iubiri ale lui: Josephine şi Marie- 
Louise. Nu, căci, dacă s-ar reduce numai la acestea, ar fi o 
istorie nu numai incompletă, dar şi neadevărată, deoarece, 

în afară de cei doi îngeri păzitori ai vieții lui, Napoleon a 
iubit intens şi, de multe ori, a fost eroul a numeroase flirturi 
pitoresti. 

Numai că multi dintre contemporanii lui, care au umplut 
volume întregi cu aceste iubiri secrete ale lui Bonaparte, au 
trecut dincoace sau dincolo de adevăr, desfigurându-l fie în 
scopuri tendentioase, fie din necunoaşterea lui. Adevărul — 
vom încerca să-l restabilim după o culegere de memorii, al 
cărei autor anonim, desigur un admirator postum al gloriei 
lui Napoleon, strigă indignat în prefata originalului apărut 
la Paris în 1836: 

„Departe de acele pamflete mårsave pe care anul 1814 
le-a văzut răsărind ca ciupercile, cu această „Istorie secretă 
a iubirilor familiei Bonaparte cu această „Istorie amoroasă a 
lui Napoleon“ etc., toate niste adunături murdare de calom- 
nii grosolane şi de minciuni dezgustătoare, în care se împin- 
ge uitarea tuturor convenientelor până la a pune în scenă şi 
a face să flecărească în jargonul tavernelor şi al dughenelor 
rău famate pe acești Napoleoni proscriși, care e de-ajuns că 
îndură povara exilului cu patriotism şi resemnare. 

Tipuri, actiuni, personaje, nume, moravuri, uzante, to- 
tul este în aceste pamflete desfigurat cu nerusinare de poves- 
titori care nu l-au văzut pe Napoleon decât prin ferestruicile 
mansardelor lor.“ 

Credem că-i destul de edificatoare spicuirea aceasta, ca să 
nu mai fie nevoie să vă convingem noi de valoarea deosebită 
a acestei culegeri de memorii. 

Într-adevăr, ea își trage informaţia din cele mai exce- 
lente şi mai autentice izvoare ale timpurilor, printre care 
cităm în primul rând „Memoriile lui Constant , fostul va- 
let de cameră al împăratului, apoi „Memoriile unui Paj“ cu 
complementul lor, cele ale Doamnei de Gentis, ale Doamnei 

d Abrantes, ale unei Contemporane şi, în sfârșit, acelea ale 
lui Bourriene şi Rovigo, unele mai alese şi mai pitorești de- 
cât altele. 

Cine ar putea fi» oare, mai autorizați să ne transmită 
intimităti mai veridice din viata lui Napoleon şi a famili- 
ei Bonaparte decât valeții, pajii, şambelanii și doamnele de 
companie de la Curte? Numai aceştia au trăit în imediata 
lor apropiere şi au fost martori dintre culise la toate tainele 
vietii lor. 

De aceea şi destăinuirile lor sunt cele mai autorizate. 

Vă va mira, poate, că această carte nu se limitează numai 
la viața amoroasă şi secretă a lui Napoleon. 

Ar fi fost imposibil să-l izolăm pe împărat de familia lui, 
căci viața lor intimă, cercul Bonaparţilor de regi şi regine, de 
printi şi printese, s-a învârtit necontenit în jurul împăra- 
tului şi strălucirea lui a fost şi strălucirea lor, după cum, tot 
așa, apusul lui a fost şi apusul lor. 

În insula Corsica, la Brienne, la Paris, la Valencia, la 
Marsilia, la Saint-Cloud, la Fontainebleau, la Compiegne, 
la Malmaison, la Viena, la Napoli, la Madrid, la Lisabona, 
în insula Elba, culegerea aceasta de memorii vă va purta 
Pretutindeni pe urmele Bonaparţilor, relevându-vă, alături 
de intimitățile zilnice ale vietii lor private, toate intrigile 
lor galante cu diferite persoane ale timpului, de orice rang 
si de orice renume, care jucau încă un mare rol în lume în 
anul 1836, când a apărut originalul acestor evocări. Astfel 
se şi explică de ce autorul a păstrat discretia asupra mul- 
tora dintre eroii şi eroinele acestor aventuri amoroase ale 
Bonaparților, nedându-ne decât inițialele numelor lor, ceea 
ce nu scade însă câtuși de putin din autenticitatea acestui 
buchet de memorii, ci dimpotrivă. 


GH. I. GEORGESCU. 


Se naște pruncul, crește minunea 


AW acă vreți să cunoaşteţi leagănul familiei lui 
i ] Napoleon, aruncaţi-vă privirile în zarea albas- 
E di tră a Mediteranei și opriți-vi-le asupra insu- 
lei Corsica. Splendoarea celor cinci sute de kilometri 
de țărm, golfulețele în a căror apă se oglindesc stânci 
râpoase de culoare roșu-închis, pădurile seculare și în- 
grămădirile de munți prin care șerpuiesc mii de torente 
fac ca acest colț pitoresc al naturii să fie supranumit 
insula frumuseţii supreme. 

Laetiţia Ramolino, mama lui Napoleon, pe care 
istoria Franţei o distinge cu titlul de Madame-Mtre, 
adică Doamna Mamă, titlu ce i-a fost conferit ca un 
omagiu sub imperiul fiului său, își are obârșia în această 
insulă. Fa era fiica unei văduve de aici, anume Angela 
Maria Pietra Santa, care, murindu-i primul soţ, patri- 
otul Ramolino, se căsătorește a doua oară cu locote- 
nentul François Fesch, venit în Corsica cu un regiment 
elveţian aflat în serviciul Franţei. 

Laetiţia trecea drept una dintre cele mai frumoase 
femei ale vremii și ale locurilor. Pascal Paoli, guver- 
natorul insulei, când era în culmea puterii, îi remarcă 
farmecele și nu-și poate ascunde simpatia pe care i-o 

acorda. Și, cu ocazia unei serbări strălucite, la care se 
celebra sosirea unei delegaţii pe care i-o trimisese prin- 
tul Tunisului, Paoli nu întârzie să-și manifeste această 
afecțiune. Onorurile acelei zile au fost numai pentru 
tânăra corsicană, iar de atunci cele mai bune prietene 
ale ei mocniră împotriva ei o gelozie care trecea dincolo 
de orice margini. Această idilă dintre Paoli și Laetiţia 
a fost însă denaturată de gura lumii, care făcuse din ea 
subiectul celei mai dezgustătoare calomnii. 

lată însă că, în curând, datorită protecției eroului, ea 
se căsătorește cu unul dintre camarazii de arme ai aces- 
tuia din războiul pentru independența Corsicii. Cel că- 
ruia i-a devenit soţie a fost Charles-Marie-Bonaparte, 
care descindea dintr-o nobilă familie din Toscana și 
care era un bărbat expresiv și cu o înfățișare plăcută. 

Cu pruncul în pântece, tânăra soţie îi urmă pe 
amândoi războinicii de-a curmezișul munţilor și în 
vârtejul luptelor, desfășurând în orice moment o tărie 
și un curaj mai presus de sexul său. Dar, simțind că 
1 se apropie momentul nașterii, ea zise adio iubirii și 
curselor de călărie ce-i însoțiseră tinerețea până atunci. 
De acum sufletul ei intra în stăpânirea unui alt senti- 
ment: cucernicia de mamă, care va juca întotdeauna un 
rol covârșitor în viața sa, punând-o alături de virtuțile 
Corneliei, mama Grachilor. 

Și, astfel, viitoarea mamă se întoarce la Ajaccio, un 
orăşel de pe coasta apuseană a insulei, ascuns în jo- 
sul golfului cu același nume, și-și așteaptă aici ceasul 
nașterii, care nu întârzie să sune. Ea era la liturghie 
în dimineața zilei de 15 august 1769, când se serba 
Adormirea Maicii Domnului, ziua mamei lui Hristos. 
Apucată de durerile facerii, părăsește în grabă biserica, 

dar, nemaiputând ajunge la dormitorul său, a fost obli- 
gată să-și depună pruncul pe un vechi covor cu figuri 
antice reprezentând eroi din legende sau, poate, chiar 
din Iliada. 

Acest nou-născut era Napoleon. El nu s-a născut 
nici pe treptele tronului și nici în purpură ca Alexandru 
Macedon, Hanibal, Cezar sau Carol cel Mare, cărora 
coroana le-a fost prima scufiță. 

Napoleon era al doilea copil al lui Carol Bonaparte, 
căci cu un an înaintea lui văzuse lumina zilei Joseph. 
Fi au fost în total treisprezece copii la părinți, dintre 
care au trăit însă numai opt: cinci băieți și trei fete, 
și toți aceștia au izbutit să facă vâlvă în lume datorită 
unuia singur dintre ei, care a fost providența familiei 
Bonaparte. 

Nou-născutul a fost botezat chiar de guvernatorul 
Paoli, în urma stăruinţelor făcute pe lângă el de că- 
tre tatăl copilului. Nașul i-a dat finului său numele 
Napoleon, deoarece acesta era, de secole, numele pe 
care trebuia să-l poarte al doilea născut din ramuri- 
le familiei Bonaparte, în amintirea strămoșului lor 
Napolione Degli Orsini, celebru în calendarul război- 
nic al Italiei. Dar, de astă dată, ursitoarele avură grijă 
ca acest prunc Napoleon să facă în veci strălucit acest 
străvechi omagiu. Și, într-adevăr, va veni ziua când nu- 
mele acesta va răsuna din Alpi până la Piramide. 

Acest copil plăpând nu crescu nici în mijlocul edu- 
catorilor regali și nici nu l-a avut drept maestru pe 
Aristotel, ca Alexandru cel Mare. De-abia francez cum 
era, totuși Franţa va fi preceptorul lui, a doua mamă, 
care va avea grijă de creşterea și de educaţia acestui fiu 
adoptiv al ei, atunci când el își va părăsi cuibul natal 

și va străbate două sute de leghe, revenind să-i ceară 
ospitalitate. Dar să revenim. 

Copilăria lui Napoleon nu a fost nici tristă, nici po- 
sacă. El era, dimpotrivă, vesel și zburdalnic. Primii ani 
ai copilăriei lui nu oferiră o altă particularitate remar- 
cabilă în afară de acea tărie de caracter, care avea să-i 
fie izvorul atâtor mari acțiuni. Despre rest, el însuși a 
spus: „Nu eram decât un copil încăpățânat și curios“. 

Atât timp cât Paoli a stat în apropierea familiei 
Bonaparte, care semăna cu o adevărată crescătorie de 
copii, nu s-a resimțit nicio lipsă în această casă. lată 
însă că el, schimbându-și ideile politice în defavoarea 
Franţei, a fost obligat să părăsească atât postul, cât și 
insula. Carol Bonaparte, lipsit de acest sprijin prețios, 
nu avea destulă avere pentru a-și crește cu demnitate 
familia numeroasă. Dar mai erau atunci în Corsica doi 
generali francezi, dușmani pe față și foarte hotărâți să 
nu-și cedeze nimic unul altuia. Aceștia erau Marbeuf 
și Narbonne-Pelet, primul, blând și popular, al doi- 
lea, mândru și violent. Marbeuf, atras de farmecele 
Laetiţiei, a devenit protectorul familiei, după plecarea 
lui Paoli. 

Napoleon s-a bucurat din partea acestuia de o aten- 
ție deosebită. E] încă nu împlinise nouă ani și trecea 
drept o minune printre copiii din Ajaccio. Germenii 
marilor lui calități începuseră să încolțească și să dea 
la iveală mugurii geniului militar. Fie că era asaltat de 
tovarășii lui de joc, fie că îi ataca el însuși, Napoleon 
se arunca asupra lor fără a băga niciodată în seamă 
nici numărul și nici forța dușmanului. Dar acest copil 
de-abia de opt ani și un pic nu dădea numai dovezi 
de cel mai îndârjit avânt. De câte ori mama lui nu-l 

găsea ascuns sub bolta umedă a peșterii de la Milleli, 
în singurătatea căreia, departe de orice zgomot și de 
orice tovărășie, el se retrăgea să trăiască în lumea lui de 
gânduri, în mijlocul unui ținut stâncos și de o sălbăti- 
cie desăvârșită! El nu făcea ca alți ștrengari de vârsta 
lui, care, dacă rătăceau prin aceste locuri sihastre, cu- 
treierau poienile în goană după fluturi sau se cățărau 
pe trunchiurile arborilor ca să fure ouăle din cuiburile 
mierlelor. Regatul copilăriei lui era altul, nesfârșit ca 
zarea mării ce i se desfășura sub ochi în clipele lui de 
meditaţie în această grotă, pe care singur a numit-o 
mai târziu „Cabinetul meu de la Milleli”. 


O rătăcire copilărească 


Toate legile firii se vedeau răsturnate în faţa 
acestei făpturi care încă de la o vârstă destul de fragedă 
simțea că trebuie să pătrundă toate tainele vieţii, chiar și 
pe aceea a iubirii, pe care nici n-o bănuia. Căci ce poate 
fi iubirea la această vârstă pentru un copil, decât un cu- 
vânt searbăd și neînțeles, o taină (acoperită de voal, un 
secret pe care natura se fereşte să i-l trădeze?), iar femeia 
ce este pentru el altceva decât o ființă mai blândă, mai 
gingașă și mai deschisă? Nu tot așa avea să fie însă, pen- 
tru precocele Napoleon și iată de ce: 

Doamna Leonora G..., vara primară a lui Carol 
Bonaparte, pierzându-și soțul și nedorind să mai rămâ- 
nă singură la țară, unde locuise până atunci, a venit să se 
stabilească la Ajaccio în mijlocul familiei numeroase a 

doamnei Laetiţia, crezând că-și va alunga astfel urâtul 
pe care i-l lăsase în suflet moartea regretatului ei soț. 

Leonora era o femeie voinică și, chiar dacă avea 
aproape treizeci și şase de ani, părea destul de bine în- 
grijită. Faţa ei oacheșă ca de țigancă și ochii ei negri 
și aprinși o făceau să pară într-adevăr atrăgătoare ca 
orice femeie tânără și frumoasă. Numai că doliul care o 
întristase îi ștersese vioiciunea ei firească și-i dăduse o 
înfăţişare cu adevărat cucernică. 

Odată ajunsă în casa rudelor ei din Ajaccio, aces- 
tea-i oferiră toată ospitalitatea lor și-i rezervară un 
apartament mai într-o parte, la capătul unui hol lung. 
Napoleon și Lucien, un frate mai mic al lui, dormeau 
amândoi în aceiași cameră. Deodată, acesta din urmă a 
făcut vărsat de vânt și, din această cauză, Napoleon tre- 
buia trimis în altă cameră. Părinţii fură de părere să-l 
instaleze într-o cameră care era vecină cu cea a mătușii 
lui. Două luni de zile, el a ocupat această cameră, sepa- 
rată de cea a tinerei văduve numai printr-o simplă ușă 
fără zăvor, şi dormi liniștit. 

Dar, într-o dimineaţă, după ce toată noaptea hăuise 
furtuna, el se trezi mai de vreme ca de obicei, se îm- 
brăcă și dădu buzna să iasă prin această cameră fatală. 
Nici nu deschise bine ușa și o zări pe Leonora dormind 
cu perdelele ridicate, dezvelită şi aproape goală, căci, 
în somnul ei adânc, nu se mai gândea să-și ascundă 
vreunul dintre farmece. Picioarele copilului se pironi- 
ră locului, torente de fiori îi furnicară toată ființa. Se 
apropie, o sărută și fugi... Cobori în grădină, avea ne- 
voie de aer... 

Mii de gânduri îl răscoliră unul după altul. Nu se 
mai putea stăpâni, trebuia să doarmă în braţele acestei 

Eve, necunoscută de el până atunci. Și cât de încet se 
scurgea ziua! Noaptea, tot cerul era de foc. 

Copilul suspină, cheamă pe cineva. Leonora era 
neliniștită. Napoleon se preface că tremură de spaima 
furtunii. Biata fată îl crezu și-i dădu azil lângă ea. A 
doua zi, de dimineață, ea fusese sedusă de un copil de 
nouă ani... Ce ai de zis, fiziologic, despre această vietate 
umană, despre acest pigmeu anatomic cu numele de 
Napoleon? Contrazice, nu, legile instinctului sexual la 
om!? 


Îndepărtarea de casă 


| otuși, Leonora se simți complice și roși de 
greșeala ei, tot așa după cum simți că singura 
salvare a acestui copil periculos nu era decât 
îndepărtarea lui de casa părintească. De aceea, ea a mers 
s-o caute pe verișoara sa și s-o sfătuiască să-l trimită 
cât mai degrabă și cu orice preţ pe Napoleon în Franța. 
„Fiul tău, îi zise ea, lasă să se întrevadă în el mari speran- 
te. Educaţia pe care o primeşte aici este neîndestulătoare 
faţă de resursele lui firești. Protejată cum ești de domnul 
de Marbeuf, de ce nu-l trimiţi la una dintre acele șco- 
li unde asistenţa regală se îngrijește de instruirea atâtor 
tineri de viță?” 

Prilejul era destul de favorabil pentru urmarea aces- 
tui sfat. Carol Bonaparte primise misiunea să ducă la 
Versailles omagiile nobilimii din Corsica. Plecând din 
Ajaccio în 1779, tatăl îl luă cu el și pe Napoleon, care 
atunci era în vârstă de zece ani. Scrisorile de recoman- 
dare date de domnul de Marbeuf își produseră efectul, 

măi ales că la această intervenție se adăugase și aceea 
a lui Joseph Fesch, pe atunci arhiepiscop de Lyon și 
distribuitor al foilor beneficiarilor. Și, astfel, Napoleon 
a fost primit la Școala de cadeți din Brienne. 

La rândul lui, nici Carol Bonaparte nu se arătă in- 
grat față de protectorul fiului lui. Odată ce ajunse la 
Paris, el izbuti, prin demersul său, să pună capăt ve- 
chii rivalități ce exista în Corsica între Marbeuf și 
Narbonne-Pelet. Acesta din urmă a fost rechemat, iar 
Marbeuf a rămas singur guvernator al insulei, spre ma- 
rea satisfacție a locuitorilor. 

De atunci, casa doamnei Bonaparte a devenit și a 
lui. El avea grijă de toate necesităţile ce se resimţeau 
aici, iar recunoştinţa, pe care o culegea în schimb, nu 
era un mister pentru nimeni din insulă. Și cum nu 
s-ar fi mândrit noul guvernator cu o astfel de cucerire? 
Laetiţia cea măritată avea toate farmecele tinerei fete 
Laetiţia de altădată, la care se adăugau o demnitate și 
un comportament de regină ce păreau să prevestească 
viitorul ei destin. Renumele ei de femeie frumoasă se 
dusese până la Paris și, cu ocazia unei călătorii pe care 
ea o făcu ca să-și vadă fiul la școala din Brienne, ar fi 
depins numai de ea să se stabilească în capitala Franţei, 
dar domnul de Marbeuf era la Ajaccio. 


Năruirea unei iubiri 


si] oseph, cel mai mare dintre copii, fusese tri- 
mis de această mamă minunată la unul dintre 
i unchii lui, care era preot la Parma. Firea lui 
blândă și pașnică, cu totul opusă aceleia a lui Napoleon, 

determinase trimiterea lui aici pentru a se dedica bise- 
ricii. Nici nu se putea o alegere mai potrivită. lată însă 
că, la sosirea lui, el găsi în casa unchiului său o servitoare 
de aproape treizeci de ani, care avea o fetiță de opt ani. 
Aceasta ar fi fost fetiţa bunului om al bisericii, dacă luăm 
de bună paternitatea pe care i-o atribuia cronica ţinutu- 
lui. Între Joseph și fetiță se legă de la început o priete- 
nie strânsă și cu adevărat copilărească, dar iată că acest 
sentiment liniștit, crescând cu vârsta, sfârși prin a deveni 
iubire. Aproape sub ochii preotului, ei se văzură, își vor- 
biră și se înţeleseră. Roadele acestei iubiri nu întârziară 
să se arate. Rosa, acesta e numele eroinei, simţi într-o 
bună zi că i se rotunjește talia și că are perspective să 
devină mamă, spre marea mulțumire a lui Joseph, care se 
și declară gata să renunţe la cariera lui de abate pentru a 
o putea lua de soţie. Preotul, de partea sa, nici nu se gân- 
dea să nu le dea consimțământul pe care ei i-l cerură. Și 
cu siguranță că proiectul celor două minți tinere s-ar fi 
împlinit dacă o moarte fulgerătoare n-ar fi răpit și mama 
și fiul, câteva clipe după nașterea acestuia. 

Astfel, Joseph, vindecat de această jalnică aventură, 
zise adio iubirii și se întoarse la studiile sale teologice, 
fermecând tot orașul Parma cu talentul lui. 


Vremuri rele, lume rea 


n casa din Ajaccio, continua să domnească bel- 
șugul, iar copiii măreau familia, fără însă s-o 
A sărăcească. 

Dar această stare de lucruri nu dură decât pu- 
țin timp. Domnul de Marbeuf a fost rechemat, spre 

marea durere a Lacetiţiei și a întregii familii, iar Carol 
Bonaparte muri la Montpellier, lăsându-și soția și cei 
opt copii fără mijloace de trai necesare. 

Nu numai că bugetul cheltuielilor zilnice trebuia 
supus unei mari reforme, dar familia Bonaparte a 
fost constrânsă, după această năprasnică nenoroci- 
re, să renunţe la multe bunătăţi, care le deveniseră 
obișnuinţe. 

Aspectul acestei splendori decăzute nu îndepărtă 
totuși vechile cunoștințe, căci răsăriseră alți doi mag- 
neți în casa doamnei Laetiţia. Erau cele două fiice ale 
sale, Elisa și Pauline, care crescuseră mari. Ultima, mai 
cu seamă, putea să nu se dea bătută în frumuseţe de 
nimeni din insulă. Elisa, cu toate că era mai puţin bine 
făcută, avea însă acea frăgezime a tinereţii, care egalea- 
ză frumuseţea. Purtarea lor nepăsătoare, nelalocul ei, 
ușurința cu care se putea pătrunde în cercul lor, chipu- 
rile noi care se arătau aici în fiecare seară, toate acestea 
contribuiră să le dea lor, tot așa ca și mamei lor, o repu- 
taţie destul de urâtă. Ele, însă, nici nu se sinchiseau de 
aceasta și erau departe de a-și schimba moravurile și de 
a-și reabilita onoarea pe care bârfa lumii le-o terfelise 
și mai mult. 

Caroline era prea tânără ca să-și aibă și ea partea 
ei de la oprobriul public; Lucien se dăruise cu totul 
farmecelor junei fetițe din Toscana, care locuia la o 
jumătate de leghe de oraș, la un holtei bătrân; Louis 
se plictisea; Jêrôme se ţinea de pozne; Napoleon era la 
Brienne, iar Joseph la Parma. 

Prima iubire a unui strateg 


-am lăsat pe Napoleon la Școala de cadeți din 
GRI] Brienne. Aici fiind, tota mai stăruit multă vre- 

359 A me în mintea lui amintirea plăcută a Leonorei, 
care-l urmărea până și-n somn. Dar, cu timpul, rătăci- 
rea aceasta precoce dispăru, tot atât de neînțeleasă, după 
cum apăruse. 

Nu tot așa avea însă să mai fie iubirea pentru el, 
acum când trecuse de cinsprezece ani. Și să vedem de ce. 

Printre frumuseţile orașului, aceea asupra căreia el 
își aţintise îndeosebi ochii era domnișoara Eugenia 
M..., unica fiică a unui mic moșier. 

Statura mijlocie, dar chipeșă a acesteia, trăsături- 
le ei alese, pielea ei albă și catifelată făceau din ea un 
model de perfecțiune și de grație. Zi după zi, ochii lui 
Napoleon o căutau pretutindeni, dar virtuțile ei și ace- 
lea ale familiei o încercuiau cu o barieră greu de trecut, 
iar titlul de elev de la Brienne, carieră căreia Napoleon 
i se dăruise, adăuga un nou obstacol posibilităţii de a 
o cunoaște. 

Dar putea să existe, oare, vreun obstacol de neîn- 
frânt pentru Napoleon? Nu mult prea târziu avea să 
uimească prin planul asedierii fortăreței Toulonului. 
Avea oare să se gândească mai mult acum la planul care 
să-l ajute să pătrundă în apropierea aceleia care începu- 
se să-i tulbure preocupările școlărești? 

Abia o zărise pe Eugenia și nu-i trebuise mult să 
afle că tatăl ei cultiva pentru plăcerea fiicei lui o grădi- 
nă de flori de toată frumuseţea. Aceasta era despărțită 
de casă printr-un șanț adânc cu apă curgătoare, care se 

putea trece pe o punte formată dintr-o singură scân- 
dură. Locul acesta deveni ţinta tuturor plimbărilor 
școlarului nostru, care într-o bună zi își luă inima în 
dinți și sări în grădină. Dar, cum îngrăditura care în- 
conjura grădina, pe lângă șanț, nu era deloc înaltă, îi 
fusese foarte ușor tatălui Fugeniei să-l zărească și să 
vină să-i ceară socoteală pentru contravenția săvârșită. 
Acesta era tocmai și scopul pe care Napoleon dorea 
să-l ajungă, căci, odată intrat în vorbă cu bătrânul M..., 
el se prefăcu că simte pentru flori o pasiune egală cu a 
acestuia, dacă nu chiar mai mare. Rezultatul a fost că 
de atunci i s-a admis în mod oficial cadetului Napoleon 
accesul în grădină. 

Nu bănuise bietul tată că iubitorul acesta de flori 
mințea numai și numai pentru a izbuti să-i vorbească 
Eugeniei, singura floare mai frumoasă și mai îmbătă- 
toare dintre toate florile grădinii lui. 

Dar ambiția sa nu se putea mulțumi numai cu atât. 
Dorea cu orice chip ca Eugenia să-l încarce cu laude 
în faţa tatălui ei, să-l numească binefăcătorul ei, pri- 
etenul, salvatorul. Tinea neapărat ca profesorii școlii, 
camarazii și localnicii să-l dea drept exemplu de curaj 
și de cavalerism. 

A-și atinge această ţintă nu era tocmai greu pentru 
cadetul Bonaparte. Era de ajuns să scoată din cuie, pe 
ascuns, puntea peste care tatăl Fugeniei trecea șanțul 
în grădină și după aceea s-o pună la loc în aceeași po- 
ziţie, în așa fel ca să nu se bage de seamă că era câtuși 
de puţin deranjată.. Zis și făcut. Odată acest plan pus 
în aplicare, totul decurse aproape întocmai cum prevă- 
zuse Napoleon. Când domnul M... se pregătea să trea- 
că puntea dincolo, nici nu făcuse bine doi- trei pași și 

scândura îi alunecase de sub picioare, iar bătrânul se 
văzu căzând bâldâbâc în apă. Napoleon, care stătea la 
pândă furișat într-un tufiș, atât aştepta doar. Se năpusti 
înot după bătrân, îl prinse și-l scoase la mal. Înecatul 
nu-și revenise însă bine în fire și salvatorul leșină la 
rândul său, dar leșină într-adevăr, așa cum nu plănui- 
se. Domnul M..., recunoscând în salvator pe vizitato- 
rul grădinii sale, porunci să fie dus numaidecât în casa 
sa și să i se dea toată îngrijirea. Dac-ar fi ştiut bietul 
om că Napoleon se jucase de-a înecul cu el de dragul 
Eugeniei! 

Venind chirurgul școlii, declară că ar fi fost peri- 
culos să se transporte bolnavul la colegiu. Și, astfel, 
Napoleon rămase trei zile în casa tatălui Eugeniei, în 
casa ei. În aceste trei zile, starea lui fusese destul de 
îngrijorătoare, dar într-a patra, când se trezi ca din- 
tr-un somn adânc, cine putea fi mai fericit decât el? 
Eugenia veghea singură la căpătâiul lui. Napoleon îi 
luă mâna și i-o duse la inima lui cu o tulburare pe care 
nu și-o putea stăpâni. Eugenia cea nevinovată nu văzu 
în acest gest decât bucuria pe care el o simţea pentru 
restabilirea lui, dar deja săgeata pe care o aruncase unul 
străpunse inima celuilalt. 

În zadar virtutea și educaţia luptară câteva luni în 
șir împotriva iubirii ce mijea în sufletul ei, căci în cele 
din urmă trebui să-i asculte glasul. Și într-o noapte i se 
dărui toată, fără nicio rezervă, iar Napoleon, în fața na- 
turii, jură Eugeniei lui că nu va avea niciodată o altă so- 
ție. Nu mintea atunci și vom vedea aceasta mai târziu. 

Într-o seară, când după ce escaladase zidurile școlii, 
se ducea spre casa Eugeniei, zări un bărbat care urmă- 
rea o femeie ce părea că merge spre școală. Aceasta, 

ascunzându-și fața sub un voal, îl respingea cu tărie, 
fără să rostească însă vreun cuvânt, iar urmăritorul, fără 
să-i facă silă, părea să nu aibă alt scop decât să afle cine 
era ea. Napoleon nu stătu mult pe gânduri și se aruncă 
între ei, întrebându-l pe bărbat cu ce drept se încăpă- 
țâna să pătrundă un secret care era poate nevoie să-i 
fie ascuns. 

— Sunteţi, presupun, amantul acestei doamne, spu- 
se necunoscutul. Atunci mă retrag, nu de teamă, dar 
pentru că nu intră în vederile mele să tulbur întâlnirile 
altora. De vă îndoiţi de aceasta, sunt gata să vă ofer 
toate scuzele pe care mi le cereți. 

— Procedeul dumneavoastră este atât de mărini- 
mos, reluă Bonaparte, că nu mai stau o clipă la îndoială 
să vă declar că această doamnă este prietena mea, că eu 
sunt elev al școlii militare și că vă încredințez soarta 
acestor doi tineri care nu v-au făcut niciodată vreun 
rău. 

— lată numele meu, adăugă necunoscutul. Pe al 
dumneavoastră îl ştiu. Își dădură mâna și acesta se 
îndepărtă. 

Napoleon ştia că minte şi se felicită pentru minciu- 
na sa. Un singur lucru îl miră însă: femeia nu se înde- 
părta. Se apropie de ea și-i luă mâna într-a sa. Gestul 
acesta era aproape o infidelitate față de Fugenia..., dar 
nu! căci femeia voalată era chiar ea... Întârzierea iu- 
bitului ei o făcuse să-și piardă răbdarea și, deghiza- 
tă astfel, alergase, cu orice risc, să-i iasă înainte. Un 
bărbat, surprins să vadă la ora aceea o femeie singură 
peste câmpuri, o urmărise. Eugenia îl cunoștea și de 
aceea își ascunsese fața de el, când Napoleon sărise în 
ajutorul ei. 

Numele acestui bărbat era F... de... B... Împăratul de 
mai târziu al tuturor francezilor își aminti de serviciul 
pe care acesta i-l făcuse odată cadetului Napoleon de la 
Brienne și-l răsplăti din plin, făcându-l ministru, am- 
basador, consilier de stat. Și împăratul, cu toate acestea, 
a fost acuzat de ingratitudine! 

Dragostea lui mistuitoare pentru Eugenia nu i-a în- 
tinat însă cu nimic sârguința pentru carte. El își vedea 
de teme cu aceeași înfrigurare și sorbea cu aceeași sete 
nesăturată lecturile istoricilor clasici: Plutarh, Polibiu, 
Arian, Quintus Curtius. 

Preocupările sale profunde pentru studii îl țineau 
departe de hărmălaia colegilor lui, care îl botezaseră 
singuraticul şcolii. 


Prima durere 


A] e scurseră astfel paisprezece luni de dragoste. 
$] Dar, după aceasta, progresele mari pe care le 

ate lil făcuse la studii i-au determinat pe protectorii 
săi să-l trimită la Școala Militară din Paris. Noutatea i-a 
fost comunicată de Pere Patrault, dascălul lui de mate- 
matică, acela pe care avea să-l ia mai târziu în suita sa, 
punându-l să-i redacteze acea faimoasă corespondență 
cu Papa, în timpul campaniei din Italia. 

Certificatul, care-i determinase admiterea, era con- 
ceput în acești termeni, cu atât mai străluciți pentru 
tânărul Napoleon, cu cât, în afară de teme, el nu făcuse 
nimic altceva pentru a fi iubit de maeștrii lui: 

„Domnul de Bonaparte (Napoleon), născut la 15 au- 
gust 1769, a terminat cei patru ani de studii (si chiar 

peste). Talia: patru picioare, zece șchioape şi zece linii. 
Constituţia: robust şi sănătos. Caracter: supus, blând, 
onest, recunoscător. Purtarea: extrem de regulată. 

S-a distins întotdeauna prin aplicația sa spre matema- 
tici. Ştie binişor istoria şi geografia patriei. Este destul de 
slab la exercițiile distractive, iar latina n-a făcut-o decât 
în anul al IV-lea. Va fi un marinar excelent. Merită să 
treacă la Școala Militară din Paris.” 

Certificatul acesta era totuși mai puţin măgulitor 
decât aprecierea pe care cavalerul de Keralio, inspec- 
torul celor douăsprezece școli militare ale regelui, și-o 
formase asupra elevului Bonaparte de la Școala din 
Brienne, cu ocazia inspecției din 1873. De Keralio 
rămăsese uimit de răspunsurile date de Napoleon, de 
ascuțimea minții lui și de calitățile puţin obișnuite de 
care el dădea dovadă. Elevul nu răspunsese strălucit 
decât la întrebările din matematică și din istorie, iar că- 
lugării de la Brienne voiau să-l reţină încă un an pentru 
a-l perfecționa în limba latină. Cavalerul de Keralio se 
opusese categoric la aceasta, spunând: „Știu ce fac dacă 
chem acest tânăr cu atâta grabă la Paris. Întrezăresc la 
el o scânteie, o plantă rară, care se cere cât mai grabnic 
cultivată”. Și într-adevăr întrezărirea aceasta n-avea să 
fie dezminţită de viitor. De Keralio nu numai că stă- 
rui până la ultima picătură energie ca elevul Bonaparte 
de la Școala din Brienne să fie trimis cât mai degrabă 
la Școala Militară din Paris, dar chiar îi înlesni intra- 
rea în această școală, acordându-i o dispensă de vârstă, 
căci era prea mic, și favorizându-l la examen pentru a 
fi admis. 

Nimeni nu bănuia că alegerea pe care inspectorul de 
Keralio și-o fixase asupra lui era o lovitură năprasnică 

pentru tânărul de cinsprezece ani. Cât n-ar fi dat elevul 
Napoleon să i se mai prelungească șederea în orășelul 
Brienne, căci era doar cel mai fericit dintre amanți. 

Da, hotărârea aceasta de a fi trimis la Paris a fost o 
adevărată lovitură de trăsnet pentru cadetul Bonaparte. 
Nici moartea mareșalilor săi cei mai străluciți — Dessaix, 
Lannes, Duroc — n-avea să-l îndurereze mai târziu, 
după cum el însuși a mărturisit aceasta, atât cât îl în- 
durerase la acea vârstă despărțirea de Eugenia. Și cum 
n-ar fi fost așa, când Fugenia cea rămasă în urma lui 
era iubirea nevinovăţiei lui? Și tot așa, nici Joséphine 
și nici Marie-Louise nu-i vor sfâșia mai târziu inima, 
așa cum i-a sfâșiat-o acum gândul că trebuia să lase în 
urmă o iubire idolatrizată. 

Despărțirea dintre cei doi îndrăgostiți a fost crudă, 
dar Eugenia o îndură cu un curaj pe care Napoleon 
nu-l bănuia. 

Era în 1785, când el sosi la Paris, în acest oraș care 
avea să fie într-o zi capitala Imperiului său. La Școala 
Militară de aici, el nu a găsit decât o pepinieră de gu- 
ră-cască, niște filfizoni îngâmfați de titlurile de bă- 
trâni gentilomi scăpătați ale părinților lor, care, chiar 
dacă mureau de foame, stăteau totuși cu nasul pe sus. 
Delavaugere, unul dintre ei, a dorit să și-l facă prieten, 
dar când colo, Napoleon l-a prins de guler și l-a zgâlțâ- 
it cu putere, strigându-i: „Știi tu, mizerabile, că eu sunt 
compatriotul lui Paoli corsicanul?” Nu-i trebui mai mult 
nou-venitului ca să-și atragă respectul întregii școli. 
Delavaugere a murit în serviciul său la trecerea funestă 
a râului Berezina, în timpul expediției dezastruoase din 
Rusia. El era căpitan de dragoni. 

Ducându-se la Școala Militară din Paris, Napoleon 
rămase cu totul credincios aceleia pe care la Brienne o 
numise soția sa. 

Aici, în mijlocul camarazilor, pe care îi domina cu 
strășnicia aptitudinilor lui, el arăta o predispoziţie pro- 
nunțată spre singurătate, care-i mărea și mai mult re- 
putaţia. Stând deoparte, el se hrănea cu gândurile lui 
și aștepta cu înfrigurare revederea aceleia care-i era 
mai scumpă decât viaţa. Fericirea aceasta nu-i fu însă 
de lungă durată. O scrisoare a Eugeniei, datată din 4 
aprilie 1785, şi scrisă cu mână tremurândă, îl vestea că 
această ființă atât de gingașă își trăia ultimele clipe. 
Bonaparte nu stătu o clipă la gânduri și alergă la dom- 
nul de Marbeuf, protectorul său, care acum era în Paris. 
Acesta cunoştea povestea ajutorului pe care protejatul 
său îl dăduse domnului M... la Brienne, când bătrânul 
era să se înece. Astfel că găsi foarte firească dorința 
lui Napoleon de a merge să împărtășească durerea pe 
care trebuia s-o încerce un bătrân la patul de moarte al 
unicii lui copile. Permisiunea cerută i-a fost acordată. 
Napoleon nu pierdu o clipă măcar și a doua zi de dimi- 
neaţă sosi la Brienne. I se spuse că Eugenia îl așteptase 
ca să-și dea sufletul în brațele lui. 

Durerea tânărului nu cunoscu margini. El se năpusti 
peste cadavrul ei și i-l acoperi cu sărutări. Petrecu toată 
noaptea contemplând aceste rămășițe atât de adorate și 
ochii cei închiși de moarte. În zadar a fost sfătuit să nu 
urmeze moarta la locul cel din urmă, căci el respinse cu 
toată puterea orice sfat și porni în fruntea cortegiului 
funebru. Lumea toată plângea în hohote. El singur, ne- 
clintit, cu fruntea rece și întunecată, suferea mai mult 
decât lumea toată, se înăbușea! Iar când ultimii bulgări 

de pământ căzură peste sicriu, străbătu mulțimea ca un 
nebun, se urcă în trăsură și porni spre Paris ca un fulger. 

Acest episod al istoriei lui Napoleon constituie una 
dintre piesele cele mai justificative ale vieţii lui, răs- 
punzând groaznicei calomnii a unui om care i-a fost 
coleg de studii la Brienne și, mai târziu, locotenent în 
serviciul său. Pentru a se răzbuna pentru unele neajun- 
suri, pe care le meritase, acesta a îndrăznit să afirme că 
Napoleon a otrăvit-o pe Eugenia. 

S-a găsit un englez care, într-o culegere de minciuni 
mișelești, a răspândit această infamă calomnie. Și, ceea 
ce e mai groaznic, s-au găsit francezi care să le citească 
și să le creadă! 


Un flirt ca o iubire 


i oartea Eugeniei l-a făcut pe Napolon să reflec- 
i teze multă vreme asupra urmărilor unor astfel 
4 de zălogiri sufletești. El îşi propuse cu toată 
energia să nu mai aibă în viitor decât metrese și nicio- 
dată o iubită, în adevăratul sens al cuvântului, iar din in- 
trigile amoroase să nu mai facă decât flirturi și niciodată 
fapte mari. Numai că firea lui năvalnică nu-l va lăsă să se 
sustragă farmecelor feminine. 

Cu aceste gânduri înfipte în suflet, el se îndreptă 
într-o seară spre Rue des Bons Enfants, renumită pe- 
atunci pentru seraiul de frumuseți pe care îl deținea 
aici o bătrână curtezană numită La Dubois. Ajuns aici, 
el se hotărî să urce scările și să intre. Nu mică i-a fost 
mirarea când înăuntru l-a întâmpinat o fată, chiar foar- 
te frumoasă, o brunetă tânără de tot și aproape timidă, 

care îl primi fără răceala și fără grabă. Numai mizeria o 
aruncase în ghearele acestei case a pierzaniei. Părăsită 
de părinții ei și neputându-și acoperi nevoile printr-o 
muncă demnă, ea apucase această cale, devenind, pe ne- 
simțite, fiica viciului public, pentru a nu muri de foame. 


Tonul ei de naivitate și chiar de candoare îl mișcă 
pe tânărul elev. El îi promise să mai vină și se ţinu de 
cuvânt. Făcu chiar mai mult: îi oferi micile lui econo- 
mii, banii pe care îi primea de la domnul de Marbeuf, 
când ieșea în oraș, ajutoarele neînsemnate pe care i le 
trimitea mama lui la școală din micile ei economii. El 
simțea că asta tot nu era de ajuns dacă biata fată va 
rămâne să-și târască mai departe aceeași viață. Astfel 
că, el îi propuse să părăsească această casă a pieirii și să 
se retragă într-o cămăruţă, pe care el se declara dispus 
să i-o închirieze și să i-o mobileze. Cu ce avea să-i mai 
dea el și cu ce avea să mai câștige și ea lucrând broderie, 
Napoleon credea că fata va putea face față existenţei ei 
zilnice. 

Oferta tânărului nu constituia deloc un lux prea 
mare care s-o orbească pe biata fată. Ba dimpotrivă, 
luxul acesta nu era prea departe de sărăcia care o arun- 
case în această mocirlă. Totuși, nădejdea mare cu care 
Bonaparte îi comunică fetei această propunere stârni 
încrederea ei. Ea îi primi oferta cu înflăcărare și, chiar 
în seara aceea, Louise Letang (acesta este numele ei), 
se instală într-o cameră frumoasă în Rue de Babylone, 
foarte aproape de Școala Militară. 

Napoleon nu a avut de ce să se căiască că cedase 
interesului pe care ea i-l inspirase. El a găsit în Louise 
mai mult decât o metresă, decât o amantă. Ea deveni 

prietena lui, tovarășa tuturor bucuriilor și tuturor sufe- 
rințelor lui. O singură supărare îi tulbura fericirea pe 
care el o simţea lângă ea, și anume aceea că nu putea 
ieși de la școală ca s-o vadă decât de două ori pe săp- 
tămână. Era prea puțin, căci el ar fi vrut să o vadă în 
fiecare zi. 

Într-o după-amiază, când elevii erau în recreaţie, ci- 
neva a venit să-l anunţe că unul dintre prietenii lui din 
oraş dorea să-l vadă. Când ieși, el văzu, într-adevăr, în 
faţa lui un tânăr, care însă de la distanță îi păru necu- 
noscut. Acesta, la apariţia lui, alergă spre el și, nici una, 
nici două, i se aruncă în brațe, înainte ca Napoleon să fi 
avut timp să-l recunoască. Tânărul nu era altul decât... 
Louise îmbrăcată ca un frumos călăreț, zvelt, îndrăzneț 
și nelăsând să i se bănuiască nimic femeiesc. Profesorul 
lui Bonaparte, căruia i-l prezentase pe frumosul necu- 
noscut, nu a fost singurul păcălit de această strașnică 
transformare. 

Ce se întâmplase? Louise moștenise din senin o 
mică avere în urma morții neașteptate a tatălui ei. Și, 
cum ziua revederii celor doi amanți era prea îndepăr- 
tată, ea se grăibse să vină să-i comunice chiar în ace- 
eași zi iubitului ei noutatea aceasta îmbucurătoare și 
să-i exprime în fel și chip bucuria pe care o simțea 
ea că a ajuns în sfârșit să nu mai fie o povară pen- 
tru el. „Sărmane Napoleon, repeta ea, cât am suferit 
gândindu-mă că întreţinerea mea ţi-a creat lipsuri atât 
de grele la vârsta ta! Acum, calvarul s-a terminat. Voi 
cumpăra un magazin de lenjerie și, la rândul meu, îţi 
ofer ospitalitate. Și, fiindcă tu nu poţi veni la mine 
oricând, voi veni eu mereu în recreaţiile tale, deghizată 
așa cum mă vezi”. 

Louise nu întârzie nicio clipă să-și pună în execuţie 
marele ei proiect. Opt zile după aceea, ea era lenjereasă 
într-un magazin pe Rue de Seine. 

Făcea vâlvă, în vremea aceea, la Paris și în toată 
Franţa, descoperirea baloanelor. Într-una dintre zile, 
inventatorii Charles și Montgolfier, fixară o demon- 
strație cu noua descoperire în Champ-de-Mars, unde 
voiau să lanseze un balon. Atât i-a trebuit lui Napoleon, 
ca să-i ofere și Louisei plăcerea necunoscută a acestui 
nou spectacol. Louise răspunse chiar cu grabă invita- 
tiei lui și-l însoți la locul demonstraţiei, îmbrăcată bă- 
iețește. Ajuns acolo, primul gând al tânărului elev de 
la Școala Militară fu ca să-i propună și ei să ia loc în 
nacela balonului și să se înalțe în văzduh împreună cu 
el, deasupra norilor și a trăsnetelor! De data aceasta, 
Louise, care nu putea fi atât de curajoasă, nu numai 
că nu se mai grăbi să răspundă invitaţiei lui Napoleon, 
dar chiar se cutremură la gândul ca s-o primească. Ea 
credea că prin această manevră îl va determina și pe 
Napoleon să renunțe la hotărârea lui îndrăzneață. Se 
înșelă, însă, căci el luase această hotărâre cu toată cute- 
zanța firii lui şi nu renunță la ea nici în ruptul capului. 
Și, astfel, Louise preferă să piară împreună cu el decât 
să-l vadă pierind singur. 

— Niciun pericol nu ne amenință, o încuraja 
Napoleon, luând-o de mână. Hai! De altminteri, 
dacă invenţia s-ar prăbuși, ce-ţi pasă? Ne vom înlăn- 
tui unul în brațele celuilalt și ne vom prăvăli împreu- 
nă. Astfel, curajul ne va fi încununat de glorie. Ce vrei 
mai mult? 

— Te urmez, răspunse Louise, pe deplin convinsă. 

Cei doi curajoși se apropiară de locul ascensiunii. 
Napoleon îi aduse la cunoștință dorința sa celui care 
părea să prezinte măreața invenție. 

— E cu neputinţă, domnule, răspunse scurt acesta. 
Nu suntem deloc siguri de mersul aerostatului. 

— Dar eu sunt sigur, reluă Napoleon pe un ton ho- 
tărât înălțându-se pe vârful picioarelor. 

— Nu se poate una ca asta! se amestecă brusc un al 
treilea vorbitor. Vi s-a spus. Retrageți-vă! 

Napoleon, care nu era obișnuit cu un ton atât de 
autoritar, nu se putu răzbuna altfel decât scoțându-și 
sabia și dând cu ea două lovituri aerostatului. „Ei, bine, 
zise el încruntat, dacă eu nu plec cu el, nici el nu va 
pleca fără mine!” 

Mulțimea care era de față, aplaudă indignarea ele- 
vului și toată lumea care a fost martoră la această scenă 
voia să fie lăsaţi să se urce în balon elevul și camaradul 
lui. Abia cu chiu, cu vai, proprietarii balonului restabi- 
liră liniștea. 

În 1789, Bonaparte se prezentă la concurs pentru 
arma artilerie. Rezultatul său a fost atât de strălucit 
încât i-a adus numirea pe loc de sublocotenent în 
regimentul de la Fere. Inchipuiţi-vă, avea șaispre- 
zece ani și-și începuse cariera militară! Maestrul 
Leguille, profesorul său, care era însărcinat cu for- 
marea listei candidaţilor, trebuia să treacă în drep- 
tul fiecăruia locul nașterii, caracterul și aptitudinile 
elevului. În dreptul numelui lui Bonaparte, el a scris: 
„Corsican de obârşie, studios, singuratic, plin de în- 
drăzneală. Va ajunge departe, dacă împrejurările îl 
vor favoriza”. 

A doua zi de dimineață, Napoleon după ce o îm- 
brățișă pe Louise porni în goană pe drumul Valenciei. 
Regimentul de la Fere avea garnizoana în acest oraș. 


O femeie în flăcări 


3 N] nouă carieră se deschidea în fața lui Napoleon. 
| | De acum nu mai era acel școlar plecat sub nu- 
„d iaua unui dascăl, El se ducea să comande acum 
bărbaţilor î în toată firea, războinicilor pe care praful de 
pușcă îi înnegrise. Și nu avea decât șaisprezece ani! 

— Trebuie, îi spuse într-o zi unul dintre noii lui ca- 
marazi, apropiindu-se de el, că, odinioară, corsicanii au 
fi fost mult mai prețuiți, de vreme ce romanii nu în- 
drăzneau să-i ia ca sclavi. 

— Pe bună dreptate, răspunse Napoleon, privindu-l 
fix, ei nu erau făcuți pentru a fi sclavii nimănui. Acest 
răspuns îi făcu prieteni tânărului sublocotetenent prin- 
tre toți ofițerii regimentului. 

Două luni după sosirea lui în garnizoană, luă foc 
atelierul unui tâmplărie și focul se întinse la toate ca- 
sele vecine. La strigătele pătrunzătoare ale sinistraţilor, 
toată trupa sări în ajutor. Bonaparte, urmat de doi gre- 
nadieri, alergă spre una dintre casele în pericol. Aici, 
urmat de ajutoarele sale, el se aruncă pe o scară, care era 
pe jumătate în flăcări, dând năvală spre ușa unei camere 
de la etaj. Pe la jumătatea drumului, ceilalți doi soldați 
se retraseră, fiind orbiți de fum și, astfel, tânărul ofițer 
își continuă singur drumul. Ajungând la ușa camerei 
de unde ieșeau niște strigăte disperate și găsind-o încu- 
iată, el sparse ușa și dădu buzna înăuntru. Aici îi căzură 

ochii pe o femeie leșinată, care părea destul de tânără 
și de frumoasă. O luă în brațe și, străbătând flăcările cu 
ea, izbuti, după ce înfruntă destule pericole, s-o așeze 
în siguranță, în aclamaţiile tuturor celor de față. 

Cum această femeie își pierduse în flăcări toată ave- 
rea, Napoleon îi închirie o cameră și-i cumpără mobilă 
pentru ea. Dar cum? Printr-una dintre vecinele ei, că- 
reia el îi dăduse, în acest scop, cincisprezece ludovici și, 
odată cu aceasta, și consemnul de a nu pomeni victimei 
numele binefăcătorului care se interesa de soarta ei. 
Făcu chiar mai mult. Știind că, în timpul dezastrului, 
ea pierduse, printre altele, și ceva bani și unele bijuterii, 
merse să le caute el în persoană printre dărămături și fu 
destul de fericit când le descoperi. 

Uitasem să spunem că Napoleon profitase de pri- 
mele momente ale panicii și izbutise să obțină grațiile 
acestei femei. Dar numai pentru moment, căci, după 
aceea, ea i le refuză cu îndărătnicie și chiar fugi pentru 
a scăpa de urmăririle lui. 

Patru luni mai târziu, el primi o scrisoare rece, dar 
politicoasă; doamna A... D... îl anunţa că era însărci- 
nată, și anume cu el. „Numai acest motiv“, zicea ea in- 
direct, ar fi putut-o duce la o reapropriere de el. Căci 
altminteri, locurile natale, nenorocirile sale, purtarea sa 
trecută și prezentă, toate acestea o țineau departe de el. 
Napoleon, în urma acestei scrisori, consimți să se îngri- 
jească de creșterea copilului, iar tânăra femeie plecă să 
nască la Reims. Două luni mai târziu, el primi o a doua 
scrisoare, și mai rece decât prima. Doamna fusese victi- 
ma unei căzături, care o costase viața pruncului cu care 
era însărcinată. „Această întâmplare nenorocită, zicea 
ea tot indirect, a fost mijlocul prin care cerul i-a pus 

onoarea la adăpost”. Ea își sfârșea scrisoarea rugându-l 
pe Napoleon să nu-i mai scrie și promițându-i că, la 
rândul ei, nu va înceta niciodată să se roage pentru fe- 
ricirea lui. 

Această femeie tânără și, desigur, frumoasă, modes- 
tă, dar rezervată până la exces, era în preajma ruinării 
sale, văduvă de aproape șapte luni a unui bărbat pe ca- 
re-l iubise până la idolatrizare. 

Niciodată de la primirea ultimei ei scrisori, Napoleon 
nu mai auzi ceva despre această nălucă. 


Cireșe de mai 

AN] fițerii regimentului de la Fere erau primiți 
| | cu bucurie de crema societăţii din Valencia. 

P Dintre ei, cel care însă fermeca mai mult prin 
spiritul și cunoștințele sale era tânărul Bonaparte. Mai 
multe doamne din această societate erau cât pe ce să-i 
cadă victime și, dacă nu s-a întâmplat aceasta, a fost nu- 
mai din cauza aventurii lui cu văduva A... D..., care era 
cunoscută de tot orașul și care devenise apărătoarea vir- 
tuții semenelor sale. 

Astfel fiind, Napoleon simți nevoia să schimbe pu- 
țin atmosfera Valenciei, găsind că, după o absență mai 
îndelungată de aici, avea să i se refacă reputaţia știrbi- 
tă. În acest scop, el întreprinse cu Desmazzis, cel mai 
credincios prieten al lui, o călătorie de plăcere de la 
Valencia la Mont-Cenis în Bourgogne. 

În ajunul plecării lui în această călătorie, Napoleon 
nu se putu abtine să nu exclame în cercul camarazilor 

lui: „Voi face această călătorie cu plăcere; îmi place gro- 
zav de mult să mă înalt deasupra orizontului”. 

Găsiţi alte cuvinte mai profetice decât acestea? 

Tânărul ofiţer de artilerie din Valencia presimțea 
parcă de pe acum că va veni o zi când el va deveni cel 
mai glorios dărâmător de tronuri și se va înălța sus, sus 
de tot, deasupra orizontului întregii Europe, din care el 
va face un singur tron, o singură zare. 

Călătorul nostru era pe punctul să-și aștearnă im- 
presiile în genul acelui celebru „Voyage sentimental” al 
lui Sterne, marele scriitor englez contemporan cu el. 

Dacă ar fi făcut asta, nu se știe dacă pana napo- 
leoniană, care avea să scrie nu mult mai târziu acele 
măiestrite proclamații către armata din Italia, n-ar fi 
întrecut gândirea vagabondă a lui Yorick (pseudonimul 
lui Sterne) și stilul sacadat al acestuia! 

După ce s-a întors la Valencia din această călătorie, 
Napoleon a fost prezentat de către unul dintre cama- 
razii lui în casa doamnei du Colombier. Aceasta era o 
văduvă aristocrată, încărunțită de vârsta ei de cincizeci 
de ani. Fa era tot atât de instruită, pe cât era de bună 
și de iertătoare, deoarece, cu toată aventura ofițerului 
nostru, ea nu întârzie să-i aprecieze calitățile și să-l 
admită în toate cercurile cunoștințelor ei înalte. În sa- 
loanele ei, Napoleon îl întâlnea adesea pe ilustrul abate 
de Saint-Rufe, care avea o încredere tot așa de mare în 
gloria tânărului ofițer ca şi doamna du Colombier, care 
nu înceta să-i prezică un viitor strălucit. 

Pentru locotenentul Bonaparte, încuraţările primite 
aici au fost atât de covârșitoare, încât vulturul detronat 
de la Sfânta Elena își va hrăni amintirea cu ele până și 
în sumbrele lui zile de exil. 

Aprecierile cu care-l încărcau acești apropiaţi ai lui 
din Valencia erau pe deplin îndreptăţite, căci tânărul 
locotenent Bonaparte, înainte de a fi ofițer, era un mic 
erudit, care, deși nu împlinise șaptesprezece ani, citea cu 
aviditate marii scriitori și filosofi, aprofunda matema- 
tica și geografia, se cufunda în lectura cărților de isto- 
rie, de drept și de politică. La îndemnurile doamnei du 
Colombier, tânărul autor îi trimise abatelui Raynal, pe 
care-l cunoscuse prin abatele de Saint-Rufe, cele două 
capitole din Istoria Corsicii pe care le avea scrise până 
atunci. Scrisoarea pe care i-o adresă abatelui cu această 
ocazie este tot atât de sfioasă, pe cât de modestă, căci 
Bonaparte, recunoscând că aceasta este o îndrăzneală 
cam mare din partea lui față de istoricul consacrat al 
celor două Indii, îi scrie acestuia, printre altele: „Sunt 
un istoric novice al patriei mele. N-am optsprezece 
ani și scriu. Aceasta este vârsta când trebuie să înveți”. 
Confidența aceasta corespundea cu moravurile austere 
ale vieții lui de aici, căci, ofițer la vârsta de numai puţin 
peste șaptesprezece ani, el nu era într-adevăr decât un 
școlar, care nu cunoștea decât cazarma, poligonul de 
instrucție și studiul. Din cele douăzeci și patru de ore 
ale zilei nu-i rămânea însă acestui școlar pentru stu- 
diu decât noaptea, din care nu consacra somnului decât 
trei, patru ore. Nu arareori, mama lui îl dojenea și-l 
sfătuia prin scrisori să doarmă mai mult, pentru că era 
la o vârstă când încă avea nevoie să mai crească. 

Doamna du Colombier avea o fată tânără și frumoa- 
să, care nu rămase mai nesimţitoare decât mama ei în 
fața calităților tot atât de uimitoare, cât de prevestitoa- 
re ale lui Bonaparte. Împăratul a pretins mai târziu — 
și fără îndoială din condescendenţă față de amintirea 

bătrânei lui protectoare din Valencia — că idila din- 
tre el și domnișoara du Colombier s-a redus numai la 
această admirație din partea fetei față de calitățile lui 
superioare. 

Stăm la îndoială dacă să-l ascultăm pe Împărat când 
ne spune în Memorialul din Sfânta Elena că întâlnirile 
pe care ei, cei doi îndrăgostiţi, și le programau adese- 
ori în zori de zi au fost atât de nevinovate încât s-au 
mărginit numai la plimbări prin livezile unde mer- 
geau amândoi să mănânce cireșe de mai. Cine ne-ar 
putea convinge că cireşele acestea vor fi fost culese de 
pe crengile pomilor sau de pe buzele feciorelnice ale 
domnișoarei Colombier? Sau, poate, ex-împăratul de 
la Sfânta Elena, când a făcut această afirmaţie, avusese 
timpul necesar să-l uite pe fostul ofițer din Valencia. 

Napoleon, mergând în anul 1805 să se încoroneze 
ca rege al Italiei, o regăsi la Lyon pe domnișoara du 
Colombier, devenită acum doamna de B... Ea se stre- 
cură până la el prin toate acele obstacole ce înconjoară 
regii ca un meterez. El o revăzu cu plăcere, dar o găsi 
peste măsură de schimbată. Totuși, recunoscător amin- 
tirii ce-i purta atât ei, cât și mamei sale, el făcu pentru 
soțul ei, domnul de B..., tot ce-i ceru ea, iar pe ea însăși 
o plasă ca doamnă de onoare pe lângă una dintre su- 
rorile lui. 

Domnișoarele de Laurencin și de Saint-Germain, 
adaugă Napoleon, contribuiau de asemenea și ele la 
zilele frumoase petrecute la Valencia. Ultima a de- 
venit doamna contesă de Montalivet, soția unui mi- 
nistru al lui Napoleon și mama ministrului regelui 


Ludovic-Filip. 

Doi ochi înlăcrimați 


B] dunarea Constituantă a Franței îl rechema- 
(| se pe Paoli în patrie printr-un decret solemn, 

si SI după ce corsicanul se preumblase câțiva ani pe 
meleagurile Angliei. Vechile campanii ale acestuia, exi- 
lul lui, menirea viitoare ce i se rezerva formau atunci 
subiectul tuturor convorbirilor, tema obligatorie a tutu- 
ror foilor publice. Paoli fusese prietenul cel mai bun al 
lui Carol Bonaparte și, pe lângă aceasta, era nașul lui 
Napoleon. Numele lui Paoli era tot atât de răsunător ca 
și ale tuturor celor din anturajul lui. 

Bonaparte nu uitase dovezile de grijă pe care fostul 
guvernator din Corsica i le purtase la Ajaccio pe când 
el era copil. De aceea, vestea reîntoarcerii lui Paoli în 
Paris a fost pentru el ceva fascinant. Nu se putu stă- 
pâni să nu-i scrie imediat acestuia pentru a-i mărtu- 
risi dorința că ţinea să-l îmbrăţișeze cât mai grabnic 
pe prietenul tatălui lui. Curier după curier, Bonaparte 
aşteptă cu nerăbdare timp de șase luni de zile permi- 
sia pe care o ceruse pentru a merge la Paris să sară de 
gâtul lui Paoli. Aceasta îl primi pe Napoleon ca pe un 
fiu, îl prezentă tuturor cunoştinţelor sale și voi ca tâ- 
nărul sublocotenent să nu-l mai părăsească. Clubul 
Iacobin, capii tuturor autorităților pariziene, corifeii 
Constituantei dădură o serbare în onoarea lui Paoli. 
De la această strălucită serbare nu lipsiră nici militarii 
distinși care frecventau casa lui Paoli, printre care se 
numărau mai ales foarte mulți străini. Se bău în cinstea 
independenței americane, în cinstea constituției brita- 
nice, pentru succesul Revoluţiei franceze și în cinstea 

cocardei tricolore care avea să facă înconjurul lumii. 
Alegerea uimitoare a comesenilor, veniți în grabă din 
toate colțurile globului, dădea acestui banchet aspectul 
de efervescenţă al unui club european. 

Paoli îi repeta adeseori lui Napoleon: Constituţia 
engleză este admirabilă; ea va fi a noastră. Și în clipele 
de răgaz, el îi prezentă lui Napoleon toate proiectele 
sale de viitor de a face din Corsica una dintre puteri- 
le comerciale și maritime ale lumii. Ce fuseseră oare 
mai mult odinioară Veneţia, Olanda, Anglia însăși? 
Lui Paoli nu i se părea nimic greu, nici chiar să ajungă 
să fie proclamat intemeietor al noii puteri. Paoli rege, 
Corsica independentă, acesta era dublul țel al întoarce- 
rii lui din Anglia. Bonaparte se simţi atașat mai mult 
decât oricând de proiectele vizionare ale lui Paoli, fără 
să bănuiască însă că va veni o zi când chiar el va deveni 
dușmanul de moarte al acestor proiecte. 

Paoli nu apucă drumul spre Corsica până când nu 
obținu permisiunea ca Napoleon să-l însoțească în că- 
lătoria sa. Înainte de a pleca, Napoleon tinu s-o revadă 
pe Louise, pe care o uitase cu totul de la ieșirea lui din 
Școala Militară. Și poate că nici acum nu și-ar fi adus 
aminte de ea, dar de numele ei i se legau cele mai plă- 
cute clipe ale lui din viața de elev al acestei școali. 

El o găsi pe Louise şi mai frumoasă decât altădată, 
dar răceala cu care ea îl primi îl făcu ușor să înțeleagă 
că indiferența lui de până atunci pentru ea fusese un 
adevărat coșmar. 

— Am să-ţi vorbesc despre lucruri serioase, îi zise 
Louise, nu fără oarecare ezitare. Te iubesc încă destul 
de mult pentru a te consulta asupra proiectelor mele. 
Noi nu putem fi soţi, tu știi aceasta. Un om bun, un 

negustor onest, îmi oferă bogăția și brațul lui. Pentru 
ce n-aş primi şi una și alta? Îmi ești prea prieten ca să 
te împotrivești la aceasta. Tu m-ai smuls din ghearele 
pierzaniei și din sărăcie. Desăvârşește-ţi acum opera ri- 
dicându-mă la rangul soțiilor și mamelor. În patru zile 
trebuie să dau răspunsul. 

— Primeşte, Louise, răspunse Napoleon cu voce 
șoptită, după ce se scurseseră câteva minute de apăsă- 
toare tăcere. 

Tânăra fată avea înaintea ei perspectiva reabilitării 
depline. Și Bonaparte înţelesese aceasta. 

Ultimele strângeri în brațe, ultimele sărutări și căile 
celor doi amanți se despărțiră pentru totdeauna. Un 
adio, doi ochi înlăcrimați și Louise Letang își îngropă 
singura ei iubire. Iar de-atunci Napoleon n-o mai re- 
văzu niciodată. 


O corsicană geloasă 


aoli debarcă pe țărmul din Corsica, urmat de 
fi Napoleon. Întoarcerea lui a fost o adevărată 
Lăiai sărbătoare. Intrarea lui în capitala insulei fu 
aceea a unui suveran. Amintirea vie a serviciilor și a fap- 
telor lui strălucite, respectul pe care-l inspira bătrânețea 
lui, primirea încărcată de onoruri, pe care i-o făcuseră în 
Franța generalii, magistraţii, regele însuși, toate acestea 
făceau mândria națională corsicană să tresalte. Nimeni 
nu se mai gândea acum la cauza exilului său, căci atâtea 
speranţe se legau în acest moment de întoarcerea lui! 
Numeroșii partizani ai revoluției se alipiră la înce- 
putut lui Paoli, dar, ca și Franța, Corsica era împărțită 

între două partide. Sfârşitul luptei dintre ele nu putea 
fi îndoielnic; partidul revoluționar, mai fanatic și mai 
cutezător trebuia să biruiască. Napoleon a fost acceptat 
pe lângă toţi capii mișcării. Aceștia nu avură secrete 
față de el. Sosit ca simplu sublocotenent, el organiză, 
în mare parte, garda naţională din Corsica și se văzu în 
curând căpitan și apoi comandant de batalion în acest 
corp. El îmbrățișa și apăra cauza populară cu toată căl- 
dura, cu tot entuziasmul vârstei lui și cu cel mai înflă- 
cărat devotament. Fără să ţină seama că partidul advers 
număra capii marilor familii înrudite cu a sa, îl vezi 
acum la tribuna populară declarându-se dușmanul fățiș 
al aristocrației și al partidului religios. Frații lui urmau 
același stindard și luau ca model același avânt. 

Unul dintre camarazii lui de la garda națională, că- 
pitanul Giovani D..., avea ca soție pe una dintre cele 
mai frumoase femei din insulă. Mult timp, Napoleon 
trăi cu ea într-o intimitate pe care numai bărbatul ei 
părea că n-o bagă de seamă. El era nelipsit de la toa- 
te mesele și de la toate serbările ce se dădeau în casa 
camaradului său. Chiar lipsa bărbatului de acasă n-o 
împiedica pe soție să-și primească amantul în pa- 
tul conjugal. lată însă că deodată Napoleon păru să 
fie mai puțin asiduu în dragostea lui. Doamna D..., îi 
reproșă cu blândeţe că bănuiește că el își plimbă pe la 
alte uși jurământul lui de amant. Napoleon căută să-și 
convingă amanta că bănuiala ei era neîntemeiată și că 
el niciun moment nu contenise să-i păstreze cea mai 
statornică iubire. Strădania lui de a se disculpa de in- 
fidelitate era însă prea târzie, căci inima amantei lui 
fusese deja sfâșiată de gelozie. Terorizată de bănuia- 
la acestei înșelări, doamna D... nu mai avea decât un 


42 


NAPOLEON BONAPARTE ÎN VIAȚA SENTIMENTALĂ 


singur gând: ori amantul îi va reveni cu totul, ori, dacă 
nu, ea se va răzbuna. 

Într-o seară, Napoleon primi un bilețel parfumat. 
Amanta lui inimoasă îl anunța că soţul ei ia masa în 
oraș și-l invita să vină să-l înlocuiască. Învitaţia era 
prea ispititoare pentru a fi refuzată. Atât trebui, și 
Bonaparte alergă spre alcovul amantei lui. Supeul ce- 
lor doi amanți se petrecu în plină voioşie. Doamna 
D... avea însă aerul prea preocupat și nu numai o dată 
Bonaparte o surprinsese privindu-l cu ochi animalici, 
fără să bănuiască însă ceva. 

Nu trecuseră mai mult de două ore de somn de când 
se întorsese acasă și Bonaparte se trezi în niște dureri 
stomacale groaznice. „Ajutor, ajutor!” atât putu să mai 
strige și se prăvăli înăbușit de durere. Mama, surori- 
le, frații, servitorii, toată casa era în picioare. Doamna 
Laetiţia, care-şi iubea fiul cu duioșie, scoase un țipăt 
tot atât de strident, cât de disperat, când intră în came- 
ra fiului ei. Napoleon nu mai era decât un ghemotoc 
de carne, cu trăsăturile feței complet descompuse, ce 
se zvârcolea ca o fiară muribundă în spasmele dure- 
rilor ce-l copleșeau. Fu chemat numaidecât un medic 
și poţiunea pe care acesta i-o prescrise avu darul să-l 
readucă în fire. 

Domnul și doamna D..., înştiințați despre această 
nenorocire, sosiră la căpătâiul bolnavului în zorii zilei. 
Doamna însă nu părea să fie deloc surprinsă de cele 
întâmplate. 

— Ce ai, bietul meu prieten? îl întrebă ea pe bolnav 
cu o milă prefăcută și apropiindu-se de patul lui. 

— Nu știu, răspunse el, dar sufăr cumplit. 

Atunci, apropiindu-se de urechea lui în așa fel ca 
să nu fie auzită decât de el, ea continuă: „Mă părăsiseși 
într-un mod laș. Am sacrificat tot pentru tine și, ca 
răsplată, te-am văzut într-o bună zi plimbându-ți pe 
la alte femei o iubire pe care juraseși s-o păstrezi pen- 
tru mine, și numai pentru mine singură. Din parte-mi 
m-am răzbunat; te-am otrăvit. Fă cunoscută crima 
mea; la rându-mi, o voi face cunoscută pe a ta. Bărbatul 
meu este aici. El știe cum pedepseşte un corsican pier- 
derea onoarei lui”. Și se îndepărtă, mergând să se așeze 
liniștită în fața patului victimei. 

Primul gând al lui Bonaparte fusese să arate această 
năpârcă tuturor celor de față, care erau indignati, dar 
printre aceștia era și soțul ei. Napoleon știa cât ținea 
căpitanul D... la onoarea lui și-și dădu seama că, la pri- 
ma mărturisire a soției sale infidele, acesta ar fi fost 
capabil s-o ucidă în mijlocul întregii familii. Mai mult 
pentru ai lui decât pentru sine, Bonaparte renunță să 
mai dea în vileag această oroare. El se resemnă s-o 
cheme pe mama lui și să-i spună că doamna D..., îi 
reamintise că, în ajun, când luase masa la ea, mâncase 
singur dintr-o mâncare de ciuperci, care probabil că ar 
fi fost otrăvitoare. Medicul fu chemat să vină din nou. 
Napoleon îi recomandă să nu mai mâhnească deloc fa- 
milia cu cine ştie ce diagnostice și să-l trateze ca pe 
un otrăvit. Acestea nu trebuiră spuse de două ori, și 
medicul îi dădu toate antidoturile otrăvurilor necesare. 

În tot timpul acestei scene, cruda doamnă D... își 
privea victima cu o bucurie sălbatică. Privirile ei păreau 
să se desfete de suferința bolnavului. Înainte însă de a-l 
părăsi, ea avu curajul să se apropie de patul lui și să-i 
spună pe un ton tot atât de rece, cât de ironic: „Curaj, 

prietenul meu! Esti tânăr, îţi vei reveni”. Soțul ei voi să 
întindă mâna bolnavului, dar acesta i-o respinse spu- 
nându-i categoric: „Lasă-mă, domnule, lasă-mă! Am 
luat otravă la masa dumitale. În aceste vremuri tulburi 
și de anarhie, cine știe dacă soţiei dumitale nu i s-a 
plătit pentru moartea mea?” Vădit surprins de aceas- 
tă amară întrebare, domnul D... voi să mai afle ceva, 
dar Napoleon trase brusc perdeaua patului, adăugând: 
„Atât am avut de spus! Nu voi uita niciodată casa 
dumitale”. 

Convalescenţa fu lungă și grea. Napoleon jurase să 
se răzbune, dar interesele personale, cât și ambiția, îi 
porunciră să uite acest oribil atentat la viața lui. Ura sa 
se mărgini la aceea că, de atunci, ușa casei Bonaparte 
a fost pentru totdeauna închisă domnului și doamnei 
D... 

Răzbunarea acestei femei nu numai că nu era înă- 
bușită, dar mocnea cu mai multă înverșunare. Doamna 
D... nu putea să-i ierte lui Napoleon faptul de a fi picu- 
rat neîncrederea în sufletul soțului ei. Neputând însă să 
uneltească nimic împotriva lui fără riscul compromite- 
rii, ea căută, cu o perseverență cumplită, toate mijloa- 
cele cu care ar fi putut contribui la măruirea proiectelor 
lui politice. Ura ei era mereu activă. Napoleon o găsea 
neîncetat pe urmele lui gata să-i distrugă până şi cele 
mai neînsemnate speranțe. 

Am spus mai înainte că Corsica era împărțită în- 
tre două partide politice: acela al Revoluției și acela al 
Rezistenței, și că cel dintâi număra în rândurile sale pe 
Napoleon şi pe fraţii lui. În principiu, în acest partid 
figura şi căpitanul D..., dar soţia lui, prin vicleșugurile 

ei, descoperi secretul de a-l determina să se dezlipească 
de acest partid. 

Si, ceea ce e mai extraordinar, e că ea izbuti, prin ma- 
nevrele ei ascunse, să-l rupă din acest partid până și pe 
Paoli, prietenul, și protectorul Bonaparților. Cu o grijă 
prefăcută, ea îl făcu pe Paoli să vadă că aceștia erau în 
ascuns cei mai înverşunați dușmani ai lui. Paoli se lăsă 
înșelat de cuvintele ei, fără să bănuiască însă că acestea 
porneau din fundul unei inimi înnegrite de răzbunare, și 
astfel el înclină spre regimul liniștit și blând pe care i-l 
propovăduise această semănătoare de discordie. 

Patrioţi din diferite colțuri ale insulei, întărâtați de 
violența discursurilor revoluționare ale lui Napoleon, îi 
cereau insistent lui Paoli să ia măsuri mai severe contra 
orașului Bastia. Aceștia dezaprobau mai ales indulgen- 
ta vădită a lui Paoli față de acest oraș, unde partidul 
contrarevoluționar era lăsat să lucreze în voia lui. Peste 
o mie două sute de montaniarzi se prezentară la Paoli, 
înfățişându-i o adresă amenințătoare contra acestui 
oraş rebel. Paoli o citi liniștit și drept răspuns îndemnă 
poporul la calm. Nu mai încăpea acum nici o îndo- 
ială că Paoli trecuse de partea contrarevoluţionarilor. 
Aceasta fusese de-ajuns ca patrioţii să-l acuze de trăda- 
re și să-l bănuiască că ori intenționa să separe Corsica 
de Franța pentru a face din insulă un stat independent, 
ori că intenționa s-o dea în mâinile Angliei. Napoleon, 
după cum am spus, era unul dintre capii gărzii naţio- 
nale. Bazat pe această calitate a lui, dar și pe faptul că 
putea conta pe numeroși prieteni, nu-i era câtuşi de 
puțin greu să-i dispute acum autoritatea zdruncinată 
a lui Paoli. Nu făcu însă asta, căci nu fusese oare Paoli 
protectorul său, călăuza lui, prietenul tatălui lui? Cei 

care l-au acuzat pe Bonaparte de ingratitudine față de 
eroul Corsicii au mințit. 

După ce avuseseră loc câteva tulburări, Paoli dis- 
pusese să se afișeze o ordonanţă prin care se interzicea 
tuturor cetățenilor să se mai întrunească în public sau 
în case particulare. Toate aceste afișe fură însă smul- 
se noaptea. Bonaparte era cu totul străin de acest act 
de justiție populară. Căpitanul D... răspândi a doua zi 
zvonul că totuși autorul era Napoleon. Atâta mai tre- 
buia doar, și Paoli împreună cu prietenul său Pozzo-di- 
Borgo își plecară urechea și la această calomnie. 

Acuzat pe nedrept, Napoleon jură să-și merite o 
parte din acuzaţiile cărora le fusese ţintă. În acest scop, 
el trecu imediat la fapte, organizând cinci societăți popu- 
lare. Acestea nici nu luară însă bine ființă și Paoli se 
grăbi să le dizolve, cu toate că poporul se opunea din 
răsputeeri la asta. În vremea aceasta și soarta lui Paoli 
fusese pecetluită la Paris. Un decret al Convenţiei ho- 
tărâse proscrierea lui. 

Napoleon, cu propria mână, afișă pe zidurile orașu- 
lui protestele municipalităţii din Ajaccio contra acestui 
decret care-l declarase pe Paoli dușmanul republicii. 
Reprezentanții trimiși de guvern să afle autorul acestui 
gest reacționar emiseră numaidecât mandat de aresta- 
re împotriva lui Bonaparte. Dar tocmai atunci inva- 
ziea engleză devenise de neînlăturat și contribuţia lui 
Napoleon era prețioasă acum Franței mai mult decât 
oricând. Era însă prea târziu, căci Paoli, mâniat de pro- 
scrierea aruncată asupra lui, deschisese deja englezi- 
lor porţile orașului Ajaccio, astfel că eforturile depuse 
pentru Franţa de către Napoleon și de patrioții insulei 
rămaseră zadarnice. Englezii nici nu puseseră încă bine 

piciorul pe insulă, și casa Bonaparţilor fusese deja dată 
pradă flăcărilor. Și, astfel, această familie, rămasă pe 
drumuri, îndreptă pânzele spre Marsilia sub conduce- 
rea lui Napoleon, izgonită de învingători din cuibul ei 
natural. Cu aceasta, doamna D... își terminase opera ei 
de răzbunare. Ea avu cruzimea să asiste la îmbarcarea 
familiei Bonaparte. Fața ei exprima o bucurie odioasă. 


O femeie aparte 


Marsilia, adevăratul focar al Revoluţiei franceze, 
fi fu un popas foarte binevenit pentru Bonaparte. 
Æ 9 Unde i s-ar fi oferit în altă parte mai multe mij- 
Joace de a se face cunoscut și de a pătrunde mai adânc 
sufletul mulțimii? El intră în toate cluburile revoluțio- 
nare și nu întârzie să atragă toate privirile asupra sa. Nu 
mai era în serviciul artileriei și chiar nici nu mai făcea 
parte din armată. Fără nici un căpătâi, fără recomandări, 
fără protectori, el era lovit de soartă, dar totuși nu disperă 
un moment. Pentru a spulbera acuzaţiile ce planau asu- 
pra lui, el adresase Convenţiei un memoriu asupra ce- 
lor întâmplate în Corsica în timpul șederii lui acolo. Ne 
putem ușor închipui în ce culori o descria el guvernului 
pe doamna D... în acest memoriu. Convenţia, lămurită 
de această dovadă și de alte rapoarte primite din insulă, 
încetă să-l mai bănuiască pe Bonaparte ca antifrancez. 
În urma acestor dovezi concludente, guvernul din Paris 
trimise fără întârziere în insulă mai mulți comisari ca să 
execute decretul de proscriere lansat împotriva lui Paoli, 
a lui Pozzo-di-Borgo și a altor susținători ai acestora. 
De data aceasta, norocul pentru ei nu mai fu același de 


48 


NAPOLEON BONAPARTE ÎN VIAȚA SENTIMENTALĂ 


odinioară, căci partidul englez căzuse învins. Și, astfel, 
Paoli, Pozzo, doamna D... și soțul ei, Daury, negustor de 
stofe, și mulți alții, fură forțați să părăsească Corsica și să 
se refugieze în Anglia. Înainte de îmbarcarea ei pentru 
Anglia, Napoleon avu grijă să-i comunice doamnei D..., 
vechea lui dușmană de moarte, să știe că lovitura pe care 
ea o primea acum pornea din mâna lui. 

Familia Bonaparte se stabilise la Marsilia la un oa- 
recare negustor cu numele de Clary. În faţa casei aces- 
tuia, locuia o domnişoară pe care o chema Charlotte 
M..., originară din Saint-Domingue. Fa era fiica unei 
frantuzoaice, moartă de patru ani, și a unui ofițer de 
marină. Cu toate că locuia împreună cu tatăl ei, ea ră- 
mânea însă mereu singură, căci acesta, fiind căpitanul 
unui vas american, era mereu pe drumuri, cutreierând 
mări și țări. Lipsa permanentă a tatălui ei de acasă n-o 
făcea însă să profite câtuși de puţin de libertatea pe 
care o avea la dispoziție. Și aceasta se va explica ușor, 
dacă vom ține seama că Charlotte primise o educaţie 
integră, adăpată din idei și principii care de obicei nu 
sunt pentru sexul ei. N-am putea spune că era frumoa- 
să. Dacă Napoleon, cunoscând-o, s-a simțit atras de ea, 
asta s-a datorat nu atât calităților ei fizice, cât calități- 
lor ei intelectuale. Când el a avut ocazia să stea pentru 
prima oară de vorbă cu ea la domnul Clary, rămase tot 
atât de uimit de bogăția ei spirituală, cât şi de potrivi- 
rea lor de concepții desăvârșită. Foarte greu ai fi putut 
găsi două firi mai asemănătoare decât ale lor. 

Nu rareori Bonaparte nu se mai sătura ascultând 
vorba ei cutezătoare, cu subînțeles, prețioasă și presă- 
rată pretutindeni cu metafore și neologisme. Când el 

încerca câteodată să se declare dușmanul întrebuințării 
neologismelor, ea se apăra prompt, răspunzându-i: 

— Ştiu că dumneata ești un tipicar. Dar eu ce să fac 
dacă am de împărtășit de mii de ori mai multe idei de- 
cât cuvintele pe care le-aș putea găsi în limba dumitale 
săracă? Când ea nu mi le poate procura, sunt nevoită 
să le caut în altă parte. Dar, oare, greșelile pe care mi 
le reproșezi astăzi nu vor fi frumuseți în mai puțin de 
un secol? 

Bonaparte îi ceru îngăduința să meargă s-o vadă. 

— Cine te împiedică de la asta? îi răspunse ea, gă- 
sind că dorința lui nu numai că nu era deplasată, dar 
era chiar foarte firească. 

— Eşti singură? reluă el, nu fără oarecare ezitare. 

— Mai am oare nevoie să mai fiu supravegheată la 
vârsta de 26 de ani? 

— Bine, dar ce va zice lumea? 

— Lumea e neghioabă. Noi nu vom fi mult timp 
prieteni dacă ne vom lua după gura lumii. Nu zic nici 
eu să sfidăm opinia publică, dar nici sclavi să nu-i fim! 

Napoleon îndrăzni să-i vorbească de dragoste. 
Charlotte era însă una dintre acele femei superioare 
pentru care plăcerile nu sunt tot ceea ce viața are mai 
sublim în ea. De aceea, ea nu se aprinse deloc în încer- 
cările amantului ei și, chiar dacă în curând gustară unul 
în braţele celuilalt toate farmecele voluptății fizice, ea 
rămase tot o femeie aparte. Charlotte avea nevoie de 
un amant deosebit de toți ceilalți. De aceea, ea îi vorbi 
lui Bonaparte despre ambiţie, despre renume, îl îmbol- 
di să-și reia cariera zdrobită și-i zugrăvi starea Franței 
cu cel mai perfect simț al realității. Ea îl făcu să înţe- 
leagă că nici n-ar fi putut fi un moment mai oportun 

ca acesta pentru cineva căruia hazardul i-ar fi rezervat 
o menire politică înaltă. Spusele ei nu au avut nevoie 
de o dezvoltare mai amplă, căci oare, Bonaparte ce era 
altceva decât un ahtiat după glorie? Conformându-se 
acestei idei, ea îl prezentă pe Napoleon lui Salicetti, 
compatriotul lui, căruia familia Bonaparte și faptele 
strălucite ale tatălui lor nu-i erau deloc necunoscu- 
te. Salicetti îl conduse pe Napoleon la colegul său de 
Convenţie Barras și-l recomandă acestuia ca pe cel mai 
convins republican. Nici nu se putea un moment mai 
binevenit ca acesta, căci Barras, care tocmai atunci avea 
misiunea să strângă o trupă de treisprezece mii de oa- 
meni din departamentul Var, avea nevoie de servicii- 
le ofițerului Bonaparte. Și astfel Napoleon reintră în 
artilerie. 


Un vânător de zestre 


amilia viitorului împărat al francezilor ducea 
un trai destul de greu la Marsilia. Aici, ca și la 
| Ajaccio, calomnia nu le cruța deloc pe surorile 
lui Napoleon. Numai Caroline mai rămăsese nebârfită, 
și aceasta datorită tinereții ei prea fragede. Cât despre 
frații lui Napoleon, Lucien era pedagog într-un internat, 
Joseph, după întoarcerea sa din Parma, intrase secretar 
la un procuror, Jerâme mergea la școală, iar Louis făcea 
versuri. 

Si acum să pătrundem puțin în intimitățile lui 
Lucien. Acesta, iubit și apreciat în internatul unde era 
pedagog, ar fi putut fi fericit, dacă liniştea nu i-ar fi fost 
tulburată, la un moment dat, de o aventură cu o vecină. 

În fața ferestrelor camerei lui locuia o tânără fată 
împreună cu tatăl ei, un bătrân negustor. Domnișoara 
S... L... n-avea decât nouăsprezece ani, o talie bine fă- 
cută și trăsături destul de atrăgătoare. Depărtarea din- 
tre fereastra lui Lucien și aceea a vecinei lui era atât de 
mică încât ar fi fost cu neputinţă ca acei doi tineri să 
se vadă în fiecare zi de la așa apropiere fără să lege o 
vorbă. La început, ei vorbiră prin monosilabe, apoi prin 
cuvinte ceva mai lungi și, în cele din urmă, începură să 
lungească vorba cât era ziua de mare. Azi așa, mâine 
așa, zilele treceau și această dragoste în perspectivă nu 
se mărginea totuși decât la aceste convorbiri. De aceea, 
într-o bună zi, Lucien, care-și pierduse răbdarea, hotă- 
rî, fie ce-o fi, să intre în casa vecinei lui. 

Cum să facă însă, căci pe fată o cunoștea, dar pe ta- 
tăl ei câtuși de puțin? lată însă că într-o zi cu soare de 
primăvară, când bătrânul stătea la aer în balcon, alături 
de fiica sa, se ivi şi acest fericit prilej. Lucien îndrăzni 
să intre în vorbă cu bătrânul L..., iar acesta băgă de 
seamă că tânărul era destul de ager la minte. Și, astfel, 
după două, trei convorbiri de-acestea, îi fu îngăduit lui 
Lucien să pășească pragul casei domnului L... Tânăra 
fată se grăbi să-și prevină iubitul că tatăl ei avea groază 
de revoluție, iar Lucien, cu toate că era îmbuibat cu 
noile principii democratice, îi promisese că e gata să-și 
sacrifice crezul său revoluționar în schimbul iubirii ei. 

El fu foarte bine primit. Bătrânul negustor avea o 
rentă de cincisprezece mii de lire pe an și n-avea alți 
moştenitori decât pe fiică-sa și un fiu, care atunci era în 
fruntea unei case de comerț din America. 

Fata putea fi sigură că nu se va vedea niciodată 
contrazisă în alegerea unui soț. Lucien înţelese de la 

început că aici putea profita pe de-o parte de dragos- 
te, iar pe de alta de bogăție. De aceea, el se strădui să 
devină stăpân atât pe inima domnișoarei, cât și pe în- 
crederea bătrânului și aceasta-i izbuti destul de curând. 
Din toată familia Bonaparte, el era atunci acela căruia 
soarta părea să-i promită cel mai frumos viitor. Mâna 
domnișoarei S... L... îi aducea nu mai puţin de șaizeci 
de mii de franci dotă și tot atâtea speranțe. Păcat însă 
că s-a înecat ca tiganul la mal. Nu mai era mult până 
la aranjarea nunții și făcu o faptă nesăbuită care-i tăie 
pentru totdeauna craca de sub picioare: el se lăsă pradă 
farmecelor fetei din casă a viitoarei lui mirese. Intriga 
aceasta fu descoperită de însăși tânăra logodnică, iar 
de-atunci flușturaticul nostru n-a mai pășit niciodată 
în casa domnului L... El va regreta mult timp faptul de 
a nu-și fi dat seama că zestrea miresei lui trebuia să-l 
ispitească mai mult decât frageda frumuseţe meridio- 
nală, cu ochi negri și forme pline, a cameristei logodni- 
cei lui. Dar o făcuse, o făcuse! 

Pentru a-și alunga această părere de rău, el continuă 
să se ducă să-și îndulcească amarul tot în brațele vân- 
joase ale acestei fete din casă. Consolarea aceasta nu 
dură însă mult timp și conducătorul pensionului află 
și-l concedie din postul său. În sfârșit, ceea ce pune 
capac la toate, este că această femeie, care fusese cauza 
atâtor nenorociri ale lui, îi mai fusese şi necredincioasă. 
Fa se hotări să se căsătorească cu un jandarm, care-i 
sedusese frumusețea herculeană. Lucien atinsese acum 
culmea dizgrației. 

Consolare cu bucluc 


îi mărât până în fundul sufletului de pățania lui 
AU și de mustrările mamei și surorilor lui, el își 

s SI plimba acum, la întâmplare, aleanul pe străzi- 
le populate ale orașului, hoinărind singur de dimineață 
până seara. Se abonase să ia masa la un oarecare Boyer, 
care, din fericire, avea o fată foarte frumoasă. Înlesnirile 
pe care i le făcu fata hangiului la plata pensiunii îl îndu- 
plecară atât de mult încât tânăra deveni singurul obiect 
de actualitate al recunoștinței lui. Numai că recunoştinţa 
aceasta îi fu repede pusă la punct de către tatăl fetei, căci 
jupân Boyer nu întârzie să-l întrebe ce gânduri are cu 
fata lui. 

Și sigur că Lucien se văzu obligat să răspundă după 
placul bătrânului, căci altfel ar fi însemnat să se hăme- 
sească de foame. 

El frecventa cu asiduitate clubul popular și era unul 
dintre cei mai străluciți oratori. Într-o seară, el se pro- 
nunță într-un discurs despre egalitatea obligațiilor, dis- 
curs care electriză auditoriul. Un membru al clubului 
popular ceru cuvântul și se urcă la tribună. Acesta nu 
era decât jupân Boyer în persoană. 

„Cetăţene, își începu el discursul, adresându-i-se lui 
Lucien, ai vorbit ca un înger, dar, pentru a dovedi ade- 
vărul celor spuse de tine, arată că tu însuți ești convins 
de tâlcul lor. Fiica mea primit jurămintele tale că o vei 
lua de soţie. A sosit momentul să-mi devii ginere.” 

Cuvintele acestea erau destul de apăsătoare ca 
să-și atingă ţinta din plin. Lucien, în urma acestei 
apostrofări, nu mai avu încotro. El confirmă în public 

promisiunile făcute și jură în mod solemn să se ţină 
de cuvânt. Câteva zile după aceea, se căsători cu flica 
hangiului Boyer. Din această căsătorie, care fu la înce- 
put foarte fericită, se născură două fetiţe: Charlotte și 
Amelie. 


Dragoste prin flașnetar 


E d] ici Louis, în acest timip nu se lăsa mai prejos. 
NBI El debută în dragoste, încredințându-și prime- 
P SAAE] le jurăminte fetei unui tâmplar. Aceasta nu era 
numaidecât o frumuseţe, dar, cu toate că avea trăsăturile 
puţin regulate, izbutea să fie seducătoare atât prin dră- 
gălășenia ei, cât și prin frăgezimea vârstei. Dar, pentru 
a pătrunde până la ea, nu era deloc ușor, căci ochii pă- 
rinţilor erau mereu aţintiți asupra fiicei lor. Tatăl ei era 
un om tot atât de aspru, pe cât era de onest, iar mama, 
o femeie tot atât de severă, pe cât de cucernică. Nu știm 
ce s-ar fi făcut Louis, dacă norocul nu i-ar fi scos în cale 
un flașnetar care deveni mesagerul bilețelelor celor doi 
îndrăgostiți. Odată corespondenţa stabilită, lucrurile 
merseră de minune. Tatăl fetei nu bănuia câtuși de puţin 
că flașnetarul acesta era cel mai conştiincios poștaș, tot 
aşa după cum nu bănuia că, în casa vecinului de alături, 
Louis și Justine transformaseră o cameră într-un adevă- 
rat cuib al dragostei. 

Un singur lucru îl cam tulbura pe Louis: tânăra fată 
voia un soț și nicidecum un amant, în timp ce el, dim- 
potrivă, spre deosebire de fratele lui, Lucien, nu voia 
să-i fie decât amant și nicidecum soț. Dar, în cele din 
urmă, Justine sfârși prin a se consola cu un prieten 

pentru prezent, promițându-i-se, în schimb, un soț 
pentru viitor. Văzând însă că această promisiune întâr- 
zia să se realizeze, Justine se căsători, după un an, cu 
un onest meseriaș, care o făcu fericită. Louis se resimți 
mult după urma acestei părăsiri. De aceea, el încercă 
s-o readucă pe Justine la vechile sentimente. Totul fu 
însă în zadar, căci Justine, fata ușoară de altădată, ră- 
mase întotdeauna o soție ireproşabilă. Louis, devenit 
rege al Olandei, nu-și aducea aminte fără s-o regrete 
pe tânăra lui grizetă din Marsilia. El a evocat această 
iubire într-o poezie ale cărei strofe n-au fost poate prea 
rele pentru versurile unui prinț. 


Sfaturile unei amazoane 


-am lăsat pe Napoleon reintrând în artilerie, 
RA] de unde n-ar fi trebuit, poate, să iasă niciodată. 
A Chauvet, prefectul departamentului, care avea 
presimțirea măririi lui viitoare, îl îndemnă spunându-i: 

— Du-te, Napoleon! Și oricare ti-ar fi primul grad 
în artilerie, fii sigur că te așteaptă cea mai înaltă meni- 
re, care va fl şi aceea a unui mare popor. 

Aceste vorbe prietenești nu-l mirară pe tânărul cor- 
sican. Numai Joseph mai împărtășea acest entuziasm al 
lui Chauvet. Ca și Napoleon, Joseph privise cu o ciudă 
nestăpânită înrudirea lui Lucien cu fiica unui birtaș. 

Charlotte îi declarase din capul locului lui Napoleon 
că ține mortis să-l urmeze pe câmpul de bătălie. Dacă 
ea ar fi fost o femeie de rând, n-ar fi cutezat nici în 
ruptul capului să ia o hotărâre atât de îndrăzneață. 
Dar ea... era mai mult decât o femeie, era un camarad, 

un prieten cu o voință de fier și cu un curaj ce depă- 
șeau cu mult îndrăzneala unei femei. Domnișoara de 
Lavallicre, urmându-l pe Ludovic al XIV-lea în cam- 
pania din Flandra, nu-i aducea Regelui Soare decât 
dezmierdări și sărutări. Charlotte n-avea însă pentru 
Bonaparte decât sfaturi tot atât de robuste, pe cât de 
eroice. 

Napoleon, învestit cu brevetul de căpitan, aştep- 
ta cu nerăbdare să zboare spre cartierul general de la 
Beausset, unde fusese transferat. Generalul Dutheil, 
care avea să comande artileria, era încă aşteptat. 
Generalul Dommartin îl înlocuia. 

Pentru a nu da nimic de bănuit familiei Bonaparte și 
nici familiei Clary asupra planului ei ascuns, Charlotte 
îi anunţă pe toți că se duce la Toulon, unde urma să se 
îmbarce pentru America împreună cu tatăl ei. Acest 
șiretlic îi reuși de minune și, când toată lumea o cre- 
dea în drum spre cealaltă emisferă, ea era alături de 
Napoleon. 

Căpitanul Bonaparte îi raportă generalului 
Dommartin că un tânăr dintre prietenii lui ar dori să 
facă războiul alături de el. Generalul îi răspunse că pri- 
etenul acesta este binevenit și-i încuviință să-l urmeze 
pe Bonaparte în tot timpul campaniei. Charlotte sosi 
îmbrăcată bărbătește. Ea fu prezentată tuturor ofiteri- 
lor și nimeni nu bănui această înșelătorie. De atunci, ea 
nu-l mai părăsi un moment pe căpitanul ei. Era lângă 
el în toate luptele și nu fu văzută pălind decât la prima 
bătălie. 

La 8 octombrie 1793, în trecătorile de la Olioulles, 
Napoleon se acoperi de glorie, zdrobind o tabă- 
ră de emigrați susținută de trupe engleze și spaniole. 

Generalul Dommartin fu grav rănit de un glonte, chiar 
lângă el. Această întâmplare, alături de absența gene- 
ralului Dutheil, fu începutul norocului lui Bonaparte. 
Cum el era cel mai vechi ofițer în această armată, re- 
prezentanții Barras și Freron îi deferiră comanda lui. 
Generalul Dutheil, la sosirea sa, îl numi pe Bonaparte 
comandant de batalion, ceea ce constituia deja un grad 
destul de frumos în artilerie. Charlotte era și mai feri- 
cită decât el. „Işi deschide drum, în sfârşit, izbucni ea 
plină de bucurie. Va depăși speranțele mele!” 

Generalul Dugommier avea comanda supremă a ar- 
matei din fața Ioulonului. Divizia din care făcea parte 
Napoleon primi ordin să se unească cu această armată. 
El își manevră trupele aproape de forturile Lamargue, 
Marguerite şi Malbosquet, dar cu puțin succes. Atunci, 
Charlotte, care nu-l părăsea un moment, îl sfătui să urce 
o baterie pe un loc pe care i-l desemnă ea. Napoleon nu 
numai că nu fu puțin surprins de planul elaborat de ca- 
pul acestei femei, dar chiar îl găsi destul de bun ca să-l 
urmeze. De aceea, el nu mai stătu o clipă pe gânduri 
și comandă să se înceapă imediat lucrările de întări- 
re pe această poziție. Sosind reprezentanții Barras și 
Freron și văzând lucrările ce se executaseră, întrebară 
oarecum mirați ce se întâmplase în acest punct izolat 
al frontului. „În acest punct, o baterie nouă va deveni 
faimoasă”, le răspunse un ofițer care înțelesese această 
strategie. Cei doi reprezentanți nu fură însă de aceeași 
părere, căci, după ce examinară planul de luptă, găsiră 
că această baterie nu putea fi de niciun folos și că, în 
consecință, o să-și schimbe poziția. 

— Vor să facă pe cunoscătorii, spuse Charlotte cu o 
voce tot atât de amară, pe cât de înceată. Nu-i asculta, 

Bonaparte; urmează-ţi planul! Răspund eu de reușita 
lui. 

— Această baterie rămâne pe loc! hotărî Napoleon 
cu căldură. Răspund cu capul meu de succesul ei, se 
adresă el cu tărie celor doi bărbaţi. Vedeţi-vă de misi- 
unea dumneavoastră de reprezentanţi și Lăsaţi-mă pe 
mine să-mi fac meșteșugul de artilerist! 

A doua zi dimineaţă, bateria trecu la fapte și suc- 
cesul pe care Bonaparte îl repurtă depăși toate speran- 
tele. Cele trei forturi fură rând pe rând bombardate şi 
împresurate de această baterie care, pentru vitejia ei, 
fu denumită „Bateria oamenilor fără frică”. Și chiar cei 
doi reprezentanți, care în ajun fuseseră adversarii lui 
înverșunați, îl numiră acum pe căpitanul Bonaparte 
comandant de brigadă. Chemat după aceasta la carti- 
erul general, el dezaprobă toate planurile de asediere a 
Toulonului ce fuseseră propuse până atunci și prezentă 
el unul nou, pe care Barras nu numai că îl adoptă pe 
loc, dar și în întregimea lui. Napoleon n-avea atunci 
decât douăzeci și patru de ani și strategia îi fusese deja 
consacrată. Într-adevăr, fortăreaţa 'Toulonului nu putu 
rezista planului lui și fu reluată din mâinile englezilor. 

Napoleon nu putea să nu se simtă fericit lângă 
Charlotte. În acest timp, ea fusese pentru el tot: prie- 
ten, sfătuitor, călăuză. Această fericire n-avea să fie însă 
de lungă durată. Într-una dintre zile, Charlotte primi 
o scrisoare din partea tatălui ei, care o chema să vină 
imediat la Brest ca să-l întâlnească. Proiectul tatălui ei 
era s-o conducă la Boston, unde prezența ei devenise 
mai mult decât necesară. Urmă un dureros adio și cei 
doi amanți se despărțiră, poate pentru totdeauna. lar 

după plecarea ei, în jurul lui Bonaparte rămase un gol 
tot așa de pustiu ca și singurătatea. 


Zile grele... și o portretistă 


n această vreme, faptele, discursurile, legătu- 
rile lui cele mai apropiate, toate anunțau în 
Bonaparte pe cel mai vajnic apărător al liber- 
tăţii. Într-o zi, el era la masă la Barras. Aici veni vorba 
de ambiţie și de despotism. Ura lui Bonaparte împotriva 
acestor două cuvinte machiavelice era, în acest moment 
al vieții lui, atât de încarnată, încât el nu se putu stăpâni 
să nu înșface cuțitul din fața lui și, ridicându-l amenin- 
țător, să izbucnească străpungându-i cu privirile pe cei 
din jur: „Liranii! Dac-aș cunoaște unul singur printre 
noi, i-aș împlânta acest cuțit în inimă”. Cine ar fi bănuit 
că, chiar această mână, care acum era gata să lovească 
în dușmanul libertăţii, avea să poarte într-o zi sceptrul 
despotismului deasupra Franței republicane? 

lată însă că viața lui Bonaparte începu din nou să se 
înnoreze. Ce se întâmplase? 

Napoleon primise ordin să se ducă la Nisa. Aici el 
legase relaţii destul de strânse cu Robespierre cel tânăr, 
care era un iacobin consacrat. Și, cum în vremea aceasta 
începuse reacţiunea sângeroasă a Convenţiei împotriva 
iacobinilor, Beffroi, unul dintre membrii Convenţiei, a 
dat ordin ca Bonaparte să fie arestat, fiind bănuit că 
era iacobin convins. Făcându-i-se însă o percheziție 
riguroasă, nu se găsi nimic compromițător asupra lui. 
Salicetti porunci să fie pus în libertate. Ce folos însă? 

Căci se pusese la cale scoaterea lui din artilerie pentru 
a fi aruncat la infanterie. 

Această nedreptate îi umplu sufletul de revoltă. 
De aceea, Bonaparte luă drumul spre Paris pentru a 
se plânge împotriva asupritorilor săi. El se bizuia pe 
protecţii puternice, dar pe 9 thermidor (27 iulie 1794) 
(detronarea lui Robespierre și reinstaurarea regimului 
Convenţiei în locul Terorii), se abătuse asupra Franţei 
și guvernul Convenţiei nu vedea în cei ce serviseră 
vechiul guvern al Terorii decât dușmani de care să se 
teamă sau victime pe care să le zdrobească. Așa că toți 
protectorii săi îi amânară sprijinul lor pentru mai târ- 
ziu, când furtuna se va mai fi potolit. 

Aubry, organizatorul militar al Comitetului 
Mântuirii Publice, reorganiză armata, iar reformele 
sale aduceau atingere ofițerilor cei mai distinși. Nu 
numai o dată, Bonaparte fu respins din anticamera 
acestuia. El nu se descurajă însă câtuși de puțin și, si- 
gur pe sprijinul lui Barras și al lui Freron, dădu buzna 
în fiecare zi în birourile reformatorului. Respins astăzi, 
el reînnoia atacul a doua zi cu mai multă perseverență. 
Trecură astfel luni de zile, fără ca Bonaparte să fi pu- 
tut obține vreun rezultat. l-a trebuit mai puţin timp să 
cucerească Italia decât îi trebuise acum să obțină o au- 
dienţă la Aubry. Astfel că, în cele din urmă, el renunță 
să mai treacă pragul cabinetului acestuia. 

Plictisit de o lungă inactivitate, disperat că-și va 
pierde fructul studiilor și succeselor lui de până atunci, 
ațâțat de pasiunea lui pentru aventuri, Napoleon se ho- 
tări să se expatrieze în Turcia, unde tocmai atunci se 
cereau, după cum se auzise, ofițeri francezi și mai ales 

artileriști. El îi ceru lui Aubry autorizația să plece la 
Constantinopol, dar acesta i-o refuză categoric. 

Ce-ar fi devenit oare copiii lui Mahomed sub un 
astfel de maestru? 

Bonaparte locuia atunci într-o cameră mobilată, 
sărăcăcioasă, în Rue des Fosses-Montmartre în hote- 
lul unui oarecare domn Grégoire. Banii începuseră să 
i se împuțţineze și, din toate supărările, aceasta nu-i era 
cea mai mică. Prietenul lui, un oarecare Fouquet, agent 
de afaceri, îl conduse într-o seară la Ihcâtre-Franqais 
ca să-i mai alunge din gânduri. Teatrul era arhiplin. 
Bonaparte ocupa locul din față al unei loje, iar în spa- 
tele lui stătea o femeie tânără. El îi oferi locul lui și 
obținu, după spectacol, permisiunea s-o conducă. Mai 
târziu, el fu destul de fericit când fu primit în casa aces- 
teia. Ea se numea domnișoara S. C... și locuia într-un 
apartament modest în Rue de la Sourdiere. Tânăra își 
pierduse mama de trei luni de zile și, rămasă fără niciun 
sprijin, își câștiga existența lucrând portrete, pentru 
care se dovedea destul de talentată. Fără a fi frumoasă, 
ea era însă plăcută și tot atât de duioasă și de năvalnică 
ca vârsta ei de optsprezece ani. Napoleon izbuti să-i 
cucerească dragostea, care din partea tinerei fete era 
o adevărată iubire de copil care nu știa să-și înfrâneze 
nici voința și nici nu se gândea la urmările înclinației 
ce mijea în sufletul ei. Ea se lăsă la voia întâmplării, 
cu toată nevinovăția și cu toată sinceritatea vârstei el. 
Bonaparte îi expuse, fără înconjur, situațiunea lui și 
starea precară a pungii sale. O rugă să-i dea voie să-și 
aducă un pat de campanie pe care să-l instaleze în ate- 
lierul de lucru, vecin cu camera ei, și să-și stabilească 
un dormitor provizoriu până la venirea zilelor bune pe 

care el le aștepta. „Hotelul unde locuiesc este mult prea 
scump, îi spuse el, și eu am nevoie să fiu econom.” 

Domnișoara S... C... nici nu se gândi că ar fi fost 
cu putință să respingă cererea prietenului ei şi chiar în 
aceeași seară fu așezat al doilea pat în atelierul ei de 
lucru; dar... acest pat rămase întotdeauna gol. 

Această iubire fu de bun augur pentru Napoleon, 
căci el, contribuind la cheltuielile zilnice ale tinerei lui 
artiste, nu cheltuia într-o săptămână întreagă cât chel- 
tuia într-o singură zi, înainte de a o cunoaște pe această 
încântătoare gospodină. 

Ce vreţi, mai multă economie politică... 

Provizoratul acesta fu prelungit însă trei luni în şir, 
căci realizarea promisiunilor protectorilor lui Bonaparte 
era mereu amânată de la o zi la alta. lată însă că, în- 
tr-o bună zi, când el își pierduse aproape orice spe- 
ranță, primi ordin să se prezinte imediat la ministrul 
de război. Era chemat să i se comunice că i se încre- 
dințase comanda artileriei din Olanda. Ne închipuim 
ușor bucuria pe care i-o produse lui Bonaparte această 
promovare, care era un vis pentru el. Biata domnişoară 
S... C... împărtăși şi ea, în naivitatea ei, aceeași bucurie, 
fără să se gândească că odată cu aceasta sunase și ceasul 
plecării lui Bonaparte de lângă ea. Ea nu-și dădu seama 
de această realitate dureroasă decât în ziua când noul 
comandant trebui să-şi schimbe locuința. 

Dar Napoleon nici nu-și terminase bine preparati- 
vele de plecare pentru Olanda și fu chemat de Barras, 
care-l opri pe loc sub ordinele lui, numindu-l ajutor 
de comandant al forței armate a Parisului. Capitala 
Franţei trecea acum printr-un nou clocot al revolu- 
tiei. Patruzeci și trei de secțiuni ale gărzii naţionale 

se răzvrătiseră împotriva Convenţiei și amenințau să 
pună stăpânire pe tot Parisul. Războiul Civil era în toi. 
Generalul Mensu, care fusese la început însărcinat de 
guvern cu potolirea acestei insurecții, capitulase în fața 
forței organizate a răsculaților, care începuseră să cânte 
imnul victoriei. În fața acestei situaţii extrem de grave, 
Comitetul Mântuirii Publice se gândi mai mult decât 
oricând la alegerea unui comandant militar căruia să 
i se poată încredința salvarea patriei. Opiniile mem- 
brilor comitetului, împărţite la început, sfârșiră prin a 
se opri asupra aceluiaș nume. Și acesta era Bonaparte, 
căruia Barras îi recunoscuse geniul încă de la asediul 
din Toulon. 

Bonaparte declară însă că el n-ar accepta această 
comandă dacă ar trebui să meargă sub ordinele comisa- 
rilor guvernului. Pentru a se aplana această dificultate, 
i se dădu comanda supremă reprezentantului Barras, 
iar Bonaparte fu numit ajutor de comandant. Soluția 
aceasta fu destul de conciliantă pentru Bonaparte, căci 
Barras se grăbi de la început să-i delege lui toată auto- 
ritatea sa militară. 

Cu toată oroarea pe care i-o inspira întotdeauna 
lui Napoleon Războiul Civil, el preferă să primească 
această grea misiune decât să lase republica să piară 
răpusă de luptele fratricide. Și apoi, pe lângă aceasta, 
putea oare el să lase să-i scape această favoare pericu- 
Joasă pe care soarta i-o punea la dispoziţie? 

Toatălumeacunoaște faimoasazi de 13vendemiaire(5 
octombrie 1795), când Bonaparte, înăbușind această in- 
surecție, își înscrise numele în istoria Franței. Aceasta este 
ziua care se poate considera ca începutul gloriei lui. 

Cu cât dispreţ privea acum Napoleon la lingușitorii 
care se îngrămădeau împrejurul lui Barras, căci doar 
nu acesta era câștigătorul victoriei. Ce făcuse altceva 
Barras decât că îi urmase ordinele lui? 

Din partea sa, își avu și Napoleon lingușitorii lui. 
Din toate părțile, îi apărură prieteni ale căror nume îi 
erau adeseori chiar necunoscute. 

Cât despre Barras, el fu, din această zi, protectorul 
declarat al lui Bonaparte. El nu-i cerea însă în schimb 
decât tăcere, tăcere desăvârșită asupra autorului victo- 
riei de la 13 vendemiaire. 

Tânărul erou nu-și uitase deloc prietena din Rue de 
la Sourdiere. După această victorie a sa, alergă numai- 
decât la ea ca să-i împărtășească delirul pe care începu- 
se să-l trăiască. Fa îl primi, ca şi cu cinci luni în urmă, 
când acceptase să împartă împreună cu el modestul ei 
adăpost. Napoleon puse să i se mobileze un aparta- 
ment mare și luxos în Rue de Grenelle Saint-Honore, 
iar cinci sau şase ani după aceea el își desăvârși recu- 
noştința față de ea măritând-o cu unul dintre generalii 
săi adjutanți. Și, astfel, tânăra portretistă de altădată 
deveni o doamnă de lumea mare, o bună soţie și cea 
mai iubitoare dintre mame. 


Idolul apare: Joséphine 


epublica franceză nu întârzie să-și arate recu- 
$] noștința față de acela care, cu ocazia zilei de 13 
d vendemiaire, fusese salvatorul ei. Napoleon a 
foast numit general comandant al armatei interioare în 
locul lui Barras, pe care îl desemnase el însuși să intre 


65 


NAPOLEON BONAPARTE ÎN VIAȚA SENTIMENTALĂ 


în Directorat. Astfel că, tânărul ofițer se ridicase cu pași 
repezi spre cele mai înalte culmi ale armatei, și aceas- 
ta împotriva atâtor vicisitudini ce-i stătuseră în cale. 
Să ajungă să cucerească totuși un grad atât de pompos 
ca acesta, la care nici n-ar fi îndrăznit măcar să se gân- 
dească cu câteva zile mai înainte, asta nu se datora decât 
misiunii lui de căpitan al gărzilor Convenţiei, de care 
se achitase mai mult decât strălucit. Victoria, pe care o 
câștigase el, era o victorie durabilă, care rămânea cre- 
dincioasă drapelului francez. Aceste succese ale sale, din 
care el se împărtășise însă prea puțin, deveniră de acum 
zbuciumul vieţii lui. Ar fi schimbat bucuros demnita- 
tea de general comandant al armatei interioare cu acea a 
unei brigăzi la frontiere. Era şi în aceasta o strategie a lui 
Bonaparte și vom vedea mai târziu de ce. 

În urma insurecției de la 13 vendemiaire, Convenţia 
decretase dezarmarea generală a secțiunilor Gărzii 
Naţionale. Această operaţiune nu întâlni niciun obsta- 
col și prin punerea ei în practică avea să devină, prin 
ironia soarții, prilejul căsătoriei lui Bonaparte. 

Câteva zile după această percheziţie, a venit cu pași 
șovăielnici în casa generalului Bonaparte un copil între 
doisprezece și treisprezece ani. Acest copil era Eugène 
Beauharnais, orfanul vicontelui de Beauharnais. Tatăl 
lui, după ce servise Republica pe Rin în calitate de ge- 
neral, devenise suspect Comitetului Mântuirii și, defe- 
rit tribunalului revoluționar, fusese decapitat pe eșafod 
cu patru zile înaintea căderii lui Robespierre. În urma 
percheziţiei riguroase, de care nu fusese cruțată nici 
casa lor, orfanul generalului Beauharnais aflase că sabia 
tatălui lui ajunsese în mâinile generalului Bonaparte. 
Nici nu fusese bine informat despre aceasta, că alergă 

într-un suflet la Bonaparte pentru a-l ruga să-i înapo- 
jeze sabia tatălui lui. Rugămintea copilului, care era tot 
atât de mișcătoare ca şi înfățișarea lui dureroasă, avu 
tot ecoul. Bonaparte, profund impresionat, îl repuse 
imediat pe copil în posesia sabiei tatălui lui. La vederea 
acesteia, copilul se năpusti asupra ei și o acoperi cu la- 
crimi și sărutări. Scena aceasta atât de naturală îl făcu 
pe Bonaparte să nu-și mai poată ascunde înduioșarea. 
El îl luă pe copil pe genunchii lui și-l copleși cu des- 
mierdările cele mai părintești. Parc-ar fi bănuit atunci 
că el, Bonaparte, avea să devină, într-o zi apropiată, ta- 
tăl orfanului generalului Beauharhais! 

Câteva zile după aceea, copilul se întoarse însoțit de 
mama lui. Doamna de Beauharnais aflase de primirea 
mai mult decât generoasă pe care Bonaparte i-o făcuse 
fiului său și se grăbise să vină să-i transmită mulțumi- 
rea el. 

La vederea ei, Napoleon avu în fața lui o femeie de o 
frumuseţe uluitoare, care se degaja din toată ființa. Ea 
avea o statură mijlocie, dar era modelată cu o perfec- 
țiune rară, pe care i-o ghiceai ușor dn mlădierea și din 
toate mișcările ei, care răspândeau eleganța. Frumoasă 
în bucurie, ca și în durere, ea își aşternea sufletul întreg 
în ochii ei de un albastru-închis, umbriţi pe jumătate 
de pleoapele lor lungi și arcuite și încercuiți de gene tot 
atât de neîntrecute, ca și privirea irezistibilă a ochilor 
ei. Într-un cuvânt, natura îi dăruise din plin acestei fe- 
mei tot harul frumuseții. 

Aceasta era Marie Josephine-Rose Tascher de la 
Pagcrie, fiica unui plantator din Saint-Domingue, 
văduva generalului viconte de Beauharnais. Ea își 
avusese, de asemenea, partea ei de suferință în urma 

revoluției. După destituirea soțului său, fusese arestată 
ca suspectă și închisă câtva timp. Cei doi orfani ai săi, 
Hortense și Eugene, cărora soarta le rezervase o meni- 
re atât de înaltă, fuseseră dați de revoluționari în uce- 
nicie, fetița la o croitoreasă, iar băiatul la un dulgher. 
Acum, toate aceste suferinţe încetaseră și această fami- 
lie începu să se bucure iar de zilele fericite de altădată. 
Cunoașterea acestei familii îi deveni atât de prețioasă 
lui Napoleon, încât își petrecea în mijlocul ei toate 
serile lui de liniște. Aici întâlneai cea mai plăcută soci- 
etate a Parisului. Din mijlocul ei erau nelipsiţi bătrânul 
domn de Montesquieu, ducele de Nivernais și multe 
alte personalități ale vechii Curți. Nu rareori, electri- 
zați de amintirile palatului lui Ludovic al XVI-lea, îi 
auzeai izbucnind pe toți în cor: „Haideţi să dăm o raită 
până la Versailles”. Acestea sunt cuvintele cu care în- 
suşi Napoleon evocă în Memorialul lui din Sfânta Elena 
primele seri petrecute de el în palatul Beauharnais. 

O vrăjitoare negresă îi prezisese Josephinei, încă de 
pe când era copilă, că va veni o zi când ea se va ridica 
la un rang mai presus decât al unei regine. Joséphine 
vorbise de multe ori despre această profeție doamnei 
de Vaudreuil, care fusese colega ei de cameră în închi- 
soarea de la Sainte-Pelagie. O povestise de asemenea 
altor câtorva persoane, care mai târziu vor forma cercul 
ei intim. Ea credea în vrăjitoare, și chiar cu toată con- 
vingerea. Vestita sibilă din Rue de Tournon, domni- 
șoara Lenormand, își datorează marele ei renume de 
ghicitoare numai vizitelor Joscphinei. 

Napoleon o mai vedea adesea pe doamna 
Beauharnais în casa lui Barras, care începuse să facă, 
întocmai ca un mare senior, onorurile republicii care-și 

dădea sfârșitul. Acolo, ea își desfășura, mai mult poate 
decât la ea acasă, toate farmecele spiritului ei și toate 
talentele cu care natura și arta o înzestraseră din plin. 
Văduvă în floarea vârstei și deţinătoare a unei averi 
considerabile, iată în plus încă două motive destul de 
puternice pentru a fi ațâțat împotriva ei cea mai înver- 
șunată calomnie. S-a pretins de către unii că Joséphine 
ar fi fost metresa lui Barras și că proconsulul s-ar fi des- 
cotorisit de ea făcând-o să devină soţia lui Bonaparte. 
Fapt este că Barras, care nu uita un moment că sin- 
gurele averi a protejatului lui nu erau decât mantia și 
sabia, se gândise ca, înainte de a-l sălta spre altă culme, 
să-i pună sub picioare piedestalul unei averi care-i era 
mai mult decât necesară. 

„Bonaparte, îi zise el într-o zi, că ai toate cunoştin- 
tele militare, ai dovedit-o, dar asta nu-i de-ajuns, prie- 
tenul meu. Îți mai trebuie și avere și, pentru a-ți atinge 
acest din urmă scop, ai nevoie să închei o căsătorie bo- 
gată. Ascultă! Eu m-am gândit să iei de soție o femeie 
de rang, dintr-o familie excelentă, aproape de aceeași 
vârstă cu dumneata, frumoasă încă și destul de bogată 
pentru a-ţi pune la dispoziție mijloace ca să devi mai 
mult decât ceea ce ești. Într-un cuvânt, aceasta este 
doamna Beauharnais. Îți dau timp de gândire până 
mâine. Du-te și nu uita: comanda armatei din Italia 
este o parte din zestrea ei”. 

Această comandă era de mult timp singurul tel al 
ambiţiei lui Bonaparte. În această oportunitate, el în- 
trevedea teatrul unei campanii strălucite și focarul unui 
mare renume. Toate celelalte comenzi supreme fusese- 
ră cu atâta demnitate completate că ar fi fost o extrava- 
ganță din partea lui să se gândească să dea la o parte pe 

vreunul dintre generalii încărunțiți în războaie, trimiși 
pe celelalte fronturi. Armata din nord, mai ales, care 
fusese considerată de guvern drept cea mai importantă, 
nu avea în fruntea diviziilor ei decât nume strălucite 
de victorioși. Cu toate că armata din Italia era lăsată 
pe planul al doilea, se întâlneau și aici totuși nume de 
generali învestiți, ca acela al lui Massena, supranumit 
copilul scump al victoriei de la Loano, Kellermann, 
câştigătorul victoriei de la Valmy, Scherer, laureatul 
bătăliei de la Vado şi multe altele tot atât de răsună- 
toare ca: Augereau, Victor, Laharpe, Serrurier, Joubert, 
Cervoni. Toți acești fii ai războaielor, care erau deja 
acoperiţi de glorie și încărunțiţi de ani, aveau să asculte 
acum de comanda supremă a unui general care abia 
împlinise douăzeci și șapte de ani. Ce geniu îi trebuia 
lui Bonaparte ca să nu dezmintă suprema favoare pe 
care el o obținuse! 

Această armată din Italia, compusă în întregime din 
francezi din sud, entuziasmați după glorie, era capa- 
bilă să întreprindă orice cu un comandant iscusit. Și 
Napoleon corespundea acestui deziderat, căci de câtva 
timp el nu se mai gândea decât la Italia. El îi studia 
neîncetat topografia, moravurile și guvernările ei asu- 
pritoare. Barras, care-l văzuse la asediul Toulonului în- 
tocmind ca simplu ofițer acel desăvârșit plan de atac, 
nu mai fu câtuși de puțin surprins când primi din par- 
tea lui, acum comandant suprem al armatei interioa- 
re, un plan tot atât de perfect al campaniei din Italia. 
Bonaparte, după cum am spus mai sus, se dedicase cu 
totul acestui plan a cărui soartă parcă prevedea că avea 
să fie hotărâtoare pentru viața lui. Singurul vis al lui 
de acum nu era decât campania din Ítalia, așa că e de 

imaginat cu câtă recunoștință primi el din partea lui 
Barras vestea admiterii planului său de luptă de către 
Directorat. 

Nu trecuseră opt zile de la căsătoria lui și Napoleon 
își formase deja o părere despre calitățile excelente ale 
aceleia care-i devenise tovarășă de viață. Joséphine era 
blândă, iubitoare, plăcută, supusă, devotată și atentă 
la cele mai mici dorințe ale soțului ei. Gingășia ei îi 
dezmințea vârsta, pe care, pentru a și-o ascunde și mai 
mult, o prezentase municipalității printr-un act de bo- 
tez fals al unei surori a ei mai mică cu cinci sau șase ani. 
„Aceasta era o substituire prea gravă, spunea împăratul 
la Sfânta Elena, un şiretlic care putea duce la dizolva- 
rea căsătoriei”. 

Totul se schimbă numaidecât în jurul lui Napoleon. 
Casa lui deveni locul de întâlnire al celei mai înalte 
societăți pariziene. Poeți, savanţi, artiști renumiți, mi- 
niștri, membrii Directoratului, acesta era cercul lui de 
acum. Cât de departe rămăsese singurătatea camerei 
mobilate a domnului Grégoire și aceea a atelierului de 
lucru al prietenei lui Bonaparte din Rue de la Sourdiere! 
Bietul chiriaş de altădată devenise acum seniorul unui 
palat somptuos, în care roia tot ceea ce Parisul avea mai 
sclipitor la vremea aceea. 

Barras comunicase colegilor săi de Directorat pla- 
nul lui Napoleon asupra campaniei din Italia, dar nu 
se lua nici o hotărâre. „Avansaţi-l, le spunea adeseori 
prezidentul, sau se va avansa el singur”. 

În sfârşit, într-o bună zi, Josephine îi aduse ves- 
tea pe care el o aștepta de atâta timp. La auzul ei, 
Napoleon delira de fericire și de bucurie, cu toate că 
opinia publică nu dădea nicio importanţă acestui post 

de comandă. Dimpotrivă, lumea nu vedea în această 
comandă decât o dizgrație ascunsă, un exil, un mijloc 
deghizat de a fi îndepărtat un om căruia Franța îi da- 
tora atâta recunoștință. 

În vremea aceasta, Bonaparte primise o scrisoare 
datată din Toulon: era de la Charlotte. Această feme- 
ie atât de vajnică venise să-l întâlnească la Paris, când 
aflase de saltul lui atât de neașteptat. Și, totuși, ei nu-și 
spuseseră eternul adio! Tot ceea ce voia ea să-i dove- 
dească prin această scrisoare fostului amant era că nu-i 
făcuse niciodată un jurământ fals. Femeie superioară, 
cum era, îi mărturisea că nu este roasă de nicio umbră 
de gelozie, dar adăuga că amorul ei propriu de femeie 
nu o mai lăsa să continue să aibă ca amant pe soţul 
unei alte femei. Ea își sfârșea scrisoarea anunțându-l 
că pleacă spre patria ei și îi dădea unele sfaturi asupra 
campaniei pe care el avea s-o întreprindă. 

Începutul acestei scrisori îl mișcase pe Napoleon, 
dar ultimele fraze de sfaturi îi revoltară orgoliul. El 
călcă scrisoarea în picioare și se îndreptă spre camera 
aceleia care-i devenise îngerul ocrotitor. 

Ziua plecării lui în fruntea expediției din Italia se 
apropiase şi Bonaparte trebuia totuși să-și părăsească 
soția pentru cine ştie cât timp. Dar oare n-avea să be- 
neficieze şi Joséphine de laurii gloriei pe care el avea 
s-o culeagă dincolo de Alpi? Ea fu mult îndurerată de 
această separare, dar fu dispusă la sacrificiul pe care 
Franţa i-l cerea. 

Înainte de plecare, ea îi împărtăși soțului ei unele 
păreri excelente asupra câtorva generali care mergeau 
să servească sub ordinele lui. 

Plecarea lui Bonaparte din Paris nu a fost un eve- 
niment. Dimpotrivă, ea nu atrase asupra ei decât o 
atenţie obişnuită. El pleca așa cum pleacă un simplu 
călător și, totuși, se ducea să cucerească patria lui Scipio 
Africanul și a lui Paulus Aemilianus, pământul clasic al 
artelor și al gloriei. 


Adăpost unei fugare 


ăsăm altora grija de a povesti faptele strălucite 
SAN ale lui Napoleon. Noi nu scriem aici decât viața 

œ” lui privată, nu descriem decât iubirile lui. Va fi 
suficient să amintim, în treacăt, cititorilor noștri că, odată 
ajuns în fruntea expediției din Italia, Bonaparte adeveri 
că era omul înnăscut pentru a comanda. În optsprezece 
zile, el dădu și câştigă nu mai puţin de șase bătălii me- 
morabile, cuceri Piemontul, împrăștie două mari armate 
și îi învinse pe cei mai încercați generali ai Austriei. Și, 
totuși, n-avea decât douăzeci și șapte ani! 

„Această extremă tinereţe, spunea el la Sfânta Elena, 
îmi impunea o mare rezervă și cea mai riguroasă se- 
veritate în moravuri. Aceasta era o condiţie necesară, 
indispensabilă pentru a putea comanda unor oameni 
mult mai presus decât mine prin vârsta lor. De aseme- 
nea, și purtarea mi-a fost ireproşabilă, exemplară. Mă 
arătam un fel de Caton și păream, într-adevăr, în ochii 
tuturor, un filosof, un înțelept.” 

Napoleon nu a fost totuși întotdeauna chiar așa 
cum pretinde. La atacul orașului Mantua, niște călu- 
gărițe fugiseră din chiliile lor de frica armatei fran- 
ceze. Câţiva grenadieri veniseră să se restabilească în 

mănăstirea pe care ele o părăsiseră. Deodată, aceștia 
auziră niște strigăte disperate ce veneau din fundul 
unei curți. Dând buzna într-acolo și spărgând o chilie, 
ei descoperiră o fată tânără, care era întinsă pe o bancă 
cu mâinile băgate în lanţuri. Nenorocita îi imploră pe 
grenadirii francezi să-i redea viața. Aceștia o descătu- 
șară numaidecât. Fa le spusese că purta aceste fiare de 
patru ani de zile și că fusese aruncată în mănăstire de 
cruzimea părinţilor ei care, pentru a se scăpa de ea, vo- 
iseră s-o forțeze să se călugărească, cu toate că firea ei 
se împotrivea cu desăvârșire la aceasta. 

Fiberatorii avură pentru ea toată consideraţia pe 
care o merită nevinovăția, nenorocirea și frumusețea. 
Fa îi rugă cu toată stăruința s-o scoată de-acolo ca să 
respire aerul curat de afară, care-i fusese răpit de atâta 
amar de vreme. Cu toate că i se atrase atenţia că gloan- 
tele șuierau în jurul mănăstirii, semănând moartea, ea 
îi urmă totuși pe soldați, căci se îngrozea mai mult de 
întoarcerea călugărițelor decât de moarte. 

Chiar în seara aceea,ea îi fu prezentată lui Bonaparte. 
Nenorocirile îndurate îi dăduseră o înfățișare care o fă- 
cea să pară că avea mai mult de douăzeci de ani, deși 
nu avea decât optsprezece. Ea era însă foarte frumoasă. 
Trăsăturile feţei trădau însă că vioiciunea climatului îi 
fusese ştearsă de nenorocirea care o lovise. Napoleon 
ordonă să i se rezerve refugiatei o locuință comodă 
aproape de cartierul lui general. 

Nu mult timp după aceasta, recunoștinţa și iubirea o 
făcură pe Cecilia să devină cu totul franceză. 

Fa se mărită, câteva luni după aceea, cu un ofi- 
ter căruia Napoleon îi asigură viitorul. Soţie fericită, 
mamă fericită, ea nu-i făcu numai o dată reproșuri lui 

Bonaparte că el nu imitase decât pe jumătate exemplul 
lui Scipio Africanul. 


Scrisori către Josephine 


| otuși, Napoleon, la această vreme, o iubea păti- 
maş pe Joséphine. Dovada acestui fapt nu sunt 
decât scrisorile următoare, a căror pecete nu 
pune câtuși de puţin la îndoială autenticitatea lor. 


Ora 9 dimineata 
Doamnei Beauharnais, 


Te-am părăsit ducând cu mine povara unui sentiment 
dureros. M-am culcat ros de supărare. Socoteam că stima 
de care se bucură caracterul meu ar fi trebuit să-ți alunge 
din gând ultima bănuială care te-a frământat ieri seară. 
Dacă aceasta îti mai stăpânește încă mintea, ai fi foarte 
nedreaptă, doamnă, iar eu cu atât mai nenorocit. 

Cum te-ai putut gândi că nu te mai iubeam? Și pentru 
ce oare? A, pentru că m-aş fi schimbat. Dar cum ar fi putut 
oare pune stăpânire un sentiment atât de josnic pe sufletul 
meu? Mă miră încă bănuiala ta, tot aşa ca şi pornirea mea 
sufletească care, azi dimineaţă la deșteptare, m-a mânat, 
după cum vezi, înapoi la picioarele tale, fără nicio umbră 
de supărare şi fără nicio voință. Cu siguranță, ar fi cu ne- 
putintă să fiu mai slab şi mai umilit ca acum. Ce vrei mai 
mult? Ce putere ciudată ai asupra mea, Josephine cea fără 
de pereche? Numai un singur gând din ale tale, şi e de- 
ajuns să mi se învenineze viata şi să mă simt torturat de 

fel de fel de chinuri. Şi, cu toate acestea, iubirea mea pentru 

tine devine şi mai puternică, căci, după aceste frământări 
sufleteşti, mă simt mai mult legat de tine, mai vinovat, 
mai setos de iertarea ta. Întotdeauna simt aceasta după 
certurile noastre şi aş dori să nu-mi mai ascult nici inima 
si nici constiinta, dar tu mi le-ai sedus cu totul, căci îti sunt 
cu totul ale tale. 

Câr despre tine, mio dolce amor, sunt sigur că, în acest 
timp, tu te-ai odihnit liniştită. Te-ai gândit tu, oare, mă- 
car de două ori la mine? Íri pun trei sărutări: una pe ini- 
mă, alta pe gură şi alta pe albastrul ochilor tăi. 


Chanceau, în 24, orele 6 seara. 
Cetătenei Beauharnais, 
Rue Chantereine no. 6, Paris. 


[i-am scris din Châtillon şi ti-am trimis o procură ca 
să poti încasa diferite sume de bani ce îmi revin mie. 

În fiecare clipă mă depărtez de fine, prietenă adorabilă, 
ȘI, cu fiecare clipă ce trece, mi se micşorează puterea de a su- 
porta povara acestei depărtări. Tu ești neîncetat în gândul 
meu. Chipuirea mi se risipește întrebându-mă întruna: ce 
faci tu? Dacă te văd tristă, mi se sfâşie inima şi durerea 
mă copleşeşte; dacă eşti veselă şi zburzi în mijlocul priete- 
nilor tăi, te cert că ai uitat prea repede despărțirea noastră 
dureroasă de acum trei zile, căci atunci ai fi prea ușurati- 
că şi, din acest moment, n-ai mai putea fi afectată de nici 
un sentiment profund. După CUM Vezi, nici eu nu stiu ce 
vreau. Dar, buna mea tovarăsă, este cu totul altceva dacă 
mă tem să nu-ti periclitezi sănătatea sau să n-ai motive 
de supărare pe care eu nu le-as putea ghici. În acest caz, as 
regreta că m-am pripit în bănuielile mele. Nu ştiu de ce, 

dar parcă simt că duioșia ta firească nu-mi mai aparține 
mie, tot așa după cum, nu ştiu de ce, ca să mă linistesc, tre- 
buie să primesc fel de fel de asigurări că nu ti s-a întâmplat 
nimic care să te supere. Dacă cineva mă întreabă de-am 
dormit bine, simt nevoia ca, înainte de a-i da răspunsul, 
să-mi sosească un curier care să-mi aducă veşti bune despre 
somnul nopților tale. 

Patimile, răutatea oamenilor, nu mă mai mişcă decât 
în măsura în care ele te-ar putea lovi pe tine, buna mea 
ovarășă. Cât doresc ca geniul meu bun, care m-a apărat 
întotdeauna în mijlocul celor mai mari primejdii, să te 
înconjoare şi să te acopere acum pe tine cu aripile lui! Și 
atunci aş fi fericit. la seama! Nu fii veselă, dar nici prea 
melancolică şi, mai ales, ai grijă să fii scutită de supărări 
şi ferește-ți de boală corpul tău cel sculptat. Tu ştii ce spune 
undeva bunul nostru Ossian în această privinţă. 

Scrie-mi, tovarăşa mea dragă, oricât de mult. 

Și primește cele o mie şi una de sărutări ale iubirii celei 
mai calde şi celei mai adevărate. 


Geneva, în 21 
Doamnei Bonaparte, 


Sunt la Geneva, buna mea tovarășă. De aici voi pleca 
în noaptea aceasta... Am primit scrisoarea ta din 27... Te 
iubesc mult, mult de tot... Doresc să-mi scrii cât mai des şi 
să fii convinsă că Josephine a mea îmi este destul de scumpă. 

Mii de dulcegării micii mele prietene. Recomandă-i să 

fue cât mai înfeleaptă, înţelegi tu? 


Milano, în 4 prairial (A noua lună în calendarul re- 
publican francez; 20 mai — 18 iunie) 

Josephine, nicio scrisoare de la tine de la 25 ale lunii 
trecute! Primind un curier plecat din Paris la 27, n-am 
avut nici un răspuns, nici o noutate de la tovarăsa mea cea 
mult dorită. M-o va fi uitat ea poate? Sau n-o fi bănuind 
că nu este un chin mai mare pentru cineva decât acela de a 
nu fi primit nici o scrisoare din partea singurului lui dolce 
amor? 

S-a dat aici o mare serbare în onoarea mea. Cinci până 
la şase sute de chipuri de femei frumoase şi elegante se stră- 
duiau să-mi placă, dar niciuna n-avea acea înfătișare 
plăcută şi melodioasă care este atât de mult întipărită în 
inima mea. 

Eu nu te vedeam decât pe tine, nu mă gândeam decât la 
tine. Din această cauză, atmosfera din jurul meu îmi de- 
veni însuportabilă şi, la o jumătate de oră după ce intrasem 
acolo, m-am retras şi m-am dus să mă culc, spunându-mi 
Singur: 

Când vei veni? Sarcina cum îți mai merge? Vezi, mi- 
cuta mea, îngrijeşte-te! Fii veselă, fă mişcări cât mai dese, 
nu te întrista de nimic şi nu te neliniști câtuși de puțin de 
călătoria mea! Îmi închipui întruna că te văd cu sarcina 
ta cea mică, trebuie să fii încântătoare. Dar durerea aceea 
urâcioasă de inimă o mai ai? 

Adio, sotie frumoasă. Gândește-te barem numai câteo- 
dată la acela care se gândeşte fără încetare la tine. 


Nisa, în 10 germinal (A șaptea lună a anului, de la 


21 martie la 18 aprilie, în calendarul adoptat în timpul 


Revoluţiei Franceze din 1789-1794) 


Nu a trecut o zi fără să te ador, n-am petrecut o noapte 
fără să te strâng în bratele mele, nu am luat o singură ceaşcă 

de ceai fără să blestem gloria şi ambiția care mă fin departe 
de sufletul vietii mele. În mijlocul luptelor, în fruntea tru- 
pelor, străbătând câmpiile, Josephina mea ce adorabilă îmi 
stă neîncetat singură în inimă, îmi stăpâneşte mintea, îmi 
absoarbe gândurile. Dacă mă îndepărtez de tine cu iuțeala 
forentului Ronului, nu fac aceasta decât pentru a te reve- 
dea mai repede. Dacă, în miez de noapte, mă scol pentru a 
mai lucra, fac aceasta numai crezând că voi grăbi cu câteva 
zile sosirea dulcii mele sotii. 

Și totuşi în scrisoarea ta din 23 şi din 26 ventose (Luna 
a șasea a calendarului republican francez; 19 februarie — 
20 martie) zu mi te adresezi cu dumneavoastră. Chiar tu 
să îmi spui dumneavoastră. Răutăcioaso, cum ai putut să 
scrii această scrisoare? Și cât de rece! Şi apoi de la 23 până 
la 26 sunt trei zile. Ce-ai făcut în aceste trei zile? Căci nu 
i-ai scris sotului tău. Dac-ai şti, iubita mea, cât mă fac să 
regret vechea mea indiferentă, acel dumneavoastră şi aces- 
te trei zile de tăcere! Vai aceluia care ar fi cauza acestor ră- 
utăti! Nu l-as blestema decât să-ndure ceea ce am îndurat 
eu. Supliciul infernului și veninul şerpilor n-ar fi nimic 
pe lângă aceastal... Dumneavoastră!... dumneavoastră!... 

Ce va fi devenit acest cuvânt în cincisprezece zile. 
Sufletul mi-e trist, inima mi-e sclavă şi gândurile mă 
înspăimântă. Tu mă iubeşti mai puțin şi vei fi, poa- 
te, consolată. Într-o bună zi, nu mă vei mai iubi deloc. 
Spune-mi-0! Aș şti să-mi merit mai puțin această neno- 
rocire. Adio, femeie, zbucium, fericire, speranță şi suflet al 
vietii mele, pe care eu te iubesc, de care mă tem, care-mi 
insuflă simtăminte ce mă trezesc la viaţă şi imbolduri tot 
atât de tumultuoase ca tunetele şi vulcanii! Eu nu-ți mai 
cer nimic: nici iubire eternă, nici fidelitate, dar numai ade- 
vărul, sinceritate fără margini. Ziua în care tu îmi vei 

spune că eu te iubesc mai puțin va fi sau ultima a iubirii 
mele sau ultima a vietii mele. 

Dacă inima mi-ar fi fost atât de nechibzuită ca să te 
iubesc pentru totdeauna, mi-aş smulge-o acum cu propri- 
ii mei dinți. Josephine! Josephine! Aminteste-ti ce-ti spu- 
neam eu uneori: mie natura mi-a dat un suflet puternic 
și hotărât, iar pe tine te-a zămisiit din dantelă şi din aer. 

Iertare, suflet al vietii mele. Induioşarea care mă cu- 
prinde e cât nemărginirea de mare. Vezi şi tu, inima îmi 
este ocupată cu desăvârşire de tine, se simte mai mult decât 
nenorocită la gândul că te-ar putea pierde vreodată. Mi-e 
necaz că acum nu te chem pe numele tău. Aştept să-mi scrii 
și să mă chemi tu întâi pe al meu. 

Adio! Dacă tu mă iubeşti mai putin, înseamnă că nu 
m-ai iubit niciodată. Și atunci aș fi demn de plâns! 


P. S. Războiul, anul acesta, nu mai este de recunoscut. 
Am împărțit trupei carne, pâine, furaje. Cavaleria mea va 
merge acum de minune. Soldaţii mei îmi arată o încredere 
pe care n-am cuvinte s-o explic. Numai tu mă mâbneşti, tu 
singură, fericirea şi calvarul vieții mele. O sărutare copii- 
lor tăi, de care nu-mi pomenești nimic. La dracu! Aceasta 
i-ar ocupa scrisorile tale jumătate. Vizitatorii la ora zece 
dimineața nu s-ar putea bucura să te vadă... ferice??? 


Amorezat și gelos 


ai apoleon amorezat și gelos! Ce imagine pen- 
QÑ] tru aceia care n-au văzut în el decât prototi- 
i pul războinicului! Nu, n-avea inima stearpă și 
nesimţitoare acela care scria rândurile pe care vi le-am 
transcris. 

O parte a vieţii lui Napoleon n-a fost pătrunsă de- 
cât târziu. Este tocmai aceasta asupra căreia încercăm 
să aruncăm noi puţină lumină. Și în demersul noas- 
tru nu suntem călăuziți decât de o singură idee: un 
erou nu înglobează numai politica și bătăliile sale. El 
trăiește, poate, tot atât de intens în viaţa sa lăuntrică 
și în iubirile sale. Însuși contele Las Cases, unul din- 
tre cei patru tovarăși de exil ai lui Napoleon, exprimă 
undeva în Memorialul din Sfânta Elena acest adevăr: 
„Povestirile despre viaţa privată a lui Napoleon, adău- 
gându-le la viaţa sa publică, ar putea reda viața întreagă 
a Împăratului”. 

Este tocmai ceea ce ne-am propus şi noi să realizăm. 

Dar să urmărim corespondența noastră. 


23 prairial 1796 


Cartierul general din Milano 


Josephine, trebuia să pleci din Paris pe data de 5 ale lu- 
nii, trebuia să pleci pe 11 şi nu plecaseși nici pe 12. Sufletul, 
care mi se umpluse de bucurie, mi-e acum copleșit de durere. 
Curierii sosesc unul după altul fără să-mi aducă vreo veste 
de la tine. lar când îmi scrii acele cuvinte numărate, din 
stilul scrisorilor tale nu respiră niciodată vreun sentiment 
profund. M-ai iubit dintr-un capriciu uşor şi simţi cât 
ar fi de ridicol ca acest capriciu să-ți pironească inima. Se 
vede că ai făcut altă alegere şi că ai cui să te adresezi pentru 
a mă înlocui. Din parte-mi, îti doresc fericire... dacă ne- 
statornicia ti-o poate aduce. Nu-ti vorbesc cu perfidie, dar 
tu n-ai iubit niciodată! 

Îmi urgentasem operațiunile, calculând că la data de 13 
vei fi la Milano şi tu eşti încă la Paris. Mă întorc în sufletul 

meu şi înăbuş un simtământ nedemn de mine, căci dacă 
gloria nu-mi ajunge pentru fericirea mea, ea este un ele- 
ment tot atât de pământesc, pe cât de nemuritor. Cât despre 
fine, aş dori să nu-ti fie urâtă amintirea mea. Nenorocirea 
mea este aceea de a te fi cunoscut prea putin, a ta, de a mă 
fi judecat la fel cu cei care te înconjoară. 

Inima nu mi-a fost niciodată victima vreunui senti- 
ment mediocru şi a ştiut să se apere în fata iubirii. Ai ve- 
nit tu ca să-i insufli o pasiune fără margini, O betie care o 
degradează. Întreaga fire nu era nimic în sufletul meu pe 
lângă gândul tău. Capriciul tău era pentru mine lege sacră. 
A te putea vedea era fericirea mea supremă. Eşti frumoasă, 
plină de gratie, sufletul tău blând şi ceresc ţi se citește pe 
față. Adoram totul la tine. Mai naivă, mai tânără, te-aş 
fi iubit mai putin. Tot ce era al tău îmi plăcea, până şi 
amintirea greselilor tale şi aceea a scenei dureroase care s-a 
petrecut cu cincisprezece zile înaintea căsătoriei noastre. 
Virtutea pentru mine nu era decât ceea ce îți plăcea tie, 
gloria nu mă mulțumea decât pentru că te gândeai tu la 
ea şi pentru că îți măgulea amorul tău propriu. Chipul tău 
era veşnic în inima mea; niciodată vreun gând fără ca să-l 
văd, o oră fără ca să-l am în fata mea, o oră fără ca să-l 
acopăr cu sărutări. 

Cât despre tine, mi-ai lăsat portretul șase luni de zile 
fără să-l scoți dintre tablourile aruncate în cine ştie ce colt 
al casei noastre. Nimic din toate acestea nu mi-a scăpat. 
Dacă mai continuam, te-aş fi iubit singur şi, din toate ro- 
/urile, acesta este singurul cu care nu mă pot împăca. 

Joséphine, tu ai fi putut face fericit un bărbat mai pu- 
fin ciudat decât mine. Mie mi-ai adus nenorocire, să Ştii. 
Am simţit aceasta din clipa când am început să-ți zălo- 
gesc sufletul meu, din clipa când al tău câștiga, pe zi ce 

trecea, o putere nemărginită asupra mea şi îmi robea toate 
simturile. 

Crudo! Pentru ce m-ai făcut să cred într-un sentiment 
de care tu erai străină? 

Dar a-ţi face mustrări nu e demn de mine. Eu n-am 
crezut niciodată în fericire. În fiecare zi, moartea îşi fâlfăie 
aripile pe lângă mine. Merită oare viata pedeapsa de a face 
atâta vâlvă în ea. 

Adio, Josephine! Rămâi la Paris! Nu-mi mai scrie şi 
respectă cel putin căminul meu. Mii de pumnale îmi stră- 
pung inima. Nu le împlânta şi tu mai mult. 

Adio, fericirea mea, viața mea, tot ce există pentru 
mine pe lume. 


Aceeași dată. 


Joséphine, unde ți se va remite această scrisoare? Dacă 
va fi la Paris, nenorocirea îmi este așadar pecetluită. Tu 
nu mă mai iubeşti şi n-am decât să mor. Ar fi oare aceasta 
cu putință? Toti dracii joacă în inima mea şi deja mi-am 
Pierdut capul. O! tu... De ce plâng? Nu mai am nici odihnă 
şi nici speranță! Respect doar legea neclintită a soarții. Ea 
mă încarcă cu glorie pentru a mă face să îmi simt nenoro- 
cirea și mai amară. M-aş putea obişnui cu orice în această 
nouă stare de lucruri, dar nu mă pot împăca cu gândul de 
a nu te mai stima. 

Dar nu! Aceasta nu e cu putință. Josephine a mea e pe 
drum, ea tot mă mai iubeşte, câtuși de putin. Atâta iubire 
făgăduită e cu neputinţă să se fi irosit în două luni de zile. 

Urăsc Parisul, femeile şi dragostea. Halul în care m-ai 
adus e îngrozitor, iar purtarea ta... Dar de ce să ti-o acuz? 
Nu. Purtarea ta e aceea a destinului tău. Atât de iubitoare, 

atât de frumoasă, atât de blândă, de ce a fost ca tu să devii 
unelta deznădejdii mele? 

Adio, Josephine a mea! Gândul la tine mă făcea fericit. 
Și cât de mult s-au schimbat toate! Îmbrățisează-ți copiii tăi 
iubitori. Ei îmi scriu niste scrisori încântătoare. De când 
mă văd silit să nu te mai iubesc pe tine, îi iubesc pe ei şi mai 
mult. Dar, împotriva soarții și a onoarei, te voi iubi şi pe 
tine viata mea întreagă. 

Azi noapte, am recitit toate scrisorile tale, chiar şi pe 


aceea scrisă cu sângele tău. Și ce sentimente mi-au răscolit 
ele! 


Cheruble, în 10 floreal (A opta lună a calendarului 
republican francez; 20 aprilie-20 mai.) 


Murat, care-ti va înmâna această scrisoare, îti va ex- 
plica, soția mea adorabilă, ce am făcut eu, ce voi face, ce 
doresc. Ti-am scris prin Junot să pleci cu el pentru a mă 
prinde din urmă. Astăzi te rog să pleci cu Murat şi să treci 
prin Torino căci astfel vei scurta cincisprezece zile de drum. 

Va fi deci posibil să te văd aici mai de vreme cu cinci- 
sprezece zile! Vino! Acest gând mă face să uit de mine de 
bucurie. Locuinţa ta este gata la Mondovi şi la Tortone. 
De la Mondovi, pe drumul Iengradei, vei putea să mer- 
gi la Nisa şi la Genova şi de acolo în restul Italiei, dacă 
aceasta fi-ar făcea plăcere. Fericirea mea este ca tu să fii 
fericită, bucuria mea e ca tu să fi votoasã, plăcerea mea — 
ca tu să te împărtăsesti din ea. Niciodată o femeie n-a fost 
iubită cu mai mult devotament, cu mai multă ardoare şi 
cu mai multă duioşie. Niciodată nu va fi cu putință să fie 
cineva mai deplin stăpân asupra unei inimi şi să facă din 
ea ce ar vrea, dictându-i toate gusturile, toate dorintele şi 

toate poftele. Dac-ar fi altcineva afară de tine, fi-aş de- 
Plânge această inferioritate. Te-aş lăsa în voia remuşcă- 
rilor tale sufletesti şi, dacă n-aş pieri de durere sau n-aş fi 
zdrobit pentru restul vieții, în inima mea n-ar mai fi loc 
nici pentru fericire şi nici pentru durere. Trist, trufas sau 
nepăsător, viața mi-ar fi numai o umbră fizică, căci cred 
că, pierzându-fi iubirea ta, inima, ființa ta adorabilă, aș 
Pierde tot ce mi-ar face viata dragă şi scumpă. Atunci n-aş 
mai regreta că mor şi poate m-aş grăbi să primesc moartea 
pe câmpul de onoare. 

Cum vrei tu, viața mea, ca eu să nu fiu trist? Nicio 
scrisoare de la tine! Nu primesc decât una la patru zile, iar 
nu două pe zi, cum mi-ai scrie dacă m-ai iubi. Dar, sigur, 
trebuie să flecăreşti cu domnişorii care te vizitează de la 
ora zece dimineața, şi apoi să asculți brașoavele şi neroziile 
a o sută de filfizoni, până după ora unu noaptea. In tările 
unde există moravuri, de la ora zece seara, toată lumea e 
acasă. În aceste tări, se scrie sotului, se gândește la el, se 
trăieste pentru el. 

Adio, Josephine! Tu eşti pentru mine o lume pe care nu 
mi-o pot explica. Te iubesc din zi în zi mai mult. Lipsa ta 
îmi temperează micile pasiuni şi mi le crește pe cele mari. 
Un sărut pe gură! Unul pe inimă!... Nu suntem decât noi 
amândoi, nu-i așa?... Și apoi unul pe sânii tăi. Cât de fe- 
ricit e Murat! Mână mică! Ab, dacă nu vei veni... 

Ia cu tine fata din casă, bucătăreasa, vizitiul. Cai de 
trăsură am aici pentru serviciul tău şi o trăsură frumoasă. 
Nu aduce decât ceea ce-ţi este personal necesar. Eu am aici 
facâmuri de argint şi vesela ce-ti vor fi de trebuință. Adio! 
Munca mă cheamă. Dar nu pot lăsa pana din mână. Dacă 
în astă seară nu voi avea nici o scrisoare de la tine, voi 

fi disperat. Gândeşte-te la mine sau spune-mi cu dispret 

că nu mă mai iubeşti! Și atunci, poate, aş fi mai putin de 
Plâns. 

[i-am scris prin fratele meu că el îmi datorează cinci- 
zeci de ludovici, de care puteai dispune tu. Íri trimit acum 
prin Murat două sute de ludovici, de care te vei servi tu, 
dacă vei avea nevoie, sau îi vei întrebuința pentru a mobi- 
la apartamentul pe care mi-l rezervi. Dacă se poate, pune 
Pretutindeni acolo portretul tău. Dar nu, căci este atât de 
frumos acela pe care îl port în inima mea, încât oricât de 
frumoasă te-ar arăta şi oricât de dibaci ar fi pictorii, por- 
Zretul acela ar pierde în fata celui din inima mea. Scrie-mi! 
Vino grabnic! Ar putea fi pentru mine o altă zi mai fericită 
decât aceea când tu vei trece Alpii? Căci numai atunci voi 
primi răsplata tuturor chinurilor mele şi a tuturor victori- 
ilor pe care le-am repurtat. 


Gelozia se topește 


ână acum l-am văzut pe Napoleon gelos ca 
ÆA un tigru, ca un corsican, în fine, cum numai 
Wil Napoleon putea fi gelos. Această gelozie îi 
era însă străpunsă de iubirea cea mai arzătoare și cea 
mai curată. Acum, Napoleon va cunoaște cauza tăcerii 
Josephinei, va afla cât de puţin întemeiate erau bănuie- 
lile lui, cât de nedrept fusese el chinuind această femeie 
adorabilă! Și, tot așa după cum fusese de confuz în ge- 
lozia lui, va veni acum ros de remușcare și se va umili în 
faţa aceleia pe care o bârfise din dragoste. Cu ce accent 
de adevăr și de nevinovăție îi va spune chiar el, cel gelos: 
„Mai curând decât să te știu întristată, ți-aş da eu însumi 
un amant”. 

lată-l pe marele om, cu tot sufletul lui de foc, cu 
toată pasiunea lui clocotindă! Dar să-l lăsăm să vor- 
bească el însuși. 


Din cartierul general de la Lodi, 


24 floreal 1796 


Josephine, este deci adevărat că tu ești însărcinată, după 
cum îmi scrie Murat. Dar el îmi spune că aceasta te face 
bolnavă şi că el nu crede deloc prudent ca tu să întreprinzi 
o călătorie atât de mare. Eu voi fi deci încă mult timp lipsit 
de fericirea de a te strânge în bratele mele. Voi fi deci încă 
multe luni de acum încolo departe de tot ceea ce iubesc. Va 

fi oare cu putință ca eu să n-am norocul să te văd cu mica 

ta sarcină? Aceasta trebuie că te face tare plăcută. Tu îmi 
scrii că te-ai schimbat mult. Scrisoarea ta este scurtă, tristă 
şi trădează un scris tremurat. Ce ai, adorabila mea sotie? 
Ce te poate neliniști? Să nu mai rămâi la tară. Stai în 
oraş! Caută şi tu să te mai distrezi şi crede că pentru mine 
nu este un alt zbucium mai mare decât acela de a te şti pe 
fine suferindă şi mâbnită. Credeam că trebuie să fiu gelos, 
dar acum îti jur că nu mai am nimic din această gelozie. 
Mai curând decât să te ştiu întristată, ti-as da eu însumi 
un amant. 

Fii deci voioasă, multumită, căci află că fericirea mea 
este legată de a ta. Dacă Joséphine nu este fericită, dacă ea 
îşi lasă sufletul în voia tristetii şi a deznădejdii, ea nu mă 
iubeşte. În curând tu vei da viață unei alte fiinte, care te 
va iubi tot atât cât şi mine. Nu, aceasta nu e cu putinţă, 
dar tot atât de mult cât te iubesc eu. Copiii tăi şi cu mine 
vom fi neîncetat în jurul tău pentru a te convinge de grija 

şi de iubirea noastră. Tu nu vei fi răutăcioasă, nu-i aşa? Să 
n-aud de răutate. Afară numai dacă n-ai face aceasta din 
glumă. Parcă te văd încruntându-te de câteva ori; nimic 
mai frumos decât aceasta, pentru ca apoi un sărut fugarnic 
să împace totul. 

Cât de mult m-a întristat scrisoarea ta din 18 ale lunii, 
pe care mi-a adus-o curierul! De ce nu eşti fericită, scumpa 
mea Josephine? Îti lipsește ceva ca să fii multumită? Abia 
îl aştept pe Murat ca să aflu din fir în păr tot ce faci tu, 
tot ce spui tu, persoanele pe care le vezi, rochiile pe care le 
imbraci. Tot ceea ce o privește pe adorabila mea sotie este 
și pentru mine tot atât de scump şi de aceea nu mai am 
răbdare să aflu astea toate. 

Pe aici treburile merg bine, dar sunt cuprins de o neli- 
niște pe care nu [i-o pot descrie. Tu eşti bolnavă şi departe 
de mine. Fii voioasă şi îngrijește-te mult, căci în inima 
mea te pretuiesc mai mult decât întreg universul. Dar, vai, 
gândul acesta că tu eşti bolnavă e pentru mine un cosmar... 


A doua zi dimineaţa, 


Am primit toate scrisorile tale, dar niciuna n-a făcut 
asupra mea impresia ultimei. Cum te poti gândi, sotia mea 
adorabilă, să-mi scrii în acești termeni? Crezi oare că pe 
aici starea mea nu-mi este destul de necruțătoare ca să- 
mi mai sporeşti şi tu regretele şi să-mi zdruncini sufletul? 
Ce stil! Ce sentimente mistuitoare ca şi locul. Unica mea 
Josephine, departe de tine, lumea este un pustiu, în mijlocul 
căruia eu rămân un Singuratic. 

Iubește-mă ca pe ochii tăi, dar aceasta nu-i de ajuns. Ca 
pe tine, mai mult decât pe tine, decât pe sufletul tău, decât 

îți iubeşti viața şi fiinta ta întreagă. Dulce sotie, iartă-mă, 
delirez! 

Scrie-mi zece pagini, şi totuși mă voi simti putin conso- 
lat. Tu esti bolnavă, mă iubesti, eşti mâbnită, însărcinată, 
şi eu nu te voi vedea. Gândul acesta mă sufocă. Am fost 
atât de rău cu tine că nu ştiu cum să-mi ispăşesc păcatul. 
Să te acuz că rămâi la Paris şi tu să fii bolnavă! Iartă-mă, 
buna mea sotie! Tubirea pe care tu mi-ai insuflat-o mi-a 
întunecat rațiunea şi nu mă mai regăseam. Oricine în locul 
meu ar fi făcut la fel. 

Toate gândurile mi se îndreaptă spre patul tău, spre 
inima ta. Boala ta, iată ce mă preocupă zi şi noapte, fără 
poftă de mâncare, fără somn, fără ca să mă mai gândesc 
la prieteni, la glorie sau la patrie. Tu şi numai tu! Restul 
lumii nu mai există pentru mine de parcă l-ar fi înghițit 
neantul. Tin la onoare numai fiindcă tii tu la ea, la 
Victorie fiind că ştiu că aceasta te face fericită pe tine. 
Altfel aş fi părăsit de mult totul pentru a sta la picioa- 
rele tale. 

În scrisoarea ta, buna mea sotie, să ai grijă să-mi spui 

că ești convinsă că te iubesc mai presus de orice ti-ai închi- 
pui cu putință; că eşti convinsă că toate clipele mele tie îti 
sunt consacrate; că niciodată nu trece o oră fără ca eu să mă 
gândesc la tine; că niciodată nu mi-a trecut prin minte să 
mă gândesc la o altă femeie, căci toate celelalte sunt lipsite 
de gratie, de frumusețe, de spirit; că numai tu, cu toată 
fiinta ta, așa cum te văd eu, aievea cum ești tu, poti fi pe 
placul meu şi poti absorbi toate facultățile unui suflet pe 
care-l stăpâneşti în toată întinderea lui; că inima mea nu 
mai are colt care să nu fie al tău, nu mai are taine pe care 
să nu i le cunosti. 


90 


NAPOLEON BONAPARTE ÎN VIAȚA SENTIMENTALĂ 


Îți amintesti de visul acela când eu îti scoteam pantofii, 
rochia, pentru a te băga toată în inima mea? De ce n-o fi 
făcut natura ca aceasta să poată fi realitate? 

În sfârșit, mămicuța mea neasemuită, o să-ți dezvălui 
un secret. Nu te sinchisi de mine, rămâi la Paris, ai amanti 
ca toată lumea s-o stie, nu-mi mai scrie deloc. Ei bine! Te 
voi iubi de zece ori mai mult. Numai să nu mai aud că tu 
ești bolnavă. De acum nu mai am nevoie de justificările 
tale. Eşti iertată. Te iubesc ca un nebun si niciodată biata 
mea inimă nu va înceta să te adore. 

Adio! Adio! Mă culc fără tine, voi dormi fără tine. Şi 
ce gând fericit acela de a te strânge în bratele mele! Dar e 
numai gândul; tu eşti departe. 


Tortone, în 27, la ora opt seara, 1796. 
Cerățeanului Joseph Bonaparte la Paris 
Prietenul meu, 


Sunt în culmea disperării. Soţia mea, tot ce mi-e mai 
scump pe lume, e bolnavă. Nu-mi mai găsesc capul. Nişte 
Presimfiri groaznice îmi apasă gândurile. Te implor să- 
mi comunici ce are şi cum îi mai merge. Dacă în copilăria 
noastră noi am fost uniti prin acelaşi sânge şi prin cea mai 
strânsă prietenie, atunci nu uita aceasta şi ajută-mă, în- 
conjurând-o cu toate grijile tale şi făcând pentru ea tot ceea 
ce ar fi o bucurie să pot face eu însumi. Nu vei avea inima 
mea, dar numai tu singur mă poti înlocui. Tu eşti singu- 
rul om de pe pământ față de care eu aș avea o prietenie 
adevărată şi constantă. După ea, după Josephine, tu eşti 

singurul care-mi mai inspiră un oarecare interes. Dă-mi 
asigurările tale, spune-mi adevărul. Tu mă cunoşti până 
în străfundul inimii mele, unde ştii ce patimă arde, după 
cum tot așa ştii că eu n-am iubit niciodată. Josephine este 
prima femeie pe care eu o ador. 

(Napoleon știa că mintea, dar Josephine era suferin- 
dă și scrisoarea avea să-i fie arătată și ei. Și, în acest caz, 
minciuna aceasta constituia un leac pentru o bolnavă.) 

Boala ei mă duce la disperare. Toată lumea mă părăseș- 
fe, nimeni nu-mi scrie. Am rămas singur în voia chinului 
meu, în voia nenorocirii mele. Nici tu nu-mi mai Scriai. 

Dacă îi merge bine, ca ea să poată face călătoria, doresc 
din tot sufletul să vină. Am nevoie s-o văd neapărat, s-o 
strâng lângă inima mea. O iubesc cu patimă şi nu mai pot 
rămâne mai departe fără ea. Dacă ea nu m-ar mai iubi, 
eu n-aş avea la ce să mai trăiesc. Prietenul meu cel bun, 
dar prea am început să-mi deschid sufletul. Fă în aşa fel ca 
acest curier să nu rămână mai mult de şase ore la Paris şi să 
se întoarcă mai repede ca să-mi pot veni în fire! 

Îi vei spune Josephinei mele că, dacă mai vrea să cum- 
pere o moşie, după cum ne înfelesesem, adică jumătate, ju- 
mătate, eu aș pune treizeci de mii de lire şi ea tot atât... 


De la cartierul general din Tortone, la miezul noptii, 


în ziua de 26, anul 1796. 

Cerăţenei Bonaparte 

De la 18 ale lunii, scumpa mea Josephine, stăm pe loc 
aici, crezându-te sosită la Milano. Abia ieşit de pe câm- 


pul de luptă, de la Borghetto, am alergat numaidecât acolo 

ca să te caut, dar nu te-am găsit. Câteva zile după aceea, 
un Curier m-a vestit că tu nu Plecaseși, fără să-mi aducă 
însă vreo scrisoare de la tine. Aceasta m-a făcut să mă simt 
zdrobit şi părăsit de tot ce aveam pe lume. Nu m-am simţit 
niciodată atât de slab ca acum. Inăbuşit de durere, ti-am 
scris poate prea aspru. Dacă scrisorile mele te-au mâbnit, 
iată-mă acum destul de nemângâtat. 

Revărsându-se râul Tesin, mă dusesem la Tortone ca 
să te aştept acolo. În fiecare zi te aşteptam la trei leghe de- 
părtare şi în zadar. Astăzi, în sfârşit, pe la ora patru, când 
eram tot acolo, îmi sosi o simplă scrisoare care-mi aduse 
vestea că tu nu vii. O clipă după aceea, nu ti-as putea de- 
scrie neliniştea apăsătoare care s-a lăsat în sufletul meu, 
când am aflat că tu eşti bolnavă, că trei doctori stau lângă 
tine şi că eşti în pericol. De ce nu mi-ai scris? De atunci 
sunt într-o stare sufletească pentru care nu găsesc cuvinte. 
Numai cine ar avea inima mea te-ar putea iubi atât cât 
te iubesc eu. N-aş fi putut crede că e omeneşte cu putință 
să îndure cineva calvarul în care mă zbat eu acum. Eu 
credeam că are şi durerea hotarele ei, dar în sufletul meu 
ea nu mai are margini. Cosmarul acesta mi-a pătruns în 
sânge şi circulă prin venele mele, iar deznădejdea a devenit 
firanul inimii mele... 

Tu suferi şi eu sunt departe de tine. Vai mie! Şi poate 
nici nu mai eşti. Ştiu că viaţa este de disprețuit, dar trista 
mea rațiune mă face să mă tem că te-aş mai regăsi dincolo, 
după moarte. Şi nu mă pot împăca cu gândul că nu te-aş 
mai vedea. În ziua în care voi şti că Josephine nu mai exis- 
tă, voi înceta şi eu să mai trăesc. Nicio datorie, nicio fală 
nu m-ar mai lega de lumea aceasta. Oamenii sunt atât de 
disprețuit! Numai tu singură ștergeai în ochii mei rușinea 
acestei naturi omeneşti. 

Toate pasiunile mă frământă, toate presimţirile mă 
zbuciumă. Nimic nu mă poate smulge din această singu- 
rătate dureroasă şi din chinurile care îmi sfâşie sufletul. 
Simt mai întâi nevoia să mă ierti pentru scrisorile nebune, 
nechibzuite, pe care ti le-am scris. Dacă le citesti bine, vei 
vedea însă că numai iubirea mea înjlăcărată pentru tine 
m-a făcut poate să gresesc. Simt cu atât mai mult nevoia 
să fiu convins că nu mai esti în pericol, scumpa mea. Dă 
totul pentru sănătatea ta, sacrifică totul pentru linistea ta. 
Eşti plăpândă, slabă şi bolnavă, anotimpul e călduros, că- 
lătoria lungă. Te rog în genunchi: nu te juca cu o viată care 
mi-e atât de scumpă. Oricât de scurtă ar fi viata, trei luni 
vor trece fără a pierde prea mult din farmecul ei. Încă trei 
luni fără să ne vedem? Vă cutremur, scumpa mea, să-mi 
mai ridic ochii asupra acestui viitor, totul mă îngrozește, 
căci cine mai poate şti ceva? Imi lipseşte până şi speranta 
care mi-ar putea asigura liniștea. Nu cred în nemurirea 
sufletului. Dacă ai muri tu, aş muri şi eu numatidecât, dar 
de acea moarte a deznădejdii, a copleşirii neantului, care e 
mult mai cumplită. 

Murat m-a convins că boala ta s-a atenuat, dar tu nu- 
mi scrii nimic despre aceasta. lată o lună de când n-am 
mai primit nici o scrisoare de-a ta. Tu eşti scumpă, sensi- 
bilă şi iubitoare. Te lupti cu boala şi cu medicii, departe de 
acela care te-ar smulge din ghearele bolii şi chiar din acelea 
ale morții. Dacă boala ta continuă, fă o intervenţie să-mi 
obtii o permisie ca să vin să te văd măcar numai o oră. 
În cinci zile aş fi la Paris şi în a douăsprezecea înapoi la 
armata mea. Fără tine, mereu fără tine, eu simt că nu mai 
pot fi folositor aici. lubească cine vrea gloria, servească-şi 
cine poate patria, eu am început să mă sufoc în acest exil. 
Căci cum aș mai putea calcula eu victoriile cu sânge rece, 

când mă gândesc că scumpa mea soție suferă, e bolnavă? 
Nu mai știu ce expresii să întrebuințez, nu mai stiu ce linie 
de conduită să urmez. De sute de ori mă hotărăsc să iau 
căruța de poştă şi să vin la Paris, dar onoarea care-ţi este 
tot atât de scumpă şi ție mă retine fără voia inimii mele. 
De milă măcar, scrie-mi! Aş vrea să ştiu şi eu semnele bolii 
tale şi pericolele care inspiră temere. Soarta noastră e des- 
tul de groaznică. De-abia căsătoriți, de-abia uniți unul 
cu altul, şi deja separați. De câte ori nu-ti scald în lacrimi 
portretul, care e singurul ce nu mă părăseşte! Fratele meu 
nu-mi Scrie şi, fără îndoială, se teme să-mi comunice ceva 
care ştie că m-ar mâbni până în adâncul sufletului şi pen- 
tru totdeauna. 

Adio, scumpa mea. De ce-o fi viața atât de necruțătoare 
și durerile ei atât de nemărginite? 

Primește un milion de sărutări din parte-mi. Şi crede 
că nicio altă iubire n-ar întrece-o pe aceea în care te-am 
învăluit eu pe tine şi care va dura toată viața. Gândeşte- 
te la mine! Scrie-mi de două ori pe zi! Alungă-mi mai 
curând nelinistea care mă mistuie. Vino, vino grabnic, dar 
ai grijă de sănătatea ta! 


Castiglione del Stivere, în 4 termidor (A unspreze- 
cea lună a calendarului republican francez; 20 iulie -18 
august), ora 10 seara. 


Trimit un curier la Paris, care se va abate în treacăt şi 
pe la Milano şi va lua scrisorile tale. Lepinois, sosit astăzi, 
mă asigură că sănătatea ta s-a restabilit. Cu toate că şi tu 
mi-ai scris despre aceasta, detaliile pe care le-a adăugat 
și el m-au umplut de bucurie. lată-te în sfârșit pe deplin 
restabilită, adorabila mea Josephine. Ard de dorința de a te 

vedea cât mai grabnic. Tot el m-a informat că Dubayet şi 
amabilii săi aghiotanți sosiseră la Milano... Ce ai de zis?... 

Trebuie că ai primit curierul pe care ţi l-am trimis azi 
dimineață. Până la 7 ale lunii voi număra zilele minut cu 
minut. Mai sunt încă trei zile. Eu plec peste o oră să văd 
diferitele pozitii ale armatei mele, iar la 7 ale lunii ştiu 
precis cine va fi mai punctual la întâlnire. Murat e bolnav. 
Zeita balului, doamna Ruga, l-a făcut să cadă victimă a 
galanteriei ei. L-am trimis la Brescia. El e furios şi vrea să 
i se însereze aventura în gazete. 

Unii dintre ceilalti ofiteri ai Statului- Major se plâng 
împotriva doamnei Visconti. Bunule Dumnezeu, ce femei! 
Ce moravuri! 

Își prezint complimentul meu cu sinceritate. Se spune că 
tânărul Caulaincourt a vrut să te viziteze la ora unspre- 
zece seara şi că i s-a comunicat că tu nu te scoli decât a doua 
zi la ora unu. Avea să-ţi vorbească despre sora lui, despre 
mama lui şi pentru aceasta îşi alesese omul o oră cât mai 
comodă... Bietul de el! 

Arsita este mare, sufletul mi-e aprins. Încep să mă con- 
ving că, pentru a fi cineva înțelept şi pentru a avea sufletul 
linistit, nu trebuie nici să simtă şi nici să se lase ferme- 
cat de fericirea de a o cunoaşte pe Josephine cea adorabilă. 
Scrisorile tale sunt reci, căci căldura inimii tale nu este a 
mea. La dracu! Eu sunt numai bărbatul, un altul trebu- 
ie să-ți fie amant. Așa a fost de când lumea. Nenorocire 
aceluia care s-ar prezenta în fata mea cu titlul iubirii 
tale! Dar să lăsăm asta, căci iar am devenit gelos. Bunule 
Dumnezeu! Nu mai ştiu ce e cu mine. Dar ceea ce ştiu cu 
convingere este că, fără tine, nu mai există nici fericire si 
nici viată. Fără tine, întelegi tu? Adică fără tine, cu toată 

fiinta ta. Dacă este în inima ta un singur sentiment care 

să nu-mi aparțină, dac-ar fi unul singur pe care să nu-l 
CUNOSC, Viata mi-ar fi un coşmar şi resemnarea singurul 
meu refugiu. Spune-mi... lubeşte-mă, primeşte cele o mie 
de sărutări ale imaginației mele şi toate simțfămintele iu- 
birii ce-ţi păstrez. 

La 7 ale lunii, la Brescia, nu? 


Josephine își ajunse soțul de pe urmă în Italia, fiind 
condusă de Junot, care adusese Directoratului din Paris 
drapelele capturate de armata franceză de la genera- 
lul austriac Beaulieu. În luna lui frimar (Luna a treia 
a calendarului republican francez; 21 noiembrie — 20 
decembrie) a anului 5 (1797) ea era la Genova, unde i 
se făcu o primire măreață. În onoarea ei se dădu un bal 
care ținu până vineri dimineața, și aceasta spre marea 
indignare a catolicilor şi în ciuda prezenței unui sena- 
tor care avea în buzunarul său decretul republicii asu- 
pra constatărilor religioase ale acestei zile. Nesocotința 
religiei fu împinsă chiar până acolo încât la masă s-au 
mâncat în public găini împănate şi pateu de ficat, în 
disprețul postului. 

Dar ceea ce a fost aici n-a fost decât o vizită trecă- 
toare. Joséphine trăi mult timp cu soțul său în mărețul 
palat de la Milano. Doamne de cel mai înalt rang și 
dintre cele mai distinse prin spiritul și prin frumusețea 
lor veneau să-i aducă aici în fiecare zi omagiile lor. Ea 
le primea cu o graţie admirabilă. 

Curtea strălucită care o înconjura luase o înfățișa- 
re cu totul franceză. La Milano, Joséphine domnea în 
toată puterea cuvântului. Napoleon a spus cândva că 
acest timp fusese cel mai fericit din viața sa. 

De la copist la ambasador 


ă revenim la familia Bonaparte și să ne oprim 
| puţin asupra lui Joseph. Pe el l-am lăsat lu- 
d crând ca secretar în biroul unui procuror din 
Marsilia, câștigându-și pâinea cu modestie. Fire blândă, 
timidă, iubitoare, el nu putu s-o vadă pe fata domnului 
Clary, negustorul în casa căruia locuia mama cu surorile 
lui, fără ca aceasta să nu-i cadă dragă. Julie, de partea ei, 
nu rămase indiferentă la cuvintele de dragoste ale tâ- 
nărului. Fa era un înger de bunătate și de virtute. Fără 
să fie frumoasă, ea era însă drăgăstoasă, blândă, miloasă, 
iertătoare cu toată lumea. Puțin prietenă cu luxul și cu 
scliviseala, ea se devotase unei vieți retrase, din obișnu- 
ință și din gust pentru aceasta. Ar fi fost foarte greu să 
găsești două firi care să corespundă mai mult prin în- 
clinaţiile lor. Faima lui Napoleon începuse să orbească 
lumea. Se putea prezice încă de pe atunci că drumul lui 
merge spre zări îndepărtate. Joseph încercă s-o ceară pe 
Julie părinţilor ei. Cererea lui fu primită cu plăcere și 
căsătoria celebrată la 1 august 1794. 

Joseph, mulțumit de soarta lui, iubit de soție, n-avea 
altă ambiție decât să ajungă stăpânul biroului unde lu- 
cra. Cumnatul lui încercase în zadar să-l împingă să se 
apuce de comerț. lar de când cu succesele lui Napoleon 
în Italia, el îi reproşa vârtos că-şi neglijase un asemenea 
frate și că nu se folosise câtuși de puţin de influența 
acestuia. Doamna Lactiţia nu întârzie să-și îndemne și 
ea fiul în același sens. În cele din urmă, Joseph se lăsă 
convins și, evadând din letargia lui, porni pe urmele 
lui Napoleon, pe care îl găsi la Padova. Comandantul 


98 


NAPOLEON BONAPARTE ÎN VIAȚA SENTIMENTALĂ 


armatei din Italia, cum își văzu fratele, îl și numi nu- 
maidecât ca aghiotant al său. Îl obligă să se dedice altor 
studii, cu totul diferite de acelea ale primei lui profesii, 
și nu trebui mai mult decât autoritatea generalului co- 
mandant ca Joseph să-și schimbe firea cu totul. 

În 1796, el fu numit, graţie fratelui său, în Consiliul 
celor cinci sute. Acest post îi convenea mult mai mult 
lui Joseph decât un comandament militar. În mijlocul 
acestui consiliu, el dădu dovadă de un spirit tot atât de 
drept, cât de împăciuitor. Aceste calități ale lui deter- 
minară Directoratul să-i încredințeze Ambasada din 
Roma. Guvernul pontifical vedea însă în el mai curând 
un agent de agitație decât un trimis al unei mari pu- 
teri. De aceea, nu trecu mult timp de la înscăunarea 
lui Joseph în acest post şi populația Romei se răzvrăti 
împotriva francezilor. Ganeralul Duphot fu gata lân- 
gă Joseph. Acest războinic tânăr și viteaz nu datora 
decât curajului și talentelor sale avansarea lui atât de 
rapidă. Napoleon i-o destinase deja de soție pe sora 
sa, Pauline. Numai câteva zile, și el devenea cumnatul 
viitorului împărat. Cine ştie unde l-ar fi dus această 
căsătorie? lată însă că el fu asasinat chiar acum, când 
alergă în apărarea lui Joseph. Moartea lui deveni un 
adevărat semnal de război în urma căruia Napoleon 
transformă Roma într-o nouă republică. În urma aces- 
tui eveniment, Joseph își încheie cariera de ambasador 
la Roma, întorcându-se la Paris şi reluându-și locul în 
Consiliul celor cinci sute. 


99 


NAPOLEON BONAPARTE ÎN VIAȚA SENTIMENTALĂ 


Lucien, mereu flușturatic 


ucien, numaidecât după ascensiunea fratelui 
WA său fusese gata lângă el. Primirea ce i se făcu 
W A a fost însă destul de rece. Napoleon, acum ge- 
neralissim, nu-i putea ierta fratelui său căsătoria cu fata 
birtașului Boyer. Abia cu mare greutate, el se înduplecă 
să-l plaseze pe Lucien într-un post de comisar de război 
în armata sa. Lucien era sărac. Asemenea funcţie într-o 
țară cucerită nu putea să-l facă să nu se gândească la 
îmbogățire. El plecă împreună cu soția lui. Aceasta era 
o biată femeie plină de drăgălășie, dar era deja atinsă de 
tuberculoza care avea s-o ducă la mormânt mai târziu. 
Doamna Lucien, în timpul şederii ei la Plaisance, 
își luă ca doamnă de companie o italiancă de o frumu- 
sețe rară, a cărei mână fusese deja promisă unui tânăr 
ofițer din armata franceză. Legătura ce se stabili în- 
tre cele două femei deveni în curând dintre cele mai 
intime și astfel ele erau veșnic nedespărțite. Cu toate 
că infidelitățile lui erau atât de numeroase, totuși ni- 
ciodată Lucien nu avu o purtare urâtă față de prima 
lui soţie. Cei care au afirmat contrariul au aruncat o 
calomnie. În acest timp, el privea cu plăcere intimita- 
tea soției sale și a prietenei ei. Dar frumuseţea acesteia 
din urmă îi sedusese inima, cu tot frâul pe care el și-l 
impusese. De atunci, el nu mai fu preocupat de altceva 
decât de gândul de a plăcea tinerei italience. Cele două 
doamne înțeleseră aceasta, fără greutate. Și atunci, de 
comun acord cu doamna Lucien, tânăra italiancă gră- 
bi o întrevedere cu Lucien și, în numele ei și al soției 

lui, ea îl somă să renunțe la gândurile lui, dacă ţine să 
nu le părăsească casa. Lucien se prefăcu că se supune 
și-i promise că nu se va mai gândi niciodată la ea. O 
asemenea întorsătură bruscă în firea lui îi inspiră însă 
bănuieli doamnei Lucien și de aceea ea îşi propuse să- 
și observe bărbatul cu rigurozitate. 

La 18 iunie 1797,el primi ordin să se ducă la Florenţa. 
Soţia lui plecă într-o trăsură de poștă împreună cu pri- 
etena ei. lată însă că, între Patrolino și Fiezole, aceasta 
din urmă fu răpită de opt bărbaţi. Lucien, în urma aces- 
tei întâmplări, se prefăcu că este disperat la culme, dar 
soția lui nu se lăsă trasă pe sfoară. 

Tânăra italiancă fusese condusă la Sordrio, la hanul 
de sub paza lui Vichi, unul dintre devotaţii cu trup și 
suflet ai lui Lucien. 

Doamna Lucien ajunsese deja lângă comandantul 
suprem și îi prezentă în linii mari purtarea soțului ei, 
vărsând şiroaie de lacrimi. Napoleon, care fusese indig- 
nat de această înscenare, ținu să descopere locul unde 
fusese ascunsă domnișoara, iar după aceasta scrise bi- 
letul următor: 


La primirea prezentului, dacă numitul Vichi, paznicul 
hanului din Sordrio, nu o va pune pe domnisoara Q... în 
libertate, voi ordona să fie împuşcat. 


Se înțelege ușor că Vichi nu aşteptă să se lase rugat 
și o puse pe captivă în libertate. Atunci Lucien, care își 
văzu tot planul dus pe copcă, scrise, în culmea mâniei, 
fratelui său această scrisoare: 

Generale, 


Purtarea ta mă face să înțeleg ce eşti şi la ce mă pot 
aștepta de la tine. Norocul te-a orbit şi-ţi închipui că poți 
maltrata nestingherit pe toti cei ce te-nconjoară. Nici fratii 
tăi nu sunt la adăpostul despotismului tău, căci mie însumi 
mi-ai calificat drept crimă o bagatelă familiară a mea. 
Învingătorul de la Wisiner şi de la Alviany să-şi amestece 
numele şi autoritatea într-un fleac de amoraş! Nu-ti vine 
să crezi! Dar, sigur, tu fii cu orice pret să te arăti că eşti 
stăpânul meu şi că îți faci o plăcere din a mă năpăstui. 

Nu vreau să stiu, generale, ce rang îfi rezervă viitorul, 
dar, de-ai deveni chiar rege, eu nu mă voi simti niciodată 
supusul tău. Ar fi prea mult pentru mine ca să mă prezint 
astfel în fata lumii. Dacă ura mea s-ar măsura nu mai pu- 
fin cu vederile pe care tu le-ai avut asupra mea în această 
faptă, ti-aş fi dușman de moarte! 


Napoleon primi această scrisoare la Verona. Înainte 
de a o deschide, el nu se putu abtine să nu exclame: „Aș 
paria că acestea sunt vorbe dulci de-ale fratelui meu“. 
El era cu Murat, Vatrin, Berthier, Savary, colonelul 
Montbrun și agiotantul Dutaillis. Știu să se stăpâneas- 
că, dar seara se închise cu Murat, Savary și Boijolin- 
Dezbouche și le mărturisi acestor confidenți ai lui 
mânia care i se dezlănțuia în suflet. Montbrun, care era 
intimul lui Lucien, înțelese totul și trimise grabnic sfa- 
turi vinovatului. Lucien, împins de soţie și de prietenul 
lui, reveni asupra primei scrisori și redactă fratelui său 
rândurile următoare: 

Domnule general, 


Împins de o primă pornire a mâniei mele, am depășit 
poate granițele respectului pe care vi-l datorez. Nu mai în- 
cape îndoială care dintre noi doi are dreptate. E de ajuns să 
Vă spun că conținutul ultimei mele scrisori mă face să pun o 
distantă mare între dumneavoastră şi mine. In consecință, 
vă înaintez demisia mea şi mă retrag la Genova.” 

Lucien 


Toată familia, și mai cu seamă doamna Laetiţia, fu 
puternic mișcată de dizgraţia lui Lucien, dar numai 
Louis, care avea o fire independentă, defăimă pe față 
despotismul lui Napoleon. Doamna Laetiţia încercă 
să negocieze o împăcare între cei doi frați, dar aceasta 
dădu greș. Bonaparte nu se înduplecă să-i mai dea lui 
Lucien vreo funcție în armata sa. El îi dădu însă scri- 
sori de recomandare ca să conducă echipajul unui cor- 
sar. Noul armator făcu capturi însemnate, până când, 
în cele din urmă, nava lui fu prinsă și arsă de englezi pe 
înălțimea insulelor Hieres. 

Soţia lui se retrăsese bolnavă la Marsilia. Și sigur că 
Lucien ţinuse să umple golul pe care ea i-l lăsase. De 
aceea, într-una dintre călătoriile lui, el aduse cu sine 
pe bastiment o grecoaică de o frumusețe cerească, pe 
care și-o făcu metresă. Ihanais, acesta e numele ei, era 
născută la Salonic și fusese cadâna lui Iajar-Mustafa- 
Pașa. Lucien sacrifică mormane de aur pentru metresa 
lui și ar mai fi sacrificat încă dacă aceasta n-ar fi fost la 
un moment dat atinsă de o boală de vărsat, de pe urma 
căreia rămase aproape desfigurată. Atunci el căută s-o 
căsătorească cu un dascăl de limbi orientale, care plecă 

să se stabilească cu ea în Grecia. Se pretinde că Lucien 
a compus pentru această femeie un poem care n-ar fi 
lipsit de farmec. 

Frumoasa grecoaică îl costase atât de scump că-l 
secase la inimă. Lucien văzu că n-avea alt mijloc să-și 
recupereze pierderile suferite decât tot apropiindu-se 
de fratele său și obținând de la el vreo funcțiune mai 
grasă. Tratativele acestei împăcări fură duse de doamna 
Laetiţia și de Joseph. Ele nu merseră însă deloc ușor, 
căci Napoleon nu-i putea ierta lui Lucien eșecul pe care 
acesta îl suferise pe mare. L-ar fi părăsit, zicea el, dacă 
Lucien nu s-ar fi plecat totuși în fața rangului său și a 
lui însuși. El găsea că acesta e mai mult îngâmfat decât 
talentat, îi reproșa, în fine, de ce este gelos pe succesele 
lui și de ce nu-și dădea silința să-şi câștige o faimă care 
avea să se răspândească asupra întregii lor familii. 

Îndată după această împăcare, Lucien sosi la Paris 
și numaidecât influenţa fratelui lui îi deschise, ca și lui 
Joseph mai înainte, porțile Consiliului celor cinci sute. 

Comportarea lui ca legislator fu mult timp aceea a 
unui om de bine. Rewbell a pretins că această mode- 
rație era o consecință a sistemului pe care i-l prescri- 
sese Napoleon. Pentru a atrage cât mai mult și cât mai 
discret atenția Franţei asupra lui Napoleon, Lucien re- 
curgea la un mijloc destul de dibaci: elogia neîncetat 
guvernul și deci indirect armata din Italia cu coman- 
dantul ei suprem. 


105 


NAPOLEON BONAPARTE ÎN VIAȚA SENTIMENTALĂ 


Cele trei surori 


Napoleon întâlnise la Palais- Royal pe unul dintre vechii 
lui prieteni, şi anume Leclerc. După ce-i reînnoi cunoș- 
tinta, el îi încredință o misiune în armata din Sambre- 
et-Meuse, comandată de generalul Hoche. Numit 
generalisim al armatei din Italia, el îl chemă pe Leclerc 
acolo și i-o dădu în căsătorie pe sora sa Pauline, odată 
cu gradul de general. Leclerc, blând, binevoitor, își iubea 
pătimaș soţia, dar aceasta îl dezola cu nestatornicia ei. 

Elisa privise cu invidie căsătoria surorii sale cu ge- 
neralul Leclerc. De aceea, Napoleon se grăbi să-i în- 
lesnească și ei căsătoria, alegându-i ca soț pe prinţul 
Felix Bacciochi, care deținea un loc de comandant de 
batalion în armata franceză. 

Acesta era un bun ofițer, plin de curaj și, pe lângă 
aceasta, de o mare largheță. Mult deosebit de Leclerc, 
el îi lăsă soţiei lui deplină libertate, închizând ochii 
asupra multor lucruri, dar, la rândul lui, pretinse și el în 
schimb același favor. Elisa, de partea ei, căzu la această 
învoială cu cea mai mare graţie din lume. 

Cu câtva timp înainte, Carolina, a treia soră a lui 
Napoleon, de-abia în vârstă de treisprezece ani, fusese 
atinsă la Marsilia de o boală necruțătoare care putea 
s-o ducă în mormânt. Un medic de douăzeci și șapte de 
ani, domnul Pruit, care-l întovărășea pe tatăl lui la vizi- 
te, avu norocul s-o salveze. Tânăra bolnavă îi jură o cal- 
dă recunoștință, iar de atunci cei doi tineri începură să 

se iubească cu adoraţie. Domnul Pruit tatăl se prezentă 
doamnei Laetiţia și ceru mâna fiicei ei pentru fiul lui. 
Cele două părți căzură de acord. Dar, tocmai când cei 
doi iubiți credeau că vor fi fericiți, o moarte fulgerătoa- 
re îl răpi pe tânăr și Carolina își văzu fericirea zdrobită. 
Trecuseră cinci luni de-atunci și Carolina mai plângea 
încă deasupra mormântului primei ei iubiri, spre marea 
înduioşare a întregii Marsilii. 


Încărcat de glorie 


a 1 decembrie 1797 se semnă la Radstadt o 
convenție militară relativă de evacuare a Italiei. 
A Napoleon, terminându-și pe deplin misiunea 
lui de om politic și de războinic pe frontul Italiei, își 
luă adio de la trupele sale, adresându-le una dintre acele 
proclamatii cu care el le fascina. Luă drumul spre Paris, 
unde Directoratul îl numise deja comandant suprem 
al Armatei de Vest, care era destinată să lupte contra 
Angliei, însă care, deocamdată, nu exista decât în pro- 
iect. În Paris sosi incognito și descinse modest în casa 
din rue Chantereine. 

Întoarcerea lui fu serbată cu un adevărat triumf. El 
devenise obiectul unui entuziasm general. Poporul, sol- 
dații își exprimau admiraţia lor, care ajunsese un cult, 
acoperind pretutindeni trecerea lui Bonaparte cu urale 
nesfârșite. Directoratul se înspăimântă de această pu- 
tere a gloriei în fața căreia trebuia să se plece el însuși. 
De aceea, cei cinci directori ai republici se însărcina- 
ră să dea învingătorului din Italia o serbare triumfală. 
Remiterea tratatului de la Campo-Formio servi drept 

pretext acestei serbări, care avu loc la 20 frimar (10 
decembrie) 1797, în Palatul Luxemburg, în prezenţa 
ambasadorilor și miniștrilor statelor străine. Generalul 
Bonaparte veni la această serbare îmbrăcat în uniforma 
învingătorului de la Lodi și de la Arcole. Suita lui era 
formată din câțiva ofițeri, îmbrăcaţi, tot așa ca și el, 
în hainele cu care fuseseră pe câmpurile de bătălie ale 
Italiei. 

După ce marele Talleyrand, ministrul afacerilor 
străine, făcu elogiul victoriosului într-un discurs din- 
tre cele mai înălțătoare, Bonaparte înaintă câţiva paşi 
spre tribuna celor cinci directori și, înmânându-i pre- 
zidentului Barras tratatul de la Campo-Formio, ţinu 
un discurs plin de elocință, pe care adunarea îl ascultă 
în mijlocul unei tăceri religioase și care se termină cu 
aceste cuvinte: „Vă remit tratatul de la Campo-Formio 
ratificat de împărat. Această pace aduce cu ea liber- 
tatea, prosperitatea și gloria republicii. Când fericirea 
poporului francez va avea la temelie cele mai bune legi 
organice, Europa întreagă va deveni liberă”. 

Prezidentul Barras, urcându-se la tribună și făcând 
elogiul eroului din Italia, spuse, printre altele: „Natura 
și-a adunat toate bogățiile ei pentru a-l crea. 

Bonaparte a meditat la cuceririle lui cu gândirea 
lui Socrate. El este acela care a înfrățit omul cu răz- 
boiul.“ Vorbitorul își termină discursul, învitându-l pe 
Bonaparte să meargă acum să înfigă stindardul tricolor 
pe Turnul Londrei. 

Corpul Legislativ dădu, de asemenea, o serbare cu 
aceeași pompă învingătorului Austriei. Dar cea mai 
strălucită fu aceea dată de Talleyrand, ministrul afaceri- 
lor străine. Institutul Franței, acel corp care reunește în 

sânul lui tot ceea ce Franţa are mai celebru în literatură, 
în știință și în artă, își depuse de asemenea omagiul lui 
la picioarele lui Bonaparte, primindu-l printre mem- 
brii săi la secția matematici, în locul lui Carnot, care 
fusese proscris. Municipalitatea Parisului își depuse și 
ea omagiul ei, schimbând numele străzii lui Bonaparte, 
din Rue Chantereine în Rue de la Victoire. 

Josephine era neîncetat lângă Bonaparte, sorbind și 
ea din plin din cupa gloriei pe care poporul francez i-o 
dăruise soțului ei. 


O afacere a lui Lucien 


ată însă că fericirea aceasta delirantă a lui 
Bonaparte avea să-i fie înveninată de o nouă 
năzbâtie a lui Lucien. 

După ce-și pierduse averea, Lucien rămăsese cu 
gustul luxului cuibărit în sânge. El nu mai era însă în 
stare să poată face faţă numeroaselor lui pofte de risi- 
pă. Și atunci se hotărî să se-apuce de potlogării. Frate 
al generalului și legislator, el își dăduse însă seama că 
nu putea lucra pe față. Pentru aceasta îi trebuia un om 
de paie şi, neștiind unde să-l găsească, își reaminti de 
un vechi negustor de piei, anume V..., pe care Lucien 
îl cunoscuse ca magazioner în armata din Italia și care 
acum locuia cu soţia în Paris, pe Rue du Bac. Acesta, 
aflând că Lucien fusese numit membru în Consiliul ce- 
lor cinci sute, îi scrisese lui Lucien, rugându-l să-i facă 
și lui un loc în birourile republicii. Lucien îi scrise să 
vină și-i propuse să ia asupra sa și furniturile militare 
ale armatei, mijlocindu-i un sfert din câștigul ce l-ar 

realiza. O afacere atât de rentabilă nu putea rămâne 
neacceptată de V... pe care Lucien îl instală într-o casă 
din Rue d'Anjou, în foburgul Saint-Honor€. Și, ca în- 
totdeauna când îi ieșea în cale o femeie care să-i placă, 
Lucien se amoreză în curând de nevasta omului său de 
paie. Gustul lui de astă dată era însă destul de curios, 
căci femeia aceasta avea mai bine de 48 de ani, în timp 
ce Lucien n-avea decât 26 de ani. Dar ce să-i faci? era 
capriciul lui. 

V... realiză în puţin timp beneficii considerabile, 
avea o casă îndestulată și o droaie de servitori. Soţia 
lui, care până atunci umblase îmbrăcată ca o bună gos- 
podină, fu sfătuită de el să-și schimbe baticul și boneta 
rotundă cu șalul de mătase și pălăria cu pene. Fa se 
opuse la început, dar, în urma stăruințelor pe care le 
depuse și Lucien pe lângă ea, sfârși prin a consimţi. În 
zadar doamnele Forgeot, Tallien și Manuel îl luară pe 
Lucien peste picior în numele aristocrației. Hotărârea 
pe care el o luase părea irevocabilă. 

Aceasta era buna gospodină căreia se hotărâse 
Lucien să-i răpească inima. Ea fu câtva timp cu totul a 
lui și-și plătea mângâierile cu cea mai caldă infidelitate 
față de soţ. Dar acesta nu putea să întârzie prea mult ca 
să bage de seamă schimbarea soţiei lui. Ea, care până 
atunci refuzase întotdeauna să se îmbrace corespunză- 
tor noii lor condiţii, cerea acum cu stăruință să se ridi- 
ce la alt nivel social și să împartă plăcerile şi anturajul 
soțului său. Acum deveni tot atât de nechibzuită pe 
cât fusese până atunci de strângătoare și de cumpătată. 
Spectacole, supeuri, baluri și serbări, totul îi surâdea 
acum poftelor ei. Intriga aceasta, dacă mai era pentru 
cineva un mister, nu mai era decât pentru bărbatul ei. 

În sfârșit, deschise și el ochii și, imediat după aceasta, 
încheie socotelile cu Lucien și-și zăvori nevasta în casă. 

În acest timp, toată atmosfera din jurul lui Lucien 
luase un aer sinistru. Prietenii, colegii lui, toți îl pri- 
meau cu răceală, îi vorbeau stingheriți sau chiar îl evi- 
tau câteodată. El nu pricepea care să fie cauza acestei 
schimbări. În sfârșit, fu pus în curent de Fourcroy, ca- 
re-l anunţă că niște zvonuri dezonorante circulau pe 
socoteala lui. Era acuzat de a fi făcut sub numele lui V... 
furnituri guvernului și de a fi vărsat în magaziile mili- 
tare lucruri de o proastă calitate, mituind pe comisarii 
însărcinaţi cu verificarea lor. 

Abia acum înţelese Lucien de unde pornea lovitura: 
V... se răzbunase dând în vileag toate manoperele cu 
furniturile armatei. El nu-și pierdu însă cumpătul, căci 
nu i se putea obiecta nici cea mai mică urmă flagrantă a 
mâinii lui. De aceea, dădu buzna peste Napoleon pen- 
tru a i se plânge că fusese victima unei înscenări crimi- 
nale care atenta la onoarea lui. Tăgădui orice amestec 
în această afacere veroasă, transformându-se din acu- 
zat în victimă. „Ei bine, fratele meu, îi zise învingăto- 
rul din Italia, dacă tu ești nevinovat, după cum cred şi 
eu, caută obârșia acestor zvonuri și fă deplină lumină. 
Întâmplarea aceasta, în acest moment, ar fi o lovitură 
de moarte dată avansării mele. Nu lăsa lucrurile bal- 
tă, căci ai fi dezonorat și tu, și odată cu tine familia 
noastră”. 

Cercetările lui Lucien rămaseră infructuoase. Primul 
confident al lui V... era nedescoperit și însuși V... negă 
totul. Atunci Lucien se gândi să-i propună lui V... să 
semneze o dezminţire, dar acesta la început îl refuză 
categoric. Totuși, el se ţinu de capul lui și, a doua zi, 

nu se lăsă până nu i-o smulse. Abia intrat în posesia ei, 
Lucien alergă ușurat s-o pună sub ochii lui Napoleon. 

În acest timp, doamna V... fugi de la soţul ei. În 
urma acestei părăsiri, ambii soţi obţinură dizolvarea 
căsătoriei lor. Soţul se retrase în provincia lui, iar ea 
continuă să stea în Paris, sub numele de P.., vechiul 
nume al familiei ei. 

Doamna P... ţinea acum un salon modest în care 
întâlneai o mulțime de femei frumoase și de bărbați 
galanţi care căutau aici plăceri fără consecinţe și dis- 
tracții învăluite în discreție. Lucien continua să vină pe 
aici, dar foarte rar. Doamna P... era supărată de această 
indiferență a lui, dar totuși se mulțumi și cu atât decât 
cu NIMIC. 

Fa n-avusese decât o fetiță, care împlinise 18 ani și 
care până acum fusese crescută de o mătușă a ei, care 
avea de gând să și-o facă moștenitoare. Murindu-i însă 
această mătușă, tânăra veni să se stabilească în casa 
maternă. Fata era o mică grizetă, avea un chip nostim, 
un ochi de drăcușor și o educaţie pătrunsă de lectura 
romanelor. 

Într-o seară, generalul Lasalle și Napoleon veniră 
în casa doamnei P... Julie, acesta e numele fetei, seduse 
de la prima vedere pe învingătorul din Italia. E] deveni 
nebun după ea. Lucien se hotări să-și prevină fratele și 
reuşi. 

Napoleon se abătu pe aici într-o seară, când se în- 
tâmplase că lipseau de acasă și mama fetei şi Lucien. 
El o convinse pe tânăra fată să coboare cu el în grădină. 
Aici, Napoleon îi vorbi de dragoste, culese mai multe 
sărutări de pe buzele ei și, odată cu acestea, și promisi- 
unea ei că va veni într-o zi să-l vadă. 

Singur, Lucien, la întoarcere, mirosi tot acest şiretlic 
și-i făcu vii reproșuri fetei. Aceasta îi mărturisi cu cea 
mai desăvârșită naivitate că o distinsă doamnă avea să 
vină a doua zi de dimineaţă cu o cabrioletă de piață s-o 
ia și s-o conducă la Malmaison, reşedinţa generalului. 
Lucien se gândi atunci să-i joace o farsă fratelui său, 
lăsându-l fără această pradă. Așa și făcu. La ora indica- 
tă, el se postă aproape de poartă împreună cu colonelul 
B..., prietenul lui. Cabrioleta sosi, doamna G..., medi- 
atoarea acestei întâlniri, cobori și intră în camera ocu- 
pată de Julie. Atunci, colonelul strecură trei ludovici în 
mâna birjarului, spunându-i că-l va aștepta pe drumul 
dinspre Malmaison. Julie și doamna G... se urcară îm- 
preună și cabrioleta porni. Dar, la o jumătate de leghe 
de barieră, colonelul ieși înaintea cabrioletei și o opri. 
El se prezentă, oferi mâna doamnei G..., îi porunci să 
se dea jos şi, urcându-se în cabrioletă în locul ei, dădu 
birjarului adresa locului unde o aștepta Lucien pe Julie. 
Si astfel Lucien îl lăsă pe Napoleon cu buzele umflate. 

Această năzbâtie făcu să circule zvonul că victima 
acestei răpiri fusese Josephine. Ea era atunci la Villiers 
aproape de Neuilly. 

La întoarcerea ei, Napoleon o primi destul de rece 
pe doamna G... pentru neiscusinţa ei. Cât despre Julie, 
ea mărturisi cu naivitate mamei sale toate neajunsurile 
pe care le îndurase, iar aceasta, indignată de a fi avut-o 
ca rivală chiar pe fiica ei, îi scrise lui Napoleon totul, 
din fir în păr. 

Își poate închipui oricine furia pe care i-o stârni lui 
Napoleon această scrisoare. El nu voi să-l mai vadă pe 
Lucien nici în ruptul capului. În zadar se încercă o îm- 
păcare pe lângă el, Napoleon rămase neînduplecat. 

Tot cam pe-atunci, Napoleon asista într-o seară la 
o reprezentaţie la teatrul Feydeau. Într-o lojă, a cărei 
parte din față era ocupată de o doamnă, apăru la un 
moment dat un tânăr. El intră în vorbă cu ea și-i vorbi 
despre sală, despre actori, despre piesă şi despre muzi- 
că, presărându-și și părerile lui asupra tuturor acestor 
subiecte. 

Doamna îi combătu unele dintre păreri, tot atât de 
politicoasă pe cât de fermă. În acest timp, se ivise și 
luase parte la această discuţie aprinsă un bărbat mic 
de statură, pipernicit, palid și cu o mină destul de în- 
cruntată. El fu gata să împărtășească părerea tânărului, 
încărcându-l cu considerațiile lui, și o combătu pe ace- 
ea a doamnei pe un ton destul de familiar și chiar cu 
o oarecare asprime. Tânărul, neplăcut impresionat de 
tonul pe care-l folosise nou-venitul, crezu că e cava- 
leresc din partea lui să schimbe frontul, declarându-se 
de partea doamnei, nu însă fără a-și exprima o oarecare 
amărăciune contra opozantului său. 

Lucrurile ajunseră aici, când iată că intră în loje un 
aghiotant. El zise politicos bună seara doamnei, care, 
ați bănuit, era Joséphine — și-l chemă pe domnul cel 
mic, care nu era altul decât generalul Bonaparte, în 
persoană. Tânărul rămase înlemnit și voi să iasă, după 
ce mai întâi îi rugase pe cei doi soți să-i primească scu- 
zele. Joséphine îi explică însă destul de voioasă că nu 
ei i se datora faptul de a nu împărtăși părerile lui (deși 
ar fi fost natural să fie și așa), ci celor doi compozitori 
Mehul și Cherubini, cărora ea, destul de des, nu le ad- 
mira muzica. Cât despre Bonaparte, el îi spuse tânăru- 
lui să nu se simtă deloc stingherit din cauza părerilor 
lui. „Domnule, când e vorba de ordine și de stat, nicio 

opoziție, aceasta omoară. Când e vorba de știință și de 
artă, ea însă dă viață”. Și, astfel, el îl pofti pe tânărul in- 
terlocutor să rămână mai departe lângă soţia lui, până 


la sfârșitul spectacolului. 


O mică regină 


ma n acest timp, geniul lui neobosit cocea o altă 
i] expediţie, și anume expediţia din Egipt, pe 
care el o considera ca o lovitură de moarte dată 
Angliei. Napoleon propuse Directoratului să fondeze în 
Egipt o colonie puternică, făcând din acest ţinut bogat 
antrepozitul comerțului Franței cu India, prin Marea 
Roșie. Anglia deținea de două sau trei secole mono- 
polul acestui comerț, însă prin mările Africii și pe la 
Capul Bunei Speranţe, astfel că, odată acest proiect al 
lui Bonaparte realizat, absolutismul maritim englez avea 
să fie zdruncinat până în temelie. Dar, nu numai atât, 
Bonaparte se gândise să dea acestei expediţii și un carac- 
ter științific și proiectase să ia în suita lui o mulțime de 
savanți și de artiști în vederea acestui scop. 
Directoratul, care în taină era dornic să-l îndepărte- 
ze pe învingătorul din Italia, deoarece acesta, stând în 
Paris, îi umbrise complet autoritatea sa, fu gata numai- 
decât să aprobe această nouă expediție gigantică a lui 
Napoleon şi-l numi fără întârziere comandantul ei su- 
prem. Cei cinci directori nu bănuiseră însă că, de par- 
tea sa, Bonaparte, mereu frământat de o ambiţie fără 
margini, nu concepuse acest plan decât ca să se sus- 
tragă sâcâielilor Directoratului și să-și creeze o poziție 
de independenţă în acest Orient Îndepărtat. El spera 

ca astfel să-și stabilească acolo o dominație cu ajutorul 
căreia să se apropie de visul fantastic care mocnea în 
gândurile lui. 

Înainte de a porni spre Egipt, Napoleon crezu însă 
că era în interesul lui să lase la Paris pe cineva de în- 
credere care să aibă sarcina să-l țină la curent, în orice 
moment, cu ceea ce s-ar fi petrecut aici și care, în ca- 
zul unui eșec, să-i pregătească o întoarcere onorabilă. 
Acela asupra căruia aruncă ochii pentru această misiu- 
ne fu chiar Lucien. Cei doi frați se împăcaseră pe ne- 
simțite, se înţeleseră asupra măsurilor de luat... și astfel 
răpirea Juliei fu uitată. 

Nu vă vom descrie aici expediţia din Egipt. Ea este 
glorificată de istorie și de monumentele falnice pe 
care Franţa le-a ridicat întru eternizarea victoriei de 
la Piramide a lui Napoleon. Noi ne vom mărgini să vă 
povestim numai nimicurile sentimentale ale învingăto- 
rului, așa că să ne urmăm această cale modestă. 

Debarcat pe țărmurile Orientului, Napoleon adop- 
tă obiceiurile și uzanțele locurilor. Și, conformându-se 
acestor uzanțe, el căută să aibă o sultană favorită, pe 
care și-o alese în persoana frumoasei Fatmea, o cadâ- 
nă născută la Constantinopol, dar aceasta nu-l interesa 
decât din vanitate. Veritabila lui favorită, Roxelana lui, 
era o tânără franțuzoaică, doamna F... Bărbatul aceste- 
ia era un ofiţer brav și bogat, care o luase în căsătorie 
din dragoste, iar ea acum își urmase soţul în Egipt. În 
ceeace îl priveşte pe soţul ei, Napoleon nu ducea ni- 
cio grijă, căci el îl îndepărtase, dându-i o misiune tot 
atât de grea, pe cât de periculoasă. Dar iată că acesta se 
achitase cu iscusință de această misiune și acum era pe 
piciorul de a se întoarce acoperit de glorie. Legătura lui 

Bonaparte cu această femeie devenise publică. Toată 
armata o botezase „mica regină” — și pe bună dreptate, 
căci ea făcea deseori onorurile palatului de aici al lui 
Napoleon cu orgoliul și cu graţia unei regine. 

Insulta adusă lui F... putea să devină acum cauza sau 
pretextul unei revolte în armată, căci F... era, lucru bine 
știut, foarte iubit de oştire. De aceea, Napoleon nu-i 
dădu prilejul să intre în Cairo, căci acesta n-ar fi putut 
suporta infidelitatea soţiei lui. Napoleon ordonă ca el 
să fie întors din drum, comunicându-i că de astă dată 
era trimis în Franţa cu o nouă misiune, care n-admitea 
nicio întârziere. 


Ispita din deșert 


porni hai-hui prin împrejurimi, urmat de câți- 
va însoțitori. Ajuns în faţa unei colibe retrase, el intră 
singur înăuntru. Aici dădu cu ochii de o tânără arabă, 
de o frumuseţe orbitoare. Ea stătea de veghe, nemișcată, 
la căpătâiul unei bătrâne bolnave, care era întinsă jos pe 
o rogojină. Totul aici era mișcător și de o rară măreție. 
Tabloul acesta întruchipa pe de o parte evlavia, iar pe de 
alta sărăcia hâdă. 

Napoleon strigă la cei rămași afară și două dintre 
călăuzele lui apărură numaidecât: Talbot și Reguillot. 
Tânăra fată deveni și mai statuie decât fusese până 
atunci și se uita speriată la cei trei străini. Reguillot 
servi drept interpret. El se apropie de ea și, după ce-i 
spuse că erau oameni buni și că nu trebuie să se teamă 

de ei, i-l arătă pe generalisimul armatei din Egipt. 
Atunci, fata schiță un vag surâs și, apropiindu-se sfi- 
oasă de Bonaparte, îi sărută mâna. Bolnava era mama 
ei. Avusese bătrâna și un fiu, singurul ei sprijin, care 
plecase urmând armata lui Djezar, pașă al Siriei. Biata 
fată, înecându-se de plâns, le povesti că ar fi muncit 
din zori până-n noapte ca să-i îndulcească boala aces- 
tei mame adorate a ei, dar n-avea unde. 

Napoleon o luă în braţe și, strângând-o cu toată pu- 
terea, îi puse un sărut arzător pe frunte. El îi ceru lui 
M. punga lui, care conţinea 127 de franci și o întinse 
tinerei egiptence. La vederea acestui aur, ea se repezi 
spre general și-l acoperi cu sărutări. Napoleon clocotea. 
Un singur gest și ar fi putut îndepărta suita, căci tânăra 
era răpitoare, dar nu-l făcu, ar fi fost o profanare a su- 
ferinței din jurul lui. El o îndepărtă încetişor și se grăbi 
să părăsească coliba. 


Potolirea unei furtuni 


apoleon se hotărâse să părăsească Egiptul și 
SBI comanda acestei armate. El voia să se întoar- 
E] că în Franţa, căci patria era mai mult decât 
oricând sfârtecată de diferitele grupări politice adverse. 
Și nu era numai acest pericol intern. Un altul din afară 
devenise și mai amenințător: o nouă coaliție de temut 
năpădise Italia. Toate partidele politice doreau întoarce- 
rea lui. Toată lumea vedea în el stâlpul cel mai prețios al 
Franţei. Pe talerele balanței Franţei, Napoleon ajunsese 
deja o mare greutate. 

Ultimele preparative ale plecării fuseseră puse la 
punct. Napoleon nu încredință nimănui acest secret, 
nici chiar „micii regine”. Când generalul Kleber pri- 
mi instrucțiunile și ordinul de a prelua el comanda su- 
premă a acestei armate, Bonaparte era deja departe de 
coastele Egiptului. Printre altele, el îi recomandase lui 
Kleber să se îngrijească s-o îmbarce peste câteva zile și 
pe doamna F..., desemnându-i chiar și nava care avea 
s-o ia. Dar Kleber, odată ajuns în fruntea trupelor, o în- 
depărtă cu dispreţ pe doamna F... Napoleon îi ordonă 
să trimită pe cineva s-o caute. 

Mai târziu, și anume după moartea soțului ei, el se 
îngriji s-o căsătorească cu un ofițer, pe care ea îl urmă 
la un consulat îndepărtat. 

La 17 vendemiar (Prima lună a calendarului repu- 
blican francez: 22 septembrie — 21 octombrie) 1799, el 
debarcă la Fréjus, iar șapte zile după aceea era la Paris. 
Toate privirile erau aţintite asupra lui. Italia plecase 
din nou capul sub jugul austriac. Directoratul și cele 
două consilii: /e Conseil des Anciens și le Conseil des Cing 
Cents, împărţite după interese și după opinii, își dispu- 
tau fărâmiturile puterii. Războiul Civil bântuia Vestul 
și ameninţa Sudul. Toată Europa se înarmase până-n 
dinți contra Franţei. lată tabloul înspăimântător cu 
care Lucien îl salută pe Napoleon la intrarea în viitoa- 
rea lui capitală. 

În timpul lungii absenţe, Joséphine, neprimind nici 
o veste din partea soţului, se gândise să divorţeze. În 
acest scop, ea redactase chiar cererea de divorț, dar se- 
natorul Lecouteux de Canteleu o întoarse de la această 
hotărâre. „Gândiţi-vă bine, îi zise el, numele pe care îl 
purtați este o aureolă” învinsă de argumentele lui, ea 

rupse în bucățele această cerere, care fusese știută de 
puţine persoane, dar care dăduse de bănuit fraţilor lui 
Napoleon, și mai ales lui Lucien, acela care o iubea cel 
mai puţin pe Joséphine. 

Pentru a potoli furtuna, ea se hotări să meargă în în- 
tâmpinarea soțului său. Lucien însă i-o luase însă îna- 
inte și, întâlnindu-l primul pe Napoleon, îl prevenise 
deja să ia atitudine împotriva soției. 

Cei doi frați sosesc împreună, fără a o fi găsit pe 
Josephine nici pe drum și nici acasă. 

Napoleon era furios. El îi strânse rochiile, i le duse 
la portar și-i făcu cunoscut acestuia că-i este interzis 
s-o mai lase pe soţia sa să intre în casă. 

Josephine sosește, calcă consemnul, dă buzna peste 
soţul ei și se aruncă de gâtul lui. „Am greșit drumul“, 
spuse ea, și nu-i fu greu să dovedească asta în ochii lui 
Napoleon. Putea el cumva să-i mai facă vreun reproş? 
Cei doi soţi se iertară reciproc și se împăcară, spre de- 
zolarea lui Lucien, care se retrase mofluz, acuzându-și 
fratele că era un bărbat slab. Joséphine avea foarte pu- 
țin spirit, dar foarte multă îndemânare. 


Menaj burghez 


f apoleon își reluase la Paris același fel de viață 
IB] retrasă pe care o ducea după întoarcerea de la 
i Radstadt. Menajul lui cu Joséphine era, după 
cum a spus-o el însuși, absolut burghez: plăcut și armo- 
nios. În casa lor, nu aveau amândoi decât o cameră și un 
pat. Aceasta era intimitatea bunelor moravuri. 

El apărea puţin în lume, nu se ducea la un specta- 
col decât în lojă închisă și nu primea acasă decât pe 
câțiva savanți și pe generalii și prietenii lui particulari. 
Nu voia să ia masa cu cei cinci directori decât la ei, în 
familie. El nu putu totuși să refuze banchetul pe care 
îl dădură în onoarea lui cele două consilii, în Biserica 
Saint-Suplice, care fusese transformată în templu al 
victoriei. Dar aici nu făcu mai mult decât act de pre- 
zență şi plecă cu Moreau. 

Aceasta era mai curând o reuniune de conjuraţi 
decât un banchet. Pretutindeni domneau bănuiala și 
neîncrederea. Directoratul şi cele două consilii parcă 
presimţeau că se văd aici pentru ultima oară. Toată lu- 
mea își ațintise ochii asupra lui Bonaparte ca asupra 
unui sol al Providenţei. Din toate părţile era îndemnat 
să treacă în fruntea nu a unei mișcări, ci a unei revo- 
luţii. Napoleon ascultă toate partidele, dar înțelese că 
pentru ascensiunea sa trebuia ca ele să devină instru- 
mentul lui, iar nu el instrumentul lor. Nu înceta totuși 
să repete cu fanatism că el nu voia să fie decât instru- 
mentul salvării republicii. Era aproape cu neputinţă să 
nu creadă cineva în sinceritatea protestelor pe care el 
le ridica amenințător împotriva dușmanilor republicii. 

lată-l acum trecând la fapte. 

Un conciliabil avu loc la 7 noiembrie 1799, la 
Malmaison. Și acolo fu hotărâtă lovitura de stat de la 
18 brumaire (A doua lună, 22 octombrie — 21 noiem- 
brie, din calendarul republican francez folosit între anii 
1793 şi 1806). Chiar în aceeași seară, el îi anunţă pe toţi 
generalii care se-ntorseseră din Egipt, pe toţi aceia că- 
rora el le cunoștea sentimentele, ca a doua zi dis-de-di- 
mineaţă, să se întâlnească cu toţii în casa lui din Rue 

de la Victoire (fostă rue Chantereine). Avea nevoie de 
brațele lor, căci directoratul intrase în descompunere. 

Ziua fu lungă pentru Bonaparte. Cele două consilii 
îl amenințau că-l declară în afara legii. Trupele ezitau. 
El nu mai vedea tronul, vedea eșafodul înălțându-se 
în faţa lui. Îl salvă Lucien prin prezenţa lui de spirit. 
Reprezentanţii poporului fură chemaţi sub baionete. 
Napoleon ar fi fost pierdut dacă aceștia ar fi știut să 
moară, dar n-a fost așa. 

Și, astfel, a fost dus la îndeplinire un mare atentat 
contra libertăţii, astfel sigiliul uzurpării fu imprimat 
spre salvarea Franţei. Directoratul era abolit şi, odată 
eu el, și Corpul Legislativ. Puterea aparținea acum ce- 
lor trei consuli, Bonaparte, Sieyes și Ducos. Bonaparte, 
primul, păşise astfel pe urmele suveranilor. 

Cei trei consuli, întrunindu-se la Luxemburg, căzu- 
ră de acord ca președinția consulatului să-i fie conferită 
lui Bonaparte. Sieyes crezuse că puterea executivă o să-i 
rămână lui, dar, uimit de iscusinţa cu care Bonaparte 
trata cele mai înalte chestiuni de politică, îi spuse la ie- 
şire lui Talleyrand şi altora: „Acum, domnilor, noi avem 
un stăpân. El ştie tot, face tot și poate tot”. 


Slăbiciunile unui ministru 


ucien se înfruptă din plin din onorurile zilei de 
18 brumaire. El fu numit ministru de interne. 

359 A În acest înalt post, primul lui gând fu tot cel de 
altădată, și anume acela de a-și reface averea. Străduința 
aceasta nu-i fu zadarnică, dar Franța răsună mult timp 
după aceea de faimoasa afacere cu târgurile Petit. Odată 

cu aurul, reînviară și iubirile, și el a plătit-o, se spune, cu 
o sută de mii de taleri pe aceea a frumoasei doamne R... 
Prinţul Kourakin o plătise și mai scump. 

Un oarecare domn D..., funcţionar în birourile lui, 
avea o soţie foarte frumoasă și tot atât de virtuoasă. 
Lucien o zări, îi făcu propuneri, dar fu respins. El nu se 
descuraţă deloc. Pentru a o vedea mai des pe doamnă, el 
îi dădu o avansare soțului acesteia, îl admise la masa lui 
și îl invită la serbările date de el. Totul fu însă zadarnic 
și Lucien se văzu obligat să renunțe la această idilă. 

Trecuseră mai bine de două luni, de când el nu-l 
mai învitase pe D... la seratele lui, și iată că acest neno- 
rocit de impiegat, căzând la o boală lungă și dureroasă, 
fusese înlocuit din funcţia lui. Această noutate îi făcu 
și mai grea convalescenţa bolnavului. Soţia lui făcuse 
ultimele sacrificii pentru a-l susține și nu-i mai rămă- 
sese decât un pat şi un pomelnic întreg de datorii. În 
cele din urmă, el se restabili complect, dar ce folos? 
Rămăsese fără slujbă. 

Atunci, el se gândi să se adreseze ministrului, însă 
prin intermediul soţiei lui. Vorbindu-i soţiei despre 
acest lucru, vă închipuiţi ușor cât de categoric respinse 
ea o asemenea propunere. Atunci nu-i mai rămăsese 
altceva decât să încerce să-i scrie el direct lui Lucien. 
Acesta le trimise câteva ajutoare bănești și promise să-l 
reprimească pe impiegatul concediat cu prima ocazie. 

Ocazie care nu se mai ivea însă. Resursele mena- 
jului se sfârșiseră complet. Doamna D... nu mai avea 
decât o rochie și o pălărie. Ea broda ziua şi noaptea, 
dar slabele câștiguri pe care le realiza abia clinteau mi- 
zeria din casă. Lucien își reînnoi vechile oferte, dar ele 
îi fură respinse ca și în ziua când doamna D... trăia 

vremuri mai bune. Faţă de această atitudine dârză, el 
se gândi să-i propună lui D... să divorțeze de nevastă, 
mijlocindu-i, în schimb, o despăgubire bunicică. Un 
om de prim-rang, zicea el, era gata să-și unească soarta 
cu aceea a soţiei lui. 

D... murea de foame. Putea oare să reziste acestei 
propuneri? Mizeria îl făcuse să se poarte urât cu soția. 
Certurile se repetau în fiecare zi în casa lor. „Să sfârșim 
odată cu viața asta amară, își apostrofă el soţia într-o zi, 
după ce primise oferta lui Lucien, și pentru că noi doi 
nu mai putem trăi împreună, să divorțăm. lată ce mi se 
scrie. Să primim! De ce să nu te îmbogăţești și tu și eu? 
Oare nu vom fi mai fericiți aruncând zdrenţele de pe 
noi, în schimbul belșugului>” 

Era cu neputinţă să jigneşti mai grav virtutea unei 
soţii caste. Drept răspuns la această insultă, ea se pân- 
gări. Primi numaidecât ofertele ministrului și se mută 
într-o bogată locuință din Rue de Clichy, pe care acesta 
i-o pusese la dispoziție. Soţul primi șaizeci de mii de 
franci ca preţ al dezonoarei lui. 

Dar doamna D..., născută pentru a fi virtuoasă, nu 
putea gusta fericirea din rușine. „Nu te voi face nicio- 
dată fericit, îi spuse ea într-o zi lui Lucien. În fiecare 
clipă vei citi pe faţa mea semnele căinței.” 

Lucien nu se putea simți mângâiat cu o astfel de 
fericire silită. În cele din urmă, el avu milă de victima 
lui și renunță la orice pretenţie asupra ei. 

„Crima“ domnului D... nu rămăsese nepedepsită. 
El era veşnic ros de mârșăvia pe care o comisese, vân- 
zând-o atât de laş pe aceea care era tovarășa lui de via- 
tă. Aceasta, de partea ei, mânată de iubirea ce-i purta 
încă soțului, uită că el fusese atât de nedemn și alergă 

numaidecât înapoi la el. Și nu numai atât. Ea îi căzu în 
genunchi, îi scăldă mâinile în lacrimi și se recunoscu 
singură vinovată. Când ea-i ceru iertare, domnului D... 
nu-i venea să-și creadă ochilor. Acum lui îi era scârbă 
de el însuși, căci purtarea aceleia care fusese victima 
nemerniciei lui i se părea a unui înger venit din cer. 
Întoarcerea ei îi redădu viaţa, iar ceva timp mai târziu 
ei se recăsătoriră. Ihibaudeau se îngriji să le facă o oa- 
recare situaţie la Lyon și, astfel, cei doi soţi nenorociţi 
își regăsiră echilibrul fericirii pe care o pierduseră în 
braţele lui Lucien. 

R 

In mijlocul tuturor acestor năzbâtii ale lui, Lucien 
avea totuși câteodată un suflet omenesc, generos și 
simțitor. Ministru de interne, el vizita deseori atelie- 
rul meşteşugarului sărman, ca și mansarda văduvei. 
Într-o seară, îl întâlniră doi bieți copilași care cerşeau 
pentru tatăl lor, care era bolnav la pat de șase luni de 
zile. Lucien le dădu un ludovic și se luă pe urmele lor. 
Încântat că s-a convins că n-a fost înșelat, el le trimise 
a doua zi de dimineață zece ludovici și îmbrăcăminte 
pentru toți, iar după restabilire bolnavul găsi numaide- 
cât un loc de muncă graţie lui Lucien. Așa era firea fra- 
telui lui Napoleon: aici era gata să semene aur pentru a 
seduce cu el dragostea nevinovată, aici era gata să aline 
cu el nenorocirea și virtutea săracului. 

Totuși, soţia lui, de o sensibilitate extraordinară, nu 
putea să-i suporte în vecii-vecilor numeroasele-i infi- 
delități. Din această cauză, tuberculoza de care era su- 
ferea făcuse progrese repezi și, astfel, într-o bună zi, ea 
se stinse din viaţă. Lucien devenise proprietarul caste- 
lului du Plessis-Chamant, situat la o jumătate de leghe 
mai sus de Senlis. Rămășițele pământești ale soţiei lui 


126 


NAPOLEON BONAPARTE ÎN VIAȚA SENTIMENTALĂ 


fură transportate aici, iar în mijlocul parcului el puse 
să i se ridice un monument. Parcul era, la acea vreme, 
locul de plimbare al locuitorilor orașului. Lucien venea 
și el deseori aici. lată însă că, într-una din zile, el găsi 
parcul semănat cu centime și alte mici monede de me- 
tal. Această ispravă i se păru infamă. Și, de atunci, in- 
trarea parcului încetă să mai fie liberă, iar monumentul 
fu împrejmuit cu un grilaj înalt de șase picioare. 


Aventuri la bord 


i| apoleon îl chemase pe Jârâme la Paris. Cu toate 
J| că acesta n-avea încă șaisprezece ani, el îl plasă 
il ca aspirant în escadra amiralului Gantheaume, 
însărcinată să meargă să aprovizioneze armata din Egipt. 
Lui Jêrôme i se dădu comanda goeletei pe care se urcase. 
El o mai avea la bord pe soţia și pe cumnata generalului 
de brigadă B...d. Născută dintr-o familie săracă, doamna 
B...d avusese norocul să placă soțului ei, care pe atunci 
era comandant de batalion și, astfel, ea se ridicase la un 
rang social mult superior față de originea ei. Și dacă ea o 
lua acum aproape întotdeauna pe sora ei s-o însoţească, 
nu făcea aceasta decât în speranţa că și sora ei va desco- 
peri undeva o ocazie norocoasă, asemănătoare cu aceea 
a ei. Tânăra Emilia nu era tot atât de frumoasă ca sora 
ei, dar era liberă. Acesta era un motiv destul de puternic 
ca Jêrôme să fie determinat să-și depună la picioarele 
ei toate plecăciunile. Tot timpul cât nu era nevoie de el 
pe punte, Jêrôme era nelipsit de lângă cele două doam- 
ne. Emilia nu putu înfrunta atâta iubire și, în cele din 
urmă, cedă după ce însă mai întâi îi smulse lui Jêrôme 

o promisiune scrisă că o va lua de soţie. Odată aceas- 
tă curiozitate potolită, Jêrôme se gândi să atenteze și la 
farmecele doamnei B...d, care i se părea destul de ispi- 
titoare. Copleşită de jurămintele tânărului și frământată 
de privaţiunile călătoriei la bordul navei, sora mai mare 
a Emiliei nu rezistă mult timp nesăţiosului marinar și îi 
cedă și ea, la rândul ei. 

În acest timp, goeleta se apropiase de coastele 
Egiptului. Toate eforturile depuse în vederea debarcării 
fură zadarnice. Dușmanul înţesase coastele și atingerea 
uscatului era imposibilă. Cele două doamne, care ar- 
deau de dorința de a ajunge pe uscat, trecură în acest 
scop pe bordul bastimentului Heliopolis, singurul care 
le ieși în cale. Cu toate că aflară că alte două transpor- 
turi, și anume la Vierge des neiges și le Prudent, fuse- 
seră capturate de turci cu o zi mai înainte, ele rămaseră 
neclintite în hotărârea lor. Și, astfel, Jêrôme și Emilia 
își luară cel mai călduros adio. Odată ajunsă pe uscat, 
tânăra amantă voi să revadă promisiunea scrisă de luare 
în căsătorie pe care i-o formulase tânărul aspirant. Nu 
mică-i fu însă mirarea când constată că în portofelul ei 
nu mai era nici urmă de o asemenea scrisoare de pro- 
misiune. Jêrôme avusese grijă s-o facă să dispară. 

Flota, întorcându-se în Franța din această călă- 
torie, captură prin dreptul Maltei o fregată engleză. 
Comanda acestei fregate îi fu dată lui Jêrôme. Printre 
tunarii de pe bordul ei era unul care-și luase cu el soția, 
o ţărancă tânără și durdulie, care era pe pragul nașterii. 
Jêrôme o făcu bucătăreasa lui și-l trimise pe bărbatul 
ei, împreună cu alți canonieri, pe vasul amiralului, sub 
pretext că aici erau de prisos. Câteva zile după aceea, 
bărbatul veni să-și reclame soţia, spunând că dintr-un 

moment în altul ea ar putea avea nevoie de ajutorul lui. 
Jêrôme refuză să-l asculte și nu vru nici în ruptul capu- 
lui să-i elibereze soţia. O angajase cu luna, zicea el, şi 
luna nu expirase încă. Echipajul murmura, în frunte cu 
locotenentul Carrel, care luă cu energie apărarea cano- 
nierului. Jerome, bizuindu-se pe protectorii săi, jură pe 
capul lui că această femeie nu va părăsi bordul fregatei. 

Întâmplarea începu să devină serioasă. Tot echipajul 
se agita pe punte, când, deodată, canonierul, în culmea 
disperării, își înșfăcă soția și-o aruncă în mare, prăvă- 
lindu-se și el după ea. Un strigăt general de groază și 
în același timp de admiraţie izbucni pe puntea fregatei. 
Douăzeci de inși săriră în mare după ei pentru a-i salva 
și a le da cele mai grabnice ajutoare, iar, un sfert de 
oră după aceea, cei doi fugari erau în drum spre vasul 
amiralului, spre marea satisfacție a echipajului fregatei. 
Jârâme fusese astfel doborât. 


Un violonist încăpățânat 


talia plecase din nou capul sub jugul austriac. O 
a doua coaliţie, mai de temut decât prima, ame- 

ninţa din nou Franţa. Napoleon trecu Alpii și, 
în urma bătăliei de la Marengo, el își recâștigă vechea lui 
cucerire. În bătălia de la Marengo își găsi moartea, după 
ce însă asigurase cu viața lui victoria armatei franceze, 
generalul Desaix. La moartea lui, Napoleon nu putu să 
nu exclame: „Desaix nu mai este, bravul meu Desaix! 
Am pierdut în el pe cel mai bun prieten al meu. Nimeni 
nu-i cunoștea mai bine decât mine virtuțile care-i îmbo- 
găţeau inima și geniul care încolțea în mintea lui. Stiam 

că întotdeauna el dorea să moară ca un erou, dar prea de 
timpuriu a fost să se împlinească această dorință a lui”. 

Amintirea neștearsă de la Marengo, pe care 
Napoleon i-o purtă acestui erou al lui, îl urmări până și 
pe patul de moarte la Sfânta Elena, când, în halucinaţia 
lui de muribund, el aiura cuvinte ca acestea: „Desaix, 
Massena, înainte! Daţi năvală! Şarjaţi! Duşmanul e al 
nostru!” 

După recucerirea Italiei, primul consul dădu co- 
manda supremă a armatei de aici generalului Massena, 
iar el trecu din nou munții pentru a se întoarce la Paris, 
unde-l aștepta un entuziasm de nedescris. După aceas- 
ta, reveni la Milano, unde milanezii, care îl numeau sal- 
vatorul lor, îi pregătiseră niște serbări strălucite. Exista 
totuși printre milanezi un partid care-i era potrivnic şi 
care ura schimbările înfăptuite de el. Din acest partid, 
făcea parte și un muzicant celebru, cântărețul Mar- 
chesi. Cu ocazia primei treceri prin Milano, Napoleon 
îl chemase la el pe acest artist pentru a-l asculta. Acesta 
însă se lăsă foarte mult rugat până când consimți să se 
deranjeze. În cele din urmă, el se hotărî să vină, dar 
se prezentă primului consul, dându-și importanţa unui 
om care ar fi fost lovit prin aceasta în demnitatea lui. 
Generalul îl primi binevoitor și-l rugă politicos să cân- 
te o arie sau „un air”, cum îi zice francezul. Atunci cân- 
tărețul, luând o înfățișare impertinentă, care se vedea 
din surâsul lui dispreţuitor și din accentul lui italian, îi 
spuse, făcând caz de cealaltă semnificație a omonimu- 
lui air, care însemnează aer: 

„Signor General, si c-est oun bon air qu-ils vous 
fait, vous en trouverez oun excelent en faisant oun pe- 
tit tour de zardin.” Asta însemnând: Domnule general, 

dacă simțiți nevoia unui aer plăcut, veţi descoperi unul 
excelent făcând o mică plimbare prin grădină. 

Sigur că signor Marchesi fu dat imediat pe ușă afară 
și condus să petreacă noaptea la închisoare. La întoar- 
cerea sa, primul consul găsind de cuviință că artistul 
își ispăşise pedeapsa din plin, trimise să-l caute și să-l 
aducă din nou la el. Rugându-l a doua oară ca să-i cânte 
o arie, de astă dată acesta se grăbi să-l asculte blând și 
modest și cântă mai mult decât răpitor. După concert, 
primul consul îi luă mâna și i-o strânse cu afecţiune, 
încărcându-l cu cele mai sincere complimente. 


Cântăreaţa Grazini 


Sia un alt concert minunat, care se dădu în 
ÉA onoarea lui, Napoleon rămase uimit de fru- 
L musețea faimoasei cântărețe doamna Grazini. 
El nu se putu abţine să nu-i facă unele jurăminte, mai 
ales că aceasta își deschise repede urechile să i le as- 
culte. Și astfel, după numai câteva ore, învingătorul 
Italiei număra o cucerire sentimentală mai mult. A 
doua zi, doamna Grazini luă masa cu primul consul și 
cu generalul Berthier, chiar în camera primului consul. 
Credinciosul Constant, valetul care le-a servit masa, o 
găseşte de o frumuseţe sclipitoare pe această doamnă 
și, în memoriile lui, el nu trece uşor peste numele ei. 
Generalul Berthier fu însărcinat să se ocupe de călăto- 
ria frumoasei doamne, care chiar de atunci fu trimisă la 
Paris, unde era atașată la concertele Curţii cu douăzeci 
de mii de franci pe lună. 

Napoleon, ferindu-se să nu întărâte gelozia soţiei 
sale, nu-i făcea doamnei Grazini decât vizite, nu nu- 
mai foarte rare, dar foarte scurte. O amantă mai pre- 
tențioasă și mai pătimașă nu se putea simți mângâiată 
cu o asemenea iubire. De aceea, doamna Grazini sfârși 
prin a-și îndrepta ochii în altă parte, amorezându-se 
nebunește de violonistul Rode, o celebritate a timpu- 
lui. Legătura aceasta a lor ajunse până la urechea lui 
Bonaparte. 

Într-o seară, el îl chemă pe Fouché și-i spuse că se 
miră că acesta își face datoria atât de dezagreabil. „E 
adevărat, răspunse ministrul poliţiei, recunosc că su- 
pravegherea mea a fost înșelată. Ceea ce știu eu însă 
acum este că un bărbat scund de statură, îmbrăcat în- 
tr-o redingotă albastră și pe cap cu un chipiu tricorn, 
iese la fiecare două zile din castel, între orele opt şi 
nouă seara, prin portița pavilionului Marsan, și că, în- 
soţit de un singur bărbat mai înalt, îmbrăcat la fel, se 
urcă în trăsură și descinde în Rue Chantereine, nr. 28, 
la doamna Grazini. Bărbatul cel scund sunteţi dum- 
neavoastră, celălalt Duroc. Și totuși frumoasa vă face 
infidelități în favoarea lui Rode, violonistul”. 

Napoleon, constrâns de această insinuare, nu mai 
adăugă nimic, începu să fluiere o arie italiană și-i în- 
toarse spatele ministrului care se retrase. 

Junot fu însărcinat să facă el pe eunucul negru, dar 
amanta cea necredincioasă refuză să se supună regimu- 
lui de serai pe care voia să i-l instaureze Napoleon. Ea 
nu mai cântă la Curte. Napoleon îi tăie și veniturile de 
până atunci, crezând că o va readuce prin foame. Se 
înșelă însă, căci iubirea ei pentru Rode îi dădu puteri să 
suporte orice suferință. În cele din urmă, simțindu-se 

stingherit de rolul pe care îl jucase, îi ordonă în taină 
să părăsească Parisul și să se întoarcă în Italia. Fa se 
refugie însă mai întâi la Versailles cu amantul ei, apoi 
dispărură amândoi în lumea largă, ducându-se să-și ca- 
ute norocul în Rusia. 


Indiscreţii de la Tuileries 


a întoarcerea sa din Italia după bătălia de la 
Marengo, primul consul găsi capitala Franței 

d stăpânită de o frenezie de nedescris. Parisul, 
și odată cu el tot poporul francez, își depunea mărtu- 
riile entuziasmului său la picioarele lui Napoleon, cel 
pretutindeni victorios. În inima fiecărui francez, cultul 
geniului său se confunda cu acela al patriei. Franța și 
Napoleon erau două cuvinte ce se contopeau cu desăvâr- 
șire într-unul singur. 

În acest timp, noua Curte de la Tuileries se orga- 
niza încet de tot. Primul consul intrase în posesia cas- 
telului încă de la 18 brumaire, dar viața castelului nu 
cunoștea nici urmă de fast. 

Josephine nu primea pe nimeni și se temea de nă- 
vala soțiilor de diplomaţi. De asemenea, liniștea caste- 
lului era dintre cele mai monotone. Bonaparte rareori 
își părăsea cabinetul lui de lucru. Pentru a-și mai omori 
timpul, Josephine era obligată să meargă aproape în fi- 
ecare seară la vreun spectacol, cu fiica sa, Hortense, pe 
care n-o părăsea un moment. leșind de la spectacol, 
căruia aproape niciodată nu-i aștepta sfârșitul, ea se 
întorcea acasă, unde-și termina seara jucând un whist 
sau, dacă nu găsea destui parteneri pentru a juca acest 

joc, care era jocul ei preferat, făcea o partidă de pichet 
cu Cambaceres sau cu prima persoană care s-ar fi găsit 
acolo. 

Soţiile aghiotanţilor soțului său, care erau, în cea 
mai mare parte, de vârsta flicei ei, veneau să-i țină une- 
ori de urât. Ele vorbeau de modă şi de teatru, se duceau 
să facă cumpărături și aproape în fiecare zi se repeta 
același lucru. Săptămâna se scurgea astfel, în această 
monotonie greoaie la Iuilleries, când timpul era urât, 
ori la Malmaison, când nu era prea frig. 


Un amant întârziat 


a întoarcerea lui în Paris, Napoleon se amo- 
SI] reză nebunește de o doamnă dotată de natu- 
W ră cu mult spirit şi multă graţie, doamna D... 
Joséphine, care-și iubea mult soțul, fu foarte geloasă de 
această cucerire a lui. De aceea, Bonaparte nu se ducea 
în alcovul metresei lui, care locuia în castel, decât noap- 
tea, după ce somnul cobora peste Iuilleries. Atunci, el 
se furișa încet, încet spre camera amantei lui, parcur- 
gând drumul, care separa cele două apartamente, în pi- 
jama, fără pantofi de casă sau fără papuci. Credinciosul 
Constant, valetul lui Bonaparte, ne povestește că odată 
se crăpase de ziuă și el observase că stăpânul său nu se 
mai întorcea. Temându-se de un scandal și urmând or- 
dinul primului consul, el alergă s-o facă atentă pe fata 
din casă a doamnei D... ca să-și trezească stăpâna. 
De-abia fusese înștiințat de aceasta, și primul con- 
sul sosi într-un suflet. El fusese zărit de o doamnă de 
companie a Joscphinei, care-i pândea trecerea, stând 

ascunsă într-un cabinet care dădea în coridorul pe care 
trebuia să-l străbată el. Primul consul, după ce înjură în 
gând curiozitatea sexului frumos, îl trimise pe Constant 
să ordone tăcere tinerei detective, dacă ţinea să nu fie 
împuşcată, și să nu se mai ţină în viitor de asemenea is- 
coade. Dacă aceasta o fi primit vreo gratificație pentru 
tăcerea ei, nu se ştie. Ceea ce însă este absolut sigur este 
că ea a păstrat cea mai desăvârșită tăcere asupra acestei 
intrigi amoroase a primului consul. Totuși, amantul cel 
fericit găsi mai prudent s-o întâlnească în altă parte pe 
doamna D... De aceea, el îl însărcină pe Constant să-i 
închirieze acesteia o căsuţă în Rue des Veuves, unde ei 
continuară să se întâlnească din când în când şi în cea 
mai desăvârșită discreție. 

Totuși, adevărata stăpână a lui Bonaparte rămânea 
tot Joséphine, căci, dacă el comitea unele infidelități 
față de soţie, acestea nu erau decât porniri ale vreunui 
capriciu tot atât de trecător ca şi ele. Numai pentru ea, 
el păstra adevărata lui iubire şi încrederea lui neclintită. 
Cu nici o femeie el nu era aspru sau brutal. Cei ce au 
pretins contrariul au făcut o mare calomnie. 


Două căsnicii trecătoare 


| ot o calomnie destul de cunoscută este aceea 
care a plăsmuit o iubire a lui Napoleon față de 
Hortense, fiica lui vitregă. Napoleon, în toate 
ocaziile când venea vorba despre această plăsmuire, era 
stăpânit de cea mai amară indignare. „Ar trebui să am un 
suflet de câine, zicea el, să fiu un amator de scandal ca să- 
mi poată trece prin gând o asemenea legătură. Aceasta 

nu intră nici în vederile și nici în apucăturile mele. Eu să 
devin amantul aceleia pe care un moment n-am conte- 
nit s-o consider ca pe propria mea fiică! Această alegere, 
numai gândindu-mă la ea, mă umple de revoltă. Mă mir 
că nu sunt acuzat că aș fi avut chiar un copil din flori cu 
ea. Cei ce s-au pretat la o astfel de infamie nici măcar 
nu-mi bănuiesc caracterul și principiile mele.” 

Hortense era o întruchipare de graţie, de frumuseţe 
și de gingășie. Un biet nebun se amorezase pătimaș de 
ea. El era veșnic pe urma paşilor ei și-i trimetea întruna 
flori şi biletele de dragoste. La început, Hortense râse 
de această cucerire a ei, dar, în cele din urmă, înţelese că 
o astfel de glumă mărea o suferință și astfel ea începu 
să aibă milă de goana și de suspinele acestui sărman 
adorator al ei. De aceea, îl chemă la ea şi, cu cuvintele 
cele mai blânde, îl făcu să înțeleagă că trebuia să se 
îndepărteze de ea și să renunțe la o iubire fără nicio 
speranță. Bietul de om nu așteptă ca acestea să-i fie 
repetate de două ori. El dispăru și de atunci nu mai fu 
văzut niciodată. 

Hortense avea o dragoste vădită pentru generalul 
Duroc, aghiotant al primului consul și guvernator al 
Tuilleries. Pe atunci, acesta abia avea treizeci de ani, 
era frumos, bine făcut și, pe lângă acestea, iubit de 
Bonaparte, care-i rezervase un viitor strălucit. În tim- 
pul absențelor primului consul, avu loc între cei doi 
îndrăgostiți o corespondență din care se întrezărea un 
alt deznodământ. Duroc era însă rece și iubirea nu se 
putea strecura în sufletul lui. N-ar fi depins decât de 
el ca Hortense să-i devină soţie. Acesta era, de altfel, 
și scopul Josâphinei, care, puțin iubită de fraţii soțului 
său, căuta să-și rezerve în această legătură a fiicei ei o 

mângâere pentru bătrâneţe. Duroc însă n-a luat în sea- 
mă această intenție, nebănuind că printre darurile de 
nuntă ale miresei i se rezervase și o coroană. Abia mai 
târziu, el își va da seama de nechibzuința acestui refuz. 
Atunci, el va regreta mult, dar va fi prea târziu. 

Duroc se căsători cu domnișoara Hervas d'Alme- 
nara, fiica trezorierului de la Curtea Spaniei. Aceasta 
era o ființă pipernicită, brunetă, plăpândă și, pe lângă 
aceasta, mândră, pretențioasă și plină de toane. Numai 
servitorii de la Curte știau câte înduraseră de pe urma 
toanelor stăpânei lor, căci aceasta ajungea uneori până 
acolo încât le administra şi câte o bătaie. 

Cam așa erau pe atunci moravurile nobleței spaniole. 

O ședere mai lungă în Franța avu însă darul să 
corecteze viciile primei educaţii a tinerei căsătorite. 
Doamna ducesă de Frioul deveni după aceea un model 
de soție şi de mamă. După ce-și pierdu unica ei copi- 
lă în urma unei groaznice întâmplări, ea s-a căsătorit, 
puțin timp după aceea, cu unul dintre cei mai tineri 
generali francezi, care-şi făcuse numele celebru în lup- 
tele pe care le susținuse pentru libertate în Spania, în 
Grecia și în Franţa. 

Napoleon îi destinase fratelui său Louis pe o nepoa- 
tă a lui Talleyrand, care a devenit mai târziu doamna 
Juste de Noailles. Louis însă nu era vacant, căci numai 
el și Hortense știau cât se iubeau şi cât se doreau unul 
pe altul. Doar Josephine i-a înțeles și i-a unit pe amân- 
doi, aproape împotriva voinţei lui Napoleon. 

Pe de altă parte, îi mai rămăsese lui Napoleon să 
hotărască asupra sorții uneia dintre surorile lui. Era 
Caroline, care, tânără, frumoasă şi dotată cu un tem- 
perament înflăcărat, începuse să-și simtă ca o povară 

virtutea ei de prea lungă durată. Napoleon o suprave- 
ghea cu extremă severitate. Cineva a putut citi în casa 
doamnei Leclerc, sora ei mai mare, care, cu siguranță, 
nu era o minune de castitate, un bilet al Carolinei, con- 
ceput în acești termeni: „Ei bine, dar ce-mi pasă de 
fratele meu! El nu-mi cunoaște taina, nu știe ce simt 
eu. Dacă, scumpa mea soră, eu nu voi avea ca și tine, 
cât mai curând, un soț, sau voi aluneca pe căi greșite, 
sau voi cădea bolnavă. Îmi fierbe sângele în vene și nu 
mai pot avea somn”. 

Prezicerea aceasta nu întârzie să se împlinească. 
Caroline avea ca prietenă pe o domnişoară de $....a, care 
avea ca amant pe unul dintre aghiotanţii lui Bonaparte. 
Martoră la intimităţile acestora, ea simți nevoia să-i 
imite, gustând și ea aceleași plăceri. Nu trebui să aș- 
tepte mult, căci se găsi și pentru ea un alt aghiotant, 
ager şi plin de viață, care fu numaidecât gata să-i dea 
tinerei amatoare primele lecții de dragoste. lată însă că, 
odată această idilă înjghebată, ofițerii se grăbiră s-o dea 
în vileag și s-o comunice din gură-n gură, până când 
ea ajunse la urechile primului consul. Bonaparte tună 
și fulgeră împotriva autorului acestei insolente, care se 
răsfrânsese asupra întregii lor familii. Totuși, Doamna 
Laetitia, intervenind pe lângă fiul ei ca să-l facă să în- 
țeleagă că o asemenea izbucnire era o nechibzuință, îl 
convinse că singurul remediu onorabil pentru spălarea 
acestei rușini ar fi fost numai căsătoria cât mai grabni- 
că a Carolinei. Cât despre aghiotantul cu pricina, el fu 
însărcinat cu o misiune în armata de la Rin, comandată 
de Moreau. Ajuns general de brigadă, acesta a murit ca 
un erou în bătălia de la Lipsca. 

Puţini erau generalii aceia față de care Bonaparte 
să se simtă mult mai obligat decât față de Murat. În 
Italia, în Egipt, la 18 brumaire, acesta fusese braţul lui 
drept. Pentru a+l răsplăti și mai mult pentru serviciile 
pe care i le adusese, Napoleon se gândi să-l aleagă ca 
soț pentru sora sa. Murat, tot atât de ambițios ca și 
tovarășul său de arme, întrezărea în această înrudire un 
noroc orbitor și poate chiar mai mult. Totusi, el fusese 
cât pe ce pe punctul să refuze această propunere. Fiu al 
unui hangiu din Querci, Murat făcuse în provincia lui 
cunoștință cu o fată foarte frumoasă și foarte bogată și 
s-ar fi simțit măgulit în amorul propriu ducându-se să 
ocupe o funcţie înaltă în locurile unde debuturile îi fu- 
seseră atât de modeste. Nu-i trebui însă prea mult ca să 
se hotărască să primească promisiunile surâzătoare ale 
primului consul. S-a pretins de unii că Bonaparte i-ar 
fi împărtășit lui Murat toate planurile lui, nu numai cu 
privire la coroana Franţei, ba chiar asupra mai multor 
tronuri din Europa și că l-ar îi făcut să creadă că n-ar fi 
fost peste putinţă ca el, Murat, să poarte, de asemenea, 
într-o bună zi, diadema regească. Oricare ar fi fost pro- 
punerea lui Napoleon, cert este că ea a fost acceptată 
de Murat. Din partea ei, Caroline n-a fost mai puţin 
încântată de alegerea fratelui ei. Faţa lui, care avea niște 
trăsături minunate, îl făcuse pe însuși Napoleon să-l 
supranumească „frumosul purtător de sabie“. 

Cele două căsătorii, a lui Louis cu Hortense și a lui 
Murat cu Caroline, fură celebrate în aceeași zi în pala- 
tul din Rue de la Victoire (Rue Chantereine). 

Louis avea douăzeci și patru de ani, iar Hortense 
optsprezece. Ei se doriseră şi se plăcuseră mult unul 
pe altul, și totuși căsnicia lor fu o căsnicie tristă, 

înlăcrimată. Hortense era aproape întotdeauna cu ochii 
plânși, iar Louis îmbufnat. Certurile lor familiale de- 
veniseră aproape zilnice şi toate eforturile depuse 
de Joséphine pentru a-i împăca rămaseră zadarnice. 
Câteva luni după aceea, mariajul celor doi tineri de- 
veni imposibil. Sătui şi unul și altul de atâtea supărări 
și amărăciuni, cei doi soți sfârșiră prin a se despărți, iar 
tribunalele răsunară mult timp de cererile lor de divorț. 
La divorț fu smuls un fiu de sub sărutările mamei lui. 

Și totuşi amândoi erau făcuți unul pentru altul. 
Louis avea mult spirit, o inimă minunată și multă sen- 
sibilitate, dar tot atâtea toane, tot atâtea ciudățenii şi tot 
atâtea pretenții ridicole. „Firea lui, spunea Napoleon la 
Sfânta Elena, era aceea a unui copil ameţit de lectura 
lui Jean-Jacques Rouseau”. E] avusese la început, ca și 
Josephine de altfel, slăbiciunea să creadă în pretinse- 
le legături ale lui Napoleon cu Hortense. Lămurit mai 
târziu de falsitatea acestor zvonuri, el nu se putu ridi- 
ca deasupra calomniei și astfel se nenoroci din cauza 
amorului lui propriu. 

Hortense, bună, generoasă, devotată, își avu de ase- 
menea partea ei de vină. În primul rând trebuie pome- 
nite plimbările ei aventuroase şi numeroasele ei flirturi. 
Fra de ajuns să se petreacă numai atât sub ochii lui 
Louis, ca el, soţul cel liniștit și statornic, să creadă toate 
minciunile care circulau pe socoteala soției lui. 

Dacă perechea Louis și Hortense fu atât de neno- 
rocită, perechea Murat și Caroline părea să nu aibă în 
faţa ei decât aurora unei fericiri eterne. Toată ziua nun- 
tii, bucuria acestei fericiri sclipi în ochii tinerei perechi 
și mai ales în aceia ai tinerei mirese, pentru care noap- 
tea nunții era visul ei din urmă. A doua zi, în zori, în 


142 


NAPOLEON BONAPARTE ÎN VIAȚA SENTIMENTALĂ 


atmosfera de fericire întipărită pe chipul lui, cine s-ar 
fi gândit că într-o zi Murat își va vedea împrăștiate în 
brațele atâtor muritori de rând farmecele nupțiale ale 
miresei lui? 

Și într-adevăr așa avea să fie. În iarna următoare, 
Lucien dădu un bal mascat. Doamna Murat apăru în 
salon într-un domino alb. Societatea care lua parte era 
destul de strălucită, dar toți ochii se aţintiseră asupra 
unui țăran din Vaud, care, prin naturaletea manierelor, 
eclipsa toate măștile de sexul lui. Acesta era tânărul 
F...t, fiul unui sultan, mai curând decât al unui milionar. 

Acest copil al dragostei, cu tonul lui convingă- 
tor, izbuti s-o încânte pe Caroline într-atât încât ea 
îi răspunse chiar cu grabă și fără să se mai gândească 
că nici nu-l cunoștea. A doua zi, îndrăgostiții nopții 
se cunoscură din plin, spre uimirea tânărului, care nu 
putea crede că-i căzuse în mâini o pradă chiar atât de 
aleasă. Legătura lor continuă mult timp după aceea și 
era cunoscută de tot Parisul. Numai Murat, cu toate că 
era gelos ca un tigru, nu cunoscu niciodată nici cel mai 
neînsemnat amănunt al acestui adulter al soţiei sale. 

Caroline își aruncă în sfârșit privirea asupra stră- 
lucitului Junot, care, cu toată iubirea pe care i-o purta 
soţiei lui, nu putu să reziste farmecelor acestei vrăjitoa- 
re. Durerea pe care doamna Junot o încercă de pe urma 
infidelității soțului ei nu făcu decât să întărâte și mai 
mult sfidarea pe care doamna Murat o aruncase asupra 
armoniei căminului lor. 

Napoleon, cu tot ochiul lui de vultur, nu putu pă- 
trunde multă vreme misterele purtării surorilor lui. 
Veni, în sfârșit, ziua când toate fură dezvăluite atât de 
clar încât Napoleon nu se putu stăpâni să nu-i spună 

mamei lui: „Signora Laetiţia, ce dracu? Mai vorbește 
fiicelor dumitale. Nu vreau să se compromită cu toți 
flușturaticii. Să danseze cât vor cu ofițerii din garda 
mea. Dacă aceștia nu sunt băieți frumoși, ei sunt totuși 
niște viteji!“ 


x x 


În acest timp, fărâmiturile de partide politice ad- 
verse, cu toate că fuseseră înăbușite, nu fuseseră însă 
stinse. Ele se agitau în umbră și nemulțumiții de-abia 
așteptau să li se ivească vreun prilej favorabil ca să-și 
dea drumul gurii. 

Sculptorul Ceracchi fu primul care a atentat la via- 
ta lui Bonaparte. El îi făcuse bustul și, sub pretext că 
trebuia să-i dea ultima formă, îi ceru lui Bonaparte o 
audiență, cu ocazia căreia îşi propusese însă să împlân- 
te pumnalul în inima primului consul. Neputând-o 
obține, se uni cu generalul-adjutant Arena, cu pictorul 
Topino-Lebrun și cu Demerville, toți republicani ca și 
el, și hotărâră să-l asasineze pe Bonaparte la Operă, cu 
ocazia premierei piesei Horaces. 

Planul le fu însă descoperit la timp de Lannes și 
Fouché, și toți conspiratorii fură pedepsiți cu moartea. 

Nu trecuseră decât două luni de atunci și un alt par- 
tid advers proiectase să-i pună capăt lui Bonaparte. De 
astă dată, conspiratorii aleseseră, pentru atingerea mai 
sigură a scopului lor, o mașină infernală. 

În seara de 21 decembrie 1800, se dădea tot la Operă 
un oratoriu al lui Haydn: Creafie, la reprezentaţia că- 
reia se anunţase, în ultimul moment, că va lua parte şi 
Napoleon, cu familia sa. 

Josephine își manifestase încă din dimineaţa ace- 
lei zile dorința de a merge la această reprezentație. 
Doamnele erau pe-atunci ahtiate după Operă. 

Fra ora șapte seara. Joséphine, doamna Louis 
Bonaparte, doamna Murat, cei doi mareșali și aghio- 
tantul de serviciu se aflau cu toți Ia castel. Primul 
consul lucra în cabinetul său cu Fouché. Joséphine se 
dusese să-l invite pe Napoleon să asiste și el la un spec- 
tacol atât de ales. La început, el se scuză, pretextând 
numeroasele sale ocupații, dar sfârși prin a consimți să 
meargă, cu condiţia să nu rămână decât câteva minute. 

Pregătirile începură. Joséphine, încântată, se în- 
toarse în salon și-l trimise pe M. să comande garda de 
escortă. 

Masa nu dură decât douăzeci de minute, după care 
primul consul se urcă în trăsură cu Lannes, Berthier 
și Lauriston și porni spre teatru. De-abia ajunsese la 
jumătatea străzii Saint-Nicaise, și trăsura primului 
consul se văzu barată de o saca. Aceasta părea să fie 
părăsită în mijlocul străzii. Comandantul escortei or- 
donă numaidecât ca sacaua să fie dată la o parte, lângă 
zid. Vizitiul primului consul, care avea drumul calculat 
minut cu minut, dădu repede bice cailor ca să recupe- 
reze cele două, trei minute de întârziere. Nu trecuseră 
câteva secunde de când trăsura pornise, și în urma ei 
izbucni o groaznică explozie care provenea din butoiul 
sacalei. Din fericire, explozia nu sparse decât geamuri- 
le trăsurii, astfel că primul consul scăpă neatins. Doar 
câțiva ofițeri din suita sa fură ușor răniți, iar un grena- 
dier fu dat tumba de pe cal. În schimb, trecătorii care 
în acel moment se aflau prin dreptul exploziei și loca- 
tarii caselor din împrejurimi fură oribil mutilați. Mai 

multe case se prăbușiră, iar geamurile de la Iuilleries 
și ale caselor din zonă căzură făcute țăndări. În aceas- 
tă explozie pieriră mai mult de douăzeci de persoane 
din cartier, iar alte șaizeci și opt scăpară ușor rănite. 
Patruzeci de case avură de suferit pagube care s-au 
evaluat la 200.000 de franci. Victimelor li s-au acordat 
despăgubiri între 25 și până la 4.500 de lire. Orfanii au 
fost internați în pensioane, dar numai până la atinge- 
rea majoratului, iar la ieșirea din aceste pensioane li se 
dădu un ultim sprijin de 2.000 de lire. 

Numai datorită hazardului, Doamna Bonaparte, a 
cărei trăsură ar fi trebuit s-o urmeze imediat pe ace- 
ea a primului consul, nu căzu victimă acestei explozii. 
Josephine și-ar fi găsit moartea cu siguranță dacă n-ar 
fi întârziat cu câteva minute plecarea de când ieșise pe 
poarta castelului trăsura de gală a soţului ei. În mo- 
mentul plecării, ea ceruse un șal. Generalul Rapp, din 
suita ei, critică însă, glumind, culoarea acestui şal și o 
întărâtă astfel să-şi aleagă altul. Se încinse atunci între 
ei o discuție plăcută, în care doamna Bonaparte îl feli- 
cită pe generalul Rapp că se pricepe să atace o toaletă, 
mult mai bine decât s-ar fi priceput ea să atace o redută. 
Discuţia aceasta amicală şi schimbarea șalului dură câ- 
teva minute, astfel că, în momentul exploziei, trăsura în 
care se găseau Joséphine, doamna Louis Bonaparte și 
doamna Murat, în loc să fie în urma aceleia a primului 
consul, de-abia trecea prin Place du Carrousel. Totuşi, 
când mașina infernală sări în aer, explozia fu resimțită 
până aici, căci săriră în țăndări toate geamurile trăsurii 
în care se aflau doamnele. Doamna Bonaparte nu se 
alese cu nimic altceva în afară de o mare spaimă; fiica 
sa Hortense fu ușor rănită la față de o așchie de geam, 

iar doamna Murat, care avea o sarcină destul de îna- 
intată, fu dusă înapoi la castel aproape leșinată. Întreg 
castelul fu cuprins de zarvă. La Curte circulară mii de 
zvonuri și se deschise şirul la fel de fel de presupuneri. 

Primul consul își continuase însă drumul liniștit și 
sosise la teatru. Uvertura începuse deja când deodată 
sala fu zguduită de puterea exploziei. Cinci minute 
după aceea, apăru și Bonaparte. El intră în loja sa și 
luă loc în fotoliu, atât de liniștit că s-ar fi crezut că nui 
s-a întâmplat nimic. La apariția lui, se înseninară toate 
chipurile spectatorilor, care până atunci fuseseră cris- 
pate de spaimă și din toate colțurile sălii izbucniră ro- 
pote nesfârșite de aplauze. „Dar Joséphine? Unde este 
Josephine?”, întrebă el, după ce o căutase, plimbându-și 
binoclul asupra tuturor lojelor. Tocmai în momentul 
acela intră și ea, palidă şi tremurând. Napoleon, ză- 
rind-o, exclamă fericit. „Ah! iat-o în sfârşit”, iar apoi, 
întorcându-se către Fouché, care era în picioare în spa- 
tele lui, continuă pe un ton ironic: „Se pare că aceș- 
ti Burboni voiau să ne arunce-n aer! Să mi se aducă 
un program, voi rămâne să ascult până la sfârșit acest 
oratoriu.” 

Napoleon, înaintând după aceea în fața lojii, o salvă 
de aplauze și mai intense umplu toată sala. Spectatorii 
se urcară pe scaune și continuară să-l aplaude frenetic, 
de patru ori la rând. Bonaparte se sculase în picioare și 
saluta surâzător, întorcându-și privirile în toate părțile. 
Josephine, cu lacrimi de bucurie în ochi, aplauda și ea, 
ca o simplă spectatoare. Aplauzele nu se potoliră de- 
cât într-un târziu, când spectacolul putu în sfârșit să 
reînceapă. 

Fouché și Napoleon atribuiseră acest complot ia- 
cobinilor. Se dovedi însă că era opera șuanilori. Trei 
agenți ai lui Georges Cadoudal, și anume: Saint 
Regent, Carbon și Limoelan, fură deferiți tribunalelor. 
Primii doi își lăsară capetele pe eşafod. 


Lanţul casnic se rupe 


RYW c acum, Bonaparte începu să grupeze o nouă 
IS | Curte împrejurul Josephinei. El își sfătui soția 

S2 să rupă relaţiile cu vechile ei cunoștințe, prin- 
tre care trebuie pomenite numele doamnelor Ouvrard 
și Dorat-Cubieres, precum și ale doamnelor Tallien și 
Château-Randon. „Aceste două femei, zicea el despre 
cele două din urmă, nu fac altceva decât flecăresc neînce- 
tat. Prea își bagă nasul unde nu le fierbe oala.” Josephine 
trebui să-l asculte, dar completă Malmaison cu etiche- 
ta de la Iuilleries. Napoleon află aceasta și dispuse să 
se depună la portarii unuia și celuilalt castel registre în 
care vizitatorii soției sale trebuiau să-și înscrie nume- 
le, de acum înainte. Hotărârea aceasta îi fusese dictată 
în aceeași măsură atât de orgoliul, cât și de gelozia lui. 
Aceasta rezultă din faptul că poruncise să i se prezinte în 
fiecare seară registrele cu numele vizitatorilor din timpul 
zilei, iar primul consul, după ce le citea, făcea o cruce în 
dreptul numelor cărora le interzicea să mai calce în vii- 
tor pragul celor două castele. Sarcina aceasta nu era însă 
tocmai așa de ușoară, căci printre vizitatori dădea câte- 
odată peste mai mulți cu același nume şi atunci primul 
consul era pus într-o mare încurcătură. 


! Nume ce se dădea răzvrătiţilor din Vendea în 1793. 

Lui Josephine îi plăcea să se îmbrobodească dimi- 
neața cu o basma de creolă, care-i stătea de minune. 
Aceasta-i displăcea însă primului consul, care-i spuse 
că nu vrea ca soția lui să pară ca o surată. Joséphine 
avea, de asemenea, și încă în cel mai înalt grad, pati- 
ma căţelușilor. Grădinile Tuilleries erau înţesate de ei. 
Mopsul ei favorit avea, mai cu seamă, un valet dedicat 
special serviciului său. Pasiunea aceasta a lui Joséphine 
a fost unul dintre defectele pe care soțul său nu i le-a 
putut îndrepta niciodată. 

În acest timp, cercul cunoștințelor lui Bonaparte 
înregistra pe zi ce trecea o creștere din ce în ce mai 
mare, astfel că, la un moment dat, micul castel de la 
Malmaison nu mai corespundea nevoilor unei Curți 
așa de mari. Și, atunci, Napoleon simți nevoia unui 
palat la ţară, care să fie la înălțimea celor din Paris. 
Astfel, el își aţinti ochii asupra vechilor reședințe rega- 
le de vară şi se opri asupra palatului de la Saint-Cloud, 
care, pe lângă că era cel mai corespunzător, era și cel 
mai apropiat de Paris. În acest scop, țăranii din partea 
locului adresară tribunalului o cerere prin care stăru- 
iau ca acest palat să fie pus la dispoziţia lui Bonaparte. 
Corpul legislativ răspunse însă că nu va accepta nicio 
sugestie de acest fel din partea poporului atâta timp cât 
va dura magistratura sa. Dar, câteva luni după aceea, 
Napoleon își oferea singur palatul de la Saint-Cloud 
pe care i-l refuzase tribunalul. Cheltuielile pentru re- 
parația și mobilarea acestui fost palat al reginei Maria- 
Antoaneta atinseră însă o cifră considerabilă, ceea ce îi 
displăcu mult primului consul. Stabilindu-și reședința 
de vară aici, el se plânse că apartamentele ce-i fuseseră 
puse la dispoziție parc-ar fi fost ale unei întreținute. 

În prima parte a șederii lui în acest castel, Napoleon 
și soţia se culcau în același pat. Această intimitate avea 
să se sfârșească însă repede. Într-o zi, Napoleon venise 
să se culce obosit alături de Josephine, după ce lucrase 
până târziu în noapte. Josephine spera să-și găsească 
soțul în altă dispoziție. Din această cauză, avu loc o 
scenă de gelozie care-l supără mult pe Napoleon. El se 
sculă furios, părăsi numaidecât cuibul marital și nu-și 
mai reluă niciodată ceea ce el numea „lanțul casnic”. 
De acum, cei doi soți își aveau fiecare apartamentul 
său, separat. Cele două apartamente erau destul de de- 
părtate unul de altul, căci, pentru a merge de la unul 
la altul, trebuia parcurs un coridor destul de lung. La 
dreapta și la stânga acestui coridor locuiau doamnele 
palatului care erau de serviciu. Când Napoleon voia să 
se culce în dormitorul soţiei, se dezbrăca în dormitorul 
lui și ieșea îmbrăcat într-un halat și pe cap cu o casche- 
tă de mătase. Constant, valetul mergea înaintea lui cu 
o lumânare în mână ca să-i lumineze cele cincisprezece 
sau şaisprezece trepte ale scării de la capătul coridoru- 
lui care ducea la doamna Bonaparte. 

Cât de mare era bucuria Joscphinei când soțul ei 
venea s-o surprindă astfel! A doua zi dimineaţă, toată 
Curtea știa aceasta. „M-am sculat târziu astăzi, spunea 
ea doamnelor ce-i ieșeau în cale, și aceasta din cauză că, 
dacă bănuiți, Bonaparte a venit să petreacă noaptea la 
mine!”. Apoi își freca fericită mâinile ei mici și surâdea 
cu un aer care o făcea și mai plăcută. 

Într-o zi, Napoleon și Constant surprinseră pe co- 
ridor un tânăr bine îmbrăcat, ieșind din apartamen- 
tul uneia dintre cameristele Joscphinei. Acesta căută 
să se facă nevăzut. Primul consul îl strigă din urmă cu 

o voce puternică: „Cine este acolo? Unde vă duceţi? 
Ce căutați pe-aici și care vă e numele?“ fură întrebările 
cu care Napoleon îl acostă tăios pe acest tânăr pe care 
îl bănuia concurent la dragostea Joscphinei. Dar... nu 
era decât un valet de cameră al doamnei Bonaparte. 
Speriat, aproape înmărmurit, acesta invocă un comisi- 
on al stăpânei sale. „Bine, bine, spuse Napoleon ușurat 
de orice bănuială, dar să nu te mai prind pe-aici a doua 
oară. Și-l lăsă să-și vadă de drum, fără să-i mai ceară 
nici numele lui, și nici pe acela al frumoasei lui. 

În general, primul consul nu admitea aceste intrigi 
și îi trata uneori chiar riguros pe cei ce și le permisese- 
ră. Odată, o cameristă, tot atât de frumoasă, pe cât de 
tânără, se lăsase curtată de doi aghiotanți. Napoleon, 
aflând despre aceasta, îi arătă ușa numaidecât, cu toate 
rugăminţile Josephinei şi ale celor doi ofițeri care tră- 
seseră toată vina pe seama lor. 


Povestea unui colier 


am în aceeași vreme, Bonaparte se îndrăgosti- 
SSN sc pătimaș de doamna R.... de S... și-i făcea o 
ali curte asiduă. 

Într-una dintre zile, amanta lui îi dădu să înțeleagă 
că ar fi dorit mult să aibă un frumos colier de diamante. 
Napoleon pricepu numaidecât și se conformă, cumpă- 
rându-i unul splendid și oferindu-i-l. Întrebarea mare 
pe care și-o punea însă acum noua proprietară a colie- 
rului era cum să facă să poată purta în fața soțului ei o 
bijuterie atât de prețioasă, fără ca el să-i bănuiască pro- 
veniența. Ea nu căută prea mult soluţia care să salveze 

aparențele. Și, astfel, ea îi spuse soțului că excentrica de 
doamnă Noel, fiind în mare criză de bani, i-ar lăsa acest 
colier în schimbul a 10.000 de franci plătiți imediat. 
Contele ceru colierul să-l vadă, promise să-l cumpere 
și-l închise în sertarul său. A doua zi, el se prezentă 
la bijutierul Dubief și-i ceru să prețuiască acest coli- 
er care i se oferise spre cumpărare. Dubief îl prețui la 
80.000 de franci. 

— Dar dumneata l-ai cumpăra la acest preț? îl 
întrebă el pe Dubief, năucit de cifra pe care acesta o 
pronunţase. 

— Desigur, răspunse Dubief pe un ton foarte firesc. 

— În acest caz, ia-l și dă-mi banii! concluzionă 
contele. 

Odată afacerea încheiată, R... de S... se întoarse aca- 
să la ora prânzului. „Scumpa mea, îi zise el soţiei, coli- 
erul a fost prețuit, nu glumă; l-am vândut cu 80.000 de 
franci. lată zece mii pentru stăpână-sa și cinci pentru 
oboseala ta. Cred că ești mulțumită, nu?“ Contele ghi- 
cise totul. Cele șaizeci şi cinci de mii de franci prezen- 
tau despăgubirea pe care el și-o adjudecase ca preț al 
infidelității soţiei lui. Napoleon n-a aflat niciodată de 
această consolare materială à langlaise. 

Câteva zile după aceea, doamna Louis Bonaparte 
dădu un bal mascat. Un domino, care se credea la înce- 
put că ascunde sub el pe doamna R... de S..., dezvălui 
generalului A... iubirea pe care soția lui o împărtășea lui 
Murat. Soţul, înfuriat de gelozie, alergă la primul con- 
sul și-i ceru autorizaţia să-l provoace pe Murat la duel. 
„Nu, nu, scumpul meu A..., îi răspunse Bonaparte surâ- 
zând, aceasta nu-i cu putință. Eu n-aş mai avea timp 
să mă ocup de mersul statului dacă mi-aş lua sarcina să 

răzbun toate fleacurile ce-mi zboară pe la urechi. E mai 
bine să uiţi incidentul și să nu-l mai destăinui nimănui. 
Te rog, crede că nu ești singurul încornorat”. 


Pauline și tragedianul Lafont 


m vorbit despre căsătoria Paulinei cu generalul 
Leclerc, despre iubirea pe care acesta o avea 
față de soția lui și despre necazurile conjugale 
pe care le îndura în fiecare zi de pe urma ei. Timpul 
n-avea să facă altceva decât să crească pasiunea unuia 
și nesăbuințele celuilalt. Pauline era cea mai frumoasă 
femeie a Parisului. Artiştii toți căzuseră de acord că ea 
era modelul unei Venus de Medicis. 

Flegantă, cochetă la culme, ea deţinea în acel timp 
sceptrul modei în această capitală a luxului. Închisă în 
cabinetul ei de toaletă, ea se plimba goală în fața oglin- 
zilor şi nu se mai sătura privindu-se. 

Într-o seară, pe când asista la reprezentaţia piesei 
„Zaire”, la Théâtre Français, ea se înflăcără, nu se ştie 
pentru ce, datorită înfățișării înfumurate și afectate a lui 
Lafont, care deținea rolul lui Orosman. Actorul deveni 
amantul ei titular, iar această pasiune deveni în curând 
un secret cunoscut de întreaga Comedie Franceză. 

Leclerc își permisese să-i facă reproșuri soției sale, 
ridicându-se împotriva luxului și a cheltuielilor ei ne- 
bunești. Ea însă, privindu-l cu acel aer autoritar care-i 
era natural, de altfel, îi răspunse pe un ton aspru: „Ce 
vrei să spui cu asta, domnule? Uiţi oare că sunt sora 
primului consul?”. 

Insula Saint-Domingue era în pragul războiului ci- 
vil. Napoleon hotări să trimită acolo o expediție pentru 
potolirea revoltei. Alegerea comandantului acestei ex- 
pediții căzuse asupra lui Leclerc. 

Pauline era pe deplin consolată, crezând că va ră- 
mâne la Paris și-și va face de cap nestingherită de ni- 
meni. Pentru aceasta, ea depusese pe lângă fratele ei 
toate stăruințele posibile. Napoleon rămase însă surd 
la rugămințţile surorii lui și, nu numai atât, dar i-a dat 
ordin formal să-și însoțească soțul peste mări și țări. 

La auzul acestei vești, domnișoara Duchesnois iz- 
bucni ca într-o Comedie Franceză, în fața a mai multe 
sute de persoane: „Aceasta este, desigur, o mare neno- 
rocire. Lafont nu se va consola nici în ruptul capului de 
o astfel de lovitură. El e capabil să moară din cauza ei”. 


Eșecul unei mesagere 


ourbonii, după ce încercaseră, dar în zadar, 
| să-i smulgă lui Napoleon puterea cu ajutorul 
Zl asasinatelor lașe, căutau acum să-l încânte cu 
fel de fel de lingușiri josnice. Al treilea consul, Lebrun, 
înmână primului consul două scrisori din partea lui 
Ludovic al XVIII-lea, pe care le deținea de la abatele 
de Montesquiou, agent secret al acestui print. În ele nu 
era vorba decât de redarea tronului vechei regalități, în 
schimbul mai multor locuri și onoruri pe care Ludovic 
al XVIII-lea se declara gata să le ofere primului consul. 
Momeala aceasta era prea deochiată, ceea ce îl făcu pe 
Bonaparte să răspundă pretendentului: 

„Am primit scrisoarea dumneavoastră, domnule. Vă 
multumesc pentru lucrurile bune pe care mi le adresati. Nu 
trebuie însă să mai doriti să vă intoarceti în Franta, căci 

făcând aceasta ar însemna să călcaţi peste boiturile a o sută 

de mii de cadavre. Spre liniştea şi fericirea patriei, sacrifi- 
cafi-vă acest interes, căci istoria va tine seamă de aceasta. 
Eu nu sunt nesimţitor la nenorocirea familiei dumnea- 
voastră şi voi contribui bucuros să v-o îndulcesc'. 


Bourbonii, respinși și în această nouă tentativă, 
hotărâră să întrebuințeze contra aceluia pe care ei îl 
numeau „uzurpatorul” un mijloc mai deosebit, mai di- 
baci și tot atât de periculos. Pentru asta, ei se gândiră 
la chipul frumos al ducesei de Guiche, căreia-i dădură 
misiunea să le apere cauza pe lângă Bonaparte. Când o 
expediară la Curtea primului consul, ei nici nu se mai 
îndoiau de succesul acestei de-a treia tentative, căci 
încântătoare și protectoare a vechilor emigranți, ea fu 
invitată să dejuneze la Malmaison. Cu această ocazie, 
ducesa de Guiche desfășură, cu toată grația ei natu- 
rală, detaliile misiunii ce i se dăduse. Se vede însă că 
Bonaparte n-a rămas încântat nici de gradul de gene- 
ralissim al întregii armate franceze pe care Bourbonii 
i-l promiteau și nici de columna triumfală pe care 
aceștia proiectaseră să i-o ridice în Place du Carrousel, 
așezând în vârful ei o statuie care să-l reprezinte pe 
Bonaparte încoronând Bourbonii. 

Josephine, cu bunătatea firii ei, își puse soțul în 
cunoștință cu toate aceste perspective surâzătoare. 
Bonaparte însă nu numai că nu se lăsă deloc sedus 
de propunerile strălucitoare ale frumoasei mesagere 
a Bourbonilor, dar îi ordonă ca să părăsească Parisul 

chiar în noaptea aceea. Și asta, spre marea surpriză a 
ducesei de Guiche, căreia nu-i venea să creadă că o fe- 
meie atât de fermecătoare ca ea putuse întâmpina un 
refuz atât de categoric din partea lui Bonaparte. 

Mai târziu, a circulat zvonul că primul consul, la 
rândul său, le-ar fi făcut singur Bourbonilor oferta de 
a le reda coroana. Ludovic al XVIII-lea a ticluit, în 
urma acestei scorneli, un răspuns plin de sforăieli la 
o scrisoare, închipuită desigur, pe care el n-o primi- 
se niciodată din partea lui Bonaparte. L-am cunoaște 
prea puţin pe Napoleon ca să ni-l imaginăm capabil 
de o astfel de umilire, după cum tot aşa de puțin l-am 
cunoaște pe Ludovic al XVIII-lea dacă nu l-am crede 
capabil de orice născocire. 


Armonia unui cămin 


rin tratatul de la Campo-Formio se întemeiase 
il în Italia o republică cisalpină (care, din punc- 
PD tăzăăal tul de vedere al Romei, se află în nordul Italiei 
și dincoace de Alpi). Bonaparte îi propuse lui Joseph 
să-l numească președinte peste această nouă republică. 
Joseph însă nu numai că nu primi această grea sarcină, 
dar chiar se înspăimântă la auzul unei astfel de propu- 
neri. El îi mulțumi din suflet fratelui lui pentru o inten- 
ție atât de frumoasă, dar îi răspunse că nu o poate primi. 

De ce oare el nu a făcut tot așa și altădată? Pentru că 
Joseph, în fond, era puţin ambițios. El avea gusturi tot 
atât de simple și pașnice ca și firea lui blândă și judeca- 
ta lui sănătoasă. Îniţiat în franceză, italiană și engleză, 
nebun după lectură și după poezie, el își petrecea zilele 

numai în mijlocul savanților și oamenilor de litere, care 
formau cel mai plăcut cerc al lui. Când vorbea franțu- 
zește, el nu avea nici urmă de accent corsican. Chipul lui 
era tot atât de bine croit ca și acela al Paulinei și amân- 
doi aveau aceleași trăsături. El afișa un surâs tot atât de 
spiritual ca și acela al lui Napoleon, dar părea mult mai 
blând. Într-un cuvânt, Joseph era oglinda unui suflet li- 
niștit și a unei inimi care nu cunoștea răutatea. 

Am pomenit în altă parte și de soția lui, de acea 
bună Iulia, care era dotată cu atâtea virtuți și cu atâta 
modestie. Aceste calități au fost destul de hotărâtoare 
ca să facă din ea cea mai desăvârșită mamă de copii. 
Chiar în zilele lor pline de prosperitate, ea a fost întot- 
deauna văzută îmbrăcată simplu în rochiile ei și, duş- 
mană neîmpăcată a luxului și a scliviselii, ea nu purta 
aproape de loc giuvaiericale. Din această cauză, însuși 
Napoleon avea pentru ea o stimă profundă, o dragoste 
deosebită. Soţul ei a avut și el o viață puţin flușturatică, 
de om de petreceri, dar el nu și-a dezminţit nicioda- 
tă sinceritatea firească față de soţie. Calitățile lui, din 
acest punct de vedere, au fost întotdeauna mai presus 
decât acelea ale lui Lucien. El a avut întotdeauna cea 
mai frumoasă purtare față de soţie, pe care o venera ca 
pe tovarășa lui de viață, ca pe mama copiilor lui. 


Iar de-ale lui Lucien 


i] alanteriile lui Lucien, dimpotrivă, deveniseră 
i] atât de numeroase și atât de zgomotoase încât 
a primul consul nu mai putu amâna îndepărtarea 
lui onorabilă de Capitală și astfel el îl numi ambasador 

al Republicii franceze în Spania. Aceasta însă nu era o 
misiune ușoară. Dimpotrivă, ea cerea mult tact și multă 
iscusință, căci instrucțiunile pe care Lucien le primise la 
plecare erau greu de îndeplinit. Printre altele, el trebuia 
să intre pe sub pielea prințului de la Paix și a altor seniori 
de la Curtea Madridului, să depună toate eforturile ca să 
alunge din spiritul acestora influența engleză și să-i pre- 
gătească cu dibăcie pe cei din Escurial să declare război 
cabinetului lui Saint-James. Lucien își îndeplini atât de 
binie misiunea sa încât numai în câtva timp câștigă de 
partea lui, sau mai bine zis de partea Franţei, nu numai 
pe prințul de la Paix, dar chiar și pe contele Fruentes, 
Esquerdo, Azara, Massareno, marchizul de la Romana și 
pe mai mulți alții de aceeași talie. 

Dar dacă Lucien se făcu stimat la Madrid ca diplo- 
mat, el nu se făcu mai puțin stimat ca simplu cetățean. 
Iubit de femei, el știu să nu trezească deloc gelozia 
spaniolă și să evite orice scandal care i-ar fi stingherit 
misiunea. 

Totuși, nu se putu abţine să nu-și depună jurămin- 
tele lui de dragoste la picioarele unei doamne din cel 
mai înalt rang. La plecare, primi din partea acesteia, în 
semn de aducere aminte, portretul ei într-un medalion 
împodobit cu diamante, pe care el îl purtă la gât mult 
timp după aceea, atârnat de un cordon împletit din ṣu- 
viţele de păr negru ale spaniolei lui iubite. Regele Carol 
al IV-lea ținu să-i ofere și el portretul său, care era îm- 
bodobit cu diamante și mai rare. 

Întors la Paris, Napoleon îl primi foarte bine şi-l fe- 
licită pentru succesul misiunii lui la Madrid. După ace- 
ea, el îl trimise să poarte tratative de pace cu Portugalia, 
dar aici Lucien fu mult mai puțin chibzuit decât în 

Spania. Și aceasta din cauză că el întreținu legături cu 
o mică actriță, foarte frumoasă, dar foarte mofturoasă 
și de un lux orbitor. Luxul ei era împins până acolo că 
burleţii ușilor și ferestrelor erau, în casa ei, căptușiți 
cu mătase garnisită cu dantelă. Mofturile ei ajungeau 
până acolo că ea nu atingea piesele de aur sau de argint 
decât după ce acestea erau spălate în două sau trei solu- 
tii. Nimeni nu intra în apartamentul ei decât în pantofi 
de casă vătuiți, cusuți cu fir de mătase. La ușa stăteau 
în permanență trei sau patru duzini din acești pantofi, 
și până nici Lucien nu era deranjat de acest capriciu al 
ei. În sfârșit, până și biciul vizitiului ei era ornat cu cuie 
de aur și costase o mie patru sute de franci. Protectorul 
ei, care o pusese pe acest picior de bogăţie și care o nă- 
răvise cu acest lux, fusese un american putred de bogat, 
care o părăsise cu câtva timp înainte, luându-și drumul 
peste ocean. 

Lucien plăti din plin luxul cu care predecesorul lui 
o deprinsese pe această mică rozătoare. De fiecare dată, 
când voia să se folosească de drepturile lui asupra ei, 
el avea de dat o nouă bătălie, în care trebuia să se lase 
întotdeauna învins, căci rugămințile, lacrimile și suspi- 
nele ei erau în stare să miște până și o stâncă de piatră. 
Fa își făcuse din aceasta un obicei, care numai în două 
luni îl costă pe Lucien nu mai puțin de cincizeci de mii 
de scuzi. El tocmai se gândea să-i dea bilet de voie din 
motive de economie, când află că nu mai avea nevoie de 
această oboseală, căci avusese ea grijă, mai înaintea lui, 
să plece cu maestrul ei de mandolină, un tânăr Figaro 
cu chip de Adonis. Sigur că Lucien avu un regret la 
auzul acestei veşti, dar nu regretul plecării ei, ci regretul 
banilor pe care el constată cu surprindere că ea îi luase 

să-i ducă cu ea. Îl costase scump această aventură, încât 
el rămăsese cu buzunarele întoarse pe dos. Din ferici- 
re însă, guvernul portughez se însărcină să-l despăgu- 
bească printr-un cadou de două milioane, în diamante 
brute, pe care el le vându unui bijutier englez. 

La întoarcere, Lucien fu numit membru al 
Tribunalului și apoi senator. El deţinea la Paris o gale- 
rie strălucită de tablouri, care nu era deschisă publicu- 
lui, dar era suficient să te adresezi direct proprietarului 
pentru a obţine autorizaţia de a o vizita. El împingea 
uneori bunăvoința până acolo încât chiar se retrăgea 
într-un alt apartament și nu-și supraveghea deloc vi- 
zitatorii străini. Uneori, totuși, primea el în persoană 
vizitatorii și era foarte politicos cu ei. Fra interesant 
prin cunoștințele lui, fără pretenţii şi prin toate apa- 
rențele unui bun tată de familie. Nurare ori îl vedeai 
plimbându-se prin galeria lui de tablouri, ținându-și 
fiica în braţe, legănând-o și jucându-se cu ea. Era sim- 
plu în hainele lui, în vorba și în manierele lui. Tabloul 
cel mai remarcabil din colecție era Marcus Sextus al 
lui Guérin. Reputația lui de colecționar de tablouri era 
atât de cunoscută încât i se ofereau din toate părțile 
capodopere spre cumpărare. 

Domnul Ble..., comisar de marină, își pierduse sub 
regimul terorii postul și libertatea. leşit din închisoa- 
re, el își trimise soţia și fiica în Capitală. Domnișoara 
avea un chip fermecător, la care ea mai adăuga mult 
spirit și multă voie bună. Mama ei se grăbi să-i facă un 
viitor, conducând-o la toate serbările și la toate balu- 
rile ce se ţineau lanț pe atunci în Paris. Pretutindeni, 
la Vaupaliere, la Elysée, Tivoli, Mousseaux, Cirque 
du Palais-Royal, la concertele și la balurile de la 

Saint-Georges și Wentzel, saloanele erau tixite de ti- 
neretul care era cu atât mai dornic de petrecere, cu cât 
își amintea că tremurase atâta timp de groaza revolu- 
ție. Doanna Ble... era nelipsită de la aceste întâlniri ale 
tineretului, unde venea să-și etaleze și ea odorul. Și 
într-adevăr, domnișoara Ble... nu întârzie să se facă re- 
marcată la aceste serbări. Numai că ea avu nenorocul să 
ajungă în niște mâini suspecte. Un oarecare codoș, anu- 
me ]..., care se împăuna cu titlul de agent de schimb, 
căută să-i intre în grații și izbuti. El o învită la câteva 
pahare și invitația îi fu acceptată, îi oferi braţul și ea 
nu î-l refuză. Și, astfel, el deveni omul indispensabil al 
casei, iar când ceru mâna domnișoarei Ble..., sigur că 
mama ei nici nu mai stătu pe gânduri să consimtă să 
1-0 dea. 

lată că ziua căsătoriei sosi. Un adevărat palat fu 
pregătit pentru primirea tinerei soţii. Ea avu diamante 
frumoase, trăsură la scară, lachei, dar ca mire nu avu 
decât un om de paie. Un domn foarte îndatoritor, prie- 
tenul respectabil al soțului ei, o conduse la altar, îi ținu 
loc de tată ziua și de bărbat seara. Iar soţul cel adevărat 
se instală într-un antresol modest, căci fericirea soției 
lui era de ajuns pentru inima lui care nu cerea decât 
bani. 

Primului prieten îi urmă la rând un al doilea, apoi 
un al treilea, apoi generalul Franc..., apoi contele Al... 
de... Șirul neîntrerupt al acestor legături bănoase cres- 
cuse cu vârf și îndesat prosperitatea casei ]... et Co. 

lată-l pe contele Al... de L... ajuns amant în titlu al 
acestei risipitoare de adulter. El o conducea adeseori pe 
doamna J... la castelul lui de M... Pentru a-i face șede- 
rea aici mai puțin monotonă, îl invită la acest castel pe 

Lucien cu metresa lui, care atunci era domnișoara F... 
B... 

Chefurile în patru erau minunate la început, dar 
mai târziu cei doi amanți ajunseseră să se plictisească 
mereu fiecare cu același cântec. Și atunci, ca remediu, ei 
își propuseră unul altuia un schimb de metrese, la care 
consimţiră pe loc. Numai doamnele la început făcură 
pe grozavele, dar în cele din urmă sfârșiră și ele prin a 
ceda. 


Nuntă cu bucluc 


ucien poseda bogății imense, era senator cu 
GARA] diurnă viageră și, pe lângă aceasta, mai era și 

359 A fratele șefului statului. Doamna J... nu trecuse 
cu vederea peste toate aceste calități ale noului ei amant. 
Lucien, de partea lui, fu atât de încântat de metresa lui 
de împrumut încât nu voi să se mai despartă de ea. Și, 
astfel, luă cu el la Paris prețioasa cucerire. Doamna J... fu 
instalată în Place du Corps-Legislatif pentru a fi cât mai 
aproape de locuința lui. Se spunea chiar că, în urma stă- 
ruințelor pe care cei doi amanți le depuseseră pe lângă 
contele de Bour...-Bus..., acesta le-ar fi acordat permi- 
siunea să-și construiască prin apartamentul lui, singurul 
care îi despărțea pe cei doi amanți, o trecere care co- 
munica din galeria tablourilor lui Lucien în dormitorul 
doamnei ].... 

Lucien îi promisese s-o ia de soţie dacă ea l-ar face 
să devină tatăl unui copil de sex masculin. Doamna 
depuse atâta râvnă ca să răspundă acestei cerințe în- 
cât, înainte de soroc, lui Lucien îi veni pe lume un fiu 

care-i umplu inima de bucurie. Acum, el nu mai putea 
da înapoi. Bunul și binevoitorul J... trase numaidecât 
concluzii și înțelese că el trebuia să dispară de acum 
din arenă, ceea ce și făcu. Unii afirmară că el murise, 
alții pretinseseră că un divorț îl îndepărtase de soția 
sa. Adevărul este că ]..., care nu știa să-i refuze nimic 
soției, deoarece ea îi adusese atâtea binefaceri, dispă- 
ruse deodată, invocând un transport de mărfuri, și că 
plecase la Saint-Domingue ca să-și caute norocul aici 
sau poate ca să organizeze pe aceste meleaguri traficul 
cu femei albe. A murit însă puţin timp după aceea, de 
friguri galbene. 

Oricum ar fi fost, cert este că domnul Duquesnoy, 
primarul arondismentului al XII-lea, care lua deseori 
masa cu Lucien, fu rugat într-o bună zi să vină la locu- 
ința acestuia pe la ora opt seara cu registrele de stare ci- 
vilă. Era vorba, se spunea, să-l unească în numele legii 
pe stăpânul casei cu domnișoara B..., fosta doamnă J... 

Lucien era obiectul unei supravegheri oficiale. Tot 
ce se spunea sau ce se făcea la el acasă era știut la castel 
după o jumătate de oră. Astfel, Napoleon a fost pus 
numaidecât în curent cu tot ceea ce avea să se petreacă 
aici. Mânia lui atinse culmea. E] îi trimise domnului 
Duquesnoy ordin formal ca nu cumva să celebreze vreo 
căsătorie fără ca în prealabil să fi ținut afișat timp de 
opt zile la ușa municipalității numele contractanților. 
Pe lângă aceasta, îi fu interzis, în mod expres, să facă 
vreo excepţie pentru cineva, oricine ar fi acela, tot așa 
după cum îi fu interzis să scoată registrele din oficiul 
stării civile. 

Neascultarea acestui ordin ar fi fost prea primej- 
dioasă. Domnul Duquesnoy sosi într-adevăr acasă la 

Lueien la orele opt seara, după cum promisese, dar ve- 
selia protocolară pe care o arborează un ofițer de stare 
civilă în asemenea împrejurare dispăruse de pe fața lui. 
El avea, dimpotrivă, o înfățișare constrânsă și umilită. 
Totuși, nu voi să explice în fața asistenţei care veni- 
se motivul care tulburase liniștea lui de până atunci. 
Lucien trecu cu el în cabinetul său, unde acesta îi puse 
sub ochi ordinul cel tiranic al fratelui lui. Primul consul 
îi interzisese cu desăvârșire această căsătorie. 

Îndârjirea lui Napoleon o ațâţă pe aceea a lui Lucien. 
El trimise imediat la poştă să i se aducă toți caii dispo- 
nibili, porunci să fie înhămaţi ai lui la toate trăsurile și 
expedie pe drumul castelului său du Plessis-Chalmant 
gonaci călări care să aștepte din loc în loc, gata cu caii 
pentru schimb. Prietenii perechii își trecură cuvântul 
de ordin unul altuia și astfel banchetul nupţial fu gata 
de expediat la țară. 

Lucien și martorii lui se urcară în primele trăsuri și 
se depărtară, urmaţi de invitaţii care porniră pe măsură 
ce soseau caii de la poștă. La orele unsprezece noaptea, 
toată nunta fusese transportată de la Paris la Plessis. 

Parohul satului, care era totodată și ajutor de primar 
al comunei, fu chemat la miezul nopţii la castel. El nu 
avu nimic de refuzat lui Lucien și se puse la dispoziția 
lui cu cea mai primitoare grație din lume. Astfel, în 
miez de noapte, el pronunță dubla căsătorie civilă și 
religioasă a lui Lucien cu noua lui mireasă. lar după 
aceasta se-ncinse un chef strașnic, urmat de un bal. 

La întoarcerea lui la parohie, la orele şase diminea- 
ta, preotul rămase însă încremenit când văzu că în fața 
casei lui era postată o diligență. Din ea cobori un ofi- 
ter însoțit de doi jandarmi. Acesta îl rugă pe preotul 

ajutor de primar să se urce în diligeță și să-l urmeze. 
Spaima lui atinse culmea când auzi că destinația di- 
ligenţei era Parisul. El bulbucă ochii și mai mari când 
află că avea să fie prezentat la Iuilleries. Ajuns aici, el 
se pomeni deodată în fața consulului, căzând ca din cer 
și nemaiîndrăznind să îngâne vreun cuvânt de scuză. 

— Aha! Vasăzică, dumneata ești, zise Napoleon, 
acela care, totodată ofițer de stare civilă și preot, ai 
îndrăznit să celebrezi căsătoria fratelui meu? Prin ce 
întâmplare exerciți dumneata două funcţii atât de dife- 
rite una de alta? 

— Fiind singurul din satul meu care ştie să scrie 
binișor, bolborosi preotul, am fost ales să îndeplinesc 
funcțiunea de ajutor de primar, iar primarul, aflându-se 
bolnav în acest moment, trebuia neapărat ca eu să înde- 
plinesc și funcția de ofițer de stare civilă și să celebrez 
căsătoriile în numele lui. Apoi, mai pot face aceasta și 
în calitatea mea de preot. 

— Și care a fost prețul bunăvoinței dumitale? mai 
întrebă Napoleon insinuant. 

— Eu n-am primit de la domnul Lucien decât ceea 
ce a binevoit să dăruiască săracilor din parohie. 

— Ei bine, aceasta e altceva, dar află că de azi îna- 
inte doresc să pui cruce funcției dumitale de ajutor de 
primar. Și, după aceste cuvinte, el îi spuse că e liber să 
plece. 

Primul consul nu îndrăzni să dărâme ceea ce clădise 
legea și biserica, dar doamna J... tremură multă vreme 
după aceea de teamă că nu cumva să-și vadă distrusă o 
căsătorie atât de nevisată. 

Lucien își idolatriza soția, cu toată proveniența ei 
cam deochiată. El o prezintă în toate cercurile lui și la 

toate serbările. Pentru ea, el fu în stare să scoată chiar 
diamantele care înconjurau portretul pe care i-l făcuse 
cadou regele Spaniei. Acestea erau minunate, iar când 
fură văzute sclipind în egreta de la pălăria noii cumnate 
a primului consul, tot Parisul rămase orbit. 


Retragere strategică 


W] ccastă armonie conjugală dură însă puţin timp, 
A căci Lucien se îndrăgosti în curând de dom- 

si $] nisoara Mezeray, actriță la Théâtre Français, o 
femeie foarte frumoasă și foarte spirituală. Dar aceas- 
tă cucerire nu fu chiar așa de ușoară, căci domnișoara 
Mezeray n-ar fi voit un amant care să nu-i fi asigurat 
un viitor frumos. Lucien era prea amorezat de ea ca să 
mai fi putut sta pe gânduri. El îi făcu cadou un palat 
măreț, al cărui contract fu încuiat într-o cutie de lemn 
de lămâi, și ţinu ca să-și completeze acest dar adăugân- 
du-i un mobilier somptuos și cutii pline cu giuvaiericale, 
printre care o pereche de cercei de diamant de o valoare 
nebănuită. 

lată însă că, după șase luni de zile, Lucien simţi că 
i se stinse și această iubire și se gândi în mod serios să 
bată în retragere, dar în cea mai bună ordine și cu cea 
mai mică pierdere posibilă. În acest scop, Devilliers, 
giuvaiergiul lui, fu însărcinat să ia înapoi cu dibăcie 
giuvaiericalele, cerceii cei prețioşi și cele mai frumoase 
cadouri pe care el i le făcuse tinerei fete, sub pretext 
că acestea nu mai erau la modă și că trebuia să i le re- 
facă. În acest timp, Lucien nu mai dădea pe la ea, iar 
Devilliers găsea întotdeauna câte un motiv ca să nu mai 

dea înapoi ceea ce luase de la ea. Domnișoara Mezeray 
începu să bănuiască, în cele din urmă, gândurile ascun- 
se ale amantului ei. Ea alergă numaidecât la cutia de 
lemn de lămâi şi deschise contractul pe care neglijase 
mereu să-l examineze. Când colo, în loc să dea peste 
un act de donaţie, descoperi un contract de închirie- 
re pe termen de doi ani și schița imobilului închiriat. 
Își închipuie oricine câtă deziluzie și câte suspine! În 
schimb, Lucien i-a făcut, se spune, un oarecare cadou 
care nu intra în clauzele contractului, dar ea, ca să nu 
fie ingrată, îi făcuse, adaugă lumea, unul asemănător. 

Orice s-ar spune despre această întâmplare, ceea ce 
rămâne neîndoios este faptul că această aventură, ade- 
vărată sau falsă, a amuzat mult timp în vremea aceea 
saloanele Parisului și că însuși Lucien râdea cu poftă, 
când își aducea aminte de ea. 


O soră romană 


Q] xpediția de la Saint-Domingue avea să dea 
| greş cu totul. Boala nimicise armata și, pe lân- 
l pă aceasta, climatul înghițise alte două corpuri 
de trupă trimise în ajutor unul după altul. 

Leclerc, înconjurat în orașul Cap, desfășură toată 
energia, dar fu întrecut cu mult de Pauline, care a fost 
mai presus de orice laudă. Această femeie, care până 
atunci nu se îndeletnicise decât cu luxul și cu cochetă- 
riile, dădu dovezi în această împrejurare de cel mai băr- 
bătesc curaj și de cel mai eroic avânt. Doamnele care 
o încadrau, văzând că se apropie pericolul, o sfătuiau 
să-și caute un refugiu pe bordul flotei, deoarece în oraș 

nu se putea găsi vreun adăpost. „Dumneavoastră puteți 
fugi, doamnelor, le răspunse ea prompt, nu sunteţi sora 
lui Bonaparte”. Dar, împotriva voinţii ei, fu transpor- 
tată la bordul unui vas într-un fel de lectică, purtată 
de patru soldați. Alături, în brațele unui grenadier, era 
copilul ei, care tot drumul s-a jucat cu panașul de la 
coiful acestuia. 

„Sora mea, a spus Napoleon, era predestinată să fie 
soția unui roman, căci era romană din creștet până-n 
tălpi. Nu găseai la ea nici o virtute de femeie”. 

Spre finele lui ianuarie 1804, fură inserate în 
Monitor aceste rânduri laconice: 

„Generalul Leclerc, cumnatul primului consul, a că- 
zut mort la Saint- Domingue. Cu această ocazie, se va 
arbora doliu la castel”. 

Câteva zile după aceea, Pauline ajunsese la Toulon, 
terminându-și carantina de până atunci. Părea de ne- 
mângâiat după moartea soțului ei. Îi aducea acum cor- 
pul îmbălsămat, însoțită fiind de fiul său. 

A doua zi, luă drumul spre Paris împreună cu ge- 
neralul Lauriston, pe care primul consul i-l trimisese 
în întâmpinare. La sosirea ei în Capitală, descinse la 
fratele său, Joseph, care nu mai simţi nevoia să se obo- 
sească s-o consoleze, căci se consolase singură și părea 
pe deplin resemnată. 

Se făceau pariuri la castel că nu se va împlini un an 
și ea se va recăsători. „Marile dureri, spunea un om al 
Tuilleriilor, se aseamănă cu baloanele de săpun; ele se 
sparg cu atât mai repede cu cât sunt mai umflate.” 

O căsătorie fericită 


n acest timp, Jêrôme, care făcuse câteva cur- 
se pe mare, se întorsese la Paris. Napoleon îi 
ordonase în mai multe rânduri să se dedice 
studiului matematicilor și geografiei pentru a deveni un 
bun marinar. Dar el, fără să bage în seamă aceste sfa- 
turi, se lăsase în voia pasiunilor ce-l rodeau. Locuia la 
Tuilleries, de unde o ștergea în fiecare seară, ducându-se 
să frecventeze casele cele mai rău famate. Cântărețe, 
dansatoare, actrițe ale teatrelor mici, femei întreținute, 
toate erau pe placul lui și, cum plătea bine, nici una din- 
tre ele nu-i scăpa. Sănătatea i se dusese de râpă și, pe 
lângă aceasta, în fiecare zi veneau fel de fel de plângeri 
la castel împotriva năzbâtiilor lui. Pentru a-l sustrage 
de la această viață dezordonată, doamna Laetiţia stărui 
pe lângă primul consul să-l trimită într-o călătorie în 
America, și rugămintea ei fu ascultată. 

Astfel, Jêrôme luă drumul Americii, unde o cunoscu 
pe domnișoara Patterson, cu care se căsători numaide- 
cât. Această domnişoară, atât de frumoasă și de virtu- 
oasă, era fiica unui negustor bogat din New York. Nici 
n-o văzuse bine și Jêrôme se îndrăgostise nebunește de 
ea. 

Dar virtutea acestei fete îi insuflă un respect pe care 
el nu-l cunoscuse până atunci. Era pentru prima oară 
când Jêrôme se simțea timid și rezervat în fața unei 
femei. La rândul său, ea împărtăși iubirea tânărului 
francez și nu se opuse câtuși de puțin când acesta se pre- 
zentă să-i ceară mâna de la tatăl ei. Renumele primului 

consul trecuse de mult timp peste mări și ţări și nu-i 
era mai puțin cunoscut nici bogătașului american. 

Și, astfel, tatăl fetei, care nu putea privi o asemenea 
legătură decât ca o mare onoare pentru familia sa, își 
dădu, fără a sta o clipă pe gânduri, consimțământul său. 

Primele luni ale acestei căsătorii se scurseră fără 
umbră de nori. Jêrôme era cel mai fericit dintre soti, 
iar domnișoara Patterson cea mai fericită dintre soții. 
Nașterea unui băiat veni să strângă și mai mult această 
legătură, care părea că trebuie să fie veșnică. 


Conspiraţii și dizgraţii 
? ? ? 


am în același timp, în Franța se urzea o con- 
Mi spirație vastă, al cărei scop era răpirea sau asa- 
k i sinarea primului consul. Pichegru și Georges 
Cadoudal erau autorii ei. Cu această ocazie, se com- 
promise și Moreau, iar conspiratorii fură descoperiți şi 
arestaţi. Pichegru se spânzură în închisoare. Georges 
Cadoudal fu executat, iar Moreau obținu permisiunea să 
se retragă în Statele Unite. 

Tot pe atunci, tânărul duce d'Enghien, ultimul vlăs- 
tar al familiei Conde, fu ridicat de pe teritoriul Bade, 
condus la Vincennes și prezentat în fața unui consiliu 
militar, condamnat la moarte și împușcat ca vinovat 
de a fi ridicat armele împotriva republicii, de a fi urzit 
intrigi cu Anglia și de a fi întreținut în Strassburg în- 
țelegeri secrete având drept scop ocuparea acestui oraș. 

Lucien îndrăzni să se ridice împotriva condamnării 
ducelui d'Enghien şi contra purtării fratelui său față de 
Moreau. Napoleon află și-i făcu reproșuri violente. 

„Domnule, îi răspunse acesta cu aceeași violență, 
oricare ar fi superioritatea pe care hazardul, cât şi me- 
ritul v-o conferă asupra celor ce vă sunt apropiaţi, nu-i 
deloc cuviincios să-i faceţi să v-o resimtă în orice mo- 
ment. Din familia noastră, sunt singurul care nu tre- 
mură deloc înaintea domneavoastră. Știu bine aceasta 
și excepția mă onorează. Pentru a vă demonstra că eu 
nu sunt deloc făcut pentru a vă îndura disprețul, sunt 
gata să ies din sânul familiei dumneavoastră, pentru a 
nu mai reintra niciodată. Dar să nu uitaţi vreodată: nu 
sunteți decât fratele meu mai mare și nicidecum stăpâ- 
nul meu”. 

Napoleon răspunse: „Ei, bine, îmi bag mințile-n 
cap” și dete ordin să se ia toate măsurile de precauție în 
ceea ce-l privește. Dar era prea târziu, Lucien părăsise 
Parisul și era în drum spre granițele Franței. 

Nu putea fi bănuit decât Fouche că-l prevenise, care 
de aceea fu dizgrațiat. Napoleon, retrăgându-i porto- 
foliul pe care-l deţinea, îl numi guvernator general al 
statelor romane, unde însă n-avea să se ducă. 

Când primul consul îi anunță această numire, 
Fouché îi răspunse cu un sânge rece și netulburat: „Aţi 
găsit un pretext să mă exilați. Știu tot. Sunt destituit. 
Ieri, la ora șase, ați băgat decretul meu de destituire în 
buzunarul drept al hainei, unde este şi acum”. 

— Am, deci, spioni pretutindeni, reluă Napoleon. 

— Da, pentru siguranța dumneavoastră, răspunse 
Fouché și se retrase. 

Niciodată el nu-i iertă lui Bonaparte acest act de 
rigoare. Așteptă mult timp, dar se răzbună ca omul care 
știa să aștepte. 


172 


NAPOLEON BONAPARTE ÎN VIAȚA SENTIMENTALĂ 


Decadele de la Saint-Cloud 


E e udiențele de la Saint-Cloud începeau să de- 
| vină numeroase și durau multe ore. Întâlneai 
aici arhiepiscopi, generali, consilieri de stat, 
savanți, ambasadori, tribuni, artiști, regaliști, alături de 
republicani bătrâni, străini distinși, nobili, alături de oa- 
meni de rând. 

Primul consul vorbea cu toată lumea, fără deose- 
bire. Și aceasta îi convenea din plin, căci numai astfel 
putea fi pus la curent cu toate afacerile particulare ce 
se petreceau departe de zidurile palatului. Desigur că 
din această mulțime nu lipseau nici acei vizitatori care 
găseau în audienţe numai prilejuri fericite de a se băga 
pe sub pielea primului consul, lingușitori caracteristici 
tuturor timpurilor şi tuturor locurilor. 

Apartamentele primului consul conduceau numai- 
decât în acelea ale Josephinei, căreia i se prezentaseră 
încă de pe atunci multe doamne cu nume străine, prin- 
tre care remarcăm pe acelea ale doamnelor Zamoiska, 
Potoska, Castelfort, Dorset, Newcastle, Cholmondley, 
Deolgorouki, Galitzin etc. 

Numele cele mai de seamă ale Europei veneau să se 
încline, la fiecare decadă, în fața consulului și a soției 
sale. În zilele de 5, 10, 15, 20 şi 25, Bonaparte avea la 
dejun douăzeci până la treizeci de persoane, care sea- 
ra erau primite de Joséphine. De remarcat că acestea 
erau exact zilele tragerii loteriei Parisului. Ciudată 
apropiere! 

În principiu, aceste reuniuni fură puțin numeroa- 
se la început, dar în cele din urmă își măriră numărul. 

Primul consul apărea în mijlocul lor deseori, iar soția 
sa invita cât mai multă lume. Totuşi, la Saint-Cloud 
nu mai domnea aceeași libertate ca la Malmaison. 
Zidurile Tuilleriilor începuseră să transpire eticheta 
prin toţi porii lor. 


Amfitrioana din Abbeville 


À| meală aruncată de Anglia Franţei. Războiul 
reîncepuse și trupele se înșirau pe câmpul de la 
Boulogne. Napoleon, venind să facă o vizită aici vechilor 
lui camarazi din Italia și Egipt, nu avu mai deloc cum 
să se amuze, câteodată când ar fi avut timp de aceasta. 
Bolognezele erau foarte frumoase, dar bărbaţii lor atât 
de geloși, că nu era cu putință să se apropie cineva de ele. 
În cele din urmă, sosiră câteva parizience care alungară 
urâtul ce se lăsase pe câmpul de bătălie, iar pe urmele lor 
se înșirară frumuseți din Abbeville, Dunkerque, Amiens 
și, ca prin farmec, viața ofițerilor își schimbă cu totul 
fața. 

Printre tinerele vizitatoare, figura o doamnă din 
Abbeville, doamna F..., o muzicantă excelentă, plină de 
tinereţe și de veselie. Generalul Soult, colonelul Joseph 
Bonaparte şi câțiva alți ofițeri se amorezaseră lulea de 
ea. Dar Joseph, graţie lingușirii și înfățișării lui, fu în 
curând amantul preferat. Aceasta dădea serate în lo- 
cuința ei din Rue des Minimes, la primul etaj, deasu- 
pra locuinței unui tâmplar. Generalul Soult nu lipsea 
niciodată, cu toate că o nouă serată nu era, de obicei, 
pentru el decât un nou prilej de a-și pune la încercare 

gelozia de care dădea cele mai crude dovezi, cu toată 
iscusința doamnei de a-i ascunde preferința pe care ea 
i-o acorda lui Joseph. 

Odată venise aici şi primul consul, incognito, deghi- 
zat în burghez, însoțit de Bertrand. Nimeni nu-i zări 
la intrarea lor în sală, căci atenţia tuturor era absorbită 
de samovar. Masa verde era supraîncărcată de bani, iar 
punch-ul curgea şiroaie. Cei doi burghezi se retră- 
seseră modest într-un colț obscur al apartamentului. 
Gazda, observându-i, se îndreptă spre ei și-i invită la 
jocul de gaj, cu graţia ei obișnuită. 

Se râdea cu hohote, căci în timp ce isteții își achitară 
cu îndemânare datoriile lor față de doamne, stângacii le 
dădeau gajuri. Bonaparte se număra printre aceștia din 
urmă. Somat în mai multe rânduri să execute pedeapsa 
primită, îşi scotocea în zadar buzunarele, căci nu avea 
în ele decât o singură hârtie, care era o listă nominală a 
ofițerilor statului său major. 

Doamna devenise stăruitoare și primul consul, care 
ținea să rămână până la urmă necunoscut, nu știa ce gaj 
să dea. În cele din urmă, se lipsi de listă cu condiţia ca 
să nu fie deschisă. Doamna F... consimți la aceasta și se 
tinu de cuvânt. 

Când sosi momentul ca gajurile să fie retrase, o pe- 
deapsă destul de grea căzu asupra lui Napoleon. Era 
condamnat să facă pe portarul și să aleagă o doamnă 
care să întrepridă sub ochii lui călătoria spre Citera?. 
Primul consul își aţinti ochii asupra gazdei și, ca un 
cavaler curtenitor, o alese pe doamna F... Dar, la rândul 
ei, aleasa și-l luă drept tovarăș de drum pe Joseph. Și 
amândoi porniră în călătoria spre Citera, de sub ochii 


2 Călătorie simbolică spre ţara fericirii. 

lui Bonaparte, care, încurcat cu totul de această aventu- 
ră, se grăbi să ajungă mai repede la ușă cu credinciosul 
său Bertrand. Coborând, ei intrară la portar, unde pri- 
mul consul lăsă acest bilet pentru doamna F... 


„Vă multumesc, doamnă, pentru binevoitoarea primire 
pe care mi-ati făcut-o. Dacă veti veni într-o zi în cortul 
meu de campanie, voi face şi atunci pe portarul, dacă aceas- 
ta v-ar fi pe plac, dar, de astă dată, nu voi mai lăsa deloc 
altora grija de a vă însoți în călătoria spre Citera. 

Prim-consul, Bonaparte” 


Ca în O mie şi una de nopti 


|| apoleon, numit consul pe zece ani la 18 fioreal 
i] și pe viață la 16 termidor al anului al 10-lea, 
AH f, înălţat la tronul tuturor francezilor și salutat 
cu u titlul de Împărat la 15 mai 1804. Joséphine, devenită 
Împărăteasă, scria, câteva zile după aceea, prietenei sale 
doamna de Broc: 


„Ah! Scumpa mea prietenă, impărtăseşte bucuria mea! 
Am primit un pachet enorm din Martinica şi multe nou- 
tăti de la mama. Îmi spune că se bucură de cea mai bună 
sănătate, cu care nu se putea lăuda în decembrie trecut. Ea 
nu știe deci nimic despre înălțarea mea, n-a aflat nimic 
despre aceasta şi nici nu va afla mai devreme de luna fe- 
bruarie. Acela pe care-l însărcinez să-i ducă această veste 
este cumnatul tău, cavalerul de Courteilles. Aici, alăturat, 
este scrisoarea prin care 1-0 anunţ. 

De altfel, locuitorii insulei n-au întârziat să-i aducă 
bunei mele mame omagiile strălucite, pe care ea ar fi avut 

tot dreptul să le ceară. S-a resimţit aceasta din iubirea şi 
poate chiar din recunostinta lor. Simtămintele lor nu sunt 
acelea ale unei puteri care le porunceste şi tot ea le stinge. 
Ieşite din inimă, ele se adresează inimii şi trăiesc cât tră- 
teste ea. 

Tot așa sunt şi sentimentele mele fată de tine, pe care 
tu, meritându-le din plin, sufletul meu încearcă să ţi le 
mărturisească. Te-am iubit în nenorocirile mele. În zilele 
mele de fericire, crede-mă că am rămas tot aceeași şi că 
sunt gata să-ți dau dovezi că nu m-am schimbat câtuși 
de putin”. 


Această scrisoare o conţinea pe următoarea, adresa- 
tă de Josephine mamei sale: 


Doamnei Tascher de la Pagerie, 
la Saint-Pierre (în Martinica). 


„Citind cele O mie și una de nopți, buna mea mamă, 
invidiam uneori situația somnambulului aceluia pe care 
Palucinaţia îl făcuse calif şi care nu se bucura de demnita- 
tea lui de împrumut decăt ca de un vis a cărei vrajă putea 
să se stingă odată cu trezirea lui din halucinație. 

Dacă ti-as spune că această situație a devenit a mea, 
m-ai crede oare? 

Dar dacă aș adăuga că sentimentele acelui fericit sunt 
acum ale mele? 

Domnul de Courteilles, care-ti va remite această scri- 
soare, este însărcinat să-fi povestească evenimentele care 
au dus la înălțarea mea. Ele sunt şi ti se vor părea mult 
timp de necrezut, și aceasta fiindcă le vei afla pe toate 
deodată, fără intermediul faptelor, al sentimentului şi al 

timpului. Ceea ce ti s-ar părea şi mai de necrezut, poate, ar 
fi gândurile ascunse ale sotului meu. 

Arzând încă din adolescență pentru dragostea de liber- 
tate pe care n-o putuse niciodată îndeplini, se văzu con- 
strâns, împotriva lui, s-o schimbe îmbrățișând fantoma 
gloriei. Această fantomă, după el, l-a condus la realitatea 
puterii pe care o exercită (cine l-ar putea crede?) mai mult 
din resemnare decât din bucurie. 

„Forta lucrurilor a trebuit să readucă sistemul monar- 
hic, dar având ca bază o reprezentare naţională şi mai 
ales influența opiniei publice. Mă opresc, de teamă să mai 
continui aceste incursiuni politice, care ne plac atât de pu- 
tin. Îmi este mult mai drag să mă ocup de revărsările unei 
inimi care te doreşte şi te iubeşte mult. 

Cafeaua a ajuns în cea mai bună stare şi ieri i-am ser- 
vit din ea împăratului, care o interzice ca om politic, dar 
care şi-o permite ca băutor. Aceasta este, de altminteri, o 
inconsecvență la care numai tu l-ai putut abate, căci ni- 
meni nu este mai mult decât el observatorul strict al pro- 
priilor lui decrete. 

Aflu, cu cea mai vie satisfactie, că o duci bine cu sănăta- 
tea, ca şi cei ce ne sunt dragi. 

În coletul pe care ţi-l trimit şi cu a cărui expediere este 
însărcinat vasul la Capricieuse, cred că nu am uitat pe ni- 
meni. Măreşte valoarea micilor mele cadouri, împărțin- 
du-le după nevoi şi după gusturi fiecăruia. Cât aș dori să-i 
adun împrejurul meu pe toți cei la care mă gândesc! 

La revedere, buna mea mamă, căci nu m-aş putea ho- 
tări vreodată să-ți zic adio. Mi se pare întotdeauna că o 
oarecare întâmplare, tot atât de fericită pe cât de nepre- 
văzută, va apropia lumea locurilor tale de aceea în care 

trăiesc eu. Acest Singur gând e pentru fericirea med mai 
pretios decât toate tronurile Europei. 
Fiica ta iubitoare, 


Josephine 


Doica împăratului 


A upă mărirea lui Napoleon și a Josephinei, veni 
Hi J rândul celor apropiați ai lor. Joseph fu numit 
| d mare elector, Louis mare generalissim, Murat — 
mare amiral, Eugène — arhicancelar de stat. 

În decembrie următor, Papa Pius al VII-lea veni la 
Paris să-i ungă cu mirul împărătesc pe Napoleon şi pe 
Josephine. Ceremonia avu loc la 2 ale lunii. La 20 sosi 
doamna Laetiţia care descinse la palatul lui Lucien, ab- 
sentul fără termen. Domnul Clary, cumnatul lui Joseph, 
fusese trimis în întâmpinarea ei. 

La 23 apăru doica împăratului. Napoleon dorise ca 
această femeie bună să-i fie prezentată cu toate ono- 
rurile Curţii. Împărăteasa Joséphine îi dărui diamante 
și un şal minunat, iar după aceea, o: puse să-i poves- 
tească toate particularitățile copilăriei lui Bonaparte. 
Napoleon râse cu lacrimi când auzi din gura doicii cu- 
vintele schimonosite pe care el, corsicanul mititel de 
altădată, se străduise să le-ngâne pe vremuri în limba 
franceză. Acum, înțelegea cu atât mai mult farmecul 
acestor cuvinte stâlcite și râdea singur, căci ea nu cu- 
noştea un cuvânt franțuzesc. Doica era foarte pioasă și 
voia neapărat să primească binecuvântarea Papei și să-i 
sărute picioarele. Împăratul îi înlesni această favoare, 
lăudând-o pentru bunele ei sentimente. Zărindu-l pe 

Sfântul Părinte, ea căzu la pământ cu fața-n jos. Îi fură 
acordate indulgente atât pentru ea, cât și pentru familie 
și, plecând din Paris, putu să se bucure că n-avea deloc 
mâinile goale. 


Lectoarea împărătesei 


A] dată îndeplinită și procedura ungerii de către 
| Papă, care fusese o furtună mai mult în ascen- 
i siunea lui, Napoleon își avu desigur și după 
aceasta, ca și sub consulat, îndeletnicirile lui amoroase. 
Dar acum, mai mult decât atunci, avu grijă să le ascun- 
dă publicului și mai ales împărătesei. Josephine era în- 
tr-adevăr geloasă și ghicea adeseori ceea ce Împăratul se 
străduia să-i ascundă mai mult. E] continua s-o primeas- 
că la Paris, după ce o cunoscuse la Genova, pe doamna 
Gazani, o femeie minunată, pe care o numi lectoare 
a Împărătesei, cu toate că citea foarte rău în franceză. 
Bărbatul ei, care era general intendant, fusese trimis, din 
precauţie, la departamentul Eure. 

Într-o zi, când Napoleon avea un rendez-vous cu ea 
în apartamentele mici, ordonă lui Constant să răspun- 
dă tuturor celor ce s-ar fi prezentat în audiență, fără 
nicio excepție, că el lucra cu unul dintre miniștrii săi. 
Ministrul acesta, care, înțelegeți, era doamna Gazani, 
obișnuia să se strecoare secret până acolo, prin mica 
scară neagră. Dar, de astă dată, ea de-abia ajunsese lân- 
gă împărat și Josephine își făcu apariția pe neașteptate 
și-l chemă pe Constant. Valetul de cameră se prezentă 
și-i spuse împărătesei că stăpânul său lucra cu un mi- 
nistru și că interzisese cu desăvârșire să intre cineva la 

el, oricine ar fi fost. Josephine insistă, dar Constant nu 
cedă nici în ruptul capului. O jumătate de oră după 
aceea, reveni din nou, dar tot atât de zadarnic ca și 
primă dată. A doua zi de dimineaţă, Josephine îi spuse 
lui Constant că împăratul îi mărturisise totul în timpul 
nopții. Lui Constant nu-i veni să creadă această reve- 
laţie și bine făcu, căci într-adevăr nu era decât o strata- 
gemă a împărătesei. Aceasta-i fu confirmată de însuși 
Împăratul, care nici nu se gândise să facă o asemenea 
mărturisire lui Josephine. 

Legătura aceasta nu s-a bucurat de o mare in- 
tensitate decât timp de aproape un an de zile. După 
aceea, întâlnirile deveniră mai rare, iar de la divorțul 
Josephinei încetară aproape cu totul. Doamna Gazani 
obținuse să fie prezentată la Curte, ceea ce nicio lectoa- 
re nu îndrăznise să ceară vreodată până atunci. 

Doamna de Remusat, soţia prefectului palatului și 
doamnă din suita Josâphinei, o văzu într-o noapte pe 
această femeie minunată izbucnind în lacrimi și plân- 
gând apoi în hohote. „Este oare vreo soție mai neno- 
rocită decât mine? zicea ea. Sunt sigură că în această 
clipă este în pat cu o femeie. Să luăm o lumânare și să 
mergem să ascultăm”. 

Doamna de Remusat se strădui în zadar s-o împie- 
dice să facă acest lucru. Împărăteasa insistă și mai mult 
și trebuiră să meargă să facă investigația. Când era în 
fața uşii, doamna de companie vru să întoarcă butonul, 
dar deodată ajunse la urechile ei un sforăit asurzitor. 
Surprinsă, ea fugi, lăsând-o pe Josephine fără lumâ- 
nare. Aceasta o prinse din urmă râzând cu hohote şi-i 
spuse că nu trebuia să se sperie, căci acela care sforăia 

de obicei în dosul ușii, unde stătea întins, era mamelu- 
cul Rustan, cu gâtlejul lui înfundat. 

Și, astfel, bănuiala împărătesei se opri dincoace de 
ușa dormitorului soțului său, căci, dac-ar fi trecut din- 
colo, cine știe? 

De atunci, Împăratul își dădu de obicei întâlnirile 
afară din castel și le consacra, de preferință, căsuţa care 
i-o închiriase Constant în Allée des Veuves. 


Alte escapade 


ntr-o seară, aproape de miezul nopţii, Napoleon 
porunci să vină la el servitorul lui credincios. 
[i ceru un frac negru și un joben și ordonă să 
fie urmat de el și de Murat. Luară o trăsură închisă și 
Cezar, vizitiul favorit, se sui pe capră şi fu însărcinat să-i 
conducă. Împăratul porunci să oprească pe o stradă din 
foburgul Saint-Honor6, descinse singur, bătu la o ușă, 
intră și dispăru deodată, fără ca cineva să fi îndrăznit să-l 
urmeze. În acest timp, orele treceau și Napoleon nu mai 
apărea. Suita începu să se neliniştească și să fie roasă de 
mii de bănueli și de gânduri sinistre. Murat nu mai avea 
răbdare. Tocmai sărise jos și se pregătea să pună mâna 
pe clopoţelul de la ușă, când apăru și Împăratul și li se 
adresă pe un ton liniștit: .„Vă văd prea neliniștiți și n-ar 
trebui, căci nu mă tem nicăieri de nimic. S-o ştiţi, odată 
pentru totdeauna, eu sunt pretutindeni la mine acasă”. 
De altfel, aceste ieșiri nu erau foarte dese. Rareori 
Împăratul încredința comisioane de dragoste lui 
Constant sau oamenilor săi de încredere. Deseori, vi- 
zitatori obișnuiți ai castelului îi vorbeau despre femei 

frumoase. De cele mai multe ori, chiar Constant, so- 
licitat de doamne frumoase, îi transmitea mesajele lor 
împăratului, dar răspunsul lui era aproape întotdeauna 
un refuz categoric. 

Într-o zi, totuși, generalul L... îi vorbi despre o 
domnişoară fermecătoare, a cărei mamă ținea o casă 
de jocuri și care dorea să-i fie prezentată. Împăratul o 
primi o singură dată și, câtva timp după aceea, găsi o 
ocazie s-o mărite cu un om cu o situație multumitoare. 
Se scurseră câteva luni și tânăra aceasta îi veni din nou 
în minte. O chemă din nou la el, dar ea refuză să mai 
vină. Napoleon ațâțat, insistă, dar aceasta respinse ori- 
ce rugăminți, oferte, ameninţări. Toate fură zadarnice. 
Împăratului îi plăcea să povestească această întâmplare, 
lăudând-o din toată inima pe doamna D... „E mai vir- 
tuoasă decât douăzeci de lăudăroase pe care le-aș putea 
înșira fără ca să-mi scape vreuna“, spunea el. 


Un copil din flori 


n această vreme, doamna Murat avea, ca lec- 
toare, o domnişoară de șaptesprezece ani, înal- 
tă, zveltă, bine făcută. Era domnișoara E... L... 
o țigăncușă vioaie și cochetă, ai cărei ochi negri de toată 
frumusețea îl captivaseră cu totul pe Napoleon. Mari se- 
niori și seniorine de la Curte se însărcinară cu diploma- 
tia acestei afaceri. Propunerile fură acceptate, dar nu fără 
greutate. Perspectiva aceasta îi surâdea tinerei eroine, dar 
ea ținea tot atât de mult la virtutea și la reputaţia ei. 

În cele din urmă, se hotărî să vină la castel, dar în cel 
mai strict secret și rar de tot, și nu stătea decât două sau 

trei ore. Aceasta n-o împiedică însă să rămână însărci- 
nată, ceea ce o făcu să dispere la culme, la început, și să 
amenințe că-și va curma viața. 

Împăratului i-a fost adus la cunoștință acest fapt și, 
fără a mai sta pe gânduri, puse să i se închirieze un pa- 
lat în rue Chantereine. Aici, ea dădu naștere unui băiat 
frumos, învestit încă din leagăn cu titlul de conte și cu 
o rentă de treizeci de mii de franci. 

Pruncul fu încredințat doamnei L..., doica lui 
Achille Murat, care îl îngriji timp de trei sau patru 
ani. După aceasta, domnul M..., secretarul particular al 
Împăratului, fu însărcinat să vegheze la educaţia copi- 
lului, care nu i-a fost redat mamei decât după întoarce- 
rea Împăratului din Insula Elba. 

Legătura împăratului cu domnișoara L... nu 
dură mult timp. Într-o zi, ea sosi cu mama ei la 
Fointainebleau, unde era Curtea. Urcă în apartamente- 
le Împăratului și ceru să-i fie anunţată. Dar, contrar aș- 
teptărilor ei, Napoleon fu foarte nemulțumit de această 
vizită neașteptată și chiar îi interzise domnișoarei L... 
să mai vină fără permisiunea lui. Împăratul iubea co- 
pilul. Când Constant i-l aducea adeseori, Napoleon îl 
copleșea cu dulciuri și râdea de răspunsurile lui spiritu- 
ale. Acest băiat și un altul de care vom vorbi mai târziu 
care a ajuns regele Romei, sunt singurii copii pe care 
i-a avut împăratul. Fete n-a avut niciuna — și mai bine 
a fost așa, căci nu le-ar fi iubit niciodată. 

Despre cei din jur 


| apoleon ţinea să fie pus în curent cu toate fap- 
| tele scandaloase ce se învârteau în jurul persoa- 
P SSAB] nclor de la Curtea sa și-i plăcea mai ales să ia 
în zeflemea bărbaţii ale căror soții erau eroinele vreunei 
aventuri. Astfel, a putut să afle toate dedesubturile unei 
intrigi ce-o privea pe ducesa de B... 

— Ei bine, duce, îi spuse el într-o zi soțului acesteia, 
soția dumitale are într-adevăr un amant? 

— Știu, Sire. 

— Cine v-a spus? 

— Ea însăși, și ăsta este motivul pentru care nu cred 
asta. 

— O, femeile, femeile! exclamă Napoleon puţin re- 
voltat și lovindu-se cu palma peste frunte. 

Împăratul, care culegea toate informaţiile acestea de 
la ducele de R..., ţinu ca, la rândul său, să-i comunice 
acestuia răspunsurile bărbatului. Ducele de R..., care 
ținea ca informațiile servite să nu-i fie deloc contrazise, 
dădu de astă dată amănunte și mai ample. 

— În cutare zi, la cutare oră, ducesa s-a dat jos din 
trăsură la Champs-Elysées. Aici, s-a plimbat puţin, pe 
sub copaci și apoi a dispărut printr-o portiță ce-i fusese 
lăsată întredeschisă. Era așteptată în casa vecină de un 
aghiotant al generalului S... 

— Ştiam, răspunse Împăratul, dar ceea ce dumneata 
ai trecut poate cu vederea este faptul că ea a fost ur- 
mată acolo de o altă doamnă care-ţi este o rudă foar- 
te apropiată. Aceasta venea ca să-l vadă pe generalul 
aghiotantului. 

Mai târziu, chiar Napoleon fu gelos pe acest general 
și, pentru a se debarasa de el, se spune că l-ar fi trimis 
într-o misiune la Constantinopol. Incepuse să bănu- 
iască că acesta încerca să-i facă curte Josephinei, căci 
băgase de seamă că de la o vreme prea o copleșea cu 
mai multă atenție și mai multă delicateţe decât îi ară- 
tase până atunci soției suveranului său. 


Rochii decoltate 


oamnele purtau pe atunci rochii foarte decol- 
| J tate. Într-o seară, când împărăteasa se distra 
: Ál făcând o partidă de cărți cu unele dintre doam- 
nele palatului, mai mulți șambelani și vreo cinci sau șase 
generali stăteau în picioare în spatele doamnelor și luau 
parte la joc, pariind sau punând jumătate-jumătate cu 
ele. Mareșalul Jourdan, jucător destul de renumit, își 
trecu brațul pe deasupra umărului doamnei mareșal 
Serrurier, ca să ia de pe masă o grămadă de piese de 
douăzeci de franci, pe care le câștigase făcând un pariu. 
Retrăgându-și mâna, el lăsă să cadă aproape jumătate 
dintre ele în sânul și după gâtul doamnei Serrurier, ca- 
re-i zise râzând: „Mă luaţi, oare, domnule, drept mito- 
logica Danae?”.* Și se ridică pentru a se scutura și a face 
să cadă această ploaie de aur. Împărăteasa pretinse că 
jumătate din câștigul mareșalului Jourdan rămăsese prin 


5 Aluzie la ploaia de aur în care mitologia ne spune s-a metamor- 
fozat Zeus pentru a putea pătrunde în turnul în care fermecătoarea Da- 
nae fusese închisă de tatăl ei, pentru a preveni astfel nenorocirea de a nu 
fi omorât de pruncul care s-ar naşte din fiica sa, după cum îi prezisese 
un oracol. 

ascunzișurile rochiei doamnei mareșal Serrurier, cu toată 
operaţia de scuturare a acesteia. 

Doamna Serrurier, obosită sau mai curând impaci- 
entată de acest accident, care o făcuse să piardă o mână 
la joc, își reluă locul adresându-se mareșalului: „Știți, 
domnule, că se dă un termen de douăzeci și patru de 
ore pentru plata datoriilor de la joc. Veţi binevoi, deci, 
să m-așteptați până mâine dimineață”. Și-și continuă 
liniştită partida. 

Într-adevăr, seara, dezbrăcându-se, regăsi câteva 
piese de douăzeci de franci, care, fiindu-i trimise dimi- 
neața mareșalului Jourdan, acesta le făcu cadou servito- 
rului care le adusese. 

Doamna Serrurier era o ființă bună și se remar- 
ca prin plăcerea ei pentru distracții, prin dragostea ei 
după joc, prin dulcegăriile ca și prin răspunsurile tot 
atât de prompte pe cât de spirituale. 


Modistele împărătesei 


mpărăteasa voia ca doamnele Despeaux și 
Corot, cele două modiste ale sale, să fie intro- 
duse la ea oricând acestea ar fi avut să-i ofere 
ceva nou. Împăratul, de partea sa, interzisese în mod ex- 
pres ca ele să fie lăsate să intre în marile apartamente și 
mai ales le interzise staționarea, aceasta era expresia sa, 
pe culoare sau în saloanele de serviciu. 

Cu toate acestea, Împăratul o întâlni într-o zi pe 
domnişoara Despeaux, escortată de două aghiotan- 
te de-ale ei, niște fete foarte frumoase care, doborâ- 
te de povara cutiilor, așteptau de o jumătate de oră ca 

împărăteasa să iasă din baie. La vederea Împăratului, 
domnișoara Despeaux căută să se ascundă în spatele 
persoanelor care se găseau în aceeași încăpere, dar el 
merse drept spre ea și-i spuse pe un ton aspru: „Doamnă, 
nu este aici locul dumneavoastră, trebuie s-o știți oda- 
tă. Duceţi-vă în camerele femeilor împărătesei!” 

La dejun, Napoleon nu se putu abtine să nu-i spună 
Josephinei: „Dacă te încăpățânezi să mai lași să coboare 
vânzătoarele tale de zorzoane în apartamentele unde 
ofițerii mei se țin după ele și le îndrugă toate prostiile, 
te previn că voi sfârși prin a mă supăra numaidecât”. 

Josephine îi promise că nu se va mai întâmpla, dar 
același lucru îl făcuse până atunci de cel puțin o sută 
de ori. A doua zi, Abbro, Nourtier și domnișoara Noel 
erau în galeria cea mare lângă cutiile cu rochii. 

Admiterea modistelor în interiorul castelului a fost 
o curată nenorocire pentru punga bărbaţilor. De aici 
rezultau o mulțime de certuri familiale și datorii, care îl 
făceau pe Împărat să tune și să fulgere. Împărăteasa era 
acuzată de a fi prima cauză a ruinării acestor doamne, 
ceea ce o făcea să răspundă că le va plăti ea datoriile, 
dar, vai, toate chinurile din lume o cuprindeau numai 
când se gândea să și le plătească pe ale sale. 

Antrenată în acest lux covârșitor, în această dezordi- 
ne, în această nepăsare de risipă caracteristică creolelor, 
îi era cu neputinţă să-și fixeze cifra conturilor sale, căci 
era datoare în vecii vecilor. De aici, certuri continue 
cu Împăratul. Creditorii și conturile nu-i dădură pace 
până nici în Insula Elba. 

„Josephine, spunea Napoleon la Sfânta Elena, ar fi 
putut strânge cincizeci-șaizeci de milioane de franci, 

dar în casa ei găseai veșnic aceeași risipă, care era su- 
pliciul meu.” 

Într-o zi, celebrul modist Leroi îndrăzni să se plân- 
gă lui Napoleon pentru puținii bani pe care acesta-i 
dăduse Joséphinei. Împăratul îl dobori cu o privire. 


Favoarea unui modist 


| celași artist avea o singură fiică: domnișoara 
A Adele Ronneau, născută înainte de căsăto- 
i ria legitimă, dar care fusese recunoscută după 
aceea. Împărăteasa, care simţea o deosebită plăcere să-i 
facă pe alții fericiți, se gândi s-o mărite cu Henri Lucas. 
Acesta era fiul agentului contabil al Institutului și ocupa 
un post de conservator la „Jardin des Plantes”. Pe lângă 
aceasta, se mai înrudea și cu Buffon, fiind chiar fiu natu- 
ral al savantului, ceea ce-l făcea să se simtă tare mândru. 
Și, într-adevăr, chiar era un pui de savant. 

Domnișoara Adele, de cealaltă parte, cu ochii ei 
mari și negri, era o făptură încântătoare. Vorbea trei 
limbi şi dansa ca un fulg. Logodnicul său era nebun 
după ea. 

În ziua nunţii, palatul Boutin fu reînnoit într-un lux 
orbitor de vechiul fermier-general. Leroi se gândi că nu 
putea conduce perechea la municipalitate într-o simplă 
trăsură de piatră şi de aceea îndrăzni să-i ceară împără- 
tesei una dintre trăsurile ei poleite cu aur. Împărăteasa, 
care nu știa să-i refuze nimic lui Leroi, i-o oferi, dar 
primul maestru de călărie al Curţii, care, conform ce- 
remonialului, trebuia să însoțească întotdeauna trăsura 
călare, aduse la cunoștința împăratului acest lucru. 

Napoleon, auzind, nu-și putu opri indignarea și 
ripostă: „Ei bine! Dar acest nesăbuit de Leroi își bate 
joc de mine? Să meargă în haraba de piață dacă-i place. 
Nu-i pot tolera să-și plimbe manechinele lui în trăsu- 
rile mele”. Și astfel Leroi puse cruce acestui gust depla- 
sat și fu silit să meargă într-o birjă, căci nu avea altceva 
decât o cabrioletă pentru uzul personal. 


Împotriva fardurilor 


ZA | oaleta împărătesei era pentru împărat un su- 
biect veșnic de critică. Într-o zi, îi reproșă față 
de toate doamnele ei că introdusese în Franța 
mai multe mode decât zilele anului. „E destul de mult, 
adaugă el, că îți plătesc datoriile tale. De ce să fiu obligat 
să dau neîncetat și aghiotanților mei gratificații cu care 
să astupe gura modistelor care umplu lumea că soțiile 
aghiotanţilor le datorează bani?” 

Adesea tachina folosinţa rujului și a pudrelor, care 
nu lipseau din toaleta împărătesei și cu care, spunea el, 
nu s-ar putea obişnui niciodată. Într-o seară, ducân- 
du-se la teatrul Opéra, ea pusese mai mult fard ca de 
obicei. Napoleon, observând-o, o sfătui ironic să mai 
adauge: „Haide, mai pune, pune mereu, până deasupra 
ochilor. Și când te gândești că astăzi doamna a folosit 
mai puţină făină ca de obicei”. Și zicând aceasta, i-o 
recomandă pe o doamnă de onoare, căreia-i spusese cu 
două zile mai înainte: „Doamnă, pentru ce oare nu fa- 
ceți uz de ruj? S-ar putea ca astfel să treziți mai multe 
pofte”. Napoleon era astfel nedrept uneori, și aceasta 
din cauza dispoziţiei în care se găsea. 

Ca să se ocupe neîncetat de toaleta femeilor, aceasta 
era o manie cu totul particulară la un om ca el, însărci- 
nat cu conducerea destinelor nu numai ale Franței, dar 
ale întregei Furope. Într-o zi de recepții, împărăteasa 
trebuia să apară în cercul invitaţilor într-o rochie lame 
care însă nu-i plăcea lui. Ei, bine, mania aceasta l-a dus 
până acolo că a lăsat să se verse pe rochia împărătesei o 
călimară cu cerneală, numai și numai ca s-o oblige să-și 
schimbe toaleta. 

Când era el la Paris, doamnele de la Curte nu făceau 
altceva decât se îmbrăcau și se dezbrăcau. N-apucau 
să-și ia toaleta de dimineaţă, și trebuiau s-o schimbe 
cu aceea de zi ca, în cele din urmă, s-o schimbe și pe 
aceasta cu cea de seară. Dacă vreuneia din ele i se în- 
tâmpla să se prezinte cu aceeaşi rochie cu care fusese 
remarcată în ajun, el o privea încruntând din sprâncene 
și-i zicea pe un ton tăios: „Doamnă, dar nu mai aveţi 
decât această rochie? Nu-i puteți spune soțului dum- 
neavoastră să vă cumpere o alta?” Și-i întorcea spatele 
numaidecât. 

Foarte adesea, se supăra și atunci când doamnele de 
la palat apăreau îmbrăcate în stofe străine. 

Când voia să afle adevăratul preț al mătăsurilor pe 
care le întrebuința împărăteasa, aceasta, pentru a-i fi pe 
plac, îi spunea: 

„Aceasta vine de la Lyon, aceasta de la St. Quentin 
etc.”. Toate erau din mătăsurile Franței. Napoleon, care 
se vedea înșelat astfel cu cea mai frumoasă grație din 
lume, își freca mânile și râdea, căci ştia că cea mai mare 
parte a rochiilor albe ale Joscphinei erau din cea mai 
frumoasă mătase de India. 

Într-o zi, la dejun, Napoleon intră mâniat la cul- 
me. Poruncise să fie confiscate la frontiera Belgiei și 
arse fără milă o mulțime de mărfuri englezești, printre 
care și niște pergaluri* minunate destinate împărătesei. 
Văzând-o că se frământa de câtva timp că nu primește 
nicio noutate despre comenzile ei, îi spuse în sfârșit: 

„Josephine, cea mai mare mâhnire sau cea mai mare 
pedeapsă pe care un bărbat i-o poate da soției sale, este 
aceea de a-i confisca pălăriile, rochiile și zorzoanele. 
De astă dată, te voi ierta și chiar voi face să-ți fie îna- 
poiate câteva lăzi care au scăpat de distrugere, căci află 
că eu sunt acela care am făcut să fie oprite în port ceea 
ce tu numești comenzile tale. 

Dar cu o condiţie: și anume, aceea că, dacă se va 
mai întâmpla aceasta o dată, voi porunci să fie arestați, 
judecați și împușcați toți cei care se vor face vinovați 
de un asemenea delict de a fi pe placul tău! Nici o milă 
pentru contrabandiști! Ei sunt ruina statului. Oricât ai 
fi de împărăteasă, nu ești deloc deasupra legilor. Vreau, 
dimpotrivă, ca tu să fli aceea care să dai exemplu.“ 


Un mandat de arestare 


âteva zile după aceea, o întâlni pe domnișoa- 
M ra Despeaux în salonul împărătesei, etalând 
all o toaletă în mijlocul doamnelor de la palat. 
Împăratul explodă ca o bombă în mijlocul areopagului” 


+ Ţesătură de bumbac albă și foarte fină, folosită pentru confection- 
area cămășilor 

5 Consiliu și tribunal suprem al vechilor atenieni, care supravegheau 
exercitarea magistraturilor și judecau crimele grave. 


192 


NAPOLEON BONAPARTE ÎN VIAȚA SENTIMENTALĂ 


feminin, adresându-se domnișoarei Despeaux: „lar 
dumneata! Dar gândește-te odată, doamnă, că mă ru- 
inezi atât pe mine cât și pe bărbaţii acestor doamne, că 
ne duci familiile la mizerie”. 

După aceasta, o apucă de mână zgâlțâind-o și o 
dădu singur pe ușă afară. 

Nu trecuseră însă decât două zile și, trecând prin 
galerie pentru a se duce la liturghie, Împăratul Zări O 
femeie care cocheta în mijlocul ofițerilor săi. 

Fra tot domnișoara Despeaux. 

— Ce mai cauţi? 

— Sire, aştept ordinele împărătesei. 

— Tot aici! Și îţi interzisesem în mod expres asta. 

Apoi, Împăratul ieși furios din galerie, îndreptân- 
du-se spre capela palatului. Odată liturghia terminată, 
reveni și bătu la ușa camerei de serviciu. 

— Duroc e aici? 

— Nu, Sire. 

— Să fie căutat imediat. ÎI aştept. 

Acesta a fost căutat în grabă la locuinţa lui, dar nu 
era nici acolo. Fu căutat în tot palatul, dar nu fu găsit 
nicăieri. În cele din urmă, aflară că iesise din castel îna- 
inte de liturghie. 

Împăratul începu să-și piardă răbdarea. Se întoarse 
din nou la ușa camerei de serviciu ca să afle dacă Duroc 
sosise. 

— Sire, îl așteptăm. 

— Unde stă el oare ascuns astăzi? Dar Savary e aici? 

— Da, Sire. 

— Să vină el. 

Savary se prezentă. „O vânzătoare de mode, spu- 
se Împăratul, s-a strecurat astăzi în marea galerie a 

castelului, în disprețul ordinelor mele. A pretins că ar fi 
chemat-o împărăteasa, dar nu-i adevărat. Trebuie să fie 
tot aici. Du-te, Savary. Să se sfârșească odată aceasta... 
Aresteaz-o și condu-o la închisoarea Bicetre”. 

Savary plecă să execute ordinele stăpânului său. O 
căută pretutindeni pe domnișoara Despeaux, dar n-o 
găsi nicăieri. 

În acest timp, sosise și Duroc, și fusese trimis la 
Împărat. Acesta-i repetă şi lui ordinele pe care i le dă- 
duse lui Savary. 

— Sire, zise Duroc, îmi permite Maiestatea Voastră 
să...? 

— Ascultă, fă ceea ce ţi-am ordonat, îi tăie Napoleon 
vorba. 

— Dar, Sire... 

— Ascultă! N-am nevoie de sfaturi. Știu ce fac. 

Și Duroc trebui să plece. Întâlnindu-l pe Savary în 
încăperea cameristelor, încercă să-l înduplece s-o facă 
scăpată pe domnișoara Despeaux. 

— Nu, zău, n-aş face asta niciodată, răspunse tăios 
Savary. 

— Dar dacă ea ţi-a luat-o înainte? căută Duroc să-l 
deruteze. 

— Sunt sigur că nu. E aici. Am dat ordin să se în- 
chidă toate porțile și să nu fie nimeni lăsat să iasă din 
castel. Toată lumea este consemnată și trebuie s-o gă- 
sesc neapărat, întări Savary cu toată convingerea. 

— Dar e o femeie, gândeşte-te! Împăratul era în- 
tr-un moment de proastă dispoziție, continuă Duroc 
pe un ton din ce în ce mai îmbietor. 

— Tocmai de-aceea vreau să profit și eu. Lasă- 
mă să nu fiu nici eu deloc indulgent cu domnișoara 

Despeaux, după cum n-ai fi nici tu cu Leroi, căci, după 
cum te-a ruinat el pe tine, tot așa m-a ruinat și ea pe 
mine. Toate acestea au un termen și ziua aceasta a sosit. 
Mi s-a ivit ocazia să mă răzbun și ţin să profit de ea, 
termină Savary pe un ton hotărât. 

Însoţit de o duzină de ofițeri, Savary își continuă 
după aceea cercetările cu o perseverența care n-avea 
să-i fie lipsită de roade. Și, într-adevăr, urcându-se în 
cele din urmă la domnișoara Aubert, una dintre ca- 
meristele împărătesei, o descoperi aici pe domnișoara 
Despeaux. 

Fa era într-un dulap mare, printre rochiile împără- 
tesei. Stătuse ascunsă acolo timp de trei ore și fu găsită 
mai mult moartă decât vie. Cu toate tipetele ei, fu luată 
pe sus, cu politețe, bine înțeles, de către doi din acești 
urmăritori și dusă pentru moment în camera de gardă 
a palatului. Câteva minute după aceea, opri în fața unei 
porți din dosul palatului una dintre acele dube pe care 
deținuții le numeau paniers à salade. Captiva fu așezată 
cu deosebită atenţie în această dubă și condusă la în- 
chisoarea Bicetre să-și ispășească pedeapsa pe care i-o 
dăduse Împăratul. 

Măsura aceasta, care era socotită, oricum, prea 
drastică, provocă un mare scandal la palat. Începură să 
se ridice din toate colțurile salvatori care se declarară 
gata s-o răpească din drum pe această victimă nevino- 
vată, pentru a o scoate din ghearele a ceea ce ei numeau 
barbaria Împăratului. Dar nici unul dintre acești cava- 
leri nu-și puse îndrăzneala la încercare şi astfel deținu- 
ta ajunse la destinaţie. 

Vestea se întinse numaidecât. Tot Parisul se inte- 
resă de soarta domnișoarei Despeaux, iar foburgul 

Saint-Germain, ca să-și arate simpatia față de regi- 
na modistelor, hotărî că trebuie să meargă să-i facă 
o vizită la închisoare. Această vizită de simpatie era, 
în acelaș timp, și un semn de protest contra hotărârii 
Împăratului. Și, astfel, drumul dinspre Bicetre fu inva- 
dat deodată de un şir de trăsuri mai lung decât cel ce 
se vedea obișnuit spre Tuillerii. Fouché se grăbi să vină 
să-i aducă la cunoștința Împăratului acest fapt, nu fără 
a trăda o umbră de panică. 

— Prea bine, răspunse el, să știe lumea că Savary nu 
i-a făcut niciun rău. Nu-i așa că n-ai băgat-o la carceră? 

— Nu, Sire. Ea are mai multe încăperi și chiar și un 
salon de primire, lămuri Fouché ironic. 

— Ei bine, lasă trăsurile să-și vadă de drum, şi lu- 
mea să strige. Nu sunt câtuși de puţin supărat că mi se 
califică aceasta drept un act de tiranie. Loviturile de 
stat sunt de mai multe feluri. Și aceasta este tot o lo- 
vitură de stat, însă una mică, care totuși va arăta, odată 
mai mult, de ce sunt capabil. 

Dar, după douăzeci şi patru de ore de la arestare, 
domnișoara Despeaux fusese pusă în libertate. Și, sigur, 
Joséphine fusese aceea care-l înduplecase pe Împărat 
să-i dea drumul captivei. 

Nu stătuse prea mult în închisoare domnișoara 
Despeaux, dar stătuse de ajuns ca să înveţe ca de atunci 
înainte să nu-i mai calce piciorul prin palat. 

Două firi potrivnice 


osâphine şi Madame-Mère se nu prea se sim- 
patizau, căci între firile lor era prea multă ne- 
potrivire. Pe cât era de risipitoare prima, pe 
atât era de strângătoare cealaltă. Economiile Doamnei- 
mame mergeau până acolo că ea găsea cu cale să refuze 
să dea doamnelor zahărul pe care acestea i-l cereau la 
pepenii galbeni. Când erau aprinse prea multe lumânări, 
ea poruncea să fie stinse parte dintre ele ca să nu se facă 
risipă de lumină. Ba, câteodată, se închidea în casă și-și 
croia singură cămășile ca să nu-și însușească lenjereasa 
resturile. 

Când mergea să facă cumpărături la magazinul 
Gagne-Petit din Rue des Moineaux, care era maga- 
zinul ei favorit, oprea trăsura la distanță, numai ca să 
nu fie văzută de patron descinzând dintr-un cupeu al 
Curții și obligată astfel să plătească în consecință. 

În zadar Napoleon îi dădea sume de bani din belșug, 
pentru cheltuieli. Ea le punea deoparte, strângând bani 
albi pentru zile negre. „Cine ştie dacă nu va veni o zi 
când va trebui ca eu să dau pâine tuturor acestor regi și 
regine?”, exclama ea în nenumărate rânduri, cu preve- 
derea ei bătrânească. Și așa avea să fie. 

Premoniţia aceasta era desigur exagerată, dar ea cu- 
noscuse nevoia și de aceea nu admitea ca risipa să fie 
corolarul belșugului. Numai când zilele negre începu- 
ră, atunci s-a văzut cât de înțeleaptă fusese Doamna- 
mamă în zgârcenia ei. Atunci, ea își adună toate aceste 
economii, trimițând în secret sume de bani tuturor fi- 
ilor ei decăzuți. 

În Insula Elba, la Sfânta Elena, ea i-a trimis totul 
Împăratului detronat, și-a sacrificat totul pentru el și, 
în inima ei de mamă virtuoasă, se simţea mulțumită cu 
un colț de pâine neagră. 


Contesa Walewska 


maj n 1807, Napoleon era la Varșovia. Nobilimea 
SH] poloneză se grăbi să-i onoreze prezența prin- 
EA] tr-un bal la care se îmbulzi să ia parte toată 
societatea înaltă feminină a Varșoviei. Sexul slab ținea 
neapărat să-și potolească curiozitatea de a cunoaşte chi- 
pul victoriosului cu nume de legendă. La acest bal se pe- 
rindară prin fața ochilor Împăratului fel de fel de chipuri 
de femei. Aceea dintre reprezentantele frumuseții polo- 
neze care-i atrăsese însă, îndeosebi, atenţia, fu contesa 
Walewska, o doamnă tânără, căsătorită de curând cu un 
nobil mai în vârstă. Soţul ei, pe lângă asta, mai era și un 
om de moravuri severe și rigide, care își iubea mai mult 
titlurile de nobleţe decât soţia. La rândul ei, nici ea nu-l 
iubea, dar îl respecta. 

Napoleon simţi o vie înclinaţie spre frumoasa polo- 
neză, căci ea era o întruchipare a acelei Venere nordice, 
cu păr blond și ochi albaștri. Frumuseţea ei se degaja 
cu atât mai radioasă din albeaţa de marmură a chipului 
ei și din vârsta îmbujorată a celor douăzeci și doi de ani 
pe care îi avea. Pe lângă aceasta, Napoleon găsi mii de 
farmece în conversaţia ei presărată cu accente de me- 
lancolie, care trăda zbuciumul casnic al unei soţii tinere 
care se ofilește lângă un soț bătrân. Acest amănunt al 
vieţii tinerei contese mări și mai mult afecțiunea care 

începuse să mijească pentru ea în sufletul lui Napoleon. 
Cu toate că seara aceasta nu fusese decât una dintre 
acele ocazii reci în care protocolul își etalează gama lui 
de rigori, totuși cele câteva clipe pe care le petrecuse 
în compania contesei Walewska fură pentru Napoleon 
ore de adevărată fericire. Și, când veni ingrata clipă a 
despărțirii, el abia de-și putu ascunde greutatea cu care 
înfrunta această clipă, căci se întreba dacă va mai avea 
norocul s-o revadă pe această ființă adorabilă. 

A doua zi, și fu trimis la doamna Walewska un 
mare personaj care să depună la picioarele tinerei con- 
tese omagiul iubirii pătimașe pe care ea o aprinsese în 
inima Împăratului. Mesagerul acesta o găsi tot atât de 
admirabilă în virtuozitatea ei, pe cât era de încântătoa- 
re în frumuseţea ei. Ea mărturisi că Napoleon n-o lasă 
indiferentă, dar că, atât timp cât ea își va cunoaște cu 
desăvârșire datoriile de soţie, nu-și va abate spre adul- 
ter calea căsniciei ei. 

Împăratul îi scrise în nenumărate rânduri, o imploră 
întruna, dar în zadar, căci, în faţa chemărilor lui, ea ră- 
mase multă vreme mută. Și iată că acest bărbat, pentru 
care cucerirea unei femei nu constituise niciodată un 
semn de întrebare, de astă dată nu numai că nu a fost 
plăcut surprins de atitudinea de indiferență a contesei, 
dar chiar suferea din această cauză. 

El nu-și pierdu totuși speranţa și continuă să per- 
siste în dragostea lui, scriindu-i contesei aproape în fi- 
ecare zi suferinţa iubirii lui neîmpărtășite. Stăruințele 
acestea își avură în cele din urmă ecoul lor. Contesa se 
dădu învinsă și consimți, în sfârșit, să vină în aparta- 
mentul Împăratului, într-una dintre zile. Ca să nu fie 
observată, ea-și fixă vizita între ora zece şi unspreze- 

ce seara, când marele mijlocitor se duse cu un cupeu 
s-o ia de la locul hotărât. Așteptând-o, nerăbdarea lui 
Napoleon atinsese culmea, căci i se părea că a cucerit 
Rusia. 

Doamna Walewska sosi, în fine, dar era palidă, 
mută, înecată de plâns și de-abia mai ţinându-se pe 
picioare. Ea nu se putea împăca cu gândul de a renunța 
la castitatea ei și pasul acesta i se părea pur și sim- 
plu monstruos. Cabinetul Împăratului răsună până în 
adânc de noapte de suspinele ei și de mângâierile lui, 
așa că această primă întrevedere nu se rezumă decât la 
asta. La ora două după miezul nopții, ea ieși cu batista 
la ochi şi fu condusă înapoi de acelaș mesager. 

Două sau trei zile după aceea, ea veni din nou, dar 
de astă dată mai liniștită, mai puțin mișcată. Totuşi 
ea nu rămase nici acum prea mult în apartamentul 
Împăratului și se retrase destul de devreme pentru a 
nu fi bănuită de soţul ei. De atunci, vizitele acestea 
continuară aproape în fiecare seară, până la plecarea 
Împăratului. Când, două luni mai târziu, ea primi o 
scrisoare prin care Napoleon o chema să vină la cartie- 
rul lui general de la Finkenstein, ea nu mai stătu o clipă 
pe gânduri și porni numaidecât pe urmele lui. Aici îi 
fusese pregătit un apartament, care comunica cu acela 
al lui Napoleon. Soţul ei bătrân, care aflase totul, nu voi 
s-o mai primească înapoi, dar ce mai conta la ea pier- 
derea acestei căsnicii nenorocite pe lângă iubirea păti- 
mașă și adevărată care se înrădăcinase acum în sufletul 
ei? Și cum n-ar fi fost așa, când această femeie cu chip 
de înger venera în amantul ei pe primul om al secolu- 
lui, în fața căruia virtutea ei capitulase atât de onorabil, 
după ce încercase în zadar să reziste. Cei doi îndră- 

gostiți luau aproape în fiecare zi masa împreună, fiind 
serviţi de Constant, cel care ne și destăinuiește în me- 
moriile lui această intimitate. Conversaţia lor era aceea 
a doi tineri amorezi care se întrec în a se copleși cu mai 
multă iubire unul pe altul. Când Napoleon își trecea 
trupele în revistă, cineva dădea fuga spre niște jaluzele 
și, ascunzându-se în spatele lor, îl urmărea pe Împărat 
până îl pierdea din ochi. Era contesa Walewska, care 
nu se mai sătura venerându-și obiectul adoraţiei ei. De 
partea lui, Împăratul îi arăta o dragoste egală și n-o 
supăra niciodată, chiar dacă ar fi avut motive pentru 
aceasta uneori. 

Și, astfel, întorcându-se din campania din Prusia, 
Napoleon aducea printre trofeele lui și amintirea aces- 
tei iubiri poloneze cu păr blond și ochi albaștri. 

Să nu ne închipuim însă că acei doi îndrăgostiți s-au 
despărțit acum pentru totdeauna. Napoleon se stabili- 
se la Viena și-și fixase reședința la Schâenbrunn. Nu 
mică-i fu tresărirea împăratului când, într-una din zile, 
Constant îi anunță radios numele plăcut al unei vizita- 
toare neașteptate. Era contesa Walewska, care nici nu 
aflase bine că Napoleon se stabilise la Viena și nu-și 
mai putuse înfrâna dorința de a porni să-l revadă cât 
mai grabnic. El dispuse să i se închirieze numaidecât o 
vilă fermecătoare într-unul dintre foburgurile Vienei. 
Și idila de altădată de la Varşovia începu să-și depene 
din nou fericirea, dar acum pe meleaguri vieneze. 

În fiecare seară, la scara acestei vile se oprea aceeași 
trăsură fără stemă, cu care Constant venea în taină s-o 
ia pe contesă și s-o aducă în apartamentul stăpânului 
său de la Schönbrunn, unde cei doi se strecurau prin- 
tr-o ușă secretă. Într-una dintre nopți, când se abătuse 

asupra Vienei și împrejurimilor ei o furtună năprasni- 
că, trăsura se răsturnă la o cotitură de stradă. Nu s-a 
întâmplat însă nicio nenorocire. Doar Constant fu 
ușor rănit, iar doamna Walewska se alese cu o umbră 
de spaimă. De când cu această întâmplare, ea avu în- 
totdeauna față de primul valet al Împăratului o atenţie 
deosebită, după cum el însuși ne spune. 

lată însă că nopţile de dragoste de la Schânbrunn 
începură să-și fredoneze refrenul lor. Tânăra contesă 
simți că în pântecele ei înmugurește fericirea unei fe- 
riciri. Când ea îi comunică Împăratului că iubirea lor 
avea să fie personificată într-un prunc, el nu știu cum 
s-o înconjoare cu toată grija, cu toate atenţiile și cu 
toate mângâierile pe aceea care de acum nu-i mai era 
amantă, ci viitoarea mamă a unui copil al lui. El hotărî 
ca tânăra mamă să-l urmeze la Paris, însoţită fiind de 
fratele ei, care era un ofițer distins, și de către came- 
rista ei. Duroc cumpără pentru ea o vilă splendidă în 
Chaussée d'Antin. Aici, ea dădu naștere unui băiat care 
semăna leit cu Împăratul, ceea ce îl flata foarte mult pe 
Napoleon. Acest copil din flori primi încă din leagăn 
titlul de conte și creşterea lui deveni de acum singurul 
țel al restului vieții mamei lui. De partea lui, nici tatăl 
nu-i purta mai puţină grijă. El ţinea să-și vadă fiul cât 
mai des și, când contesa venea să i-l aducă, era primită 
la Tuillerii în micile apartamente, unde se strecura prin 
așa numita scară neagră. De fiecare dată când i-l adu- 
cea, Napoleon își îmbrățișa fiul cu o adevărată bucurie. 

Când ea nu-l putea vedea pe Împărat, se resemna 
citind, preferând singurătatea în locul zgomotului, so- 
cietății şi plăcerii de a străluci pe la serate, baluri sau 
alte reuniuni de aceeași natură. Iubirea mare în care ea 

îl învăluise pe Împărat nu s-a stins niciodată. În Insula 
Elba, contesa Walewska veni să adauge noi verigi la 
amintirea acestei mari iubiri a ei. Fiind exilat pentru 
prima oară, Napoleon primi pe Insula Elba o multi- 
me de vizite. Aceea care îl mângâie însă cel mai mult 
fu tot a contesei Walewska și a fiului său. Știind că 
Marie-Louise nu-l urmase pe Împăratul decăzut în 
exil, mama și fiul alergaseră să se stabilească în insulă, 
așa ca doi prieteni apropiați a căror societate credeau 
ei că-i va fi plăcută lui Napoleon. El nu consimțţi asta, 
căci nu voia nici în ruptul capului ca Marie-Louise să-i 
poată reproșa într-o zi că i-a dat azil unei femei pe care 
el o iubise cândva. Contesa Walewska trebui să renunțe 
la această idee și se reîmbarcă peste trei zile, destăinu- 
indu-și valurilor mării inima ei zdrobită. 


Ultima fericire 


AI 


RI upă pacea de la Viena, Napoleon își luase dru- 
X$ f mul înapoi spre Paris și dăduse ordin casei îm- 
SE părătesei să-i iasă în întâmpinare. Călătorind 
însă cu iuţeala lui obișnuită, el ajunse la Fontainebleau 
cu o zi mai devreme și astfel nimeni nu se gândise să-l 
aştepte. La palat, el nu găsi nici urmă de valet care să-l 
primească. Această neglijenţă nu numai că-l indispuse 
mult de tot pe Împărat, dar îl făcu să mormăie într-un 
mod care nu semăna deloc cu cel ce-i era obișnuit. 
Totuși, nu-i adresă niciun reproș lui Duroc și se 
mărgini să expedieze la Saint-Cloud un curier însărci- 
nat să anunțe împărătesei sosirea lui. Curierul plecase 

la ora unu după-amiază și abia la ora cinci apărură câţi- 
va ofițeri și un prim valet de cameră. 

— Dar Josephine? întrebă brusc Napoleon, adresân- 
du-se domnului F... 

— Sire, răspunse acesta, din întâmplare, eu am ple- 
cat înaintea Împărătesei cu câteva minute. Poate în 
acest timp va fi sosit și Maiestatea Sa. 

— Prea bine! încheie împăratul, scurt și semnifica- 
tiv, şi urcă spre bibliotecă, gesticulând și bombănind 
cuvinte pe care nimeni nu le putu distinge. 

În fine, sosi și împărăteasa la ora șase fără un sfert. 
Fa nici nu coborâse bine din trăsură și fusese deja pusă 
la curent cu cele petrecute. Era poate prima oară când 
ea lipsea de la una dintre acele întâlniri cu care era atât 
de obișnuită, pe care le socotea ca un ordin, ca o da- 
torie. La rândul lui, și Împăratul, împotriva obiceiu- 
lui lui, nu-i ieși înainte și rămase mai departe liniștit 
în bibliotecă, unde împărăteasa îl descoperi, după ce-l 
căută pretutindeni. „A! iată-vă, doamnă!... Ce ferici- 
re, pe legea mea! Mai era timp. Cât p-aci să vin eu la 
Saint-Cloud”, acestea fură cuvintele cu care Napoleon 
o primi ironic pe împărăteasă. Joséphine, mâhnită că-și 
vedea soțul atât de rece, și aceasta după o absenţă atât 
de îndelungată, încercă să se apere. 

— Dar, Bonaparte, zise ea, e greşeala ta. Ai sosit cu 
o zi mai de vreme decât mă anunţaseși. 

— Desigur, eu n-am niciodată dreptate... Am venit 
după obiceiul meu, doamnă. Întrebaţi-l pe Duroc, nu 
s-a întâmplat așa întotdeauna? 

Împărăteasa nu era obișnuită cu asemenea reproșuri, 
ceea ce o făcu s-o podidească lacrimile. Napoleon con- 
tinuă însă pe același ton, săgetând-o până în adâncul 

fiinţei ei. Profund lovită, ea lăsă să-i scape câteva cu- 
vinte puţin cam tari. Pentru prima oară fu pronunțat 
acum de Împărat cuvântul divorţ, la auzul căruia ne- 
fericita Joséphine nu mai putu murmura decât aces- 
te cuvinte întretăiate: „O! Nu, nu, Bonaparte, iubitul 
meu! Dumnezeule, este oare aceasta cu putință?” Ea se 
înăbuşea de durere. Împăratul, înduioșat, își dădu sea- 
ma că încercase prea mult această inimă de femeie. El 
își îndulci vocea și, luând mâinile Joscphinei în ale lui, 
începu s-o acopere cu mângâieri. „Ei bine, nu! îi zise 
el ștergându-i lacrimile ce i se prelinseseră pe obraji, 
niciodată!” și o trase încetișor spre el. „lartă-mă, adaugă 
el tot atât de blând. Caută altă dată să fii mai exactă.” Și 
o îmbrăţișă cu afecţiune. Ea ieși să-și schimbe toaleta, 
după ce-i promise lui Napoleon că într-un sfert de oră 
va fi gata pentru a cobori la masă. Pe la ora șapte și 
jumătate, ea se întoarse. Împăratul lucra cu Montalivet 
și Decres, care sosiseră între timp. 

— Vezi? N-am întârziat o clipă, zise Joséphine ra- 
dioasă, când intră. 

— Măi, măi! exclamă Împăratul, privind spre mica 
pendulă atârnată într-unul din colțurile cabinetului. 
Foarte frumos, continuă el spiritual, nici eu n-am pier- 
dut o clipită așteptându-te. Și uite ce bine-ţi stă! N-am 
dreptate, domnilor? La care miniștrii răspunseră surâ- 
zători printr-o înclinare din cap. 

Și, într-adevăr, Josephine era minunată cu părul ei 
frumos, împodobit cu flori albastre și cu spice argintii 
și îmbrăcată într-o rochie poloneză de saten alb presă- 
rată cu lebede. 

Dar în acest timp hazardul pronunţase căderea 
lui Napoleon. Această întârziere de câteva ore, aceste 

reproșuri, această împăcare, toate acestea erau fatalita- 
tea. De acum era ușor să prevezi că nu în zadar fusese 
pronunțat cuvântul divorţ, cu greutatea lui de lespede. 

În mijlocul serbărilor pe care Franţa le dădea în- 
vingătorului de la Wagram, în mijlocul unei Curți de 
regi și de prinți, Napoleon era preocupat acum de un 
gând pe care nu-l bănuia cât era de sinistru. El hotă- 
râse să se despartă de Josephine, de Joséphine, îngerul 
lui tutelar, de Joséphine, a cărei sterilitate îl dezolase, 
dar alături de care nu se știe care ar fi fost soarta tro- 
nului lui. Tronul lui Napoleon începu să se clatine în 
clipa în care el aruncă în dizgrație pe aceea care fusese 
port-bonbheur-ul providenței lui. Hotărârea aceasta fu, 
după cum el însuși a spus prea bine la Sfânta Elena, o 
prăpastie acoperită de flori. 

Acest divorț era nu numai o clauză secretă a tratatu- 
lui de la Viena, dar un sacrificiu imens pe care Împăratul 
îl datora politicii. Josephine nu s-ar fi gândit niciodată 
să întrezărească în destinul ei o a doua catastrofă, mult 
mai grea decât prima. Zvonul divorțului fu răspândit 
de confidențţii lui Napoleon și de poliţie. Fouché fu cel 
dintâi care se arătă gata să deschidă această rană sânge- 
roasă. În acest scop, el se duse s-o caute pe Josephine și, 
fără a fi primit vreo misiune în acest sens, aruncă cu un 
ceas mai de vreme deznădejdea în inima celei mai bune 
dintre soţii. Când Împăratul află aceasta, abia de-și mai 
putu stăpâni furia. 

Napoleon hotărâse să nu dea pe față acest proiect 
înainte de a se fi întors la Paris Eugene de Beauharnais, 
pe care el îl chemase special în acest scop. Eugene fu 
primul care-i vorbi oficial mamei lui despre greaua ho- 
tărâre a Împăratului, încercând s-o obișnuiască puţin 

câte puţin cu această dureroasă, prea dureroasă necesi- 
tate. Cu această ocazie, el ştiu să-și facă datoria atât ca 
un bun fiu care caută să-și cruțe mama de o durere atât 
de nemărginită, cât și ca un devotat al binefăcătorului 
lui, față de care ţinea să rămână până la urmă cel ce 
se achitase cu multă iscusință de toate misiunile ce-i 
fuseseră încredințate. Dar, odată această misiune înde- 
plinită, el ţinu să-i spună Împăratului că aceasta era 
ultima lui însărcinare şi, cu inima zdrobită de aceeași 
durere pe care o încercase mama lui, anunță că voia să 
părăsească Curtea cât mai repede cu putinţă. Fu nevoie 
de toată autoritatea pe care Împăratul o avusese asupra 
lui încă de când Eugene era mic copil pentru a-l face 
să revină asupra acestei hotărâri. 

În ziua când mesajul lui Napoleon referitor la acest 
divorţ fusese prezentat, citit și dezbătut în Senat, seara 
avu loc, în marile apartamente ale palatului, o întruni- 
re restrânsă a înalților demnitari a căror mijlocire era 
necesară în această împrejurare. Aici se puteau remarca 
prințul Eugene, Regnault de Saint-Jean d'Angely, toa- 
tă familia imperială și cea mai mare parte a demnitari- 
lor și ofiţerilor coroanei. Joséphine sosise sprijinită de 
brațul fiicei ei, regina Hortense. Se observa ușor că ea 
plânsese mult, căci ochii îi erau supți de lacrimi. 

Împăratul făcu cu voce tare declaraţia de divorţ. 
Emotia lui era vădită, căci, după fiecare frază a lui, 
urma un lung interval care-l arăta zdrobit de greuta- 
tea acestui moment. Când veni rândul Joscphinei, fiica 
ei fu silită s-o sprijine de braţ ca ea să se poată ţine 
pe picioare. Cuvintele pe care împărăteasa le pronunța 
printre buzele-i încleștate de suferință nu erau decât 
niște sunete automate și nu aveau niciun șir. Vocea ei 

tremurândă, înăbușită, era parcă glasul stins al unei fi- 
ințe care-și trăieşte ultimele clipe. Obrajii ei deveni- 
seră două insule de suferință cufundate într-un ocean 
de lacrimi. Când ea izbuti să îndruge și ultimul cuvânt 
al declaraţiei ce-i era smulsă din sânge, își lăsă capul 
pe umărul fiicei ei și, fixându-și privirile în van, de- 
veni un adevărat spectru al deznădejdii. În acest timp, 
Napoleon se agita pe scaunul lui, vorbea încet de tot şi 
ținea ochii ațintiți asupra împărătesei. El părea că şuie- 
ră tot atât de mult ca și ea. Atât timp cât dură această 
dramatică solemnitate, toți cei care erau de față stătură 
cu capetele plecate, ca și când ar fi urmat convoiul fu- 
nebru al adevăratei şi ultimei fericiri a lui Napoleon. 

În noaptea acestei zile cernite, Joséphine nu putu 
răbda să nu vină să-și vadă augustul soț pentru ultima 
oară. A doua zi, ea avea să părăsească Tuilleries pentru 
totdeauna. Cu părul despletit, cu figura descompusă, ea 
înaintă spre patul Împăratului și, agăţându-și braţele 
de gâtul lui, îl copleși cu toate mângâierile din lume. Și 
suspinele lor se cufundară mult timp, până în adâncul 
ultimei nopți a acestei ultime fericiri zdrobite. 

În timp ce Senatul anula căsătoria împăratului, ofi- 
cialitatea eparhială se adunase pentru a judeca validita- 
tea sa. După un lung examen, ea declară căsătoria nulă, 
întemeindu-se pe o dispoziţie a Conciliului din Trent 
care zicea categoric că orice căsătorie este nulă când 
nu este făcută în prezenţa parohului sau a vicarului pa- 
rohiei. Ea mai condamnă pe Napoleon la şase franci 
amendă, pentru neîndeplinirea acestei formalități. 

Două prietene 


osâphine fusese foarte geloasă pe doamna 
Gazani, pe care Napoleon o făcuse lectoare a 
ei. Ea o tratase întotdeauna destul de rece. 

— Trebuie ca genoveza să se întoarcă în Italia, îi 
spuse acum Napoleon Joscphinei, când o zări pe doam- 
na Gazani. 

— O! nu, nu! exclamă Joséphine cu vioiciune, vreau 
să rămână cu mine. Vă vom plânge împreună. Fa și cu 
mine ne vom înţelege de minune de acum înainte și 
amândouă vom vorbi despre dumneavoastră 

Și, într-adevăr, între ele se legă o intimitate din cele 
mai strânse. Doamna Gazani o urmă pe împărăteasa 
decăzută la Malmaison și apoi la Navarre. Aceasta era 
o femeie nespus de frumoasă, care avea o droaie de 
adoratori, dar și mult amor propriu. 

A doua zi, Joséphine plecă din Paris, pe care n-avea 
să-l mai revadă, și se stabili la Malmaison. Pe de altă 
parte, Împăratul se duse să se instaleze la Trianon. 

Tristeţea era generală. Josephine, prăvălită din ran- 
gul ei suprem, fu obligată să se separe de cea mai mare 
parte a persoanelor ce compuneau Curtea sa. 

Dar inimile acestora nu o părăsiră, ci, dimpotrivă, 
o urmară în retragerea ei pe această femeie iubitoare, 
pe această suverană iertătoare care-și sacrificase totul 
pentru soţul său. 

În timpul primelor opt zile, drumul spre Malmaison 
fu, cu toată vremea rea, invadat de lume de toate ran- 
gurile care considera ca o datorie sacră să meargă să se 

prezinte încă odată aceleia care, deposedată de coroană, 
nu mai avea câtuși de puţin dreptul la omagiile și la 
recunoştinţa lor. 


Marie-Louise 


i] u se mai vorbea acum decât despre Marie- 
IB] Louise. Această căsătorie fu propusă și înche- 
AI iată în două zile. Contractul semăna cu cel în 
care Maria-Antoaneta apăruse alături de Ludovic al 
XVI-lea și auspiciile sub care se încheia erau tot atât de 
rău prevestitoare. Napoleon se gândise mai întâi să-și 
lege soarta cu o franțuzoaică, idee eminamente naționa- 
lă, dar pe care n-avusese curajul s-o pună în practică. Își 
oprise apoi privirile asupra unei surori a țarului Rusiei, 
dar și această soluție căzuse în fața motivelor religioase. 
Eugene discutase şi el cu Schwartzenberg despre căsă- 
toria lui Napoleon și acesta din urmă deschisese vor- 
ba despre o arhiducesă: era Marie-Louise. Viceregele îi 
aduse la cunoștință Împăratului această propunere. La 
consiliul ce fu imediat convocat, Eugene și Talleyrand 
se pronunțară pentru, iar Cambaceres — contra. Eugene 
fu însărcinat cu tratativele, pe care Rusia nu le privea cu 
ochi buni. 

În acest timp, Napoleon deja hotărâse cum va ară- 
ta casa noii împărătese. El îi dăduse ca primă doamnă 
de onoare pe ducesa de Montebello, o femeie tânără, 
frumoasă şi de o conduită perfectă. Ea era văduva unui 
general pe care împăratul îl supranumise Rolandul ar- 
matei sale. Această alegere nu putea să nu fie pe pla- 
cul poporului și al partidului național. Doamna de 

Montebello ar fi putut deveni regina Spaniei, căci, în 
timpul șederii sale la Valencay, Ferdinand o ceruse de 
soție împăratului, după cum tot așa o ceruse și pe dom- 
nișoara de Tascher, verișoara împărătesei. 

La începutul anului 1810, Berthier plecă la Viena, 
însărcinat cu procura mirelui. Mireasa primi alături de 
el binecuvântarea nupțială, conform etichetei și cere- 
monialului ce se uzează în asemenea ocazii. Regina din 
Napoli și alte patru doamne fură trimise în întâmpina- 
rea noii împărătese. Cei ce ţineau cu guvernul găsiră că 
Napoleon făcea bine că se înrudea cu un neam al vechi- 
lor regi ai Franței. Poporul însă pretindea că înrudirea 
cu Austria fusese întotdeauna funestă Franței. 

Când Marie-Louise sosi în Franţa, avea nouăspre- 
zece ani. Ea era o fetiță cu păr blond, ochii albaștri, 
dar expresivi, avea un mers distins, o ținută impozantă, 
destulă strălucire și gingășie, mâinăi și picioare ce-ar fi 
putut servi de model. La prima întâlnire, timiditatea îi 
dădea un aer încurcat care părea mândrie. Dar, în in- 
timitate, era prietenoasă, tandră, afectuoasă, devotată. 
Avea un spirit destul de cultivat, gusturi simple, puțin 
tact în tainele toaletei, o ură pronunţată contra intrigi- 
lor şi politicii. 

Împăratul se duse la Compiègne, cu toată Curtea 
sa, pentru a o aştepta acolo pe noua lui soţie, de care 
el în realitate era amorezat. I se trimisese înainte un 
pantof al principesei și el îl declară de bun augur. Ar fi 
fost într-adevăr greu să mai întâlneşti altul mai micut. 
În timpul celor cincisprezece zile, cât dură călătoria, el 
nu mâncă aproape nimic și dormi și mai puțin decât de 
obicei. În ziua fixată pentru sosire, plecă într-o simplă 
trăsură, fără escortă, cu Duroc. În satul Courcelles, ei 

puseră piciorul pe pământ. Se citea nerăbdarea în ochii 
Împăratului. Ploaia cădea în șiroaie. Se adăpostiră în 
tinda bisericii. Tocmai în acest moment, trecu trăsura 
tinerei împărătese. Napoleon se repezi, dădu buzna la 
portiera trăsurii, o deschise și se urcă înăuntru sărind 
peste scară. Se aruncă de gâtul prințesei, care, dusă pe 
gânduri cum era, nu-l observase. I se spusese mereu 
că Berthier, care venise s-o ia de soţie prin procură, 
semăna cu Împăratul. Dar acum, când își vedea visul cu 
ochii, nu putea să nu tresară de bucurie pentru deose- 
birea fericită dintre soțul ei și Berthier. 

Aproape se lăsase noaptea, când împărăteasa sosi la 
Compiègne. Trăsura gonea ca o nălucă. Când Marie- 
Louise puse piciorul pe pământ, fu primită jos, la sca- 
ră, de Madame-Mtre și de toată familia Împăratului, 
Curtea sa, miniștrii săi și mulțimea care pătrunsese 
până în vestibul. Toţi ochii erau aţintiţi asupra ei. 

Nu avu loc niciun banchet. Toată lumea se retrase la 
ora nouă, căci fiecare părea extenuat. Numai Împăratul 
se plimba în sus și-n jos, dând douăzeci de ordine con- 
tradictorii deodată. 

După etichetă, Napoleon era soț al arhiducesei, dar 
numai de drept, nu și de fapt. El trebuia să se ducă 
să-și petreacă noaptea dincolo de castel și să se stabi- 
lească într-una dinte dependinţele principale şi anume 
în cancelarie, pentru a o ceda pe a sa împărătesei. Dar, 
ca și cum ar fi spus „La dracu cu eticheta“, el nu făcu 
nimic din toate acestea. A doua zi dimineață, se spunea 
că el făcuse noapte albă, stând de veghe, așa cum o ve- 
ghease Henric al IV-lea pe Maria de Medicis. Savary, 


care fusese de serviciu, zicea: „Dacă ar fi venit cineva 

azi-noapte să-mi spună că a luat foc castelul, eu nu l-aș 
fi căutat pe Împărat în Cancelarie”. 

A doua zi, avu loc prezentarea, iar a treia zi porniră 
la Saint-Cloud, unde se desfășură ceremonia căsăto- 
riei. Când Regnault de Saint-Jean d'Angely prezentă 
Împăratului actul pentru semnare, acesta, apăsând prea 
tare, făcu o pată mare de cerneală. Câţiva din asistență 
începură să surâdă, dar alții rămaseră îngândurați pri- 
vind această întâmplare ca pe un semn rău. Împărăteasa 
semnă cu o mână puțin sigură. Unchiul ei, ducele de 
Wurtzburg, semnă ultimul, după ce mai întâi își puse 
pe vârful nasului său lung o pereche de ochelari pe care 
îi scosese dintr-un mic toc ascuns într-un buzunar de 
la pantaloni. 

În ziua următoare, avu loc intrarea auguștilor soți în 
Capitală. Era un spectacol măreț. Franța părea că gustă 
o mare euforie. 

Pauline nu vedea cu ochi buni o austriacă riguroasă 
ridicându-se pe un tron pe care ea sperase să-l conducă 
după capriciul ei. Ciuda ei nu mai cunoscu margini, 
când află reforma completă pe care o suferise Curtea în 
moravuri, în obiceiuri și în eticheta sa. Napoleon însuși 
se dăduse exemplu prin stricta observare a convenien- 
telor și a tuturor datoriilor sale de soț. 

Din acest moment, Curtea galantă a Paulinei fu 
părăsită, și această femeie, care îmbina slăbiciunile cu 
grațiile sexului ei, mocni împotriva noii împărătese un 
sentiment atât de dușmănos că medicii îi recomandară 
apele băilor de la Aix-la-Chapelle pentru a-și resta- 
bili sănătatea. Când era în drum spre această localita- 
te, întâmplarea făcu ca la Bruxelles să i se încrucișeze 

calea cu aceea a lui Napoleon. El era acum în trecere cu 
Marie-Louise spre Olanda. 

Aici, forțată să apară la Curtea tinerei suverane, nu- 
și putu înfrâna dorința de a-i desena acesteia pe spate 
un semn pe care poporul, în aluziile lui grosolane, îl 
aplica soților încornorați. Împăratul, jignit de insulta 
pe care această pornire de nesimţire a surorii sale i-o 
adusese împărătesei, îi trimise chiar în aceeași zi lui 
Pauline un ordin drastic să se îndepărteze neîntârziat. 
Găsind că ar fi fost o înjosire prea mare din partea ei 
dacă s-ar fi dus să-și ceară scuze, ea preferă să plece 
pentru a-și trăi exilul. 

Napoleon zicea la Sfânta-Elena că toată viața lui 
fusese împărțită între două soții, dintre care una în- 
truchipa arta și grația, cealaltă — nevinovăția și natura 
simplă, și astfel fiecare dintre ele era o comoară pre- 
țioasă. În nici o clipă din viaţa lui, adaugă el, prima 
n-avusese momente în care să nu fi fost plăcută sau se- 
ducătoare. Tot ceea ce arta își poate imagina în dome- 
niul farmecului era folosit de ea, dar atât de misterios, 
că n-ai fi băgat niciodată de seamă această strategie. A 
doua, dimpotrivă, era atât de nevinovată, că nici nu bă- 
nuiai măcar că ar putea câștiga mai mult prin asemenea 
artificii. Una era întotdeauna alături de adevăr, prima 
ei mișcare era refuzul, dar numai din simplă precauție 
și nu din minciună. Cealaltă nu cunoştea ascunderea 
adevărului; orice ocolire era departe de gândurile ei. 
Prima nu cerea niciodată nimic soțului său, cu toate 
că avea datorii pretutindeni. A doua nu ezista să ceară, 
când nu mai avea, ceea ce se întâmpla foarte rar, căci ea 
nu cheltui niciodată cei cinci sute de mii de franci ce-i 
erau alocați pentru toaletă. Ea n-ar fi putut concepe că 

trebuie să-și ia cel mai mic lucru fără a plăti imediat. În 
rest, amândouă erau bune, blânde și iubitoare față de 
soțul lor. El își amintea mereu de ele cu aceeași tristețe 
și cu aceeași bunăvoință absolută. 

În timpul primelor trei luni ale noii sale căsătorii, 
Napoleon nu se îndepărtă aproape deloc de lângă tână- 
ra împărăteasă. Era neîncetat alături de ea, zi și noapte. 
El, care iubea munca cu ardoare, care lucra uneori opt 
sau zece ore în şir cu miniștrii săi fără a se arăta ex- 
tenuat, care obosea rând pe rând mai mulți secretari, 
neglija acum interesele cele mai urgente, acorda foarte 
puţine audienţe și nu sosea la consilii decât după două 
ore de la întrunirea miniștrilor. Aceștia începură a se 
plânge, spunând că starea aceasta de lucruri nu mai 
putea continua. Sigur, împărăteasa nu putea bănui că 
fericirea aceasta trebuia să se sfârșească. Imperiul cerea 
acest sacrificiu. 

Marie-Louise era strașnic de supravegheată. Paer, 
maestrul său de muzică, Biennais, bijutierul ei, și chiar 
modistul Leroi nu puteau schimba o vorbă cu ea când 
era singură. Împăratul se făcu foc pe cei doi din urmă 
pentru că-i găsise odată cu prințesa 7âfe à cete. 

Dacă Napoleon era gelos pe Marie-Louise, ea nu 
era câtuşi de puțin geloasă pe el. Dacă trăda totuși o 
umbră de gelozie, aceasta se întâmpla numai pentru 
Josephine. Ea se purta foarte frumos față de Eugene 
si Hortense, copiii Josephinei. Cu toate acestea, când 
Împăratul îi propuse într-o zi o vizită la Malmaison, 
ea izbucni în lacrimi și-l rugă fierbinte s-o scutească de 
asta. Ea nu-i interzicea, totuși, lui Napoleon să meargă 
acolo, dar numai să nu ştie ea nimic. Se strădui însă 
și, întrebuințând toate vicleșugurile, izbuti în cele din 

urmă să-l convingă pe Împărat s-o rupă cu vizitele la 
Malmaison. 

Atâta trebui doar ca râurile de lacrimi să înceapă să 
curgă dinspre Malmaison. Josephine îl rugă din suflet 
pe Împărat să n-o părăsească, să nu-i închidă intrarea 
în Tuilleries și să-i permită accesul la Curte. Ea îi ofe- 
rea întotdeauna exemplul primei soții a lui Henric al 
IV-lea, care nu fusese îndepărtată de augustul ei soț 
după ce acesta se căsătorise a doua oară. 


Noi contravenţii casnice 


|| apoleon își promisese solemn să rămână cre- 
IB] dincios tinerei împărătese. Dar cum să-și ţină 
SAB] acest jurământ cu un suflet atât de aprins ca al 
lui și în mijlocul ocaziilor atât de dese ce roiau împre- 
jurul său? 

Câtva timp după căsătorie, el încercă un capriciu 
destul de puternic cu o domnişoară L..., pe care o re- 
marcase într-o zi la Saint-Cloud. Fa locuia în Bourg- 
la- Reine cu mama ei și fusese descoperită de domnul 
de B..., marele pescuitor de frumuseți. 

Era o brunetă de șaptesprezece ani, avea o talie 
obișnuită, dar bine legată, picioare și mâini tot atât 
de frumoase și un ansamblu de grații răpitoare. Chiar 
dacă era cam sâcâitoare, știa însă să cocheteze şi nu era 
lipsită de spirit. 

Constant primise ordin să se ducă să le caute pe 
aceste doamne la ora opt seara și să se întoarcă la ora 
unsprezece. În acest scop, ele fuseseră prevenite de 


domnul de B... 

Vizita primului valet de cameră al Împăratului era 
așteptată cu înfrigurare. Ar fi greu să ne închipuim 
bucuria care izbucni la sosirea lui. Domnișoara L... 
era sclipitor de dichisită și de frumoasă, iar mama ei 
nu-și mai găsea locul. La ora unsprezece, triumviratul 
nocturn intră în castel prin Orangerie. Zere-a-reze-ul 
dură până la ora trei noaptea, după care Constant con- 
duse doamnele acasă. Ele mai reveniră astfel de trei 
sau patru ori la Saint-Cloud și fură primite chiar la 
Fontainebleau. Dar, după scurt timp, totul încetă și nu 
se mai auzi vorbindu-se nimic despre această contra- 
venţie casnică a Împăratului. 


Împăratul are un fiu 


ncepuse să se vorbească în acest timp despre 
sarcina împărătesei. Numirea doamnei de 
Montesquiou în postul de guvernantă a co- 
piilor Franței confirmă acest zvon. Alegerea aceasta fu 
în general aprobată. Fobugul Saint-Germain pretindea 
însă că Marie-Louise nu era însărcinată, că aceasta era o 
comedie jucată pentru a-i da prilej lui Napoleon să-l ad- 
opte pe unul dintre fiii lui naturali. Alții ziceau că dacă 
ea va da naștere unei fetițe, cu siguranță că nou-născuta 
va fi înlocuită cu un băiat. 

În sfârșit, se apropie sorocul și împărăteasa simți 
primele dureri ale facerii. Napoleon nu se mai mișcă de 
lângă ea şi toată noaptea o susținu să meargă la brațul 
lui, măsurând camera în lung și-n lat. Sarcina se pre- 
zenta foarte rău. 

Dubois nu-și mai vedea capul. „Pariez, zise el, că din 
miile de nașteri ale Parisului, nu s-a prezentat vreodată 
una mai grea ca aceasta”. Împăratul îl asigură însă că nu 
era tocmai așa. „Închipuiţi-vă, îi răspunde doctorul, că 
ați moși o burgheză din rue Saint-Denis, nevasta unui 
cismăruș. Natura nu cunoaște două legi și nu trebuie 
să-i reproșăm nimic. Sunt sigur că ați urma-o pe cea 
mai bună dintre ele, dar, dacă pericolul este tot aşa de 
mare atât pentru mama, cât și pentru copil şi dacă tre- 
buie să optaţi în favoarea unuia dintre ei, nu mai staţi 
la gânduri, salvați mama. Cu ea veți putea avea un alt 
copil”. 

Corvisart nu mai sosea, durerile se măreau pe minut 
ce trecea. Dubois ezita. Convins, în fine, de Împărat, 
el își dădu haina jos. Corvisart, Bordier, Yvan sosiră 
și dădură tot ajutorul lor împărătesei. Copilul se ivi 
cu picioarele înainte. Pentru a-i scoate capul, Dubois 
avu nevoie de forceps. Napoleon nu putu suporta acest 
spectacol și dădu drumul mâinii împărătesei, îndepăr- 
tându-se de-acolo. El era într-o stare de agitație greu 
de descris. 

În fine, Marie-Louise fu salvată și Împăratul alergă 
s-o copleșească cu cele mai aprinse mângâieri. 

Copilul care, în graba bucuriei ce-i cuprinsese pe toți 
pentru împărăteasă fusese uitat jos la oparte, fu crezut 
mort. I se suflară câteva picături de tărie în gură, fu lo- 
vit ușor cu palmele peste fața lui mică și după aceea fu 
înfăşurat în albituri calde. Regele Romei era astfel sal- 
vat, iar tunul de la Dome des Invalides putea anunţa cu 
bubuiturile sale nașterea micuțului rege. La Primărie, 
Bellart şi aceiași membri ai consiliului care vor procla- 
ma, în 1814, căderea de pe tron a Împăratului, votară 

acum o rentă viageră de zece mii de franci primului paj 
care le va aduce noutatea. 

Încă de la ora șase dimineaţa, mulțimea nu mai în- 
căpea în grădina de la Iuilleries și entuziasmul Franţei 
era în culmea freamătului. Undeva, ascuns după per- 
deaua unei ferestre şi aruncându-și privirile asupra 
acestui furnicar de lume care vuia de urale, stătea ci- 
neva înlăcrimat de atâta fericire. Era Împăratul, tatăl 
regelui Romei. 


O voce stinsă 


Napoleon primi acum, din partea lui Joséphine, ur- 
mătoarea scrisoare: 


Navarre, în 25 martie 1811 
Sire, 


În mijlocul numeroaselor felicitări ce vă sosesc din toate 
colturile Europei, din toate oraşele şi satele Franţei şi din 
Partea fiecărui regiment al armatei, va putea oare ajunge 
până la dumneavoastră şi vocea stinsă a unei femei? 

Vă veti îndura oare s-o ascultati pe aceea care, altădată 
neîncetat, căuta să vă mângâie supărările, să vă îndulceas- 
că suferintele, şi câte..., câte? 

Ar putea îndrăzni şi ea să vă vorbească de fericirea care 
v-a umplut acum sufletul? 

După ce a încetat să vă mai fie sotie, poate oare să cute- 
ze şi ea să vă fericească că aţi devenit tată? 

Da, fără îndoială, Sire, căci îmi cunoașteri sufletul şi 
stiti că tot ceea ce vă făcea fericit pe dumneavoastră, pe 

mine mă făcea mai fericită. Tot aşa şi acum, înfeleg tot 
ceea ce simtiti dumneavoastră, după cum şi dumneavoas- 
Zră ghiciţi tot ceea ce trebuie să simt eu în această clipă Și 
astfel, cu toate că suntem despărțiți, noi suntem totuşi uniti 
prin această simpatie care rezistă tuturor întâmplărilor. 

As fi dorit să aflu de la dumneavoastră despre naşterea 
regelui Romei şi nu de la bubuiturile tunului din Evreux 
sau de la un curier al prefectului, dar ştiu că înainte de 
toate a trebuit să vă gândiţi la puterile din Stat, la mem- 
brii corpului diplomatic, la familia dumneavoastră şi mai 
ales la principesa fericită care v-a împlinit cele mai scum- 
pe speranțe. Ea nu vă poate fi mai devotată decât mine, 
dar v-a adus mai multă fericire căci a asigurat şi ferici- 
rea Frantei. Are deci dreptul la primele dumneavoastră 
simfăminte, la toate grijile dumneavoastră. lar eu, care 
nu V-am fost tovarășă decât în timpurile grele, nu vă 
pot cere decât un colțișor depărtat de acela pe care îl ocupă 
împărăteasa Marie-Louise în iubirea dumneavoastră. Și 
dacă cândva veți pune mâna pe pană pentru a vorbi cu 
cea mai bună prietenă a dumneavoastră, voi şti că n-aţi 
făcut aceasta decât după ce ati vegheat mult timp la patul 
mamei şi după ce v-aţi îmbrătişat cu căldură fiul. Oricum 
ar fi, voi aștepta... 

Nu-mi este totuşi cu putință să amân să vă spun că eu 
mă bucur azi, mai mult decât oricine din lume, de bucuria 
pe care o simtiti dumneavoastră. Și cred că nu vă îndoiți de 
sinceritatea mea când vă spun că, departe de a mă întrista 
de sacrificiul ce mi s-a cerut pentru liniştea tuturor, mă 
fericesc că l-am făcut, astăzi când sufăr numai eu singură. 

Dar ce spun? Eu nu sufăr pentru că dumneavoastră 
sunteți mulțumit, doar pentru că îmi pare rău că tot n-am 
făcut destul pentru a vă dovedi cât îmi sunteți de scump. 

N-am nici o veste despre sănătatea împărătesei. 

Îndrăznesc să mă bizui pe dumneavoastră, Sire, că pot 
spera să am şi eu vești asupra împrejurărilor în care s-a 
desfășurat marele eveniment, care asigură durata nume- 
lui pe care dumneavoastră l-aţi ilustrat cu atâta măreție. 
Eugene, Hortense îmi vor scrie pentru a-mi împărtăşi bu- 
curia lor. Dar eu vreau să aflu de la dumneavoastră dacă 
copilul este sănătos, dacă vă seamănă, dacă-mi va fi permis 
să vin să-l văd şi eu într-o zi. In fine, este o întreagă în- 
credere pe care o aştept din partea dumneavoastră şi asupra 
căreia cred că aş avea dreptul să contez, Sire, dacă tineti 
seama de iubirea nemărginită pe care vă voi păstra-o cât 
voti trăi. 


Joséphine 


Ziua naşterii regelui Romei a fost ultima zi de feri- 
cire pentru Napoleon. El n-o mai avea aproape de el pe 
Joséphine, îngerul lui păzitor, care nu-i adusese decât 
noroc. Zilele gloriei trecuseră, de acum, furtuna mugea. 


Declin 


Alu face aici subiectul nostru să descriem acea 
NÉ] campanie din Rusia, expediția giganților al cărei 
si deznodământ a fost fatal Franței. Da, campania 
din Rusia, care ar putea fi denumită campania neagră 
a fost mormântul gloriei lui Napoleon, căci, de acum, 
cerul jurase prăbuşirea acestui tron imperial. Viscolele 
stepei ruseşti se porniră să vâjâie sinistru dinspre Volga, 
suflând din răsputeri să stingă strălucirea orbitoare de 
până atunci a marii Frante, a marelui Napoleon. 

La 12 decembrie 1812, după paisprezece zile de că- 
Jătorie fulgerătoare și uitat de toţi, Napoleon sosi la 
Paris, a doua zi după ce al XXIX-lea buletin al armatei 
aruncase consternarea asupra Capitalei. Nimeni nu-l 
aştepta pe Împărat la castel. Când caleașca sărăcăcioasă 
și dărăpănată în care el parcursese drum de patru sute 
de leghe se prezentă la porţile Iuilleries, trebui mult 
timp până să se dea hotărârea ca acestea să-i fie des- 
chise. Împărăteasa, care stătea culcată în pat, auzi cu 
surprindere mai multe voci în salonul de serviciu. 

Când doamna de onoare înaintă să deschidă ușa, în 
același moment văzu speriată că i se prezintă în fața 
ochilor doi bărbaţi vârâți în şube ciobănești din tălpi 
până-n creștet, de nu li se zărea nici măcar vârful nasu- 
lui. Spaima i se dublă când ea-l recunoscu pe Napoleon 
într-unul dintre acești doi oameni, care păreau ca niște 
urși. Împăratul abia mai avu răbdare să-și arunce şuba 
după el și se repezi ca un nebun spre patul împărătesei, 
strângând-o în brațele lui. Celălalt bărbat era Duroc. 

Napoleon nu căzu pradă disperării și făcu să răsară 
ca din pământ noi armate. În zadar aliaţii lui îl pără- 
seau rând pe rând. El nu-și pierdu deloc speranţa în 
steaua lui și alergă să-și reia locul în fruntea trupelor 
sale. Trecând prin Weimar, el făcu o vizită de zece 
minute ducesei domnitoare, iar în iunie 1813 era la 
Dresda, unde a fost încheiat un armistițiu între el și 
suveranii aliați. Aici veniseră din Paris, chemați de el, 
câţiva dintre primii actori de la Ihcâtre-Frangais, care 
îi mai alungară urâtul Împăratului. Printre aceștia se 
găseau Talma, Fleury și domnișoarele Mars, Georges 
și Bourgoin, care dădură naștere la destule intrigi, dar, 
bineînțeles, nu diplomatice. Împăratul, obosit, o chema 

la el deseori pe domnișoara Georges, seara, după trage- 
die. Ei se închideau două sau trei ore împreună, nicio- 
dată mai mult, pentru a vorbi despre artă, fără îndoială. 
Dimineața era rândul domnișoarei Mars, care venea să 
ia micul dejun împreună cu marele om. Masa era scur- 
tă, amicală. Șambelanii și valeții erau îndepărtați din 
preajma lor. 

În afară de comedie și tragedie, erau și zile rezerva- 
te trupei italiene din Dresda. Biletele de intrare erau 
împărţite de contele de Turenne, primul șambelan al 
Împăratului. 

Câteva luni după aceea, Europa coalizată împotriva 
lui Napoleon era în inima Franței. La 23 ianuarie 1814, 
Împăratul sosit la Paris conferea regența împărătesei. 
El se prezentă în fața gărzii naționale și, ținând cu o 
mână pe această principesă, iar cu cealaltă pe regele 
Romei, le spuse acestor soldați: „Cetăţeni ai Franţei, 
plec să mă lupt cu dușmanii noștri. Las în seama cura- 
jului vostru tot ceea ce am mai scump pe lume: soția şi 
copilul meu”. Vocea lui era atât de emoționată încât cei 
ce erau de față nu-și mai putură stăpâni lacrimile. 

El lăsă Capitala în grija fratelui său, Joseph, căru- 
ia, smulgându-i-se Spania, venise la Paris. Noaptea, 
își îmbrăţișă soţia și fiul pentru ultima oară, iar în di- 
mineața zilei de 25 plecă jurând să-și salveze patria. 
Cu tot marele număr al dușmanilor săi, el și-ar fi ţinut 
acest jurământ dacă n-ar fi fost trădat. Dar Talleyrand 
spusese deja: „Acesta este începutul sfârșitului”, iar la 
picioarele coloanei Carrouselului se găseau scrise pe un 
afiș aceste cuvinte: „Grăbiţi-vă, el e gata să cadă!”. 

Ajuns în fruntea trupelor sale, Napoleon era pretu- 
tindeni, pătrunzând în inima dușmanului și bătându-l 

peste tot locul. La câteva leghe de Troyes, el se aruncă 
într-o caleaşcă de poștă, pentru a se repezi să anun- 
te Parisului eroismul lui Caesar. La ora zece seara, era 
la cinci leghe de Capitală. Dar era prea târziu. Parisul 
capitulase. 

În ajun, la ora unsprezece, împărăteasa ieșise din 
apartamentele sale cu doamnele de Montebello și de 
Montesquieu. Aceasta din urmă îl ducea în braţe pe 
regele Romei. Marie-Louise era îmbrăcată într-un 
costum de amazoană de un albastru-închis și era ur- 
mată de doamnele de Brignole și de Castellane și de 
mai mulți ofițeri ai palatului. Regele Romei arăta trist, 
simțind parcă și el drama ce se petrecea. Linistea, ca- 
re-i cuprinse pe toţi, nu era întreruptă decât de suspine. 
Împărăteasa se urcă în prima trăsură cu fiul și cu doam- 
nele sale de onoare. 

După ce se urcară și celelalte persoane în trăsurile 
din urmă, întreg convoiul își luă drumul spre Blois, lo- 
cul de refugiu pe care şi-l alesese împărăteasa. 

După ce dădu proclamaţiile și părăsi garda națio- 
nală, în fruntea căreia jurase să moară, Joseph fugi și el 
luând aceeași cale. 

Napoleon se plângea la Sfânta-Elena împotri- 
va celor ce-o însoțiseră pe Marie-Louise în acest re- 
fugiu. „Îngrijitorul grajdurilor imperiale, domnul 
Aldobrandini, a dezertat fără a-și lua adio de la ea, zi- 
cea el. Cavalerul său de onoare, contele de Beauharnais, 
n-a voit s-o urmeze. Doamna ei de onoare, ducesa de 
Montebello, cu toată supărarea împărătesei, şi-a socotit 
datoriile îndeplinite, după ce a lăsat-o la Viena. 

Ei, dar ce-ar fi zis Napoleon dacă, înainte de a-și da 
sufletul între stâncile ucigătoare de la Sfânta Elena, ar fi 

aflat de iubirile scandaloase ale marii ducese de Parma, 
ale acestei Marie-Louise, pe care el o iubise atât? 

În aceste clipe sumbre, contesa Walewska, care se 
pregătea să fugă cu fiul său, nu uită să vină să-l mai 
vadă o dată pe Napoleon, fără însă să încerce să-i zică 
un ultim adio tatălui copilului ei. Nenorocitul zăcea la 
pat și aproape își pierduse mintea. „Rugați-o să aștepte 
puţin”, îi spuse el pierdut lui Constant. Dar orele tre- 
cură, noaptea se scurse. La ziuă, ea se retrase, cu inima 
zdrobită, nevoind să mai fie văzută; înţelesese că starea 
bolnavului era necruțătoare. Într-adevăr, Napoleon în 
tot acest timp stătuse cu ochii pierduţi undeva în vag, 
urmărind o nălucă, un vis sau poate nemurirea. După ce 
se trezi din starea aceasta și află că doamna Walewska 
plecase, el căzu în prada celor mai sfâșietoare regrete și 
a celor mai grele remușcări. 

Josephine și fiica sa Hortense, plecând de la 
Malmaison, se stabiliseră în castelul din Navarre. Aici, 
aflând de soarta tragică a Împăratului, ele nu-și mai 
putură stăpâni răbdarea și petrecură o noapte întreagă 
stând la fereastră sau pe terasa grădinii, în așteptarea 
curierilor. Mai târziu, după ce Bourbonii împestrița- 
ră pământul Franței, ei îi cerură lui Josephine să con- 
simtă că nu va părăsi aceste locuri. Ea refuză, iar țarul 
Alexandru se oferi să-i fie garant. Nu mai era însă ne- 
voie, căci ea muri subit în curând și astfel rămase în 
veci aici în departamentul Eure. 

Murise și gloria lui Napoleon. El abdicase și se în- 
drepta spre Insula Elba. În apropierea localității Aix, 
el o întâlni pe Pauline. Inima ei de soră uitase că fuse- 
se exilată de Împărat și acum părăsise Roma, Italia și 

palatele ei frumoase, venind să împartă exilul cu el. Tot 
aici, pe insulă, veni să-l vadă și Madame-Mere. 

Primirea ce i se făcu Împăratului pe insulă fu strălu- 
cită. La Marciana, un grup de tinere fete îmbrăcate în 
costumele lor naționale îl întâmpinară oferindu-i fiori 
și fructe în coșuleţe de trestie. Pretutindeni în calea lui — 
aceleași onoruri. 

El se stabili în vechiul pavilion al insulei. Acest pa- 
vilion, cu zidul lui alb, înconjurat de o bandă roșie cu 
trei albine de aur, era denumit de raguzani „pavilionul 
regelui lumii”... Împăratul exilat n-avu timp să bată 
monedă. Monezile care au circulat, având ca efigie un 
vultur adormit, fuseseră fabricate la Genova, fără știrea 
sa, de niște speculanți. 

Aici, el puse să se construiască, pe vârful unei stânci, 
de unde vederea se întindea asupra unui orizont ne- 
mărginit, un chioșculeț cu geamuri, pe care locuitorii îl 
numeau „la casa de Socrate” (casa lui Socrate). Într-o 
zi, când el era singur aici, auzi, la o mică depărtare, o 
voce care fredona o barcarolă tiroleză. Cântăreața părea 
tânără, drăgălașă, frumoasă. Ea răspunse fără stângăcie 
la salutul lui când Napoleon se apropie. Alături de ea, 
stătea deschisă cu fața în jos o carte, pe care Napoleon, 
cerând voie s-o ridice, observă că era o operă engleză. 
Tânăra fată era din Tirol și locuia de trei ani pe Insula 
Elba, unde-l urmase pe tatăl ei, care era un brav ofi- 
ter. Virginia R..., căci acesta era numele fetei, nu: putu 
răbda să nu-i spună Împăratului că-i oferise şi ea un 
buchet de flori la Marciana. Ea avea multă judecată şi 
tot atâta modestie. Educaţia îi era foarte îngrijită, căci 
scria și vorbea mai multe limbi. Tânăra tiroleză deveni 
Egeria lui Napoleon, pe care el o vedea pretutindeni, 

exceptând chioșcul de pe stâncă. Totuși, n-ar fi depins 
decât de ea să fie admisă și acolo în Casa de Socrate, 
căci Socrate oare n-a avut o muză? 

Și, sigur, cele mai fericite clipe ale exilatului din 
Elba fură tot acelea pe care le trăi când debarcă pe 
coasta insulei regele Romei și Marie-Louise, care se 
îndurase să-și aducă aminte să vină să-și revadă soţul. 
Napoleon credea că visează. Dar cât de scurt și cât de 
trist vis! 

Seratele de la mica Curte a Împăratului decăzut 
erau delicioase. Pauline era aceea care le făcea onoruri- 
le. Fa pusese o puternică stăpânire asupra generalului 
Drouoty, care, cu toată diferența anilor şi severitatea 
feţei lui, îi adresa omagii asidue. 


Meteorul cade 


a 1 martie 1815, Napoleon debarcă în Franța, 
RA] iar la 20 era la Paris. Vulturul zburase din turlă 
A în turlă până la domul catedralei Notre-Dame. 
Intrarea în Paris și-o făcu pe la ora șase seara. El răma- 
se în caleașca sa, trasă de cai de poștă, fără altă escortă 
decât o mulțime de ofițeri și generali, dintre care nici 
nu se putea zări trăsura. Armata regală, care fusese în- 
dreptată dimineața împotriva lui, îl primise cu urale și se 
adăugase la escorta lui. După ce trecu de Barriere d'ta- 
lie și parcurse noile bulevarde, el intră la Iuilleries prin 
portita dinspre Pont-Royal, descinzând în castel la ora 
zece seara. Fu înconjurat din toate părțile de o mulțime 
pestriță de generali, de ofițeri, de burghezi, de lucrători, 
care îl ridicaseră pe sus. Mulțimea aceasta îl purtă pe 

umeri, urcând cu el scara cea mare care ducea la salonul 
mareșalilor. Aici, el fu felicitat de mai multe doamne de 
la Curte. Cea mai frumoasă din toate, doamna B..., tran- 
spusă de bucurie, nu se mai stăpâni și se agăță cu brațele 
ei frumoase de gâtul lui, izbucnind în lacrimi de nu mai 
putea articula un cuvânt. 

Celelalte doamne ale palatului, care se grăbiseră să 
alerge înaintea cazacilor țarului Alexandru, avură cel 
puţin pudoarea să nu-i iasă acum în față lui Napoleon 
cel înviat. 

Și în apartamentele care zăceau în dezordine el nu 
întâlni pretutindeni decât strângeri de mână, mii de 
felicitări și îmbrățișări, ca și cum s-ar fi întors după o 
victorie. Napoleon nu contenea să mai mărturisească: 
„Cei care m-au readus sunt adevărații oameni dezinte- 
resați. Sublocotenenții și soldaţii au făcut totul pentru 
mine. Datorez totul poporului și armatei”. 

După ce prezidase marea adunare din Champs de 
Mai, Napoleon procedă la deschiderea camerelor. El 
era însoţit de fraţii săi Lucien, Joseph şi Jêrôme. Nu 
lipseau nici copiii reginei Olandei, care se remarcau la 
toate solemnitățile. 

Toată lumea se mira că-l vede acum pe Lucien în- 
tors la Paris, el care fusese în raporturi atât de proaste 
cu Împăratul. Dar nimeni să nu se înșele; numai inte- 
resele familiei sale îl readuseră. 

De la abdicare, Bonaparții erau respinși din toate 
părțile și văzuţi cu ochi răi. Însuși Lucien, cât era el de 
prinț de Canino, făcea o figură destul de tristă la Roma. 
El venise acum la Paris să-și pună din nou la încerca- 
re talentul lui de conciliator şi, influențând camerele 

legislative, să-i întărească tronul fratelui său, căruia îi 
recomandase mai multă moderație. 

De astă dată însă, el nu mai putu intra în grațiile 
camerei pairilor, din care făcea parte și el. Și nu numai 
atât, dar unii dintre pairii Franţei cutezară chiar să-i 
strige, în plină ședință, că el nu mai avea dreptul să ia 
parte la ședințe, deoarece pentru Franţa el nu mai era 
decât un prinţ străin, un venetic. 

Napoleon atinsese culmea persecuțiilor contra lui 
Jêrôme, obligându-l să părăsească armata la începutul 
campaniei de la Moscova. Ex-regele Westfaliei uită to- 
tusi această persecuție și fu și el la Paris în timpul celor 
O sută de zile. Jerome nu mai era acum flușturaticul de 
altădată. Se schimbase mult și aceasta datorită iubirii 
pe care soția lui știuse să i-o inspire. Odată cu pierde- 
rea tronului Westfaliei, tatăl acesteia, teribilul rege de 
Wiirtemberg, încercase în zadar s-o smulgă de lângă 
soțul ei. Scrisorile pe care ea i le scrisese cu această 
ocazie tatălui ei fură întotdeauna mărturia celei mai 
desăvârșite tandreți conjugale, pe care ea căuta s-o ape- 
re cu toată energia unei soții devotate. 

Copiii reginei Hortense n-au dezmințit speranțele 
ce se întrezăreau în ei. Și, într-adevăr, cel mai mare a 
murit ca un erou în rândurile patrioților italieni, după 
revoluția nenorocită care s-a abătut asupra Parisului în 
iulie 1830. Al doilea, tânăr curajos, instruit, n-a fost, în 
timpul exilului, o speranță neînsemnată pentru Franța 
independentă. 

Pauline, în timpul celor O sută de zile, făcu gesturi 
care întrec orice așteptare. Fa îi dădu de astă dată lui 
Napoleon dovada celei mai devotate iubiri de soră. 
Renunță de toate diamantele ei și i le trimise lui 

Napoleon pe Insula Elba. Aceste diamante pe care 
Napoleon le luase cu el la Waterloo au dispărut din 
trăsura Împăratului, pe care englezii au luat-o în tim- 
pul retragerii și au expus-o la Londra ca o curiozitate. 

Câteva zile după marea solemnitate din Champ-de- 
Mai, armata franceză mergea spre Belgia să-i iasă îna- 
inte dușmanului. Când, la plecare, doamna Bertrand îi 
ură lui Napoleon izbândă în noua campanie pe care o 
deschidea, el își mărturisi presimțţirile sinistre cu care 
pornea de astă dată la luptă. „Două treimi dintre cei ce 
mă înconjoară mă trădează. Ar fi mai bine să nu regre- 
taţi Insula Elba!” sunt cuvintele cu care el întâmpină 
urarea de victorie a doamnei Bertrand. 

Împăratul nu se înșela, căci într-adevăr bătălia de 
la Waterloo avea să arunce un voal de doliu asupra 
Franţei. 

La 20 iunie, la ora nouă seara, în curtea de la Elysées 
intra o trăsură pe care praful drumului lung o făcuse 
cenușie. Aceasta fu urmată la un scurt interval de timp 
de alte două. Ușile lor se deschiseră în liniște. Într-una 
dintre ele era Jêrôme, care se întorcea rănit la o mână, 
pe care o ţinea legată de gât cu o fașă. Obosit de drum, 
somnoros, el descinse, fiind împins de Napoleon, care 
sări afară din trăsură, se repezi sus pe scări și se închise 
în apartamentul lui, fără să spună un cuvânt, fără să 
privească spre cineva. „lotul e pierdut” , îi spuse cu o 
voce înceată și compătimitoare pajul care îi deschise 
ușa. „Nu și onoarea”, îi răspunse brusc Împăratul, în- 
fruntându-l cu o privire iscoditoare. 

Acestea erau primele cuvinte pe care el le rostea de 
patruzeci și opt de ore. 

I se aduseră depeșele. El o alese pe cea mai puţin 
voluminoasă, un bileţel parfumat pe care îl duse la 
nas, poate şi la buze. Il citi, ridică de două sau trei ori 
ochii spre cer și redactă un răspuns cu această adresă: 
Reginei Hortense. După aceea, el îi mai scrise duce- 
lui de Bassano și lui Regnault de Saint-Jean d'Angely, 
după care îl puse pe Marchand să-i scoată cizmele și 
se culcă îmbrăcat. Când, într-un târziu, apărură scribii 
lui, el le dictă cu un glas cernit buletinul bătăliei de la 
Ligny. 

Napoleon tot mai păstra un rest de speranță. Fouché, 
care își făcu apariția într-un târziu, arăta afectuos, pre- 
venitor. El spusese că peste tot era liniște. Un om care 
nu l-a înșelat niciodată pe Napoleon îi scria contrariul. 
Hortense intră pierdută, copleșită de durere şi de spai- 
mă. Împăratul căută în zadar s-o consoleze. Cine ar fi 
bănuit că, în același palat unde el se obișnuise s-o vadă 
pe Hortense numai fericită, va veni o zi când o va vedea 
atât de nenorocită. 

Cobori în grădină, rătăcind abătut încoace și înco- 
lo. Lucien se apropie de el și-l sfătui pentru un nou 
18 brumaire. Napoleon ezită însă de astă dată, pen- 
tru că își dăduse seama că orice efort supraomenesc, 
pe care l-ar mai fi putut face, ar fi rămas zadarnic. 
Camera pairilor și cea a reprezentanților îi propuseră 
lui Napoleon să abdice. „Nici nu te gândi la asta, îi zise 
Lucien. Încalecă pe cal, cutreieră Capitala, o sută de 
mii de oameni te vor urma. Mărește-ţi cu ei armata ta 
și aruncă-te asupra aliaţilor. Învinge-i, pune-i pe fugă 
sau mori în rândurile lor!” 

Regnault de Saint-Jean d'Angely, întorcându-se 
de la Camera reprezentanților, abia mai îndrăzni să 

pășească pragul cabinetului Împăratului. El avea grea- 
ua misiune să-i comunice că orice încercare de îndu- 
plecare a reprezentanților rămăsese zadarnică și că 
Impăratul trebuia să-și semneze actul de abdicare. Toți 
erau acum contra lui Napoleon, cu excepția lui Lucien. 
Și astfel el cedă, semnând cu mâna tremurândă actul ce 
i se cerea pentru liniștea Franței, actul care avea să fie 
și actul lui de deces. 

„Ai atins două extreme, îi zise atunci Lucien, căci 
până astăzi ai fost stăpânul unui imperiu vast, iar astăzi 
nu ţi-a mai rămas măcar o palmă de pământ. Acum 
n-ai mai putea comanda nici unei căprării de vete- 
rani”. Această scenă se petrecea fiind de față Hortense, 
Bertrand, Bassano, Savary. 

Împăratul se plimba de colo până colo cu pași mari 
și nu mai zicea decât aceste cuvinte: „Parisul este așa 
cum l-am crezut eu. Departamentele Franţei nu se 
mișcă. Împrejurările mă covârșesc, trebuie să optez”. 
Din această zi, Napoleon şi Lucien nu s-au mai revă- 
zut. Lucien a luat din nou drumul Romei. 

De-abia se îndepărtase Lucien, și grupuri nume- 
roase începură să se strângă sub ferestrele palatului 
Elysées. Circula zvonul că se intenționa predarea lui 
Napoleon în mâinile aliaților, căci așa cerea interesul 
general. Poporul, neliniștit de o asemenea intenție, ve- 
nise să-și alunge bănuiala că Napoleon ar fi fost rupt 
de lângă ei. Ex-împăratul fu obligat să iasă să li se arate 
de zeci de ori ca să primească ultimul omagiu al unui 
popor care nici acum nu contenise să-l iubească. La 
fiecare apariţie a lui strigătul de „lrăiască Împăratul“ 
răsuna ca în zilele gloriei lui. În cele din urmă, afluen- 
ta de lume deveni atât de mare încât Fouché îl sfătui 

pe Ex- Împărat să se retragă la Malmaison pentru 
a liniști spiritele, care, în fanatismul lor, s-ar fi putut 
deda la unele excese împotriva guvernului provizoriu. 
Napoleon era complet demoralizat, energia lui cloco- 
titoare îl părăsise. E] cedă ca un copil. Precauţia fu îm- 
pinsă chiar până acolo încât trăsura care veni să-l ia a 
fost îndreptată către curtea de la Elysces prin grădina 
din spate, ca astfel el să se poată urca fără să fie zărit de 
popor. Lrăsura se strecura înapoi prin poarta care dădea 
în avenue de Marigny. El fu gata de orice. Sacrificiul lui 
se consumase. 

În acest timp, Napoleon nu încetase totuși să fie 
considerat drept salvatorul Franței. Ex- Împăratul pri- 
mi din toate colțurile țării rugăminți care îl chemau în 
fruntea vitejilor lui, care se declarau gata să răzbune, 
sub zidurile Parisului, eșecul de la Waterloo. Dușmanii 
erau aproape de intrarea în capitala Franței. Când 
Napoleon auzi bubuitul tunului, tresări ca din cel mai 
frumos vis al vieţii lui. El nu se mai putu stăpâni să nu 
ceară celor două Camere permisiunea de a fi lăsat să 
lupte ca simplu general, jurând învingerea dușmanilor 
și victoria Franţei. Sigur că această propunere îi fu res- 
pinsă din capul locului, căci soarta lui era deja pecetlu- 
ită: trebuia să părăsească Franţa înainte ca aliaţii să fi 
intrat în Paris. 

Ofițerii Gărzii naţionale veniră să-l vadă pentru ul- 
tima oară. El îi îmbrățișă unul după altul. Toți se îne- 
cară în plâns. 

În ajunul plecării, el primi şi ultimul adio al prin- 
cipesei Hortense, care a avut întotdeauna pentru el 
aceeași dragoste ca mama ei, Josephine. Impăratul 
părăsi Malmaison cu credincioșii lui și, după ce-și luă 

rămas-bun de la capitala imperiului său, se îndreptă 
spre granițele Franţei. Își alesese ca loc de retragere 
Statele Unite, dar acest proiect căzu în fața hotărâ- 
rii secrete a Angliei, care-i fixase ca loc de exil Insula 
Sfânta Elena, care va fi mormântul lui. 

Joseph, care, părăsind Parisul, luase drumul spre 
Bordeaux, unde voia să se îmbarce pentru America, l-a 
întâlnit pe drum pe fratele lui. El voia să-i spună ulti- 
mul adio. Trăsura lui fu însă oprită la Saintes. Fiul său, 
regele Romei, care trebuia să-l succeadă pe Împărat la 
tron, a murit prizonier în Austria, cu ochii întorși spre 
patria sa. 

Cât despre Marie-Louise, culegătorul acestor me- 
morii nu mai pomeneşte nimic, „din respect pentru ce- 
nușa soțului ei”, spunea el în anul 1836. 

Frații și surorile lui Napoleon, când a apărut ori- 
ginalul acestei culegeri de memorii, erau toți alungați 
peste hotarele Franței. „Ei nu sunt din secolul nostru. 
Acordaţi-le întoarcerea în Franţa, nimic mai drept de- 
cât aceasta! Toate steagurile Franței să se plece înain- 
tea lor”, aceasta era în 1836 ultima dorință a autorului 
acestei culegeri de memorii. 


Sfârşit 

